
Įvadas 








ĮVADAS 


Žmonėms, dirbantiems marketingo srityje, būtina gerai suprasti vartotojų elgse- 
nos procesus ir veiklas. Jie turi numatyti, kaip marketingo strategijos ir taktikos 
įtakos vartotojus ir paveiks juos pirkti įvairių tipų gaminius ir paslaugas. Tirti varto- 
jų elgseną yra svarbu, kad būtų galima kurti ir koreguoti marketingo kompleksą, 
geriausiai atitinkantį vartotojų lūkesčius; tai ypač svarbu rinkos segmentavimui, 
produkto pozicionavimui, naujų produktų kūrimui. Studijuodami vartotojų elg- 
seną, marketingo specialistai gali geriau prognozuoti, kaip vartotojai reaguos į 
įvairius marketingo veiksmus. Teisingas vartotojų elgsenos supratimas padeda 
organizacijoms įgauti konkurencinį pranašumą ir sukurti teigiamą bei ilgalaikį ryšį 
su vartotojais. 


Ši mokomoji knyga pirmiausia skirta studentams, studijuojantiems dalyką „Varto- 
tojų elgsena“ Joje pristatomi svarbiausi paskaitų metu nagrinėjami klausimai. Šios 
mokomosios knygos paskirtis - padėti studentams pasiekti dalyko aprašyme nu- 
rodytą tikslą: „Pasiekti, jog studentai sugebėtų teisingai suprasti vartotojų elgse- 
nos motyvus ir įvaldytų norimos elgsenos formavimo būdus bei metodus“. 


Manau, kad ši mokomoji knyga naudinga visiems studentams bei vadovams prak- 
tikams, kurie domisi ir nori įgyti ar atnaujinti teorines vartotojų elgsenos žinias. 


Mokomoji knyga parengta remiantis užsienio (N.Hanna, R.Wozniak, Ph.Kotler, 
G.Amstrong, M.Solomon, G.Bamossy, S.Askegaard, D.Pickton, A.Broderick, F.J.En- 
gel, D. R.Blakwell, W. PMiniard ir kt) ir Lietuvos autorių (R.Urbanskienė, B.Clottey, 
JJakštys) knygomis bei studijomis marketingo ir vartotojų elgsenos tematika. 


Autorius nuoširdžiai dėkoja Vytauto Didžiojo universiteto studentams už pagalbą 
ruošiant šią mokomąją knygą. Jų surinkta informacija bei jos apdorojimas gerokai 
išplėtė ir pagerino leidinio turinį. 

Knygos 
Struktūra 
KNYGOS STRUKTŪRA 
Fr 1 
INDIVIDŲ SĄVEIKA SOCIALINĖS IR KULTŪRINĖS 
VIDINIAI VEIKSNIAI ||64--Matinaiaai---- * APLINKOS VEIKSNIAI 
| Vartotojų Vartotojo 
į elgsenos AP 
į įvadas tavimas priėmimas 
[šecainėki | 
| Produkto vartojimas, adaptavimas | 
L .! 


Mokomoji knyga pradedama vartotojų elgsenos disciplinos įvadu. Antrojoje te- 
moje aptariami segmentavimo ir tikslinės rinkos parinkimo klausimai, pateikiami 
kriterijai, pagal kuriuos ssgmentuojama vartotojų rinka. 


Mokomojoje knygoje skiriamos dvi plačios sąveikaujančios bei vartotojus įtako- 
jančios veiksnių grupės - individų vidiniai veiksniai ir socialinės bei kultūrinės ap- 
linkos veiksniai. Šių dviejų grupių veiksnių tarpusavio sąveika ir poveikis sąlygoja 
vartotojo sprendimo pirkti priėmimą, kurio išdava yra produkto vartojimas, adap- 
tavimas. Pirmosios grupės veiksniai pateikiami antrojoje knygos dalyje „Vartotojas 


4 


kaip individas“, kurią sudaro temos: „Vartotojo motyvavimas“, „Asmenybė ir varto- 
tojo elgsena',„Suvokimas. Pozicionavimas“, Vartotojo mokymosi procesas', Varto- 
tojo požiūrio formavimas ir keitimas“ ir „Vartotojo pirkimo sprendimo priėmimo 


procesas“. 


Antroji didelė veiksnių grupė, įtakojanti pirkimo sprendimą, apima aplinką, kurios 
dalis yra vartotojas. Šių veiksnių grupė aptariama trečiojoje knygos dalyje „Var- 
totojas socialinėje ir kultūrinėje aplinkoje“. Šioje dalyje aptariamos tokios temos: 
„Grupės ir jų įtaka vartotojui. Šeimos įtaka“, Vartotojo įtaka ir inovacijų difuzija“, 
„Kultūros, subkultūros ir socialinės klasės įtaka vartotojo elgsenai“. 


pirmoji dalis 


10 





LM 


Vartotojų Pirmoji 
elgsena dalis 

















pirmoji tema 


VARTOTOJŲ ELGSENOS ĮVADAS 


Vartotojai yra gyvybiškai svarbūs organizacijai. Priimdami sprendimus pirkti, jie 
lemia organizacijos pardavimus ir pelną. Organizacijai, kuri nori pasiekti savo tik- 
slus tenkindama vartotojo poreikius ir norus, labai svarbu gerai žinoti vartotojo 
savybes, elgsenos tendencijas, vartotojo elgesį lemiančius veiksnius bei jiems 
galimą įtaką. 


KAS YRA VARTOTOJŲ ELGSENA? 


Vartotojų elgsena nagrinėja individų veiklą, susijusią su vartojimu. Ji tiria prie- 
žastis ir pastangas, skatinančias vartotojus pasirinkti įsigyti, vartoti ir pašalinti ga- 
minį ar paslaugą, siekiant patenkinti asmeninius poreikius ir norus. Vartotojas gali 
įsigyti, naudoti ir/ar išmesti produktą, tačiau šias funkcijas gali atlikti ir kiti žmonės. Be to, 
vartotojai gali būti traktuojami kaip aktoriai, kuriems daiktai yra reikalingi tam tikriems 
vaidmenims atlikti. 


Delbert ir kt (2003) taip apibrėžia vartotojų elgseną: 


Vartotojų elgsena yra mokslas apie individus, grupes ar organizacijas ir jų nau- 
dojamus procesus renkantis, įsigyjant/perkant, vartojant ir pašalinant gaminį, pa- 
slaugą, idėją, kad galėtų patenkinti savo poreikius ir norus. 


Šis apibrėžimas išryškina svarbiausius aspektus: 

VARTOTOJŲ ELGSENA 








Mokslas apie individus, grupes ar organizacijas ir jų 
naudojamus procesus renkantis, įsigyjant/perkant, vartojant 


ir pašalinant gaminį, paslaugą, idėją tam, kad galėtų 
patenkinti savo poreikius ir norus. 


SVARBIAUSI ASPEKTAI 


Pasirinkimas, pirkimas, 
vartojimas, pašalinimas 















Individai/grupės, 


organizacijos 






Gaminiai, 
paslaugos, idėjos 

+ Elgsena gali būti arba individo, arba grupės (įtakojama draugų, pažįstamų), 
arba organizacijos kontekste (kai darbuotojai sprendžia, kokius produktus įmo- 
nė turėtų naudoti). 


+ Vartotojų elgsena nagrinėja ne tik pirkimo sprendimą, bet ir produkto vartojimą bei 
jo pašalinimą. Produkto vartojimas dažniausiai labai domina pardavėją/gamintoją, 
nes tokie tyrimai gali parodyti, kaip būtų geriausia pozicionuoti produktą ar padi- 
dinti jo vartojimą. ) 

+ Vartotojų elgsena apima ne tik konkrečius gaminius, bet ir įvairias paslaugas ir 
idėjas. 

Taigi apibendrinant galima teigti, kad vartotojo elgsena - tai vartotojo galvose- 

na, emocinė ir fizinė veikla, susijusi su poreikius patenkinančių (problemas spren- 

džiančių) produktų ieškojimų, įsigijimu, vartojimu, pašalinimu ir vertinimu. 


Mokslo sritis „Vartotojų elgsena“ yra gana jauna disciplina. Pirmoji knyga šia tema 
buvo parašyta tik apie 1960 m. JAV mokslininkus James F. Engel, David T. Kollat ir 
Roger D. Blackwell, John A. Howard ir Harold F. Kassarjian daugelis laiko vartotojų 
elgsenos mokslo pradininkais. 


Vartojimo elgsena apima viską, kas vyksta, kai potencialūs gaminių ar paslaugų 
vartotojai tampa esamais vartotojais. Įdomu tai, kad didelė dalis vartotojų elgse- 

nos nebūtinai apima patį vartojimą. Ji susijusi su tokiomis veiklomis kaip apžiū- 
rinėjimas, poveikis kitiems individams, poveikis iš kitų individų, nusiskundimai ir 
prekių grąžinimas. 


Vartotojų elgsenos mokslas tiria individų įpročius rinktis, pirkti, vartoti gaminius ir 
paslaugas bei atsikratyti jų, kad patenkintų asmeninius ar šeimyninius poreikius. 
Dalis įtakos, kuri suformuoja vartotojo pasirinkimą ir tendencijas, yra vidiniai proce- 
sai - mūsų mąstymas, jausmai ir troškimai. Kitas poveikis kyla iš aplinkos veiksnių, 
pavyzdžiui, socialinių (grupės arba tarpasmeninių veiksnių), ekonominių, situacinių 
aplinkybių. Visi šie veiksniai „susimaišo“ ir dinamiškai sąveikauja kurdami vartotojo 
elgseną. 


Terminas vartotojo elgsena skiriasi nuo panašaus termino pirkėjo elgsena tuo, kad 
pirkėjo elgsenos terminas dažnai suprantamas kaip apibūdinantis verslas-verslui 
pirkimą. Verslas-verslui pirkimas apima gamintojų ir paskirstymo kanalų tarpininkų 
pirkimo procesus ir veiklas bei kitų institucijų ir organizacijų produktų įsigijimo 
procedūras. Šioje mokomojoje knygoje šie klausimai neaptariami. 


POŽIŪRIAI Į VARTOTOJŲ ELGSENOS DISCIPLINĄ 


Šiandieniniame pasaulyje produktai yra planuojami ir kuriami numatant jų paklau- 
są ateityje. Savo ruožtu, vartotojų pomėgiai ir skoniai nuolat kinta. Koks nors stilius 
staiga tampa populiarus, o netrukus - nebemadingas. Labai svarbu, kad organiza- 
cijos žinotų; ko vartotojams reikia ir ko jie nori, kaip jie leidžia savo pinigus ir kaip jie 
sprendžia, kur apsipirkti, kada pirkti ir ką įsigyti. Trumpai tariant, marketingo sėkmė 
priklauso nuo vartotojų elgsenos numatymo. Pavyzdžiui, organizacijos, kurios su- 
gebėjo numatyti vartotojų saugumo poreikio didėjimą, sukūrė daugybę sėkmin- 
gų gaminių ir paslaugų - nuo namų apsaugos sistemų iki „protingų“ kreditinių 
kortelių, kurios neleidžia jomis neteisėtai naudotis. 


Vartotojų elgsena gali būti tiriama įvairiai. Vadovėliai dažniausiai pateikia vartoto- 
ją kaip superracionalų, informuotą sprendimų priėmėją, tačiau iš tikrųjų daugelis 
vartotojų sprendimų yra žalingi individams ar bendruomenei. Tamsioji vartotojo 
elgsenos pusė - tai priklausomybė, žmonių kaip produktų vartojimas (suvartoti 
vartotojai) ir vagystės ar vandalizmas (antivartojimas). Vartotojų elgsenos mok- 
slas yra tarpdisciplininis, daugelio skirtingų sričių tyrinėtojai studijuoja žmogaus 
ir rinkos santykį. Šios disciplinos gali būti suskirstytos į: mikrolygį (individualus 
vartotojas) ir makrolygį (vartotojas yra didesnės bendruomenės narys). In- 
divido lygmenyje galima analizuoti suvokimą, mokymąsi, nuomonę, motyvaciją ir 
asmenybę. Tada tiriant grupių, kultūros poveikį vartotojui, galima išplėsti analizę. 


Pirmoji tema 
Vartotojų elgsenos įvadas 

















Yra daug vartotojo elgsenos perspektyvų, tačiau sąlygiškai jas galima padalyti į dvi 
grupes: pozityviąją ir interpretacinę. Dabar dominuojanti pozityvioji perspekty- 
va sureikšmina objektyvumą ir vartotojo racionalumą priimant sprendimus. Inter- 
pretacinė perspektyva pabrėžia subjektyvią asmeninės vartotojo patirties reikšmę 
ir remiasi idėja, kad bet koks veiksmas yra daugelio interpretacijų pasekmė ir ne- 
gali būti vienintelio jo paaiškinimo. 


VARTOTOJŲ ELGSENA: TARPDISCIPLININĖ SRITIS 


Vartotojų elgsenos mokslas yra tarpdisciplininės prigimties, t.y. apima įvairių mok- 
slų spektrą. Vartotojų elgsenai artimiausios mokslo sritys yra psichologija, socialinė 
psichologija, sociologija, ekonomika ir kultūrinė antropologija. 


Pateiktame 1 paveiksle matome pagrindines mokslo sritis, susijusias su vartotojų 
elgsena. 


F A 
MIKROLYGIS 


Vartotojo mikroelgsena 
(Pagrindinis dėmesys individui) 








Socialinė psichologija 
Sociologija 


Ekonomika 


Kultūrinė antropologija 


" 


MAKROLYGIS 
Vartotojo makroelgsena 
(Pagrindinis dėmesys - visuomenės grupėms bei visai visuomenei) 


L J 


1 paveikslas. 
Pagrindinės mokslo sritys, susijusios su vartotojų elgsena (Solomon, 2004). 

Šias visiškai skirtingas disciplinas galima klasifikuoti pagal tai, kokiame lygyje yra 
tiriama arba nagrinėjama vartotojų elgsena - makrolygyje ar mikrolygyje. Mokslo 
sritys, pavaizduotos 1 paveiksle arčiau piramidės viršaus, savo dėmesį koncentruo- 
ja į atskirą vartotoją, t.y. individą. Sritys, esančios arčiau piramidės pagrindo, apima 
didelių žmonių grupių pirkimo elgseną, kitaip tariant, analizuoja tam tikrų kultūrų 
ar subkultūrų vartojimo modelius (Solomon, 2004). 


Psichologija tiria psichinius procesus ir individų elgesį, jiems reaguojant į stimu- 
lus savo aplinkoje. Vartotojų elgsenos tyrinėtojai bei marketingo praktikai plačiai 
vartoja psichologijos koncepcijas: suvokimą, mokymąsi, įsiminimą, motyvavimą, 
emocijas, asmeniškumą ir savęs suvokimą. Kalbant apie vartotojų elgseną, šios 
koncepcijos yra labai aktualios ir reikšmingos mokslinio tyrinėjimo sritys (Onkvi- 
sit ir Shaw, 1994). Tačiau praktikoje vartotojai retai priima sprendimus pirkti izo- 
liuotai nuo kitų individų ir tai lemia mažesnį psichologijos pritaikymą marketingo 
tikslams. Socialinė psichologija yra naudingesnė, nes ji tyrinėja tarpasmeninius 
santykius ir/arba kaip asmuo sąveikauja grupėse. 


Socialinė psichologija tiria, kaip artimai individai bendrauja su kitais individais ir 
kartu funkcionuoja grupių viduje. Daugelio produktų įsigijimas yra socialiai moty- 
vuotas, o daugelis produktų yra naudojami grupės rėmuose. Atsižvelgdami į tai, 
vartotojų elgsenos tyrinėtojai ir marketingo specialistai domisi grupėmis ir nuo- 
monių lyderiais, į kuriuos žmonės atsižvelgia priimdami sprendimą pirkti. 


Skirtingai negu psichologai, sociologai didžiausią dėmesį skiria grupėms ir socia- 
linėms institucijoms. Sociologija tiria bendrą individų elgesį grupėse, organizaci- 
jose, bendruomenėse. 


Ekonomika tiria žmonių gamybinę veiklą ir išteklių mainus už gaminius ir paslau- 
gas. Kalbant ekonominiais terminais, vartotojų elgsenos studijos paklausą akcen- 
tuoja labiau negu pasiūlą ir mano, kad esanti gaminių ir paslaugų pasiūla tiksliai 
atitinka rinkos paklausą; jų užduotis yra sukurti paklausą tam, kas siūloma rinkai. 


Antropologija tiria žmonių ir kultūros santykius. Papildomai tirdami visuomenės 
įtaką individams, antropologai tyrinėja istorinius dalykus ir praeities elgsenos mo- 
delius. Jie taip pat atlieka tyrimus, kurie peržengia kultūrines ribas. Tarpkultūrinės 
vartotojų elgsenos studijos yra labai vertingos tarptautiniam marketingui. 


Nė viena atskira disciplina išsamiai nepaaiškina visų vartojimo aspektų. Pavyzdžiui, 
ekonomikos teorija gali priversti manyti, kad vartotojai visuomet elgiasi raciona- 
liai, veikia remdamiesi išsamia informacija apie rinką ir siekia maksimalizuoti pa- 
sitenkinimą, patiriamą išleidžiant pinigus. Tradicinė ekonomika negali paaiškinti 
vidinių jėgų įtakos: žmogiškų poreikių ir norų, nuostatų, emocijų, asmeniškumo ir 

rizikos suvokimo. Be to, ji negali atsižvelgti į išorinius veiksnius, tokius kaip kultūra, 
socialinė klasė, situacinis kontekstas, informacijos grupės, nuomonės lyderiai, ben- 
dravimas iš,lūpų į lūpas“. 

Psichologija, socialinė psichologija, sociologija, ekonomika ir kultūrinė antropo- 
logija, kaip ir kitos mokslo sritys, pateikia skirtingus požiūrius, iš kurių marketingo 
specialistai gauna reikšmingą suvokimą apie vartojimą įtakojančius veiksnius. 


LEWIN SRIČIŲ (LAUKŲ) TEORIJA 


Lewin pasiūlė teoriją, pritaikęs fizikos, geometrijos ir matematikos principus. Jo tei- 
gimu, kiekvienas asmuo konkrečioje situacijoje gali būti aprašytas matematiškai. 
Sričių teorijos pagrindas - funkcija, jungianti asmenį ir aplinkos įtaką. Lewin šį ryšį 
pavaizdavo taip: Ė = f(l,A). Asmuo (I) — tai individualios, biologinės savybės, jaus- 
mai. Aplinka (A) - tai ne tik fizinė, reali aplinka, bet ir tos aplinkos suvokimas; toks, 
kokį konkretus asmuo turi nagrinėjamu laikotarpiu. Taigi elgseną (E) lemia visuma 
jėgų (tiek vidinių, tiek išorinių), veikiančių individą tuo laiko momentu. 


Todėl, remiantis Lewin bendruoju elgesio modeliu, norėdami suprasti individo 
elgseną, turime analizuoti tiek vidines savybes, tiek aplinkos veiksnius. 

LEWIN BENDRASIS ELGSENOS MODELIS 


Bet kokio pobūdžio žmogaus elgsena (E) yra sąlygojama jo 


vidinių savybių (I) ir aplinkos veiksnių (A) sąveikos 


| E=f(I,A) | 


L . 








MAKROJĖGŲ ĮTAKA VARTOTOJŲ ELGSENAI 


Šiais laikais vaikai yra įsitikinę, kad jų protėviai dabartinio pasaulio negalėjo įsi- 
vaizduoti. XX amžiuje žmonija patyrė didžiulį technologinį progresą. Dar niekada 
iki tol pokyčiai nebuvo tokie staigūs. Pirmoji amžiaus pusė atnešė tokių išradimų 
kaip automobiliai, lėktuvai, radijas, televizija ir telefonai bei daug namų ūkio prie- 
taisų — šaldytuvų, skalbimo mašinų ir rūbų džiovintuvų. Antrojoje amžiaus pusėje 
kompiuteriai, palydovai ir žiniasklaida pakeitė bendravimo pobūdį. Viršgarsiniai 

lėktuvai ir modernūs automobiliai pakeitė keliavimo būdą. Išradingas finansinis 
tinklas ir investicinės programos pakeitė pensijų planavimą. Aukštų technologijų 
medicinos įranga ir naujoviški vaistai pailgino mūsų gyvenimą. 


Dėl virtualios informacijos įsivyravimo, vartotojai dabar tapo labiausiai nusima- 
nančia karta žmonijos istorijoje. Kompiuterių gamintojai ir programinės įrangos 
kompanijos palengvino vartotojams gauti bet ką per internetą - gaminius, pa- 
slaugas ar informaciją - kur jie bebūtų ir kada panorėtų. Galima užsisakyti prekes 
elektroniniu būdu ir pasirinkti patogų pristatymo laiką. Finansinio valdymo srityje 
elektroninis sąskaitų ir investicijų apmokėjimas akcijų rinkoje tapo realybe. Paly- 
dovų palaikomas telekomunikacijų tinklas suteikia galimybę vartotojams pasiekti 
vienas kitą visame pasaulyje ir stebėti įvykius tuo metu, kada jie vyksta. 


Kai technologijos pažanga pakeitė vartotojų gyvenimo būdą, marketingo specia- 
listai, savo ruožtu, privalėjo sureaguoti. Atsirado produktų pritaikymo individua- 
liam vartotojui strategijos, išradingos pardavimo taktikos, pažangūs paskirstymo 
kanalų tinklai ir neįprasti būdai vartotojų motyvacijai pirkti. 


Vis dėlto toks progresas neįvyko be kaštų. Kai vartotojai vis labiau atakuojami 
naujų produktų pasiūlymų ir informacijos pertekliaus, sprendimo procesai tampa 
sudėtingesni. Informacijos apie gaminius ir paslaugas rūšiavimui bei apdorojimui 
tapus pagrindine užduotimi, dauguma vartotojų supaprastina savo sprendimą 
pirkti ir perka impulsyviai arba iš lojalumo kuriam nors prekiniam ženklui. 


Šiame informacijos gausybės sraute kai kurie nesąžiningi marketingo specialistai 
panaudojo apgaulę ir manipuliavimą, kad parduotų savo produktus. Susirūpini- 
mas neetiška elgsena motyvavo privačius ir visuomeninius asmenis bei organi- 
zacijas imtis žingsnių, kad apsaugotų visuomenę nuo melagingos informacijos ir 
apgaulės. Daugelis organizacijų priėmė marketingo filosofiją, kurioje organizacija 
sukuria lojalius klientus, taip formuodama ir tvirtindama ilgalaikius, pasitikėjimu 
paremtus ryšius su vartotojais. Daugelis įmonių priėmė etikos kodeksus. 


Šiandieninė rinka yra kitokia negu buvo anksčiau. Vartotojai ėmė reikalauti pa- 
togumo bei greito savo norų ir poreikių patenkinimo. Jie tikisi, kad su produktu 
susiję duomenys bus akimirksniu pasiekiami, bet retai panaudoja visą prieinamą 
informaciją. Šios ir daugybė kitų tendencijų sukuria galimybes novatoriškiems 
marketingo specialistams, kurie yra atviri permainoms ir tikisi prisitaikyti prie nuo- 
latos kintančios vartotojų rinkos. 

antroji tema 


SEGMENTAVIMAS IR TIKSLINĖS 
RINKOS PARINKIMAS 


Šis skyrius skirtas rinkos segmentavimo strategijoms ir tikslinės rinkos paieškai. Jis 
taip pat apibrėžia marketingo specialistų veiksmus didinant organizacijos parda- 
vimus, rinkos dalį ir pelną. Žmonių poreikiai ir norai yra skirtingi, dažnai jie suvokia 
ir veikia taip pat skirtingai. Reta organizacija siekia, kad visi galimi vartotojai būtų 
jų gaminių ar paslaugų pirkėjai. 


MASINIO IR TIKSLINIO MARKETINGO SAMPRATOS 


1908 m. Henry Fordas automobilių rinkai pristatė naują Model-T automobilį. 
Jo idėja buvo paprasta - naudojant masto ekonomiką, gaminti standartizuotą 
juodos spalvos pigų automobilį. Model-T paklausa buvo didelė, jis buvo masiš- 
kai perkamas. Po kurio laiko Model-T patyrė didelių sunkumų, kadangi standar- 
tizuodamas Fordas persistengė. Pagrindinė Fordo prielaida, kad vartotojų norai 
yra vienodi, pasirodė neteisinga. Vartotojų pageidavimai automobiliams kito - jie 
norėjo uždarų, patogesnių ir spalvingesnių automobilių. Fordo standartizuotos 
konvejerinės operacijos sukėlė sunkumų tenkinant išaugusius vartotojų poreikius. 
Pagrindinis jo varžovas „General Mėtors"buvo lanikštųsiijs greitai atsaką į besikei- 


17 


18 

elgsena dalis 


čiančius vartotojų norus ir pristatė naujo dizaino automobilį - 1923 Chevrolet, 
kuris įgyvendino naujas, vartotojų norimas savybes. Šis„General Motors“ gaminys 
padėjo sustiprinti rinkos poziciją prieš Fordo Model-T. Dėl to 1927 m. Fordas pa- 
tyrė milžiniškų nuostolių ir ištisiems metams nutraukė darbus, kad rekonstruotų ir 
išleistų pagerintą Model-A. 


Aišku, kad Fordas su savo Model-T padarė pradžią masinio marketingo strategi- 
jai - filosofijai, paremtai vienos didelės, vientisos rinkos su paprastais poreikiais 
prielaida. Sutelkęs dėmesį į bendrus norus, Fordas pristatė tik vieną produktą, nu- 
taikytą į visą rinką. Kitos kompanijos, kurios laikėsi tokios pačios strategijos, buvo 
Coca-Cola, pardavusi gerai žinomus 8 uncijų žalio stiklo buteliukus ir tik vieno 
skonio gėrimą, bei Bell System, kuri pristatė pirmuosius rotorinio rinkimo juodus 
telefonus. 


Masinis marketingas - vieno produkto vartotojams gamyba ir masinis paskirs- 
tymas. 


Šiandien tradicinio masinio marketingo filosofija, orientuota į dideles vartotojų 
grupes, dažniausiai yra neefektyvi. Didelės vartotojų grupės realiai nėra vientisos, 
jos susideda iš mažesnių, labiau vientisų dalių, turinčių tokias pačias demografines 
arba gyvenimo būdo charakteristikas, panašius asmeninius norus ir požiūrius. Dėl 
šios priežasties gamintojai, paslaugų teikėjai, pardavėjai pradeda atsisakyti plataus 
masinio marketingo taikymo ir, ateidami į rinką, taiko tikslinio marketingo strategi- 
ją. Kotler ir Armstrong (2003) pastebėjo, kad linkstama į tikslinio marketingo kryptį, 
kuri pardavėjams leidžia geriau identifikuoti savo galimybes rinkoje - tinkami pa- 
siūlymai tinkamiems, teisingai pasirinktiems vartotojams tinkamu laiku. Iš esmės 
tai yra marketingo veiksmų koncentravimas į tikslinius segmentus. 


Tikslinis marketingas - produkto ir marketingo komplekso sukūrimas specifi- 
niams rinkos segmentams. 


TIKSLINIS MARKETINGAS: TRYS PAGRINDINIAI ŽINGSNIAI 


Sėkmingai įgyvendinant tikslinį marketingą praktikoje, trys pagrindiniai žingsniai 
yra būtini ir neatskiriami. Rinkos segmentavimas yra visos apibrėžtos rinkos 
skaidymas į tam tikrą skaičių subrinkų (naudojant identifikuotus segmentavimo 
požymius), kurios reikalauja skirtingų gaminių ir/arba paslaugų ir kurios gali būti 
pasiekiamos skirtingais marketingo kompleksais. 


Antrasis žingsnis yra tikslinės rinkos išskyrimas (suradimas) - procesas, kai įvar- 
dijami visi segmentai, gauti po pirmojo žingsnio, ir nusprendžiama, kuriame ar ku- 











Antroji tema 


Segmentavimas ir tikslinės rinkos parinkimas 





























r a 


TIKSLINIS MARKETINGAS - TRYS PAGRINDINIAI ŽINGSNIAI 


> i 1. Apibrėžti produkto rinką. 
Rinkos L : 2. Identifikuoti segmentavimo požymius. 
segmentavimas : 3, Segmentuoti rinką. 


Tikslinės : 4. Įvertinti galimą sėkmę kiekviename segmente. | 
rinkos ; 5. Pasirinkti tikslinius segmentus. 
nustatymas : 6. Sudaryti marketingo kompleksą. 





i 7. Identifikuoti galimas pozicionavimo 
Pozidonavimas : | koncepcijas kiekvienam tiksliniam segmentui. 
: 8. Pasirinkti, sukurti ir vykdyti pasirinktąją. 


L .. 
riuose organizacija gali sėkmingai vykdyti savo veiklą. Pasirinkimas, kuriame seg- 
mente veikti, paprastai nustatomas SWOT analizės pagrindu, atsižvelgus į tokius 


veiksnius kaip organizacijos stipriosios ir silpnosios grandys, galimybės ir grėsmės, 
konkurentų ir visos pramonės tendencijų analizė. 


Trečiasis žingsnis yra pozicionavimas. Pozicionavimas nustato ir išskiria būsimus 
organizacijos prekinio ženklo, gaminio ar paslaugos įvaizdžius. Įvaizdis turi infor- 
muoti tikslinį segmentą apie prekinio ženklo unikalumą (pozicionavimas bus ap- 
tartas 5 skyriuje „Suvokimas. Pozicionavimas'). 


RINKOS SEGMENTAVIMAS 


Gamintojai ir pardavėjai gali ateiti į rinką naudodami masinio marketingo arba 
rinkos segmentavimo marketingo strategiją. 


Kiekvienas segmentas yra sudarytas iš klientų ar vartotojų, turinčių panašias cha- 
rakteristikas. Masinis marketingas - kai rinka yra labai mažai arba visai nesegmen- 
tuojama. Nepaisant to, kad vartotojai yra skirtingi, parduodant tam tikrą produktą, 
Įjuos žiūrima kaip į gana panašius ir marketingo veiksmai nukreipiami į juos kaip į 
homogeninę grupę. Rinkos segmentavimas yra kaip alternatyvi priemonė. 

TIKSLINIS MARKETINGAS - TRYS SEGMENTAVIMO LYGIAI | 


p — 
Segmentų į Skirtingi produktai skirtingiems 
marketingas ž rinkos segmentams 












Nišų i Skirtingi produktai atskiroms 





marketingas io grupėms segmentų viduje 









Vartotojo 
marketingas 


Produktai atskirų individų 
poreikiams patenkinti 

Taigi, kas yra tas segmentavimas? Segmentavimas - tai procesas, kurio metu 
rinka yra suskirstoma į potencialių klientų grupes, kurių poreikiai ir/arba charak- 
teristikos yra panašūs; tikėtina, kad pirkdami gaminius ar paslaugas, jie elgsis taip 
pat panašiai. 


Rinkos segmentavimas - tai procesas, kurio metu rinka, naudojantis vienu ar 
keliais galimais rinkos segmentavimo požymiais, padalijama į homogeninius seg- 
mentus. 


Rinkos segmentavimas yra procesas, kai vartotojai rinkoje dalijami į grupes ar seg- 
mentus, kuriuose esantys vartotojai turi panašių savybių ir norų. Taip elgiantis kiek- 
vienam vartotojui gali būti taikomas individualus marketingo kompleksas. 


Segmentavimas yra naudojamas, kai skirtumai tarp vartotojų yra pakankamai ryš- 
kūs; ir tam, kad būtų galima efektyviai parduoti produktą, vartotojai yra suskirsto- 
mi į grupes. Didesnę rinką dalijant į mažesnius segmentus, kurie teikia pirmenybę 
skirtingiems dalykams, ir paskui pritaikant gaminį (ar paslaugą) taip, kad jis atitiktų 
tai, kam pirmenybę teikia atskiri segmentai, sumažinamas skirtumas tarp to, ką 
organizacija apskritai siūlo rinkai ir ko tai rinkai iš tikrųjų reikia. 


Darosi vis akivaizdžiau, kad dauguma rinkų nėra vienodos, jos yra sudarytos iš 
tarpusavyje besiskiriančių vartotojų. Masinio marketingo taikymas rinkoje, kurioje 
tarp vartotojų yra reikšmingų skirtumų, organizaciją daro labiau pažeidžiamą jos 
konkurentų, besiorientuojančių į tikslinius vartotojus, atžvilgiu. Marketingo paskir- 
tis - identifikuoti bei patenkinti vartotojų poreikius ir norus. O vieno produkto siū- 
lymas visiems rinkos segmentams reiškia, kad kai kurių vartotojų poreikiai nebus 

visiškai patenkinti, kartu tai lems organizacijos išteklių švaistymą. Kitas kraštutinu- 
mas, žinoma, yra požiūris, kad kiekvienas vartotojas yra unikalus rinkos segmentas, 
turintis savitų norų. Tačiau tik nedaugelis organizacijų turi tokių išteklių, kad galėtų 
siūlyti išskirtinius produktus visiems vartotojams. Tai reiškia, kad kompanija turi ap- 
sispręsti, kuriuos segmentus ji aptarnaus, ir pasirinkti poziciją, esančią tarp dviejų 
kraštutinumų. 


Segmentuodamas rinką į subrinkas arba nišas, kuriose vartotojai turi panašių po- 
reikių ir norų, marketingo specialistas gali išskirti tikslinius segmentus ir sukurti 
jiems pritaikytą marketingo kompleksą. Pavyzdžiui, avialinijos padalija keleivius į 
du didelius segmentus: verslo ir laisvalaikio keleivius. Pirmojo segmento reikalavi- 
mai yra laiku išvykti ir pasiekti tikslą, geras aptarnavimas ir patogios sėdynės. Verslo 
keleiviai mažiau domisi bilietų kainomis, retai perka bilietus iš anksto ir išvykose 
ilgai neužtrunka. Laisvalaikio keliautojai yra labiau suinteresuoti pigiais bilietais 
negu tiksliu išvykimo arba atvykimo laiku. Ši grupė paprastai bilietus perka iš anks- 
to ir išvykos dažnai trunka keletą dienų ar ilgiau. Remdamosi minėtais skirtumais, 
avialinijos sukūrė atskiras apmokėjimo struktūras šiems dviems segmentams 
- aukštos kainos verslo keleiviams ir žemos kainos laisvalaikio keliautojams. Oro 
linijos kiekvienam segmentui skirtingai reklamuoja šias paslaugas, pabrėždamos 
tuos dalykus, kurie yra svarbūs kiekvienam segmentui. 


Rinkos segmentavimas leidžia marketingo specialistams aiškiau matyti rinkų įvai- 
rovę ir atskleisti galimybes, kurios gali egzistuoti, arba segmentus, kurių poreikių 
konkurentai nesugebėjo patenkinti. Pavyzdžiui, 1993 m. Konica USA Inc. nustatė, 
kad tėvai, fotografuojantys naujagimius, yra potencialus rinkos segmentas. Firma 
išvystė naują 400 speed baby film fotojuostą, sukurtą taip, kad išryškintų labai sub- 
tilius mažų vaikų veido odos atspalvius. Kiti fotokamerų ir juostų gamintojai, no- 
rėdami padidinti mažėjančius juostų ir fotokamerų pardavimus ir patraukti vaikus 
bei vyresnius žmones, elgėsi panašiai. Kad pasiektų norimus segmentus, tos kom- 
panijos praplėtė savo reklamines kampanijas ir pradėjo reklamuotis „muilo operų“ 
Metu kabelinėse televizijose. 


Taigi galima teigti, kad bendras rinkos segmentavimo strategijos naudojimo 
tikslas yra pagerinti organizacijos konkurencinę padėtį ir geriau patenkinti 
klientų poreikius. Žinoma, galima siekti specifinių tikslų, tokių kaip pardavimų 
padidinimas, rinkos dalies augimas ar įvaizdžio gerinimas. Naudojant masinį 
marketingą, neįmanoma pasiekti bent vieno iš aukščiau paminėtų tikslų. Bū- 


tina sutelkti dėmesį į tas veiklos sferas ir sritis, kuriose firma gali geriausiai ap- 
tarnauti klientus. 


Apibendrinant galima išskirti pagrindinius segmentavimo privalumus ir trūkumus. 

Privalumai: 


+ gebėjimas pateikti rinkai reikiamą produktą, tenkinantį vartotojų poreikius: Ar- 
ma, analizuodama tai, ką klientai labiau vertina, gali pateikti taip paruoštą pro- 
duktą, kad jis tenkintų išsiaiškintus poreikius; 


+ gebėjimas nustatyti skatinimo programą, kuri būtų efektyvi savo vykdoma 
veikla ir kaštų atžvilgiu: galima vykdyti reklaminę kampaniją per masines ar ki- 
tas informavimo priemones ir būti tikriems, kad tais kanalais teikiama informa- 
cija pasieks būtent reikiamą segmentą; 


+ gebėjimas įvertinti konkurencinę situaciją rinkoje, o ypač firmos vietą rinkoje: 
segmentavimas tyrinėja firmos poziciją rinkoje, t.y. kaip klientai suvokia firmą, 
taip pat leidžia įvertinti, ar Arma atitinka savo pramonės standartus; papildomai 
ši analizė yra naudinga nustatant vystymosi kryptis besikeičiančiose rinkose; 


+ gebėjimas užtikrinti dabartinių marketingo strategijų supratimą: labai svarbu 
periodiškai iš naujo įvertinti savo marketingo strategiją, kad būtų galima iš- 
vengti iškylančių grėsmių ir pasinaudoti naujomis galimybėmis; 


Trūkumai: 


+ išaugę kaštai: strategija, besiremianti rinkos ssgmentavimu, paprastai kainuoja 
daugiau negu naudojantis masinio marketingo priemonėmis; 


+ reikalauja didesnio kolektyvinio atsidavimo: tokia marketingo orientacija rei- 
kalauja didelio firmos atsidavimo - personalo palaikymo, resursų, leidžiančių 
pasamdyti marketingo konsultantus, vadovybės laiko investicijų, taip pat noro 
sekti nurodytomis rekomendacijomis; 


+ pateikia sudėtinį, o ne individualų profilį: nors segmentavimo tyrimas užtikrina 
reikšmingos marketinginės informacijos gavimą, tačiau ji paaiškina segmentui, 
one atskiram klientui būdingą pirkimų elgesį. 


Marketingo profesionalai pripažįsta, kad segmentacija yra ir mokslas, ir menas. 
Galima daug žinoti apie rinkų segmentavimą iš gausiai pateikiamų knygų ir mok- 
slinių straipsnių. Šiaip ar taip, nemažai žinių apie segmentavimą galima gauti ir 
per patirtį, stebėjimą, lavinimąsi (pvz., įvairūs seminarai), ir per strateginį mąsty- 
mą. Tačiau viena kitam nemaišo, o patirties bei žinių suvienijimas tik palengvina 
galimybes teisingiau įvertinti rinkas ir jas padalyti į teisingus segmentus. 


RINKOS SEGMENTAVIMO EFEKTYVUMO SĄLYGOS 


Pasirinkdama, kuriuos rinkos segmentus(-ą) aptarnauti, organizacija išanalizuoja 
tam tikrus kriterijus ir savybes - dydį, pardavimo potencialą, įsivaizduojamą parda- 

vimų augimą, tikimosios naudos ribą. Ne kiekvienas segmentas yra perspektyvus. 
Marketingo specialistai kiekvieną segmentą vertina pagal daugybę kriterijų, kad 
galėtų nustatyti, ar siekti jo, ar ne. Kriterijai yra tokie: 


+ Svarba. Segmentas turi būti pakankamai didelis, kad pateisintų resursus ir pa- 
stangas jo poreikiams ir norams patenkinti. 


„ Potencialas. Pakankamas klientų skaičius, kaip ištekliai, noras ir galimybė pirk- 
ti, bet kuriame pasirinktame segmente turi turėti autentišką poreikį gaminiui ar 
paslaugai. 


+ Išmatuojamumas. Firma turi įvertinti, ar yra reikalinga informacija tyrimams, 
kad galėtų palyginti segmentų pirkimo galią, pardavimų potencialą, kaštus ir 
potencialią naudą. 


+ Pasiekiamumas. Firma turi turėti galimybę pasiekti vartotoją kiekviename 
segmente efektyviai ir ekonomiškai, kad savo produkciją galėtų parduoti, pla- 
tinti ir reklamuoti. 


+ Suderinamumas. Produktai ir marketingo kompleksai, reikalingi skirtingiems 
segmentams, turi būti išnagrinėti ir suderinti su firmos tikslais, ištekliais, patirti- 
mi ir veikla. 


+ Pastovumas. Segmentas turi augti arba bent išlikti. Jis neturi būti tik laikinas 
arba silpstantis. 


+ Apsauga. Firma turi sugebėti apsaugoti savo pozicijas nuo agresyvių konku- 
rentų. 


Kai kurios kompanijos taikosi į didžiausius rinkos segmentus su didžiausiu augi- 
mo potencialu. Deja, didžiausias ar greičiausiai augantis segmentas ne visada yra 
„teisingas“ segmentas kiekvienai firmai. Mažoms firmoms dažnai trūksta finansinių 
išteklių ar kompetencijos aptarnauti didžiausiam rinkos segmentui. Dažnai konku- 
rentai didžiausiame ir greičiausiai augančiame segmente yra per stiprūs mažoms, 
silpnoms firmoms, kad jos galėtų įeiti į rinką ir joje išlikti. Tokioms firmoms yra 
palankiau siekti didesnės dalies mažesniame segmente, negu siekti mažos dalelės 
dideliame segmente. 


VARTOTOJŲ RINKOS SEGMENTAVIMAS IR JO KRITERIJAI 


Kiekvienas gaminys ar paslauga turi savo vartotoją, kuriam būdingos tam tikros 
savybės. Vartotojų tyrimai gali identifikuoti kriterijus, kurie gali būti naudojami api- 
brėžti vartotojams ir jų ryšiams su produktu. 

Demografinis Geografinis | Geodemografinis | Psichografinis 

; etapas + Kontinentinis | gyvenamąją vietą | + Pomėgiai, priežastys 
į + Gyvenamoji ar salos - klasifikavimas, nuomonės, « Pirkimo 

+ Išsilavinimas ar politinė ; ir įsitikinimai 
« Religija sąjunga i 
+ Etninė grupė + Kontinentas 
„ Pilietybė + Populiacija 
+ Klimatas 














Segmentai gali būti formuojami atsižvelgiant į vartotojų charakteristikas arba var- 
totojų reakcijas į siūlomas prekes. Marketingo vadybininkai gali rinktis vieną arba 
kelis segmentavimo kriterijus: geografinį (vietovė, klimatas), demografinį (amžius, 
šeimyninė padėtis, lytis, rasė ir etninės grupės, užimtumas), geodemografinį (var- 
totojų grupės), psichografinį (gyvenimo būdas ir asmenybė) arba pagal elgseną 
(naudojimo dažnumas, galutinės naudos siekimas, lojalumas prekiniam ženklui 
ir/ar parduotuvei). Pavyzdžiui, mados firmos gali naudoti skirtingas klimato sąly- 
gas tarp geografinių regionų kaip pardavimo segmentavimo kriterijų. Drabužių 
firma gali pasiūlyti storesnius ir šiltesnius drabužius šalto klimato regionuose ir 
lengvesnio stiliaus drabužius vartotojams, gyvenantiems šiltesniuose regionuose. 

Firma taip pat gali parinkti papildomų segmento kriterijų, pavyzdžiui, demografinį 
(pasiūlyti skirtingus mados stilius vyrams ir moterims), geodemografinį (remda- 
masi turto skale pasiūlyti brangią drabužių „liniją, nukreiptą į vartotojų grupes, 
gyvenančias tam tikrose šalyse), psichografinį (pasiūlyti sportinę „liniją“ bėgikams, 
tenisininkams bei krepšinio žaidėjams) arba „tinkamo“ elgesio produktus (siūlyti 
formalią ir laisvalaikio drabužių linijas). 


Geografinis segmentavimas pagal gyvenamąją vietą. Kai produktai yra per- 
kami, naudojami ar parduodami rinkos skirtingose geografinėse zonose, yra tik- 
slinga naudoti ssgmentavimą pagal gyvenamąją vietą. Rinka yra padalijama į sub- 
rinkas pagal regionus, šalis, miestus, kurie atspindi skirtingas vartotojų vertybes ir 
gyvenimo stilių. 


Geografiniai skirtumai tarp regionų apima ir klimato sąlygas, vietovę, aplinką, atstu- 
mą. Šie geografiniai skirtumai lemia skirtingus skonius, pirmenybės teikimą ir veiklą. 
Marketingo specialistams gali prireikti išvystyti skirtingus marketingo kompleksus, 
kad pasiektų vartotojus įvairiose gyvenamosiose vietovėse. Daug organizacijų savo 
Marketingines programas dabar skirsto rajonais ir lokalizuoja produktus, reklamą ir 
Pardavimus taip, kad geriau pritaptų prie tam tikro regiono, miesto poreikių. 


Žurnalai ir laikraščiai dažnai spausdina skirtingus leidimus, kad prisiderintų prie 
skirtinguose regionuose gyvenančių skaitytojų poreikių ir interesų. Daugelis laik- 

raščių išleidžia miesto ir priemiesčio variantus, kad pateiktų naujų istorijų, straips- 
nių ir priedų, tiesiogiai susijusių su skaitytojais, priklausančiais specifinei prekybos 
zonai. 


Geodemografinis segmentavimas. Geodemografinis segmentavimas - tai 
nedidelių geografinių teritorijų (pvz., rajono gyventojų sąrašų) klasifikavimas pa- 
gal gyventojų charakteristikas. Jis susieja demografinius duomenis su tam tikros 
vietos ir rinkos segmento vartotojais pagal tai, kur ir kaip jie gyvena. Rajono gy- 
ventojų sąrašas - gyventojų surašymo metu surinkti duomenys apie namų ūkius, 
nuosavybes toje teritorijoje. 


Geodemografinės informacijos rinkiniai sudaromi aplink tam tikrą pašto skyrių 
pagal rajonų, sričių gyventojų sąrašus, pašto indeksus, mažmeninės prekybos 
centrus, kvartalus, žiniasklaidos ir administracinius regionus ar vietos valdžią. Šios 
teritorijos ir jų aplinka dažniausiai pasižymi panašiomis demografinėmis, gyveni- 
mo būdo charakteristikomis, kurios gali būti panaudotos išskiriant pirkimo būdą ir 
reakciją į reklamos kampanijas. 


Demografinis segmentavimas. Demografinis segmentavimas - tai rinkos seg- 
mentavimas, atliekamas remiantis bendromis gyventojų charakteristikomis. De- 
mografinis segmentavimas yra labiausiai paplitęs rinkos segmentavimo metodas. 


Marketingo vadybininkai naudoja demografinius statistinius duomenis segmen- 
tuodami rinką į panašias, lengvai matuojamas dalis. Marketingo specialistų daž- 
niausiai naudojami demografiniai kriterijai yra amžius, šeimyninis statusas, lytis, 
pajamos, užsiėmimas, išsilavinimas, kadangi jie paprastai apibūdina vartotojus 
pagal jų poreikius, vartojimo kiekius ir pirmenybės teikimą. Pavyzdžiui, lytis yra 
svarbus segmentavimo kriterijus drabužių, kosmetikos, odos priežiūros, plaukų 
dažymo produktams. Dar viena priežastis, dėl ko demografinis kriterijus svarbus 
rinkos segmentavimui yra ta, kad demografiniai duomenys yra gausūs ir juos 
lengva surasti, suprasti bei naudoti. 


Tačiau, kaip pastebi Hanna ir Wozniak (2001), naudojant tik demografinį segmen- 
tavimo požymį, negalima išsamiai išsiaiškinti ir suprasti vartotojų skirtumų. Hanna 
ir Wozniak ypač pabrėžia problemas, kylančias segmentuojant tik pagal amžiaus 
kriterijų, ir pateikia pavyzdžių, kad yra „širdyje dar jaunų“ bei „subrendusių ne pa- 
gal amžių“ vartotojų, kurie nebūtinai elgsis pagal jų amžiaus grupei būdingas el- 
gesio normas. Savaime suprantama, kad šis efektas gali turėti įtakos ir vartotojų 
pirkimo elgsenai. 


Amžius. Kadangi vartotojų galimybės ir norai keičiasi kartu su jų amžiumi, dau- 
geliui Armų tai gali būti vienas iš segmentavimo požymių. Crayola Company, kuri 

paprastai aprūpina spalvotais pieštukais 4-8 metų vaikus, pastaruoju metu aptiko 
potencialią rinką - 8-12 metų mergaites. 


Kellogg yra dar viena kompanija, nusitaikiusi į vaikų segmentą. Sausi pusryčiai, to- 
kie kaip Fruit LooOps, Apple Jacks, Honey Smaks, Fruity Marshmallow, Coco Krispies 
ir Cinnamon Mini-Buns, yra skirti vaikams. Vis dėlto kompanija gamina sausus pus- 
ryčius ir suaugusiems — All-Bran, Special K, Fibewise ir Produkt 19. 


šeimos gyvavimo ciklas. Šeimos gyvavimo ciklo etapai (šeimos gyvenimo fa- 
zės, kurias išgyvena šeima, pradedant nuo jaunų žmonių ir baigiant vienu išlikusiu 
sutuoktiniu) pristato dar vieną demografinio segmentavimo kriterijų. Kiekvienas 
gyvenimo etapas atneša pasikeitimų, kurie veikia šeimos poreikius, pajamas ir išlai- 
das. Remdamiesi šiuo segmentavimo kriterijumi, daugelis viešbučių tinklų, tokių 
kaip Hilton, Marriott ir Westin, pertvarkė savo paslaugų teikimą vartotojams. Dau- 
gelis šeimų negali išvykti ilgų kelionių dėl darbų ar vaikų mokymosi. Kad užimtų šį 
segmentą ir patenkintų jų poreikius, viešbučiai pasiūlė trumpo savaitgalio išvykas 
šeimoms. Tokio tipo savaitgaliams viešbučiai pradėjo siūlyti nuolaidas, nemokamą 
gyvenimą vaikams jų tėvų kambaryje, o papildomai - vaikų meniu, vaikiškas love- 
les, žaislinius traukinius, video žaidimus ir net ugniai atsparius chalatus vaikams. 


Viengungių rinka yra dar vienas reikšmingas gyvenimo ciklo segmentas. Nusta- 
tyta, kad vyresni negu 25 metų ir išsiskyrę, našliai arba niekada nesituokę asme- 
nys, atstovauja pagrindinę daugelio produktų rinkos dalį. Šis segmentas yra labai 
svarbus greito maisto, butų ir bendrabučių, pasilinksminimų, barų ir alkoholinių 
gėrimų pardavėjams. 


Lytis. Lytis laikoma pagrindiniu daugelio gaminių ir paslaugų segmentavimo kri- 
terijumi, pradedant cigaretėmis ir baigiant kosmetika. Pavyzdžiui, kai kurie cigare- 
čių gamintojai siūlo moterims tokius brendus kaip Virginia Slims, More, Superlims, 
Chelsa ir Eve Ultra Light 120s. Kompanija Kraft moterims pateikė mažai kalorijų 
turintį maistą. Kosmetikos kompanijos taip pat ssgmentavo rinką pagal lytį, siū- 
lydamos specialias formules vyrams ir moterims. Kai kurios farmacijos kompani- 
Jos taip pat susegmentavo rinką pagal lytį: Pizer Pharmaceuticals pristatė Viagra, 
kad pagydytų impotenciją, seksualinį nepasitenkinimą, nuo kurio kenčia milijonai 
vyrų. Kompanija planuoja pristatyti panašias piliules ir moterims. 


Užsiėmimas. Išsilavinimas, užsiėmimas veikla ir pajamos turi polinkį būti susie- 
tos. Jos dažnai yra naudojamos kartu kaip derinys individų socialinei klasei nu- 
statyti. Nepaisydamos didelės šių trijų kriterijų koreliacijos, kai kurios kompanijos 
segmentuoja Tinką remdamosi vienu iš kriterijų (pavyzdžiui užsiėmimu) ir tikėda- 
Mos, kad tai yra svarbiau identifikuojant vartotojų elgseną ir pajamas. Užsiėmimo 

klasifikacija apima kategorijas nuo profesionalų ir techninių darbuotojų iki namų 
šeimininkių. 

Didžiojoje Britanijoje yra populiari socialinė - ekonominė ABC I agentūrų sistema. 
Pagal šią sistemą, remiantis šeimos galvos profesija, vartotojai yra padalijami į 6 
klases (pvz.: A, B, Cl, C2, D ir E). Pavyzdžiui, asmenys, patenkantys į A socialinę klasę, 
užsiima administracine veikla, yra aukšto lygio specialistai ar vadovai ir priklauso 
aukščiausiajai viduriniajai klasei. Vartotojai, patenkantys į C2 socialinę klasę, yra 
kvalifikuoti, fizinį darbą dirbantys darbininkai, ir priklauso kvalifikuotų darbininkų 
klasei. Tačiau padidėjus socialiniam mobilumui ir susiliejus klasių riboms, ši sociali- 
nė - ekonominė sistema nebėra tokia tiksli kaip anksčiau. 


Psichografinis segmentavimas. Nors amžius, šeimos gyvenimo ciklas, užsiėmi- 
mas ir kiti demografiniai kintamieji yra naudingi segmentuojant rinkas, tačiau jie 
dažnai netinkami išskirti aiškiems skirtingiems rinkos segmentams. Demografinis 
segmentavimas parodo, kas perka tam tikrą produktą ar paslaugą, ir pateikia su tuo 
susijusias detales, kur ir kaip tie vartotojai gyvena (geodemografiniai duomenys). O 
psichografinis segmentavimas atkreipia dėmesį į tai, kodėl vartotojai perka tam tikrą 
produktą ar paslaugą. Ir nors demografiniai duomenys yra labai svarbi priemonė, 
kad pardavėjai galėtų nustatyti daugelio žmonių gyvensenos modelį, tačiau jie, kaip 
sako Hanna ir Wozniak (2001), „neina pakankamai toli". Pavyzdžiui, yra nedidelis ryšys 
tarp demografinių rodiklių ir vartotojo noro keliauti, eiti į kiną, klausomos mėgiamos 
muzikos, potraukio rūkyti ir gerti. Šios tendencijos gali būti paaiškintos psichograf- 
Niu segmentavimu, kuris remiasi vartotojo gyvenimo būdu. 


Psichografinis ssgmentavimas vartotojus diferencijuoja, o paskui sujungia į rinkos 
segmentus pagal jų psichologinius ypatumus, pvz.: vertybes, gyvenimo stilių, po- 
žiūrį, hobj ir nuomones (Hanna ir Wozniak, 2001). Šis segmentavimas dažniausiai 
taikomas, kai vartotojo pirkimo elgsena yra susijusi su žmogaus asmenybe arba 
vartotojo gyvenimo būdu. Tokiu atveju vartotojai, kurių asmenybės charakteris- 
tikos ar gyvenimo stilius skiriasi, pirmenybę teiks skirtingiems produktams ir pa- 
slaugoms, jų reakcija į marketingo kompleksą gali skirtis. 


Rinkos psichografinio segmentavimo tikslas - sukurti marketingo programą, 
kurios visi elementai atitiktų didžiąją AIO tikslinės rinkos dalį. Reklama, naudojama 
tokių programų rėmuose, apskritai atspindi gyvenimo būdo elementus, o ne pro- 
dukto charakteristikas. Kintantis gyvenimo būdas tampa esminiu psichografinio 
segmentavimo požymiu. 


Gyvenimo būdas - tai vartojimo modelis, kuris laiko ir Anansinių išteklių aspektu 
atspindi žmogaus galimybę pasirinkti (Zablocki, Kanter, 1976). Žiūrint iš ekonomi- 

kos pozicijų, gyvenimo būdas lemia, kaip žmogus paskirsto savo biudžetą įvairioms 
prekėms bei paslaugoms ir/arba šių kategorijų atitinkamoms alternatyvoms. 


psichologiniu aspektu gyvenimo būdas sąlygoja situaciją, kai žmonės skirstomi į 
tam tikras grupes pagal tai, ką jie mėgsta, kaip leidžia laisvalaikį ir kaip naudoja 
savo išteklius (Zablocki, Kanter, 1976). 


Nuo 1960 m. marketingo mokslininkų empirinės asmenybės studijas apie asme- 
ninių bruožų įtaką vartotojo elgsenai pakeitė psichografika. Tai veiklos, interesų ir 
nuomonių studijos (Action, interests, opinion - AIO). 


Trumpi individų gyvenimo būdo aprašymai paprastai yra gaunami atsakius į klau- 
simus apie jų užsiėmimus, domėjimąsi ir nuomones. Tokie klausimai vadinami AIO 
aprašu (AIO inventories). 


AIO aprašas - klausimynas, kuris atskleidžia vartotojų užsiėmimus, domėji- 
mąsi, nuomones, kurie vėliau naudojami kaip psichografinio segmentavimo 
kriterijai. 

Pavyzdžiui, AIO aprašas gali turėti tokius teiginius:,„Aš geriau ramiai pasėdėsiu na- 
mie, negu eisiu į vakarėlį" ar „Aš jausčiausi pasiklydęs, jeigu būčiau vienas svetimo- 
je šalyje". Taikant psichografinį metodą, vartotojams dažniausiai pateikiamos Liker- 
to skalės: respondentas turi nurodyti savo nuostatą į objektą (Plummer, 1974). 


Likerto skalė - tai marketingo tyrimų priemonė, padedanti kiekybiškai išreikšti 
įvairius požiūrius. Tai yra skalė, sudaryta iš keleto teiginių, į kuriuos subjektai turi 
atsakyti. Respondentas į kiekvieną teiginį atsako teigiamai arba neigiamai ir pasi- 
renka savo atsakymo intensyvumą pateiktoje skalėje, pvz.: jei teiginys skamba taip: 
„ateitis atrodo labai tamsi“ arba „daugeliu žmonių galima pasitikėti“, galima pasi- 
rinkti vieną atsakymo variantą iš pateiktų: visiškai sutinku (5), sutinku (4), nežinau 
(3), nesutinku (2), visiškai nesutinku (1). 


Respondentai, paprastai 6 taškų skale, parodo, kaip jie sutinka ar nesutinka su 
kiekvienu teiginiu. Atsakymai yra išanalizuojami, o rezultatai sudedami į lentelę 
Pagal tam tikrų pirkimo įpročių grupes, dominančias tyrinėtoją. Pavyzdžiui, nu- 
statant asmenybės bruožus, psichografinis studijavimas gali susieti užsienietiškų 
automobilių turėjimą arba domėjimąsi žurnalais. 


1970 m. pasirodžius šiam metodui, padidėjo akademinis susidomėjimas psi- 
Chografiniais tyrimais, kadangi tuo metu rinkos tyrėjai ieškojo naujų metodų, 
kuriais remiantis būtų galima segmentuoti rinką. Iki tol pagrindinės pramonėje 
Naudotos segmentavimo priemonės buvo demografiniai ir socialiniai - ekonomi- 
Niai faktoriai. Buvo suvokta, kad svarbūs vartotojų demografiniai skirtumai, kalbant 

apie daugelį produktų kategorijų, paprasčiausiai neegzistuoja, o netgi jei egzis- 
tuoja, tai pagal juos negalima visiškai teisingai nuspręsti, kaip patraukti tam tikro 
rinkos segmento dėmesį; nebent būtų žinoma, kodėl tokie skirtumai egzistuoja. 
Tai paskatino ieškoti naujų segmentavimo būdų. Psichografinė statistika pasiūlė 
geresnį sprendimo būdą, kadangi ji pateikė daugiau informacijos apie vartotojus 
nei iki tol pateikdavo demografiniai duomenys. 


VALS sistema. VALS (Vertybės ir gyvenimo stiliai) yra amerikietiška psichografinio 
rinkos segmentavimo sistema, sukurta SRI International (Values and Lifestyles (VALS) 
(Mitchell, 1983). VALS formulavimas grindžiamas keletu teorijų (Maslow hierarchija ir 
Riesman socialinio charakterio koncepcija) bei empiriniais duomenimis. Ji vartotojus 
priskiria vienam iš devynių apibūdinimų pagal tai, kokiomis vertybėmis ir gyvenimo 
stiliumi pasižymi jam priklausantys vartotojai (Hanna ir Wozniak, 2001): 


+ Įgyvendintojai: mėgsta geriausius daiktus, imlūs naujiems produktams, skeptiš- 
ki reklamai, domisi spauda; 


+ Solidūs vidutiniokai: truputį domisi įvaizdžiu, vidutiniškai rūpinasi namais, 
mėgsta mokslines publikacijas, skaito daug ir dažnai; 


+ Patiklūs: perka tėvynines prekes, lėtai keičia įpročius, ieško pigių prekių, dau- 
giau negu vidutiniškai žiūri TV, skaito namų, sodo, pensininkų ir bendro po- 
būdžio žurnalus; 

+ Pasiekėjai: laikosi mados, jiems svarbiausia yra produktų įvairovė, tai vidutiniš- 
kas vidutinis TV žiūrovas, skaito verslo naujienų, pagalbos sau publikacijas; 

+ Siekiantys pripažinimo: rūpinasi savo įvaizdžiu, pajamos limituotos, perka ap- 
rangą ir asmenines prekes, labiau mėgsta žiūrėti TV negu skaityti; 

+ Eksperimentuotojai: siekia mados, didelę dalį pinigų išleidžia bendravimui, per- 
ka impulsyviai, vertina reklamą, klausosi roko muzikos; 

+ Atlikėjai: perka dėl komforto, pastovumo, prabanga jų neveikia, perka svarbiau- 
sius daiktus, klausosi radijo, skaito automobilių, namų ūkio, žvejybos, kelionių 
žurnalus; 

+ „Kovotojai už būvį“: ištikimi prekiniam ženklui, naudoja kuponus ir laukia išpar- 
davimų, tiki reklama, dažnai žiūri TV, skaito bulvarinius laikraščius; 

+ „Integruotieji': pajamos nuo vidutinių iki aukštų, labai estetiški, rūpinasi ekolo- 
gija, mėgsta išsiskiriančius objektus, perka brangius individualius daiktus. 

1989 m. VALS sistemą pakeitė VALS2. Naujoji sistema paremta anketa, kuri atsklei- 

džia ne vertybes ir gyvenimo stilių, kuriuos naudojo VALS, o pastovius psichologi- 

nius įsitikinimus. Taip buvo todėl, kad silpnėjo ryšys tarp pirmojoje VALS sistemoje 
pateiktų vertybių ir gyvenimo stiliaus bei pirkinio pasirinkimo. Tai buvo aiškinama 
kai kuriais demografiniais ir ekonominiais pokyčiais. Rinkos segmentai, gauti pri- 
taikius VALS ir VALS2 sistemas, skiriasi. VAL52 gauti rinkos segmentai yra maždaug 
tokio paties dydžio, o VALS gauti rinkos segmentų dydžiai skyrėsi. 


Po psichografinės vartotojų klasifikacijos sistemų apklausos pasirodė akademinių 
tyrimų. Lesser ir Hughes (1 986) aprašė, kodėl būtent organizacijos yra taip susido- 
mėjusios šiuo rinkos segmentavimo metodu. „Psichografiniai tyrimai korporacijų 
planuotojus aprūpino detalia informacija, tiksliai akcentuojančia priežastis, kodėl 
vartotojai perka jų produktus" 


Taigi suprantama, kad kilo didelis susidomėjimas tyrimo metodais. Ir iš tikrųjų, 
1977 m. Amerikos Marketingo Asociacijos atliktas tyrimas parodė, kad 37,9 proc. 
marketingo firmų dažnai naudojosi psichografiniais tyrimų metodais (Lesser ir 
Hughes, 1986). 


Gaines, anksčiau buvęs General Foods gyvūnų maisto padalinys, atliko psichologi- 
nį šunų augintojų tyrimą, kad suklasifikuotų namų ūkius pagal tai, ką šeimininkai 
jaučia savo gyvūnams, ir nustatytų ryšį tarp tų jausmų ir pašaro, kuriuo dažniausiai 
yra šeriami naminiai gyvūnai. Po šio tyrimo buvo identifikuoti 5 šunų augintojų ti- 
pai. Funkcionalistai (funkcionalist) - tai šeimininkai, kurie laiko šunis kaip jų ar nuo- 
savybės saugotojus (maždaug 40 proc. visų šeimininkų). Šie individai yra mažai 
prisirišę prie savo augintinių. Šeimos šuns (family mutt) šeimininkai - šunys jų vaikų 
gyvūnai (apie 25 proc), jie labiau rūpinasi savo augintiniais. Vaiko pakaitalo (baby 
substitute) šeimininkai - jiems šuo yra kaip vaikas arba sutuoktinis (apie 10 proc), 
jie daugiau nei vidutiniškai prisirišę prie gyvūno. Dietologai (nutritionalist) - tai šei- 
mininkai, augintojai ir klientai, kurie nusimano apie mitybą (maždaug 13 proc), 
yra labai prisirišę prie savo šunų. Galiausiai, Vidury kelio (Middle of Road) šeimininkai 
(apie 12 proc), neparodę jokios skiriamosios charakteristikos. 


Gaines aptiko stiprius ryšius tarp psichografinių kategorijų ir šunų pašaro vartoji- 
Mo. Vaiko pakaitalo ir Dietologai šeimininkai pirko mažiau komercinio šunų ėdalo, 
O Funkcionalistai jo pirko daug. Priklausomai nuo šeimininko prisirišimo prie šuns, 
Vaiko pakaitalo ir Dietologai labai atidžiai rinko pašarą savo šuniui, jie domėjosi ne 
Produkto kaina, ojo kokybe ir skoniu. Gaines išleido brangų ir kokybišką šunų ėda- 
lą, kad įtiktų išskirtinių bruožų ir savybių Vaiko pakaitalo ir Dietologų ssgmentams 
(Hanna ir Wozniak, 2001) 


Psichografiniai tyrimai turi daugiau galimybių nuspėti vartotojų elgesiui nei de- 
Mografiniai Ir nors tokie tyrimai gali būti ne itin geri individualaus vartotojo elge- 

sio pranašautojai, tačiau jie geriau negu demografiniai parodo ryškesnius skirtu- 
mus tarp vartotojų grupių. 


Segmentavimas pagal elgseną. Vartotojai dar gali būti segmentuojami verti- 
nantjų elgseną, susijusią su tam tikru gaminiu ar paslauga. 


Segmentavimas pagal elgseną sugrupuoja vartotojus pagal jų reakciją į produktą. 


Remiantis pirkėjų požiūriu, vartojimu, atsidavimu ar reakcija į produktą, jie yra su- 
skirstomi į subgrupes. Rinkos segmentai identifikuojami remiantis su produktu su- 
sijusia pirkėjų elgsena, tokia kaip vartojimo lygis, naudos paieška, lojalumas prekės 
ženklui ir parduotuvei. 


Vartojimo lygis. Vartojimo lygis nurodo dažnumą ar kiekį, kokiu žmogus perka ar 
vartoja tam tikrą prekę. Nors siūloma daug gaminių ar paslaugų, tik 20 proc. var- 
totojų nuperka 80 proc. visų gaminių ar paslaugų. Šis fenomenas dažnai pasitaiko 
ir yra vadinamas 80 - 20, arba Pareto principu. 


Kiekvienas produktas turi savo vartotojus ir nevartotojus. Marketingo specialis- 
tams yra sunku identifikuoti, kas kokiai grupei priklauso. Apibūdindami „sunkius“ 
ir,lengvus“ (heavy and light) vartotojus, oro linijos, mašinų nuomos kompanijos ir 
viešbučiai nuolaidomis bei dažnomis reklaminėmis programomis mėgina vilioti 
dažnus verslo keliautojus, sudarančius jų paslaugų „sunkių“ vartotojų grupę. 


Kad pritrauktų nevartotojus, firmos dažnai pasikliauna įvairiomis pardavimų ska- 
tinimo formomis, tokiomis kaip produktų pavyzdžiai, kuponai, nuolaidos, premiji- 
nės pakuotės, priedai ir kainų mažinimas. 


Naudos paieška. Skirtingi žmonės iš to paties produkto siekia skirtingos naudos. 
Rinką galima segmentuoti remiantis vartotojų naudos paieška. 


Farmacinės kompanijos vartotojus dažnai segmentuoja remdamosi nauda, kurią 
vartotojai siekia gauti iš vaistų. Pavyzdžiui, Aspirinas vartojamas tam, kad pagydytų 
daugybę negalavimų: galvos skausmą, raumenų gėlimą ir skausmą, peršalimą ir 
gripą, karščiavimą, širdies nestabilumą ir menstruacinį sindromą. Kai kurių varto- 
tojų virškinimo sistema yra jautri Aspirinui, todėl jie vartoja Tylenol, kad išvengtų 
skrandžio dirginimo. 


Dantų pastos vartotojai ieško būdų, kaip kovoti su ėduonimi, nori baltinti ir švie- 
sinti dantis, gaivinti burnos kvapą ar apsisaugoti nuo dantenų ligų. Taigi dominuo- 
janti nauda, kurios žmonės ieško siūlomame produkte, tampa pagrindiniu rinkos 
segmentavimo kriterijumi. 


Lojalumas prekiniam ženklui ir parduotuvei. Lojalumas prekiniam ženklui ir 
parduotuvei gali būti panaudotas segmentuojant rinką. 

Lojalumas prekiniam ženklui yra vartotojo tendencija pakartotinai pasirinkti to 
paties ženklo prekę. 

Lojalumas parduotuvei yra analogiškas - kai vartotojai nuolatos lankosi tam tikroje 
mažmeninėje parduotuvėje. Daugelis parduotuvių, norėdamos skatinti tokią ten- 
denciją, siūlo lengvatines vartotojų korteles arba parduotuvės kreditines korteles, 
kad vartotojai jų parduotuvėje dažniau apsipirktų. Lojalumas prekiniam ženklui 
skatina lojalumą parduotuvei, kadangi vartotojai mieliau lankys tam tikrą parduo- 
tuvę, kurioje bus prekiaujama tam tikro ženklo prekėmis. 


Vartotojai gali būti klasifikuojami į lojalius ir nelojalius; o lojalūs dar gali būti skirs- 
tomi pagal lojalumo laipsnį. Vartotojai, kurie yra lojalūs prekiniam ženklui ar par- 
duotuvei dėl vienos kategorijos gaminio ar paslaugos, gali būti visai nelojalūs kitai 
kategorijai; jų įprastas lojalumas gali sumažėti, jei konkurentų pasiūlymas bus pa- 
trauklesnis. Tokių nukrypimų atpažinimas marketingo specialistams yra naudingas 
taikant lojalumo ugdymo strategijas. 


TIKSLINĖS RINKOS NUSTATYMAS 


Organizacijai nustačius savo rinkos segmentų galimybes, marketingo specialistai 
turi įvertinti skirtingus segmentus ir nuspręsti, kaip ir kokių segmentų reikia siekti. 
Priklausomai nuo organizacijų dydžio, finansinių resursų, techninių žinių ir mar- 
ketingo sugebėjimų, jos bando pasiekti geriausią. Organizacijos, turinčios našių 
įrenginių ir didelį kapitalą, pavyzdžiui, automobilių gamintojai, tuo pačiu metu gali 
siekti kelių rinkos segmentų. Organizacijos, kurioms trūksta finansavimo arba kitų 
resursų, linkusios susikoncentruoti į vieną segmentą. 


Yra 4 pagrindinės tikslinių rinkų paieškos strategijos: 1) Nediferencijuota, 2) Dife- 
rencinė (Multisegmentinė), 3) Koncentruota, 4) Vartotojo (Individuali). 


Nediferencijuota strategija. Organizacija, pasirinkusi nediferencijavimo stra- 
tegiją, iš esmės į rinką žiūri kaip į vieną didelę sritį be individualių segmentų. Šią 
strategiją naudojančios kompanijos mano, kad individualūs vartotojai turi pana- 
šių poreikių, kuriuos gali patenkinti vienas marketingo kompleksas. Nediferen- 
Cijavimo požiūris yra įmanomas vienarūšio produkto (plataus vartojimo prekių) 
atveju: cukrus, druska, ryžiai, kviečiai, kukurūzai ir ūkio produkcija. Pavyzdžiui, 
miltų gamintojai naudoja nediferencijavimo strategiją ir nukreipia savo produk- 
tus į visą rinką. 


L nBanijos naudoja šią strategiją, kai produktas yra palyginti naujas rinkoje ir 
Onkurencija yra minimali. Šios strategijos privalumas iš esmės siejasi su žemais 

kaštais dėl gamybos ir marketingo standartizacijos. Nediferencijavimo požiūris 
turi gerą ekonominę prasmę. Suderinti masinės gamybos ekonominiai pri- 
valumai ir darbuotojų sukaupta patirtis gali žymiai sumažinti vieno vieneto 
savikainą. 


Deja, nediferencijavimo strategija daugelio organizacijų yra priimama kaip savai- 
me suprantama. Daugybė firmų vis dar vertina visą rinką kaip potencialų klientą 
užuot visas pastangas nukreipusios į klientus, labiausiai tikėtinus siūlomų produk- 
tų pirkėjus. Jos tęsia nediferencijavimo strategiją netgi tada, jei rinka išsiplečia ir 
konkurentai sustiprėja. Organizacija tampa pažeidžiama konkurentų ir gali leng- 
vai prarasti savo rinkos dalį. Suprantant rinkos įvairovę, labai svarbu tinkamai su- 
segmentuoti ją, kad taikomos marketingo priemonės būtų veiksmingesnės. Taigi 
trumpai tariant, segmentacija yra diferencijuotų marketingo strategijų vystymas 
skirtingiems rinkos poreikiams. 


Diferencijuota strategija. Diferencijuota strategija reikalauja aptarnauti ir vystyti 
marketingo kompleksus dviem ar daugiau segmentų, kad patenkintume kiek- 
vieno jų poreikius. Pavyzdžiui, prekiaujantis kompiuteriais mažmenininkas taiko 
diferenciaciją tiekdamas skirtingus kompiuterius, periferinę ir programinę įrangą 
atskiroms tikslinėms grupėms, t.y. namų vartotojams, mažoms įmonėms ir verslo 
gigantams. Šiuo atveju visi marketingo komplekso elementai - įskaitant produk- 
tą, platinimą, kainą ir rėmimą - yra suderinti taip, kad atitiktų kiekvieno siekiamo 
segmento charakteristikas. 


Organizacijos, kurios naudoja diferencijuota strategiją, aptarnauja keletą skir- 
tingų rinkos segmentų ir siūlo diversifikuotas produkto linijas. Rinkos rizika yra 
žema, nes pardavimų praradimus ar nuosmukį viename segmente paprastai su- 
švelnina pajamos, gautos iš kito segmento. Tačiau nors diferencijuota strategija 
gali sukurti didelius pardavimus ir sumažinti rinkos riziką, ji lydima žymaus kaštų 
padidėjimo. Kad patenkintų nepanašių rinkos segmentų reikalavimus, produktai 
turi būti modifikuoti, tačiau tai sąlygoja didesnius tyrimų ir kūrimo, gamybos 
kaštus. Mažesni produkcijos kiekiai kiekvienoje iš skirtingų modelių linijų reiškia 
didesnius vieneto gamybos kaštus. Rėmimo išlaidos, patirtos siekiant skirtingų 
rinkos segmentų, taip pat kyla. Kita vertus, unikalios produkto savybės, sukurtos 
specialiai pritraukti savitiems rinkos segmentams, leidžia organizacijai padidinti 
pardavimo kainas. 


Koncentruota strategija. Koncentracijos strategija sutelkia marketingo pastan- 
gas iš visos didelės rinkos į vieną segmentą ir kuria produktus bei marketingo pro- 
gramas, specialiai pritaikytas to segmento poreikiams ir pirmenybės teikimui ten- 
kinti. Naudodamas koncentruotą strategiją, ankščiau minėtasis kompiuterių par- 

davėjas turėtų ignoruoti potencialias galimybes namų vartotojų ar verslo gigantų 
segmentuose ir dirbti tik su mažomis įmonėmis. Koncentruotas marketingas yra 
ne toks brangus kaip diferencijuotas marketingas ir tai yra gana gera galimybė 
naujam ribotų resursų verslui arba firmai, kuri bando naujas veiklos rūšis skyrium 
nuo pagrindinio verslo. 


Organizacijos, naudojančios koncentruotą strategiją, dėl labai specifinių klientų 
poreikių patenkinimo dažnai gauna savo veiklos lyderio reputaciją. Tačiau koncen- 
truota strategija gali būti ir rizikinga. Nuosmukis pasirinktame segmente, pirkimo 
galios sumažėjimas, vartotojų skonio pasikeitimas ar stipraus konkurento atėjimas 
firmai, kuri „visus kiaušinius laiko viename krepšyje“, gali pritraukti nelaimę. 


Vartotojo (Individualizavimo) strategija. Prieš daug metų pardavėjams buvo 
įprasta naudoti vartotojo strategiją ir individualizuoti savo prekes, kad patenkintų 
kiekvieno vartotojo reikalavimus. 


Individualizavimas yra rinkos suskaidymas iki smulkiausių detalių, ty. iki indivi- 
dualaus vartotojo lygio. 


Siuvėjai, batsiuviai, laikrodininkai, baldžiai, statybininkai individualizavo savo 
prekes. Deja, rinka auga, įvairėja, individualizavimas mažėja. Tačiau individuali- 
zavimas dar neišnyko. Dauguma mažų parduotuvėlių savininkų pažįsta kiekvie- 
ną pirkėją ir vis dar siūlo personalizuotas paslaugas. Kai kurie didesnių įmonių 
marketingo specialistai - pradedant žurnalų leidėjais, sveikinimo atvirukų kom- 
panijomis ir baigiant asmeninių kompiuterių pardavėjais - taip pat naudoja šią 
strategiją. Pavyzdžiui, naudojant kompiuterizuotose duomenų bazėse laikomą 
geodemografinę, gyvenimo būdo ir pirkimo informaciją apie individualų klien- 
tą, yra leidžiami individualizuoti žurnalai su reklaminiais įdėklais, atitinkančiais 
gavėjo duomenis. 


Viena Japonijos dviračių gamykla, norėdama patenkinti individualius pirkėjų po- 
reikius, naudoja personalizuotą gamybos procesą. Pirkėjai aplanko vietinę dviračių 
parduotuvę, kur jie yra išmatuojami specialiame stende. Matavimai yra nusiunčia- 
Mi į gamyklą, ten įvedami į kompiuterį, kuris sukuria norimo dviračio planą mažiau 
Nei per 3 minutes. Kompiuteris „padeda“ robotams ir žmonėms gamybos procese, 
kurio rezultatas - personalizuotas dviratis po 2 savaičių. Gamykla yra pasiruošusi 
Pagaminti bet kokį dviratį iš 11 milijonų Modelių ir 199 spalvų šablonų (Hanna ir 
Wozniak, 2001). 


Personalizacija yra paplitusi ir paslaugų sferoje: gydytojai, teisininkai, mokesčių 
konsultantai, kirpėjai, dizaineriai. Kad įgyvendintų personalizavimo strategiją, rei- 
kalingos priemonės ir finansavimas, labai viršijantys reikalavimus gaminant stan- 

dartizuotus produktus arba teikiant standartines paslaugas. Tačiau aukštesnis var- 
totojų pasitenkinimo lygis, kai jie įsigyja tiksliai tai, ką įsivaizdavo, suteikia galimybę 
šią strategiją naudojančiai organizacijai padidinti pardavimo kainas. 


antroji dalis 
VARTOTOJAS KAIP INDIVIDAS 

VARTOTOJO MOTYVAVIMAS 


Marketingo specialistai stengiasi patenkinti vartotojų poreikius ir norus, tačiau 
priežastys, dėl kurių produktas perkamas, gali labai skirtis. Vartotojo priežasčių 
išsiaiškinimas yra svarbus žingsnis tikslaus jo poreikių ir norų patenkinimo link. 


Sakoma, kad po kiekviena žmogaus veikla slepiasi tam tikras motyvas. 
Motyvas yra stiprus ir pastovus vidinis stimulas, kuriuo grindžiamas elgesys. 


Jei tas motyvas būtų žinomas, būtų įmanoma nustatyti elgseną arba net išvengti 
tam tikros elgsenos. Vienas svarbiausių gamybinės veiklos uždavinių yra motyvuoti 
darbuotojus efektyviau dirbti. Marketinge išleidžiama daug pinigų reklamai, skirtai mo- 
tyvuoti pirkėjus įsigyti produktus. 


STIMULAI IR STIMULO TEORIJA 


Įvairūs stimulai sukelia sužadinimą. Fiziologiniai stimulai - skrandžio susitrauki- 
mas, cukraus kiekio kraujyje svyravimai, kūno temperatūros pokyčiai, lytinių hor- 
monų išsiskyrimas - gali sukelti sužadinimą. Jį gali sukelti ir emociniai stimulai. 
Fantazija gali stimuliuoti slaptus poreikius. Žmonės, kuriuos gąsdina arba kuriems 
nusibodo jų siekiami tikslai, gali svajoti apie kitas, palankesnes alternatyvas. Indi- 
vidams sužadinimą sukelia ir apribojama jų pasirinkimo laisvė. Pavyzdžiui, daug 

banko klientų, nepatenkintų tokiu ribotu banko darbo laiku, kreipiasi į kitas fnan- 
sines institucijas, kurios dirba ilgiau ir turi bankomatus. Asmeniniai pasiekimai, 
įvairios mintys ir panašūs veiksniai taip pat gali sužadinti. Pavyzdžiui, studentai gali 
pradėti galvoti apie semestro studijas užsienio universitete, pasikeitimą vietomis 


su užsienio studentais arba magistrantūros studijas. 


Be to, sužadinimą gali sukelti įvairūs aplinkos veiksniai — kvapai, reklamos, pa- 
kuotės, reklaminiai skydai ir kainų nuolaidos. Reklama turi atlikti dvi funkcijas: 
sužadinti vartotojo norą tai produktų kategorijai ir aiškiai nukreipti jį į specifinę 
rūšį. Pavyzdžiui, TV pokalbių šou metu rodoma reklama, kaip Pizza Jazz picos yra 
patiekiamos picerijos klientams. Žmonės, žiūrintys šią reklamą, pajus norą užkąs- 
ti picos. Jie gali sureaguoti į šį alkio jausmą ir užsisakyti picą iš Milano picerijos. 
Šiuo atveju aiškiai matome, kad sužadinimas buvo sėkmingas, tačiau nukreipi- 
mas - ne. Pizza Jazz sukūrė motyvaciją ir sumokėjo už reklamą, tačiau Milano 
pasiėmė pelną. 


Motyvas, kaip buvo aptarta, yra vidinė būsena, kylanti dėl biologinės ar psicho- 
loginės pusiausvyros nestabilumo. Kai ši pusiausvyra yra pažeidžiama, motyvai 
stimuliuoja individą atstatyti ankstesnį balansą. 1939 m. vienas biologijos pra- 
dininkų B.Cannon sukūrė sąvoką homoestazė, apibrėžiančią organizmo mecha- 
nizmą, kuris turi palaikyti visų organų sistemų harmoningą būseną. Nepaisant 
veiklos, kuri gali keisti šią būseną, palaikomas kūno cheminės sudėties ir siste- 
mos harmonijos balansas. Kai ši pusiausvyra pažeidžiama, homoestazės mecha- 
nizmas nebegali veikti harmoningai. Šis disbalansas verčia organizmą susitelkti ir 
panaikinti šį trūkumą. Todėl įtampos panaikinimas tampa pagrindine organizmo 
funkcija. Kai atkuriama homoestazė, vidinis stimulas išnyksta. Šiuo atveju moty- 
vacija apibrėžiama kaip skatinanti jėga, kylanti iš homoestatinio disbalanso arba 
įtampos. 


Ši teorija aiškina, kad stimulo teorijos pagrindas yra individo noras keisti ne- 
igiamą būseną į neutralią, kad atstatytų pusiausvyrą. Remdamiesi šia koncep- 
Cija, specialistai dirba, kad sukurtų vartotojams įtampos būsenas, o tada galė- 
tų pasiūlyti produktus, kurie padėtų atstatyti atsiradusį disbalansą. Ši įtampą 
sukelianti forma efektyviausia yra tuomet, kai vartotojai jau yra sunerimę dėl 
kažko paminėto reklamoje ir kai grėsmė nėra perdėta. Jei grėsmė būna per 
didelė, vartotojai gali nesuprasti slypinčios prasmės. Ši taktika yra populiari ir 
Naudojama beveik 15 proc. televizijos reklamos atvejų. Pavyzdžiui, draudimo 
reklamanaudoja šią įtampą sukeliančią taktiką, kad skatintų susidomėjimą gy- 
venimo, sveikatos, namų ar mašinos draudimu. Apsidraudimas sumažina bai- 
Me nukentėti nuo nelaimės. 

PAGRINDINĖS VARTOTOJO MOTYVACIJOS CHARAKTERISTIKOS 


Mokslininkai siekia suprasti motyvus, kurie įtakoja žmogaus elgseną. Motyvai yra 
psichologiniai dariniai, skirti paaiškinti elgsenai. Jų negalima stebėti, tačiau jų su- 
kelta elgsena dažniausiai matoma. Motyvai sąlygoja stebimą elgseną. Galima iš- 
skirti tokias pagrindines vartotojo motyvacijos charakteristikas: 


1. Vartotojo motyvacija turi du pagrindinius komponentus. 

2. Vartotoją veikia įtampos mažinimo poreikis. 

3. Vartotojo motyvai yra sąmoningi (atviri), nesąmoningi (paslėpti) ir sudė- 
tiniai. 

4. Vartotoją motyvuoja vidinės ir išorinės jėgos. 

5. Vartotojo motyvai turi ženklą (valence) - jie gali būti teigiami arba neigia- 
mi. 

6. Vartotoją įtakoja poreikių hierarchija. 

7. Vartotoją motyvuoja poreikis pasitenkinti ir pasiekti tikslus. 

Trumpai panagrinėsime šias charakteristikas ir jų svarbą vartotojo elgsenai. 

1. Du pagrindiniai vartotojo motyvacijos komponentai 


Motyvacija - būsena, kai kūno energija sutelkiama ir nukreipiama tam tikru būdu į 
norimą tikslą. 

MOTYVACIJOS KOMPONENTAI | 


ENERGIJA — 
apibrėžia vidines jėgas, kurios 
atsiranda iš nepatenkintų 
poreikių, norų ir troškimų 
(sužadinimas, įtampa) 

KRYPTIS — 
apibrėžia energijos 
kanalą, elgesį poreikių, 


norų ir troškimų 
patenkinimui 

Toks apibrėžimas atskleidžia, kad yra dvi sąlygos, be kurių motyvacija yra neįma- 
noma. Pirmoji yra elgsenos sužadinimas, arba įtampa, antroji - energijos kanalas, 
arba kryptis elgsenai. Įtampos būsena, kuri atsiranda kilus poreikiui, sužadina ir 
nukreipia individą į tikslingą veiklą. Poreikio sukurta įtampa daro individui spau- 

dimą imtis reikiamos veiklos. Šis spaudimas suteikia elgsenai ir varomosios energijos, 
ir nurodo kryptį. 


2.Vartotoją veikia įtampos mažinimo poreikis 


Žmonės turi įvairių poreikių. Maisto, gėrimo, saugumo, socialinio pritapimo, savi- 
raiškos poreikiai - tik keli iš tų, kuriuos mes pažįstame. Poreikiai - tai vidinės jėgos, 
kurios nukreipia elgseną į tikslingą sprendimą. Ne taip, kaip motyvai, poreikiai ne- 
būtinai yra elgsenos priežastis. Jei žmogui, kuris laikosi dietos, atsiranda maisto 
poreikis, jis gali ignoruoti šį poreikį. Panašiai ir žmogus, kuris metė rūkyti, atsilaikys 
spaudimui paimti cigaretę. 


Fr ka | 





VARTOTOJO MOTYVAVIMO ŠERDIS 
YRA ĮTAMPOS MAŽINIMAS 


„Kur aš esu, ką aš turiu“ 


Įtampa, sužadinimas, 
psichologinis diskomfortas 


Norima (ideali) | „Kur aš norėčiau būti, 











būklė i ką aš norėčiau turėti“ 


L | 


+ Poreikis - pagrindinė jėga, motyvuojanti asmenį veikti. 
+ Poreikio sukurta įtampa daro individui spaudimą imtis reikiamos veiklos. 


Poreikiai dažniausiai skirstomi į dvi pagrindines kategorijas: fiziologiniai poreikiai 
ir įgyti poreikiai. Fiziologiniai poreikiai yra sąlygos, kurios reikalingos, kad žmo- 
gus išgyventų, būtų sveikas ir normaliai vystytųsi. Tai žmogaus maisto, gėrimo, pa- 
stogės, sekso ir kiti poreikiai. Įgyti poreikiai yra išmokstami ir sąlygojami santykių su 
kitais individais toje aplinkoje, kurioje mes užaugome. Todėl įgyti poreikiai skiriasi 
dėl kultūros, kurioje mes užaugome. Kas vienoje kultūroje laikoma pavyzdžiu ir pa- 
sididžiavimu, gali būti nepageidaujama kitoje. Požiūriai į tai, kas yra gražu, kuklu ar 
madinga taip pat skiriasi įvairiose visuomenėse. Poreikis kosmetikai, papuošalams 
ar dietiniam maistui ir gėrimams taip pat nėra universalus. Dažnai jis vadinamas 
šalutiniu (antriniu) poreikiu. 


Net jei ir skiriame fiziologinius poreikius nuo įgytų, didelė mūsų elgsenos dalis at- 
spindi šių poreikių sąveiką. Pavyzdžiui, šiltas drabužis yra naudingas vėjuotą dieną 

apsisaugoti nuo šalčio, tenkina poreikį jaustis saugiam. Tačiau žmogus gali rinktis 
gražius kailinius dėl statuso ir prestižo. Taigi čia veikia abiejų, pirminių ir antrinių 
poreikių, sąveika. 


3. Sąmoningi ir nesąmoningi motyvai 


Motyvai gali būti sąmoningi (kartais vadinami atvirais) arba nesąmoningi (va- 
dinami paslėptais). Daugeliu atvejų vartotojo motyvai yra sąmoningi ir elgse- 
nos priežastys jam arba jai aiškios. Taigi kadangi vartotojas žino savo motyvus, jų 
nereikia sužadinti. Įvairios priežastys gali lemti nesąmoningą motyvaciją. Pirma, 
poreikiai išlieka nesąmoningi tol, kol nepatenkinami. Antra, tam tikri poreikiai 
yra tokie nesvarbūs individui, kad jis jų net nežino. Trečia - poreikius galima slo- 
pinti. Tai yra, kai kurie individai gali vengti pripažinti poreikį. Pavyzdžiui, celibato 
kunigai arba vienuoliai, ieškodami aukštesnių principų, neigia seksualinius po- 
reikius. 


Kadangi nesąmoningi Motyvai yra vartotojui slapti ir nepažįstami, vartotojui juos 
turi „parodyti“ reklama. Kai įsisąmoniname motyvacijas iki tam tikro lygio, kurio 
anksčiau nepripažinome, gali kilti motyvacija ką nors įsigyti. Pavyzdžiui, dauguma 
žmonių linkę laikyti save nenugalimais ir nepripažįsta poreikio pasiruošti mirčiai. 
Laidojimo reikmenų įmonės, prisitaikiusios prie šios tendencijos, sukūrė įvairių rek- 
lamų ir pasiūlymų, kurie labai emocingą karsto pirkimą pavertė tik medžio gabalo 
įsigijimu. 

4.Vidinės ir išorinės jėgos 

Elgsena gali būti motyvuojama vidinių ir išorinių jėgų. Vidinės motyvacijos at- 
veju, individas elgiasi taip dėl vidinio pasitenkinimo, kurį suteikia pati veikla 
- elgsena yra tikslas. Azartiškas golfo žaidėjas gali dosniai leisti pinigus golfo 
žaidimui dėl pasitenkinimo ir malonumo, kurį suteikia žaidimas. Išorinė moty- 
vacija skatina individą siekti atlyginimo, kuris nepriklauso nuo atliekamos veik- 
los. Golfo profesionalai dalyvauja turnyruose, kad laimėtų prizus arba dideles 
pinigų sumas. Žaisti motyvuoja ne pasitenkinimas veikla, o už prizą paskirta 
pinigai. 

Marketingo specialistai žino, kad vidinė motyvacija tęsiasi ilgiau negu išorinė . Ma- 
lonumas, kurį juntame dalyvaudami veikloje, užtikrina, kad mes toje veikloje da- 
lyvausime. Ir priešingai, išorinės motyvacijos atveju, kai dingsta atlygio galimybė, 
dingsta ir susidomėjimas. Dėl to reklama norima sukurti vidinę motyvaciją. Šokių 
ir muzikos mokytojai, taikomojo meno mokyklos, įvairių sporto sričių treneriai yra 
pavyzdžiai to, kaip išorinę motyvaciją galima paversti vidine, pasitenkinimą veikla 
sukuriančia motyvacija. 

5. Teigiami ir neigiami motyvai 


Motyvai gali turėti ir ženklą (valentingumą). Tai yra, jie teigiamai arba neigiamai 
įtakoja žmogaus elgseną. Teigiama įtaka veda žmonės į tikslą. Pavyzdžiui, daug 
žmonių vartoja multivitaminų priedus, kad kūnas gautų reikiamą kiekį vitaminų. Jie 
naudoja ir dezodorantus bei losjonus po skutimosi, kad skaniai kvepėtų. Neigiama 
įtaka, atvirkščiai, nukreipia žmones nuo nepalankių sąlygų. Pavyzdžiui, kai kurie 
vartotojai naudoja skystį burnai skalauti arba antibakterinį muilą, kad išvengtų ne- 
gero kvapo. Teigiamai arba neigiamai motyvuotų žmonių grupės gali atstovauti 
skirtingiems rinkos segmentams. Nors marketingo specialistai dažniausiai naudo- 
ja reklamą, kuri sukuria teigiamos krypties įtaką, kartais panaudojama ir neigiama 
įtaka, kaip baimė ar kaltės jausmas, kad gautų norimą rezultatą. 


Motyvacijos konfliktai. Gyvenimas būtų paprastesnis, jei vartotojai galėtų ten- 
kinti savo poreikius ir tikslus po vieną vienu metu. Deja, šis atvejis retenybė. Daž- 
niausiai jėgos, kurios skiriasi galia ir kryptimis, veikia individą konkuruodamos. Kar- 
tais vartotojų motyvacijos viena kitą papildo, kartais išsiskiria. Pavyzdžiui, alkio ir 
sveiko gyvenimo būdo atvejis. Deja, kai toks individas nori patenkinti alkį sultinga 
pica, kyla konfliktas. Nors pica yra vienas mėgstamiausių jo patiekalų, joje gausu 
riebalų, cholesterolio ir druskos. Motyvacinis konfliktas kyla tada, kai keletas porei- 
kių iškyla vienu metu, ir vieno tikslo pasiekimas lemia kito nepasiekimą. 


Kurto Lewino motyvacinių konfliktų teorija teigia, kad kai kurios jėgos atstovauja 
judėjimui į tikslą (priėjimas), o kitos sulaiko nuo judėjimo (vengimas). Vartotojo 
pirkimo procesas yra ir konfliktinė būsena tarp noro įsigyti produktą ir priešinimo- 
si neigiamiems veiksniams (pinigų leidimui, laiko gaišimui, pastangoms, rizikai). 
Šių vartotojo tendencijų žinojimas nurodo tinkamą taktiką, kuri pirkimo metu pa- 
lengvintų motyvacinius konfliktus. Taktika „pirk dabar, mokėk paskui“, užsakymai 
internetu ir galimybė atgauti dalį lėšų po pirkimo yra tik keletas specialistų sukurtų 
taktikų pavyzdžių, kaip sumažinti motyvacinį pirkėjų konfliktą. 


Lewinas išskyrė tris motyvacinio konflikto tipus. Vienas jų kyla tuomet, kai indi- 
vidas turi rinktis iš dviejų patrauklių alternatyvų. Antrasis - kai individas turi rinktis 
tarp dviejų atstumiančių alternatyvų. Trečiasis - kai pasirinkimas lemia ir neigia- 
mas, ir teigiamas pasekmes. Šie tipai vadinami „priėjimas-priėjimas“, „vengi- 
mas-vengimas“ ir „priėjimas-vengimas“. 


Priėjimo-priėjimo konfliktuose vartotojais turi rinktis tarp trokštamų alterna- 
tyvų. Kuo jos lygiavertiškesnės, tuo didesnis konfliktas. Pavyzdžiui, peržvelgiant 
Meniu restorane, gali būti skanu ir kiaulienos kepsnys, ir virtas omaras. Vengimo- 
vengimo konfliktai sukuria situaciją, kai reikia rinktis tarp dviejų nemalonių al- 

ternatyvų, todėl jie dar sunkiau sprendžiami. Pavyzdžiui, automobilių savininkai 
kartais susiduria su situacija, kai reikia arba investuoti nemažą sumą į seną mašiną, 
arba rasti pajamų naujai įsigyti. Panašiai studentai nenori gyventi be kompiuterio, 
bet ir nenori daug investuoti. Tokiomis aplinkybėmis pardavėjai siūlo galimybes 
pirkti išsimokėtinai, įvairius keitimo variantus. Neigiama situacija keičiama į teigia- 
mą, kad taptų patrauklesnė. Pavyzdžiui, dauguma privačių namų savininkų nenori, 
kad po jų mirties sutuoktiniai gyventų badu ar skurde, tačiau nenori mokėti dide- 
lių įmokų apsidrausti gyvybei. Todėl dauguma gyvybės draudimo firmų sukuria 
draudimo ir investavimo į ateitį kombinaciją, kad dėmesys nuo kainų pereitų prie 
saugios senatvės idėjos. 


Dažniausiai pirkėjui būdingas priėjimo-vengimo konfliktas, nes kiekvienu atveju 
vartotojai turi aukoti laiką ir pinigus, kitas galimybes, eikvoti energiją ir pastangas ir 
net rizikuoti, kad gautų tinkamą produktą. Vartotojai įsigyja produktus tik tuomet, 
jei pirkimo metu gautas pasitenkinimas viršija nepasitenkinimą dėl išnaudotų iš- 
teklių. Todėl būtina įtikinti pirkėją, kad apdovanojimas yra didesnis negu jo kaina. 
Kai kurios naujų produktų reklamos ir naudoja šiuos priėjimo-vengimo konfliktus. 
Pavyzdžiui, dietiniai gėrimai leidžia susirūpinusiems savo svoriu klientams mėgau- 
tis lengvu gėrimu ir mažinti kalorijų kiekį. Kitais atvejais, yra sukurti alternatyvūs 
produktai, skirti įtakai jautriems individams. Dirbtiniai kailiai yra populiarūs, nes jų 
pirkėjams nereikia gailėtis nekaltai nužudytų žvėrelių. Panašiai, pagal specialius 
receptus paruoštas maistas ir desertai yra skanūs, nors jų sudėtyje nėra kalorijų, 
druskos, riebalų ar cholesterolio. 


Vartotojo motyvai atspindi individualius skirtumus. Motyvai dar skirsto- 
mi į racionalius ir emocinius. Racionalūs motyvai sukeliami per priežastis ir 
logiką. Jie pabrėžia objektyvius, praktinius tikslus - ekonomiką, trukmę, kokybę 
ir priklausomybę. Į racionalumą orientuota reklama būna tiesioginio, aiškaus, 
faktinio pobūdžio. Tokia reklama bando suformuoti įtikinamą ir vertingą požiū- 
rį, pateikdama aktualią informaciją be jokių užuolankų ar sumanių triukų. Pa- 
vyzdžiui, greito maisto užkandinėsreklamuoja, kad jų mėsainiai yra iš 100 proc. 
grynos jautienos. Telefoninio ryšio kompanijos, kaip Omnitel ir Bitė, reklamuoja 
savo paslaugas racionaliais pasiūlymais - žemesni tarifai arba geresnė pokalbio 
kokybė. 


Emocioniai motyvai grindžiami subjektyviais kriterijais. Jų kilmė - žmogaus jaus- 
mai, impulsyvumas arba neracionalūs poelgiai. Kitaip tariant, kai perkame veikiami 
emocinių motyvų, pirkiniai būna daugiau iš užgaidos negu iš praktinės reikmės. 
Remiantis autoriais Holbrook ir Hirschman (1982), emocionalus vartojimas remiasi 
„fantazija, jausmais ir įsigijimo džiaugsmu“. Taip pabrėžiamos simbolinės ir este- 

tinės vartojimo funkcijos. Dauguma emocionalių motyvų yra susiję su individo 
socialiniais ir estetiniais poreikiaisbei su savojo aš vaizdu (savęs suvokimu). Tokie 
Motyvai — tai statuso visuomenėje, priklausomybės, grožio, garbės, savitumo ir 
malonumo motyvai. 


Daugumą reklamos kampanijų galima suskirstyti nuo visai racionalių iki visai emo- 
Cinių. Tai reiškia, kad reklamos turi ir racionalios, ir emocinės motyvacijos, tačiau 
gali būti labiau vieno pobūdžio. 


6. Vartotoją įtakoja poreikių hierarchija 


Visi vadovėliai apie organizacijų ir vartotojų elgseną pateikia Abrahamo Maslowo 
teoriją. Jis iškėlė hipotezę, kad Žmogaus poreikiai yra pagrindinis elgesio motyvas 
(Maslow, 1954) ir kad žmonių poreikiai išsirikiuoja aiškia tvarka. Penki baziniai po- 
reikiai, kurie apima daugumą žmonių siekiamų tikslų, sudėlioti piramidės principu 
taip, kad aukštesni poreikiai negali kilti tol, kol nėra patenkinti žemiau esantys po- 
reikiai. Jei žemiau esantys poreikiai nėra patenkinami, individas gali regresuoti iki 
dar žemesnių poreikių. Nuo žemesnių iki aukščiausių yra fiziologiniai, saugumo, 
socialiniai, savęs vertinimo ir saviaktualizacijos poreikiai. 


Maslow teorija aiškina, kurie poreikiai valdo žmogaus elgseną. Jis teigia, jog tam, 
kad kiltų aukštesni poreikiai, būtinai turi būti pakankamai patenkinti žemesni. Ki- 
taip tariant, kol žemesni poreikiai nėra visiškai patenkinami, jie dominuoja žmo- 
gaus elgsenoje. Vieno lygio poreikiai turi būti pakankamai, bet ne visiškai, patenki- 
nami, kad būtų pasiektas kitas jų lygis. Kai kurie poreikiai susipina, todėl tokio po- 
reikio, kuris būtų visiškai patenkinamas, nėra. Taigi keli poreikių lygiai vienu metu 
gali daryti įtaką individui. 


Remiantis šia teorija, turtingose visuomenėse kaip JAV arba Kanada, žemesni 
poreikiai (fiziologiniai) dauguma atvejų yra patenkinti, taigi elgsena motyvuo- 
jami aukštesni poreikiai, kaip priklausymo, savęs vertinimo ir saviaktualizacijos. 
Tada savaime suprantamos reklamos, kurios pabrėžia sėkmę, savęs vertinimą, 
prestižą, skirtingumą ir pasiekimus kaip motyvus, stimuliuojančius vartotojų 
elgseną. 


Maslowo teorija dažnai laikoma rinkos padalijimo ir produktų išdėstymo pagrindu, 
kai specifinė reklama orientuojama į vienus arba keletą vartotojų poreikių. Pavyz- 
džiui, 4 žvaigždučių restoranų reklamose išryškinami jų meniu esantys patiekalai 
(Aziologinis poreikis), tačiau taip pat pabrėžiama elegantiška restorano aplinka 
(socialinis poreikis). O alaus reklama gali sukurti pobūvio atmosferą (socialinis po- 
reikis), reklamuoti alaus rūšies skonį (fiziologinis) ir patarti negerti vairuojant (sau- 
gumo poreikis). 

7.Vartotoją motyvuoja poreikis pasitenkinti ir pasiekti tikslus 


Žmogaus elgsena nėra pasikartojanti ar iracionali- greičiau ji yra orientuota į tikslą. 
Motyvacijos geidžiamas rezultatas yra siekiamas tikslas. Tikslas gali būti objektas, 
veikla, situacija, į kurią motyvuota elgsena yra nukreipiama. Marketingo specialistų 
užduotis yra įtikinti vartotojus įsigyti siūlomą gaminį ar paslaugą kaip siekiamą 
tikslą, kuris patenkins jų poreikius. Kai poreikiai ir motyvai verčia individą taisyti 
disbalanso būseną, tikslai nukreipia jį į kažką, kas suprantama kaip tikslas. 


Skiriami du tikslų tipai - bendrieji ir specifiniai. Bendrieji tikslai atitinka ben- 
dras tų gaminių ar paslaugų klases, kurios gali patenkinti tam tikrus vartotojų 
poreikius. Klientui su nuolatiniu bilietu automobilis (kaip viešojo transporto prie- 
šprieša) gali būti laikoma viena kategorija iš kelių alternatyvių transporto priemo- 
nių nuvykti į darbą. Automobiliai, šiuo atveju, yra bendrųjų produktų klasė. Specia- 
listams nelabai rūpi stimuliuoti pirminę paklausą visai produktų kategorijai. 


Specifiniai tikslai, kita vertus, yra kategorijos sudėtyje surūšiuotos, apibūdintos, 
išskirtos alternatyvos, iš kurių vartotojas pasirenką specifinę rūšį patenkinti kilu- 
siam poreikiui. Tuo pačiu atveju, kai keleivis renkasi transportą, jis gali nuspręsti 
įsigyti automobilį ir konkrečiai rinktis Honda Civic. Marketingo požiūriu, Honda 
Civic būtų specifinio tikslo alternatyva. Civic modelio pardavimus greičiausiai 
skatina tinkami reklamos veiksmai, kuriais Honda palaiko šio modelio paklausą. 
Taigi kitaip nei bendrųjų tikslų atveju, specifiniams tikslams stimuliuoti reikalinga 
reklama. Kiekvienais metais specialistai skiria didžiules sumas pinigų, kad sukurtų 
tokią reklamą. 


Individo tikslų pasirinkimas priklauso nuo keleto veiksnių, kurie apibrėžia asmenį 
arba situaciją tuo metu, kai kyla poreikis. Veiksniai, tokie kaip asmens fizinė, finan- 
sinė ar emocinė būsenos, įtakoja tikslo pasirinkimą. Baigiantis studijas studentas, 
pirkdamas pirmą naują mašiną, dėl finansinės padėties greičiau rinksis VW negu 
BMW. Kultūrinės vertybės ir normos taip pat įtakoja tikslų pasirinkimą. 


Vartotojams priklausantys produktai, tokie kaip mašinos, kurias jie vairuoja, namai, 
kuriuos perka, ar drabužiai, kuriuos dėvi, perduoda tam tikrą informaciją apie sa- 
vininką asmenims, su kuriais jis bendrauja. Vartotojų pasirinkimas, iš tikrųjų, yra 
socialiniai simboliai, kurie atspindi šių žmonių asmens įvaizdį. Simboliai naudojami 
kaip bendravimo priemonės tarp individo ir kitų jam svarbių žmonių. Jie atspin- 
di įvaizdžio dalis, tokias kaip: moteriškumas ar vyriškumas, sugebėjimai, statusas, 
sėkmė arba bet kuri kita asmens įvaizdžio dalis, kurią asmuo nori perteikti kitiems. 
Tokiu būdu tikslo pasirinkimas bus nukreiptas į asmens įvaizdžio tobulinimą per 
produktus ir paslaugas, remiantis jų reikšme kitiems individams. 

EMOCIJOS 


Žmonės yra emocionalūs. Mūsų elgseną didele dalimi įtakoja emocijos — meilė, 
baimė, pyktis, pavydas, vienišumas ir gailestis. Net ir tikslus dažnai renkamės emo- 
ciškai. Visiems yra tekę pajusti emocinę motyvaciją. Mes kartais lankomės parduo- 
tuvėse, kad atsikratytume nuobodulio. 


Pačios įvairiausios emocijos gali būti galinga jėga gaminių ir paslaugų reklamoje. 
VW kompanija atkūrė seną modelį Beetle, kad patenkintų senųjų „vabalo“ gerbėjų 
nostalgiją. Kiti gaminiai arba paslaugos, kurių sėkmei naudojamos emocijos, yra 
įvairios dovanos, žaislai, kosmetika, parfumerija, draudimo paslaugos, sporto įvy- 
kiai ir kelionės. 

Daugumai pirkėjų labai svarbi produkto emocinė vertė. Perkant ar gaunant dova- 
ną, pavyzdžiui, ne piniginė kaina nusako dovanos vertę, bet tos emocijos, kurios ją 
lydi. Mes galim turėti savo mėgstamą knygą, kompaktinę plokštelę arba memua- 
rus apie mėgstamą sportininką ar kino žvaigždę. Keliaudami mes dažnai perkame 
suvenyrus iš kelionės vietų ir apsistojame ten, kur mus lydi malonūs prisiminimai. 
Tai žinodami specialistai bando sukurti emocijas ir su jomis susijusių gaminių ar 
paslaugų ryšius - strategiją, kuri vadinama susiejimu. Su ja per emocijas galima 
stimuliuoti specifinio produkto norą. 


EMOCIJOS IR NUOTAIKA 


Emocijos apibūdina individo atsaką į konkretų stimulą aplinkoje, o nuotaika suke- 
lia laikiną jausmų būseną arba galvojimo būdą. Nuotaika atsiranda, kai vartotojai 
išbando naujas parduotuves, gaminius, paslaugas ir prekinius ženklus. Pavyzdžiui, 
asmuo gali būti geros nuotaikos, nes jis buvo paskirtas į aukštesnes pareigas, arba 
blogos nuotaikos dėl problemų šeimoje. Šios nuotaikos turės įtakos tam, ar varto- 
tojas pirks, ar nepirks, kur ir kada pirks, ir ar pirks vienas ar su draugais. 


Nuotaika taip pat įtakoja mūsų reakciją į pirkimo vietos aplinką ir užuominas, to- 
kias kaip pardavimo vietų reklama, taip pat kiek laiko mes užtruksime parduotu- 
vėje. Pardavėjai dažnai stengiasi sukurti pirkėjams gerą nuotaiką, net jei pastarie- 
Ji į parduotuvę atvyksta prastai nusiteikę. Pavyzdžiui, kvepalų skyriai kai kuriose 
parduotuvėse iškvėpinami, kad sukurtų atitinkamą nuotaiką. Parduodant namus, 
agentai prašo iškepti duonos kepalėlį, kuriuo pavaišina būsimus pirkėjus. Šviežios 
duonos kvapas gali sukelti teigiamą nuotaiką, kuri asocijuosis su vaikystės prisi- 
minimais. Būdamas geros nuotaikos pirkėjas labiau domėsis specifine preke negu 
būdamas blogos nuotaikos. Vis dėlto bandymai sukurti gerą nuotaiką naudojant 

foninę muziką ar kitas priemones vargiai padarys pastebimą įtaką klientui, nebent 
jis turėtų jau anksčiau suformuotą nuomonę apie konkretų produktą. 


Tyrimai parodė (Hanna ir Wozniak, 2001), kad būnant geros nuotaikos, mąsty- 
mas tampa lankstus, greičiau prisimenami buvę stimulai, atsiranda padrąsini- 
mas ieškoti įvairovės, išbandyti naujus daiktus. Kai mūsų nuotaika pakili, mes 
linkę gauti detalią informaciją, kuri mums leidžia geriau prisiminti. Pirkėjai, 
kurie savyje ieško teisingo sprendimo (atmintyje ieškodami informacijos apie 
produktą) dažniausiai atsimena nuo nuotaikos priklausiusią informaciją, jaus- 
mus ir patirtį. Taigi specialistai, kurie pirkėjui sukuria gerą nuotaiką naudodami 
jumorą ir malonią vaizdinę informaciją, gali įtakoti gerųjų produkto savybių 
atgaminimą. 


Vartotojo atžvilgiu, kai kurie produktai turi nuotaiką įtakojančių savybių. Kvapai, 
alkoholis ir tabakas yra keletas pavyzdžių. Taip pat pastebėta, kad žmonės kartais 
perka tam, kad kontroliuotų savo nuotaiką. Fidelis Kastro yra pasakęs, kad jis rūko 
cigarą dėl dviejų priežasčių: atšvęsti, kai jo nuotaika yra gera, ir nuraminti save, kai 
jis blogos nuotaikos. Žmonės, kurių nuotaika pakili, labiau linkę išlaidauti. Kita ver- 
tus, blogai nusiteikę žmonės yra linkę pirkti tuos daiktus, kurie pataisytų nuotaiką 
- šokoladą ir alkoholinius gėrimus. 


EMOCIJŲ TAIKYMAS REKLAMOJE 


Emocinio pobūdžio reklamos, labiau skirtos stimuliuoti teigiamoms emocijoms 
negu pateikti informacijai arba logiškiems argumentams, gali būti efektyvūs mo- 
tyvatoriai. Vartotojai ieško produktų, kurių pirminės ir antrinės savybės yra emo- 
cinė nauda. Dauguma produktų (filmai, knygos, muzika, asmeniniai skambučiai 
į užsienį, kelionės) siūlo emocijas kaip gaunamą naudą. Mašinos teikia galimybę 
keliauti ir prestižą, nealkoholiniai gėrimai leidžia numalšinti troškulį ir mėgautis. Tai 
suprasdami, specialistai naudoja emocijas įvairiose reklamos kampanijose. 


Reklamos kampanijose dažnai naudojamos tos emocijos, kurios tiesiogiai susiju- 
sios su produkto privalumais ir savybėmis. Dauguma produktų, greta kitų įpra- 
stinių savybių, turi ir emocinio patrauklumo. Rolex laikrodžiai žada pasiekimus, 
sėkmę ir išskirtinumą, bei rodo tikslų laiką. Mercedes ir BMW automobiliai simboli- 
zuoja statusą ir prestižą, tačiau taip pat yra susisiekimo priemonės. 


Kitos kampanijos naudoja emocijas, kurios netiesiogiai susijusios su reklamuojamo 
produkto savybėmis. Šio tolesnio emocinio sužadinimo tikslas yra atkreipti pirkėjo 
dėmesį į produktą ir geriau įsiminti to produkto savybes. Pavyzdžiui, humoras nau- 
dojamas parduoti produktams, kurie nėra juokingi. Seksas naudojamas parduoti 

įvairiems produktams: nuo gėrimų ir dantų pastos iki drabužių ir automobilių. Daž- 
nai seksas ir humoras neturi nieko bendra su siūlomais įsigyti produktais. 


Emocinės reklamos gali reguliuoti žmogaus mąstyseną ir didinti jo susidomėjimą 
produktu. Pavyzdžiui, Nissan kampanija, skirta Infiniti modeliui, visiškai nepavaiz- 
davo ir neaptarinėjo šio automobilio. Vietoje to stengtasi sužadinti jausmus, kurie 
priverstų klientą pamėgti šį produktą. Reklama nukreipta į vairavimo stilių, taip pat 
joje pavaizduota laukinė gamta. Sužadinusi žiūrovo fiziologines ir psichologines 
būsenas, emocinė reklama bus geriau prisimenama ir ją lengviau bus atkurti negu 
neutralią reklamą (Hanna ir Wozniak, 2001). 


EMOCIJŲ IŠMATAVIMAS 


Įrodyta, kad žiūrėdami reklamą, vartotojai rodo labai neryškias, tačiau pastebimas 
emocijas. Mokslinė hipotezė, kad įgimtos ir įgytos veido išraiškos turi ryšį su žmo- 
nių emocijomis, menama dar nuo Darvino laikų. Šiandien sukaupta daug medžia- 
gos, kuri įrodo, jog kūno ir veido išraiškos yra socialiniai signalai, apibūdinantys 
žmogaus emocijas. 


BBDO reklamos agentūra, remdamasi veido išraiška, sukūrė vieną metodą išmatuoti 
emocijoms. Šiuo metodu, žinomu kaip Emocijų Išmatavimo Sistema (EIS), galima 
išmatuoti emocijas, kurios naudojamos reklamoje. Kad sukurtų šį testą, Arma panau- 
dojo 6 žmonių modelių 1800 nuotraukų. Šios nuotraukos vaizdavo veido išraiškas, 
rodančias tam tikras susidomėjimo emocijas. Tyrimo metu atrinktos 53 nuotraukos, 
kurios vaizdavo 26 emocijas. Reklamos tyrimo metu tiriamajam duodamas nuo- 
traukų rinkinys ir užduotis - atrinkti nuotraukas, kurios rodo jo būseną peržvelgus 
reklamą. Tiriamųjų procentas, kuris pasirenka vienodas nuotraukas, yra laikomas ati- 
tinkama reakcija į rodytą reklamą. Nemažai kompanijų, tokių kaip Gillette, PepsiCo, 
Polaroid ir Wrigley, jau yra naudojusios EIS (Hanna ir Wozniak, 2001). 

ketvirtoji tema 


ASMENYBĖ IR VARTOTOJO ELGSENA 


KAS YRA ASMENYBĖ? 


Kasdieniuose pokalbiuose žodis „asmenybė“ yra vartojamas daugeliu atvejų. Tai 
dažnai reiškia vieno individo pastebėjimus apie kitą individą. Žmonės gali paste- 
bėti individo nuolankią ar dominuojančią asmenybę. Kitais atvejais žodis asmenybė 
pabrėžia atitinkamus socialinius įgūdžius. Kai kurios mokyklos siūlo grožio, etikos ir 
žavesio kursą, kuris vadinamas asmenybės lavinimu. Kitais atvejais asmenybė api- 
būdinama kaip gebėjimas išgauti reakcijas iš kitų žmonių įvairiomis aplinkybėmis. 
Tokiu būdu vartojama asmenybės sąvoka gali būti apibrėžiama kaip gera ir bloga. 
Vaikas, kuris mokykloje sunkiai bendrauja su kitais vaikais ar parodo netinkamą, 
blogą elgesį, gali paskatinti mokyklos mokytojus diskutuoti apie asmenybės pro- 
blemas su vaiko tėvais. 


Jei kiti žmonės pastebi, jog esate asmenybė, tai laikoma komplimentu. Tačiau 
psichologiškai asmenybė nėra tai, ką turi vieni žmonės ir neturi kiti. Terminas as- 
menybė apima platesnę ir gilesnę visumą nei išorinis populiarumas, artimumas ar 
ekscentriškumas. Asmenybė yra individo vidaus visuma. 


Terminas asmenybė (personality) yra kilęs iš žodžio lotyniško žodžio persona, reiš- 
kiančio senovės Graikijos ir Romos aktorių dėvimą kaukę teatro scenoje. Kadangi 
nėra standartinio apibrėžimo, toliau pateikiamas apibrėžimas atspindi vieną iš 
daugelio nuomonių apie asmenybės struktūrą ir funkcijas. 

ASMENYBĖS BRUOŽAI 


L | 


Asmenybė yra individo vidaus savybių visuma. Ji padaro individus tokius, kokie 
jie yra, atskiria nuo kitų asmenų, parodo, kaip jie sugeba prisitaikyti prie gyvenimo 
aplinkybių ir sąlygoja jų unikalų, pastovų reagavimą į aplinkos stimulus. 


Šis apibūdinimas pabrėžia daugelį bruožų, charakterizuojančių individą. Pirma, tai 
unikalumas. Asmenybė - tai vienas iš daugelio vidinių individo bruožų, kuris kartu 
su aplinkos veiksniais formuoja žmogaus elgseną. Individas turi individualių skirtumų 
ar unikalių būdingų bruožų junginių, kurie jį išskiria iš kitų tarpo. Kiekvieno individo 
asmenybė yra unikali ir nėra pasaulyje dviejų šiuo požiūriu panašių žmonių. Antra, 
asmenybė yra nuosekli. Pateikiamas apibrėžimas parodo, kad asmenybė pasižymi 
pastovumų, stabilumu ir tam tikrais nuspėjamais aspektais. Savybės, kuriomis indivi- 
das išsiskiria iš kitų tarpo, skirtingose situacijose yra gana pastovios. Tačiau asmeny- 
bė nėra nekintama ar nelanksti. Trečia, asmenybė nėra statiška, ji gali keistis. Jai 
būdingas laipsniškas brendimo procesas ir ji gali keistis dėl įvairių gyvenimo įvykių: 
veiklos pasikeitimo, amžiaus ir šeimos gyvavimo ciklo stadijos: pastojimo ar vaiko 
gimimo, skyrybų; finansinės situacijos, savęs suvokimo. 

Asmenybę keičia 

Amžius ir šeimos gyvavimo 


anima] [sene] 


L J 









51 


52 





Vartotojų Antroji Vartotojas kaip 
elgsena dalis Individas 


















































SAVĘS SUVOKIMAS 


Mūsų savęs suvokimas išplaukia iš mūsų nuomonės apie save ir kitų žmonių 
įspūdžių apie mus. Kiekvienas iš mūsų savaip suvokia ir vertina savo išvaizdą, pa- 
trauklumą, proto sugebėjimus ir t.t. Kai kuriuos bruožus mes mėgstame, o kitų 
nevertiname. Bendras įvaizdis, kurį kiekvienas iš mūsų turime, yra vadinamas savęs 
suvokimu. Savęs suvokimas - tai visuma minčių ar jausmų apie save. 

Kaip žmogus mato 
pats save ir galvoja, 
kaip kiti žmonės 

mato jį. 

Savęs suvokimas - bendras įvaizdis, kurį apie save susidaro žmogus, kaip jis mato 
pats save. 


Savęs suvokimą sudaro ir galvojimas, kaip kiti žmonės mato mus. Savęs forma- 
vimui didelį poveikį daro santykiai su kitais žmonėmis. Mes nuolat nagrinėjame, 
kaip kiti suvokia mus supančius simbolius. Savo elgesį formuojame remdamiesi 
kitų žmonių lūkesčiais: kai kuriuos atitikdami, o kai kurių ne. 


Nors savęs suvokimas glaudžiai siejamas su asmenybe, nagrinėjant vartotojo 
elgseną jis yra siauresnė sąvoka. Tai leidžia atkreipti dėmesį į specifines, indi- 
vidualias savybes ir pasverti sąmonės veiksnius, kurie lemia asmens elgseną. 
Stebint pačiam vartotojų jausmus, kurie formuoja vartojimą, atsiskleidžia savęs 
suvokimo svarba. Daug produktų, pradedant rūbais ir baigiant kosmetika, yra 
perkama norint paryškinti savo privalumus ir paslėpti trūkumus. 


Savęs suvokimas yra kompleksinė struktūra, kurią sudaro daug dimensijų, tarp jų ir 
savęs įvertinimas bei tai, kaip mus vertina kiti. Įgavę gyvenimo patirties, mes save 
vertiname lygindami su kitais. Jau vaikystėje mes išsivystome suvokimą apie save, 
suvokimą, kuo esame, į ką esame panašūs ir kuo skiriamės nuo kitų. Mes sužinome 
savo stipriąsias ir silpnąsias savybes, taip susiformuojame teigiamą arba neigiamą 
požiūrį į save. 

Savęs suvokimas yra rezultatas palyginimo tarp mūsų esamos ir idealios padėties. 
Idealas yra mūsų supratimas, kokie norėtume būti. Žmonės dažnai mato neati- 








Ketvirtoji tema 


Asmenybė ir vartotojo elgsena 




















tikimų tarp turimo ir norimo rezultato, kai kuriems šis skirtumas yra didelis. Tokie 
asmenys ypač sėkmingai gali būti paveikti marketingo veiksmų, kuriuose panau- 
dojama fantazija kaip būdas išspręsti problemas realiame pasaulyje. Disnėjaus 
kompanijos strategija parkams, video filmams ar su tuo susijusioms prekėms nau- 
doja reklamas, kurios pabrėžia fantaziją. 


SKIRTINGI SAVĘS SUVOKIMAI 


Mowen (1987) siūlo vartotojų elgsenoje taikyti,„savikoncepcijos“ teoriją, nes žmo- 
gus linkęs elgtis taip, kaip jis save suvokia, arba taip, kokį įvaizdį jis norėtų perimti. 
Mowen išskiria tokias savikoncepcijas: esamas „aš“; idealus „aš“; socialinis „aš“; 
idealus socialinis „aš“ ir būsimasis „aš“. 

| SKIRTINGI SAVĘS SUVOKIMAI | 


Esamas Aš 


















Idealus Aš 













Suvokimas, Kaip individai 
kurį individas Norėtų suvokti save. 
turiapie Priešingybė 


save kaip asmenį Esamajam Aš 












Idealus 
socialinis Aš 


Socialinis Aš 














Ni Individų 

Kaip individai suvokimas, kaip 
norėtų, kad juos juos mato kiti 
matytų kiti 


Būsimasis Aš 


Kaip (kuo) individai tikisi matyti save ateityje 


L J 





Kadangi vartotojai atlieka įvairius socialinius vaidmenis, jie tartum aktoriai teatre 
tuos „aš“ užsideda kaip kaukes. Kiekvienam vaidmeniui reikia žodžių ir kostiumo, 
žmogus sužino, ko kiti tikisi iš vaidmens ir savo elgseną formuoja taip, kad šis vaid- 


muo atitiktų lūkesčius. Ar tai būtų vyro, tėvo, viršininko, ar studento vaidmuo, pa- 

zu 


naudojami įvairūs „aš“ aspektai ir jie pasireiškia žmogaus elgesyje. Viename vaid- 
menyje kai kurie „aš“ komponentai yra aktyvesni nei kitame. Kaip vienas iš tėvų, 
žmogus gali būti rūpestingas, mylintis, dosnus - tai bruožai, kurių gali nesimatyti 
žmogui atliekant viršininko vaidmenį. Kai kurie bruožai pačiam žmogui gali būti 
priimtinesni nei kiti. 


SAVOJO „Aš“ SUVOKIMAS IR VARTOJIMAS 


Daugelį pirkimo sprendimų įtakoja teigiamas arba neigiamas savęs vertinimas. 
Produktai gali padėti įgyti savigarbą ar save apdovanoti. Daugelį pirkimo sprendi- 
mų nulemia vartotojo suvokimas apie tai, kiek konkretaus produkto požymiai ati- 
tinka jo asmenybę. Simbolinė vieno „aš“ ir antro „aš“ sąveika rodo, kad kiekvienas 
iš mūsų turime keletą „aš“ ir todėl reikia skirtingų produktų, kurie mums padėtų 
atlikti kiekvieną vaidmenį. Daug objektų, kurių net nėra arti mūsų, yra suvokiami 


kaip „aš“ dalis. Vertingi daiktai, mašinos, namai, netgi priklausymas sporto koman- 
dai ar klubui, gali būti tokio suvokimo pavyzdžiai. 


r ka | 


į SAVĘS SUVOKIMAS 


Žmonės turi stiprią 
tendenciją elgtis taip, kuo 
jie manosi esą. 





L J 
Gaminių vartojimas ir paslaugos padeda apibrėžti savąjį „aš“. Teigiama, jog apie 
žmogų nusprendžiama iš to, ką jis vartoja. Kitaip tariant, gaminiai, kuriuos žmonės 
vartoja, ir paslaugos, kuriomis naudojasi, padeda jiems suvokti savąjį „aš“ bei so- 


cialinį identiškumą. Be to, gaminių ir paslaugų, kuriais naudojamasi, pobūdis turi 
įtakos kitų žmonių nuomonei apie tą asmenį. 


Žmonės yra linkę daryti išvadas apie žmogų iš to, ką jis turi ar vartoja. Dažnai 
žmogaus asmenybei nustatyti aptarinėjama jo drabužiai, automobilio markė, 
būstas, namų interjeras ir laisvalaikis. Hanna ir Wozniak (2001) teigia, jog norint 
suvokti prekių vaidmenį, reikia į jas žvelgti kaip į simbolius, esančius bendra- 
vimo priemone tarp individų ir jam svarbių (reikšmingų) dalykų. Taip pat tam 
tikri produktai, naudojimasis atitinkamomis paslaugomis turi įtakos kitų žmonių 

suvokimui apie mus; o tie produktai - tai lyg instrumentas savojo „aš“ supratimui 
apibrėžti. 

Dauguma tyrimų rodo, kad egzistuoja sąsaja tarp vartojamo produkto ir 
savojo „aš“ suvokimo. Ši sąvoka žymi tai, kad žmonės linkę pasirinkti var- 
tojimui produktus, kurie atitiktų pačią asmenybę. Atlikus vieną tyrimą buvo 
pastebėta, kad mašinų savininkų savęs įvertinimas daugiau ar mažiau atitiko 
jų suvokimą apie savo automobilius. Pavyzdžiui, BMW savininkai save laiko 
aktyvesnėmis ir greitesnėmis asmenybėmis už Volkswagen savininkus. Kitas 
analizuotas atvejis atskleidžią ryšį tarp savojo,„aš“ suvokimo ir mėgstamo alaus, 
cigarečių, muilo, dantų pastos. Trečiame pavyzdyje matome sąsają tarp varto- 
tojo savojo „aš“ įvaizdžio ir parduotuvės įvaizdžio, turint omenyje lojalumą tam 
tikrai parduotuvei. 


zu 


Individo lytis yra svarbiausias „aš“ apibrėžimo dėmuo. Visuomenės suformuluotos 
vyriškumo ir moteriškumo koncepcijos padeda atpažinti vyrams ir moterims skir- 
tus gaminius bei paslaugas. 


Reklama ir žiniasklaida atlieka svarbų vaidmenį priskirdama vartotojus moters ar 
vyro vaidmeniui. Nors atrodo, kad reklamos vaizdeliuose tradiciniai moterų vaid- 
menys įsitvirtino amžiams, situacija truputį keičiasi. Žiniasklaida ne visada tiksliai 
vaizduoja ir vyriškus vaidmenis. 


Savo kūno įsivaizdavimas taip pat duoda savęs suvokimo gaires. Kiekvienoje kul- 
tūroje yra savas grožio idealo suvokimas ir vartotojai nieko nepaisydami jo siekia. 
Nemažai vartotojų siekia modifikuoti kūną: sulieknėti, pasidaryti plastinę operaci- 
ją, tatuiruotę ir pan. Kartais toks elgesys peržengia bet kokias ribas, nes žmonės iš 
paskutiniųjų stengiasi atitikti idealą. Geriausias to pavyzdys yra valgymo sutrikimai, 
kai moterys pernelyg susižavi lieknumu. 


SAVOJO „AŠ“ SUVOKIMO STABILUMAS 


zu 


Nors savojo,aš“ suvokimas yra gana stabilus, ši sąvoka nėra statiška. Kartais varto- 
tojų savojo,aš“ suvokimas pasikeičia dėl naujai įgytos patirties ar pokyčių gyveni- 
me. Pavyzdžiui, kosmetika, šukuosenos keitimas, kontaktiniai lęšiai, dieta, taip pat 
lūpų formos koregavimas yra būdai išvaizdai gerinti. Vadinasi, įvairus savojo „aš“ 
suvokimas pereina atitinkamą pokyčių etapą. Kai kurie žmonės, norėdami susi- 
kurti tam tikrą ir visiems priimtiną įvaizdį, netgi kreipiasi į profesionalius įvaizdžio 
konsultantus (specialistus). Šie savo klientams pataria įvairiais asmeniniais klausi- 
mais: aprangos, spalvų, savęs pateikimo, išvaizdos, laikysenos, kalbos ir bendravi- 
mo įgūdžių. 

Kai vartotojai imasi naujo nepažįstamo vaidmens, produktai jiems tampa „ramen- 
tais“ padedančiais nusakyti identiškumo sąvoką. Žmogus, nepasižymintis savojo 
„aš“ baigtumų, linkęs savo identiškumą papildyti gaudamas ir atskleisdamas su juo 
susijusius simbolius. Daugelis šių dienų universitetų absolventų susiradę darbą įsi- 
gyja drabužių bei kitų reikmenų, reikalingų dirbant naująjį darbą. Kai pasiekiamas 
savojo „aš“ baigtumas, toliau eina prisirišimo prie naudojamų daiktų savojo „aš“ 
suvokimui išlaikyti vystymosi procesas. Tokie aspektai dažnai vadinami „saugumo 
skraiste“, kadangi jie sustiprina asmens savojo „aš“ suvokimo jausmą. Daugelis var- 
totojų, norėdami susikurti artimesnę bei patogesnę aplinką, savo kabinete ant 
stalo pasideda šeimos nuotraukų. 


KŪNO ĮVAIZDIS 


Nuo pat istorijos ištakų buvo vertinamas fizinis grožis. Įvairiose kultūrose egzistavo 
skirtingos grožio reiškimo formos, pavyzdžiui, ausų, nosies ir bambos pradūrimas, 
lūpų padidinimas ir tatuiruotės. Dar faraonų laikais moterys, norėdamos patobu- 
linti savo natūralų grožį, naudodavo lūpų blizgesį, skaistalus, pudrą, akių šešėlius, 
nagų laką, kvepalus ir kremą. 


Įvairios kultūros ir skirtingi istorijos periodai turėjo savo grožio idealą ar pageidau- 
tiną išvaizdą. Šių dienų grožio suvokimas labai skiriasi nuo praeities. Pavyzdžiui, 
JAV pastaruoju metu moters idealios figūros samprata radikaliai pasikeitė. Skirtin- 
gai nuo trapios ir gležnos išvaizdos, vyravusios XIX a., arba mezginiuotos su korse- 
tu moters, populiarios XX a. pradžioje, šiuolaikinis idealas yra sveika, energinga ir 
gan atletiška moteris. 

| KŪNO ĮVAIZDIS | 





Vartotojo subjektyvus 


savosios fizinės 
išvaizdos vertinimas. 





L | 


Individualus kūno įvaizdis yra neatskiriama savęs suvokimo koncepcijos dalis tiek vyrui, tiek 
moteriai. Kūno įvaizdis - tai subjektyvus savo fizinės išvaizdos vertinimas. Vertindami 
savo individualų fizinį patrauklumą, žmonės lygina, kiekjų išvaizda atitinka visuomenės ver- 
tinamą idealą. Viena iš žinomų tendencijų yra socialinis palyginimas. Vartotojai mato ideali- 

zuojamus įvaizdžius asmenyse, rodomuose reklamose, filmuose bei per televiziją. Sąmonin- 
gai ar nesąmoningai, bet jie save lygina su šiais prototipais. Palyginimas dažnai sąlygoja 
nepasitenkinimą, kai savęs suvokimas neatitinka idealizuojamų įvaizdžių. Šis nepasiten- 
kinimas paskatino daugėjimą prekių ir paslaugų; nuo dietos produktų iki treniruoklių, nuo 
kosmetikos iki plastinės chirurgijos ir nuo soliariumų iki kirpėjų. Daug žmonių noriai ryžtasi 
keisti savo išorę. Suvokdami šią tendenciją, marketingo specialistai vartotojų mąstysenoje 
sukuria nepasitenkinimo jausmą, pabrėždami skirtumą tarp realaus ir idealaus „aš“. To- 
kiu būdu vartotojas „praryja“ rekomenduojamų gaminių ar paslaugų pasiūlymų jauką. 


Kadangi reklama skatina socialinius palyginimus, o reklamuotojai vaizduoja geresnius 
asmenis, kurie yra laimingi, gražūs ir turtingi, tai lemia žmonių nepasitenkinimą. Tai mo- 
tyvuoja ir skatina pirkėjus pirkti gaminius ir naudotis paslaugomis, kurios gerina vartotojų 
išvaizdą, o galiausiai - ir savęs įvaizdį bei pasitenkinimą savimi. 


Vartotojo supratimas apie save formuoja jo pirkimo įpročius. Daugelis dalykų - nuo rūbų 
iki kosmetikos - yra perkami, nes žmogus stengiasi formuoti teigiamą požiūrį apie save ar 
paslėpti savo neigiamus aspektus. 


SAVOJO „Aš“ PRITAIKYMAS MARKETINGE 


Suvokimas, kad produktų vartojimas prisideda prie savojo „aš“, atvėrė marketingui 
daug galimybių. Vartotojai stengiasi apginti savo įvaizdį ir tam pasirenka gami- 
nius bei paslaugas. Jie stengiasi, kad įsigijamų dalykų atitikimas asmenybę tą patį 
reikštų ir aplinkiniams žmonėms. Asmens juvelyriniai dirbiniai, baldai, automobiliai 
atspindi savęs vertinimą. 


Produkto ,aš“ atradimas pasirodė vertingas marketingo specialistams segmentuo- 
jant rinką, reklamuojan't ir prekiaujant mažmena. Kai kuriais atvejais rinkas galima 
segmentuoti pagal gyventojus, kurių įvaizdis panašus, ir jam išreikšti ieškoma ga- 
minių ar paslaugų. Pavyzdžiui, segmentas labai susirūpinusių savo fizine išvaizda, 
gali laisvai ją keisti, kad tik atitiktų įsivaizduojamą idealą. Tai gali būti kontaktinius 
lęšius vietoje akinių nešiojantys žmonės, turintys treniruoklius, pasiruošę plasti- 
nėms operacijoms, nuolat besilankantys grožio salonuose, sporto klubuose, ar 
naudojantys daug kosmetikos bei besilaikantys dietos žmonės. 


Marketingo specialistai, besitaikantys į įvaizdžio segmentą, savo produkciją turi 
pritaikyti tam segmentui. Sėkmingai marketingo kampanijai svarbu, kad produkto 
įvaizdis atitiktų rinkos savęs suvokimą. Tokio produkto rėmimas turi atitikti trokšta- 
mą įvaizdį tų pirkėjų rinkos, į kurią kampanija orientuota. Rėmimo strategijos sten- 
giasi pagerinti pirkėjo požiūrį į produktą paglostydamas jo savimeilę. Tai dažnai 
vadinama savęs vertinimo reklama. 

Linksma ir ištikima viryklė. Ar jūsų šaldytuvas jautrus, švelnus ir ištikimas? Ar jūsų 
mikrobangė krosnelė vyriškos ar moteriškos giminės? Ar jūsų plaktuvas paauglys 
ar pagyvenęs pilietis? Nors šie klausimai atrodo keisti, jie daugeliui kompanijų yra 
naudingi aiškinantis, kokius asmenybės bruožus pirkėjai priskiria produktų rūšims. 
Daugelio vartotojų suvokimu, produktai ir jų rūšys remiasi jų pačių asmenybėmis. 
Ši rūšies asmenybė yra naudinga tiek marketingo specialistams, tiek vartotojams. 
Marketingo specialistai jau seniai pastebėjo, kad vartotojai perka tokias prekes, su 
kuriomis sutampa jų asmenybė. Produktų asmenybės suteikia pirkėjams pasitikė- 
jimo darant pirkimo sprendimus, palengvina pasirinkimo procesą iš konkuruojan- 
čių rūšių ir didina lojalumą tam tikroms rūšims. 


Whirpool Coorporation pastaruosiuose tyrimuose buvo siekiama apibūdinti, ko- 
kius asmenybės bruožus pirkėjas priskiria Whirpool rūšims. Vienoje studijos fazėje 
Whirpool tyrinėtojai prašė respondentų iš pateikto būdvardžių sąrašo išrinkti tin- 
kamus žinomoms Whirpool rūšims apibūdinti. Išvardyti būdvardžiai apėmė tokius 
žmogiškos asmenybės bruožus kaip priklausomas, stiprus, nepriklausomas, darbš- 
tus, patikimas ir ištikimas. Respondentai taip pat buvo paprašyti įvardyti, ar rūšis 
yra vyriškos ar moteriškos giminės. 


Rezultatai pasirodė įdomūs. Whirpool rūšys apibūdintos kaip švelnios, jautrios, tylios, 
gerų manierų, lanksčios, modernios, linksmos ir išradingos. Personifikuota Whirpool 
buvo suvokta kaip moderni, į šeimą nukreipta moteris, kuri gyvena puikų priemies- 
čio gyvenimą ir laikoma gera drauge bei kaimyne (Hanna ir Wozniak, 2001). 


Pagalba virtuvėje buvo suvokta kaip moderni profesionali moteris, kuri yra kom- 
petentinga, agresyvi, gudri ir kuri sunkiai dirba siekdama geresnio gyvenimo. Ji 
išsilavinusi, žavinga, turtinga, elegantiška, madinga ir novatoriška. 


Kokia viso to vertė? Kompanijos teigia, kad tai padeda nustatyti rūšies asmenybę 
visose komunikacijos priemonėse, nukreiptose į vartotojus. Produkto asmenybė 
taip pat padeda sukurti skirtumus tarp rūšių, siekiant didesnio lojalumo rūšiai ir 
įgaunant privalumą prieš konkurentus. 


ASMENYBĖS TEORIJŲ ĮVAIROVĖ 


Nors per asmenybių teorijas galima pažvelgti į žmogiškosios prigimties gelmes, 
mokslininkai nesutaria, kaip turėtų būti traktuojama asmenybės tema. Asmenybės 
teorijų gausa yra tokia pat įspūdinga, kaip ir jų tarpusavio varijavimas. Pripažinda- 
mi faktą, kad psichologai pateikia daug ir įvairių nuomonių dėl asmenybės susi- 
formavimo, Hanna ir Wozniak (2001) teigia, jog „asmenybei apskritai neįmanoma 
taikyti savarankiško apibrėžimo“. 

Vienas požiūris apie asmenybę teigia, kad žmogus pasižymi bruožais, kurie nu- 
lemia jo asmenybę. Kitais žodžiais tariant, jei individas elgiasi draugiškai, prisitai- 
kydamas, siekdamas kažkokių tikslų ar tiesiog savarankiškai - tai sąlygoja jo turimi 
bruožai. Kitas požiūris į asmenybę teigia, kad asmenybė yra praeityje, o ypač vai- 
kystėje, patirtų įvykių suformuotas rezultatas. Pavyzdžiui, Freudas teigė, kad vaikų- 
tėvų santykiai per pirmuosius penkerius jų gyvenimo metus iš esmės nulemia as- 
menybės susiformavimą. Trečiasis požiūris teigia, kad asmenybė atspindi individo 
siekį būti apdovanotam ir išvengti bausmių čia ir dabar. Pavyzdžiui, yra atlyginama 
už saugų vairavimą. Vairuotojai, kurie sąžiningai laikosi eismo taisyklių ir žada pa- 
siekti kelionės tikslą be pažeidimų, yra laikomi atsargiomis asmenybėmis. Ketvir- 
tasis požiūris numato, kad asmenybė atsiskleidžia ieškojimuose siekdama tikslo ir 
realizuodama įgimtą potencialą: studentai gali turėti ambicingų karjeros planų. 
Penktasis požiūris asmenybę sieją su gimimo eiliškumu (pirmagimis, vidurinysis 
vaikas, jauniausias vaikas, vienturtis vaikas). Remiantis šiuo požiūriu, individualūs 
asmenybės skirtumai kyla iš šeimyninės situacijos, kadangi augintiniai kovoja dėl 
tėvų dėmesio. 


Pastaraisiais metais asmenybės tyrinėjimas nuėjo nauja linkme. Daugelis psicho- 
logų atmeta teiginį, kad elgesį sudaro situacinis nuoseklumas. Kitaip tariant, ne- 
besilaikoma nuomonės, kad plačiai paplitusius tam tikros elgsenos pavyzdžius 
iš anksto nulemia visos situacijos, su kuriomis mums tenka susidurti. Priešingai, 
daugelis tyrinėtojų šiandien mano, kad elgesį sąlygoja situacija, kurią lemia tam 
tikro įvykio aplinkybės. Studijose nagrinėjamos specifinės problemos (pavyzdžiui, 
problemų sprendimas, informacijos apdorojimas, impulsyvus pirkimas ir pigių 
prekių medžioklė) specifinėse situacijose ir analizuojama, kaip skirtingos asme- 
nybės susiduria su unikaliomis aplinkybėmis ir kaip atsiskleidžia jų elgsena. Šiuo 
požiūriu elgsenai vadovauja ne charakteringi asmenybės bruožai, bet asmenybės 
stiliai, kurie pasireiškia tam tikromis aplinkybėmis. 


Dauguma mokslininkų sutaria, kad asmenybė yra socialinis rezultatas individo są- 
veikos su kitais žmonėmis, įvykiais ir objektais. Ši patirtis formuoja, ką ir kaip žmo- 
nės mąsto, jaučia, veikia, bendrauja, ko trokšta ir apie ką svajoja. Marketingo spe- 
cialistai, suprantantys pirkėjų bendrus ir skirtingus charakterio bruožus, gali atrasti 
puikių minčių rinkai segmentuoti, tikslams formuoti, pozicionuoti ir rėminti. 


FREUDO ASMENYBĖS TEORIJA 


Jau seniai žmonės bandė paaiškinti, kodėl vieno individo elgsena skiriasi nuo kito 
individo elgsenos. Kai kurie tyrinėtojai gina požiūrį, jog charakterių skirtingumą 

nulemia paveldėjimas, o kiti siūlo remtis fiziniais duomenimis šiam skirtingumui 
pabrėžti, pavyzdžiui, kaukolės dydžiu, odos spalva. Tačiau šiandien manoma, kad 
dar egzistuoja ir proto segmentas, paveikiantis jų jausmus ir elgseną. Šis požiūris 
užsimezgė Zigmundo Freudo teorijoje. 


Freudo psichoanalitinės asmenybės teorija gerokai paveikė mūsų savęs suvoki- 
mą ir žmogiškosios sandaros sampratą. Sakoma, kad Freudas išrado psichoanalizę 
ir iš esmės pakeitė XX a. sampratą apie žmogaus proto egzistavimą. Gausus jo 
metaforų apie žmogaus gyvenimą rinkinys virto visiems žinomomis tiesomis. Pa- 
sak Freudo, asmenybė yra rezultatas dinamiškos kovos tarp vidinių psichologinių 
stimulų (pavyzdžiui, lyties ir agresijos) bei socialinių stimulų (moralės ir etikos). Be 
to, Freudas manė, kad individai suvokia tik dalį tų jėgų, kurios sąlygoja jų elgseną. 
Dėl to žmonės turi sąmoningą, priešsąmoningą ir nesąmMoningą protą. Hipotezė, 
kad daugeliu atvejų elgseną paveikia nesąmoningas protas ir to negalima detaliai 
išanalizuoti, iš esmės pakeitė mūsų supratimą apie asmenybę. 

)  ASMENYBĖS KOMPONENTAI PASAK FREUDO 


asmenybės komponentas, reikalaujantis 
malonumo ir patenkinimo nedelsiant 


asmenybės socialinis, 


Superego S 
moralinis ir etinis komponentas 


asmenybės komponentas, suteikiantis 
pusiausvyrą tarp id hedonistinių 
impulsų ir superego apribojimų 

Freudo manymu, asmenybė yra trijų asmenybės komponentų sąveikos rezultatas: 
id, superego ir ego. Id yra nesąmoninga visuma asmenybės instinktų, kurie siekia 
malonumo ir neatidėliotino jų patenkinimo. Superego sudaro nesąmoningą socia- 
linių, moralinių ir etinių nuostatų struktūrą, kuri riboja žmogaus tikslo siekius ir,lau- 
kinius“ instinktus bei nukreipia jį tam tikra linkme. Ego yra sąmoningas kontrolės 

centras, kuris tarpininkauja tarp nesuprantamų id impulsų ir superego apribojimų. 
Kiekvienas asmuo turi siekti pusiausvyros, nes id troškimai susiduria su ego logika ir 
superego draudimais. Ego siekia id tikslų socialiai priimtinu būdu. Freudo modelyje 
seksualiai paremta biologinė motyvacija ir nuolatinis konfliktas tarp id, superego ir 
ego nulemia žmogaus asmenybę. Taip, kaip vaikas sprendžia konfliktą, lemia suau- 
gusio žmogaus asmenybę, o neišspręsti vaikystėje konfliktai tolesniame gyvenime 
atsiliepia suaugusio žmogaus elgsenai. 


Freudo požiūriu, nerimas pažadina ego prieš kažkokį galimą pavojų ir tokiu būdu 
stipriai įtakoja asmenybės vystymąsi. Jis numatė tris nerimo tipus: realybės ne- 
rimas yra apčiuopiamo pavojaus realiame pasaulyje baimė, pavyzdžiui, gyvačių, 
laukinių gyvūnų, gaisro, audrų baimė. Neurotinis nerimas parodo konfliktą tarp 
id ir ego, kai mes bijome realių pasekmių ar bausmės mūsų instinktyviam apdova- 
nojimo siekimui. Pavyzdžiui, tie, kurie galvoja apie parduotuvės apiplėšimą, gali bi- 
joti būti sugauti parduotuvės apsaugos ir pasodinti į kalėjimą. Moralinis nerimas 
atspindi konfliktą tarp id ir superego. Tai mūsų pačių sąmonės baimė. Potencialūs 
parduotuvių vagys gali bijoti gėdos ir kaltės jausmo - vidinės bausmės - dėl elg- 
senos, kuri pažeidžia moralinį kodeksą. 

NERIMO TIPAI PASAK FREUDO 
















Realybės (objektyvus) nerimas - 
apčiuopiamo pavojaus 
baimė realiame pasaulyje 









Neurotinis nerimas — 
baimė dėl neigiamų pasekmių 
tenkinant instinktus 


Moralinis nerimas - 
gėdos ir kaltės jausmo baimė 





FREUDO TEORIJOS TAIKYMAS MARKETINGE 


Reklama yra dažnai orientuota į id, ego ir superego asmenybės komponentus. Rek- 
lamos dažnai pabrėžia su produktu susijusius malonumą ir pasitenkinimą. Ar tai 


61 


62 


















































Vartotojų Antroji Vartotojas kaip 
elgsena dalis Individas 


būtų kvepalai, ar atlaso paklodės, reklamos paprastai būna linkusios akcentuoti 
id malonumo principą. Kitose reklamose matome seksualumo temą, jausmingas 
iliustracijas, pasakojimus ar aiškias dviprasmiškas užuominas, remiančias įvairius 
gaminius ir paslaugas. Tačiau kitur naudodamos id, reklamos dažnai vaizduoja 
agresyvias scenas ar smurto veiksmus remdamos sporto renginius, automobilių 
lenktynes, filmus ar TV šou. Kampanijos su sapnų istorijomis, fantazijomis ar norų 
išsipildymo temomis taip pat yra užuomina į id aistringus troškimus. 


Taip pat dažnai naudojami pardavimų rėmimo metodai, nukreipti į ego ir rea- 
lybės principus. Kredito politika dažnai išdėstoma kaip kreipimasis į ego - pa- 
gražinant realybę apie pinigų leidimą. Firmos daugeliu atvejų išplečia mokėjimo 
planus parduodamos paskatinimus ar laisvas prekes bei paslaugas ir palengvina 
vartotojų pirkimą laikinai nurašydamos dalį kaštų. Taip pat reklama gali kreiptis 
į pirkėjo apkrautą ego siūlydama būdus, kaip pabėgti nuo konfliktų. Reklamos 
akstinas pabrėžia norą pasitraukti ir išvengti gyvenimo rūpesčių, spaudimo ar 
problemų. Kurortų, kruizų ir lošimo kazino reklamose matome pabėgimą, lais- 
valaikį, laisvę ir fantaziją. 


Rėmimas taip pat nukreipiamas į superego per socialinius patogumus, moralę ir 
etiką bei tradicijas. Reklamose dažnai galima pamatyti teisėtus ir neteisėtus ar- 
gumentus supriešintus taip, kad užslopintų pirkėjo kaltės jausmą ir paskatintų ar 
pateisintų pirkimą. 


NEOFREUDISTINĖ ASMENYBĖS TEORIJA 


Skirtingai nuo seksualinio konflikto svarbos ir pasekmių akcentavimo, Adler, Hor- 
ney, Fromm ir Sullivan teigia (Hanna ir Wozniak, 2001), kad socialiniai kintantys 
dydžiai, o ne biologiniai stimulai pabrėžia asmenybės formavimąsi - tai ir yra 
neofreudistinės teorijos formavimasis. 


Adler teigia, kad asmenybė yra manierų rinkinys, kuriomis individas siekia pra- 
našumo ir tobulybės. Žmonės yra socialinės būtybės, kurias motyvuoja paskata 
kompensuoti ir peržengti nepilnavertiškumo kompleksus. Nepilnavertiškumo 
kompleksai dažnai išsivysto vaikystėje kaip įgaunamos fizinės, socialinės ir psi- 
chologinės negalios. Šios kliūtys gali būti realios ar įsivaizduojamos. Iki 4 metų 
amžiaus dėl tėvų-vaikų santykių individas suformuoja savo unikalų gyvenimo sti- 
lių. Šis gyvenimo stilius yra pagrindinis bruožas, apibūdinantis ir formuojantis jų 
elgseną bei požiūrius, ir nustatysiantis tos aplinkos, kurioje jie bus, aspektus. Pasak 
Adler, individai suvokia, kokių tikslų jie siekia ir kokį elgesį pasirenka, siekdami įgy- 
vendinti tuos tikslus (Hanna ir Wozniak, 2001). 

Horney teigia, kad asmenybė formuojasi kaip individo siekimas susidoroti su ne- 
rimu. Žmogus gimsta ir ateina bejėgis į šį priešišką pasaulį. Ankstyvasis nerimas 
prasideda iš tėvų-vaikų santykių. Horney numato tris žmonių elgsenos tipus, ku- 
rie padeda susidoroti su vaikystės nesaugumu ir nerimu. Nuolanki asmenybė juda 
žmonių link, kai pajunta rūpesčius. Nuolanki asmenybė ieško meilumo, įvertinimo, 
priėmimo ir pritarimo iš kitų. Agresyvi asmenybė juda prieš žmones, kai pajaučia 
rūpesčius. Agresyvūs žmonės siekia išsiskirti ir pasižymėti, jie siekia garbinimo, jė- 
gos ir išnaudoti kitus. Atsiskyrusi asmenybė atsiskiria nuo kitų, kai pajaučia pavojų 
- siekia užsisklęsti, būti nepriklausoma ir nepasiekiama. 


Fromm teigimu, žmonės jaučiasi vieniši ir izoliuoti, nes jie atsiskyrė nuo gamtos ir 
kitų žmonių. Fromm pabrėžia žmogaus meilės, draugystės ir saugumo poreikį, kad 
įveiktų vienatvės, atsiskyrimo ir nesvarbumo jausmą (Hanna ir Wozniak, 2001). 


NEOFREUDISTINĖS TEORIJOS TAIKYMAS MARKETINGE 


Neofreudistinės asmenybės teorijos nukreipia marketingo specialistus į socialinį 
vartojimą. Daugelis rėmimo kampanijų remiasi socialiniais santykiais ir žmonių 
tarpusavio sąveika. Asmeninio vartojimo prekių - muilo, antiperspirantų ar burnos 
skalavimo skysčio — pirkimas ir naudojimas remiasi individo susirūpinimu teigia- 
mais tarpasmeniniais santykiais ir jų išsaugojimu. 


Cohen sudarė nuolaidumo-agresyvumo-atsiskyrimo modelį. Jis skirtas klasi- 
fikuoti subjektams pagal Horney elgsenos hipotezes. Respondentų prašoma pa- 
baigti 35 nebaigtus teiginius apie skirtingas situacijas. 6 balų skalėje nuo ypač ne- 
pageidaujamo iki ypač pageidaujamo, subjektai turi nurodyti savo jausmus apie 
kiekvieną situaciją. Atskiri teiginiai vertina nuolaidumą, atskiri agresiją ir atitinka- 
mai atsiskyrimą (Hanna ir Wozniak, 2001). 


BRUOŽŲ TEORIJA 


Požiūris į asmenybę atsižvelgiant į jos bruožus, žinomas kaip bruožų teorija, su- 
skirsto žmones pagal jų dominuojančias savybes ir nustatomus požymius, kurie 
Pasireiškia kaip atsakas į nuolatinius aplinkos stimulus. Bruožai yra požymiai, at- 
skiriantys vienus individus nuo kitų ir numatantys sąlyginai pastovius ir stabilius 
reagavimo modelius. Asmenybės bruožų teorija siekia nustatyti asmenybės domi- 
Nuojančius bruožus analizės ir kitokių statinių metodų būdu. Per standartizuotas 
testų serijas (pavyzdžiui, Kalifornijos psichologiniai tyrimai, Edwards asmenybės 
Prioritetų schema, Gordono asmenybės profilis, Thurstone temperamento sche- 

ma ir Cattell šešiolikos asmenybės faktorių anketa) asmenybės yra apibūdinamos 
tokiais bruožais kaip dominavimas, bendravimas, atsakomybė ir t.t. (Hanna ir Woz- 
niak, 2001). 


Žvelgiant iš marketingo perspektyvos, bruožų teorijos vertė yra ta, kad bruožai 
laikomi asmenybės, o ne situacijos savybėmis, taigi panašūs aplinkos ir situacijos 
stimulai skatina pastovų tam tikros asmenybės reagavimo modelį. Dėl šios prie- 
žasties ir dėl to, kad bruožų teoriją lengva pritaikyti, pastaroji yra plačiai naudoja- 
ma marketinge. Daugelis bruožų buvo naudojami kaip atitikmenys vartotojų elg- 
senoje. Novatoriškumas yra būdingas bruožas išbandyti naujiems daiktams. Mate- 
rializmas, antrasis bruožas, parodo, kiek asmeniui yra svarbu įsigyti ir turėti daiktus. 
Savęs supratimas, trečiasis bruožas, kuriuo suvokiamas individo savęs pateikimas 
kitam asmeniui. Reikmė pažinti parodo žmogaus poreikį mąstyti apie daiktus. 


Pakantumas neaiškumui, penktasis bruožas, parodo, kaip individai yra linkę veik- 
ti naujose, kompleksiškose ir neišsprendžiamose situacijose. Žmonės, pakantūs 
neaiškumui, su nesuderinamumu susidoroja teigiamai, kiti į tai žiūri kaip į kažką 
nepageidaujamą ir keliantį pavojų. Nesuderinamumo tolerancija gali paveikti var- 
totojo reakciją į naują produktą ir jų poreikį gauti informacijos apie jį. Papildomi 
bruožai studijuojant asmenybę yra dogmatizmas, kategoriškumas, socialinis cha- 
rakteris - tai, kas privaloma, poreikis įvairovei ir emocijoms. Šie bruožai taip pat buvo 
naudojami remti produktams ar patarti, kaip sąlygoti tam tikrą elgesį. 


Dogmatizmas - asmenybės bruožas, parodantis, kiek žmogus yra lankstus ir ne- 
lankstus nežinomiems objektams, individams ar situacijoms. Labai dogmatiški in- 
dividai nėra linkę priimti kitų požiūrio, kuris prieštarautų jų turimam. 


Pločio kategorija - bruožas nurodantis, kiek individas gali toleruoti riziką ir kiek indi- 
vidas priims sunkias ar neigiamas pasekmes dėl jo paties sprendimų. 


Socialinis charakteris - parodo, kiek asmuo yra veikiamas iš vidaus ir kiek kitų asme- 
nų veikiamas. Iš vidaus veikiami pirkėjai yra savarankiškesnių minčių ir elgesio. Kitų 
veikiami pirkėjai tikisi poveikio iš aplinkinių dėl atitinkamo elgsenos pasirinkimo. 


Tai, kas privaloma - bruožas, kuris veda prie tam tikro pripratimo elgsenos. Pripranta- 
ma prie tokių paprastų dalykų kaip pašto ženklai, monetos ar įrašai, taip pat ir nekon- 
troliuojamo noro apsipirkti, lošti, rūkyti, gerti, vartoti narkotikus ar užsiimti seksu. 


Įvairovės siekimas - toks žmonių bruožas, kai pastarieji ieško iššūkio, susijaudinimo 
ir įvairovės savo gyvenime. Prasti sensacijų medžiotojai pasirenka ramią, tylią, ne- 
drumsčiamą egzistenciją. Užkietėję sensacijų medžiotojai pradeda nuobodžiauti, 
jei jų gyvenime nėra iššūkio, susijaudinimo ir veiksmo. 

Prisitaikymo tendencija - žmonių bruožas, kai jie pasirenka prisitaikyti prie socialinio 
spaudimo pirkdami daiktą. Mažai besitaikantys individai perka neatsižvelgdami į 
tai, ar apsiperka vieni, ar su grupe. Linkę žymiai taikytis asmenys gerokai pakeičia 
savo apsipirkimo planus, jei perka su grupe. 


Pastarųjų metų tyrinėjimai (Hanna ir Wozniak, 2001) rado stiprų ryšį tarp asme- 
nybės bruožų ir biologinių smegenų funkcijų. Jei du žmonės išgyvena panašią 
krizę (pavyzdžiui, skyrybos, darbo netekimas, šeimos nario mirtis), vienas žmogus 
gali palūžti, o kitas plūduriuoja tarsi viską kontroliuodamas. Kodėl taip nevienodai 
reaguojama? Esminį vaidmenį suvaidina smegenų biologinės funkcijos suvokiant 
individualius asmenybės skirtumus. Įrodyta, kad nuo 50 proc. iki 70 proc. indivi- 
dualių bruožų yra siejami su genų poveikiu, bet likusieji nuo 30 proc. iki 50 proc. 
sąlygojami aplinkos poveikio. 


Pastaruoju metu tiriama, ar asmenybės bruožai yra paveldimi genetiškai. Tyrimas 
parodė sąsają tarp specifinių genų ir asmenybės bruožo — naujovių ieškojimo. 
Nors anksčiau atlikti tyrimai bendrais bruožais parodė, kad genai veikia asmenybę. 
Šis atradimas buvo pirmoji trūkstama jungtis tarp genų ir asmenybės, nurodanti 
ypatingą komunikacijos sistemą smegenyse. Tai gali būti žingsnis pirmyn atsklei- 
džiant asmenybės genetiką. Individai, turėję specifinių tiriamų genų, surinkdavo 
apie 10 balų daugiau testuose apie novatoriškumą už tuos, kurie tų genų neturėjo. 
Žmonės, surinkdavę daugiau nei pusę galimų balų, buvo impulsyvūs, nepastovūs, 
greitai sužavintys, gyvo temperamento ir ekstravagantiški. Mažiau negu pusę balų 
surinko susimąstę, lojalūs, nepiktybiški ir kuklūs žmonės. Nustatyta, kad apie 50 
proc. žmonių Izraelyje, Europoje ir JAV turi šią novatoriškumo geno formą. Galbūt 
ateityje dėl genetikos tyrimų paslaugų srities, pavyzdžiui, draudimo, investicijų ar 
kelionių, marketingo specialistai turės galimybę panaudoti ir įvertinti savo klientų 
novatoriškumo tendencijas ir pasiūlys programas, sukurtas pagal jų asmenybę. 


BRUOŽŲ TEORIJOS TAIKYMAS MARKETINGE 


Bruožų teorija yra vienas iš dažniausiai naudojamų metodų tiriant sąryšį tarp as- 
menybės ir vartotojo elgsenos. Kaip anksčiau minėta, studijos dažnai ieško sąsa- 
jos tarp specifinių asmenybės bruožų ir vartotojo elgsenos, pavyzdžiui, produkto 
pirkimas, rūšies pasirinkimas, mažmeninės parduotuvės pasirinkimas, informacijos 
priemonės pasirinkimas ir daug kitokių faktorių. Pavyzdžiui, viena iš paskutiniųjų 
studijų surado ryšį tarp asmenybės ekstraversijos ir neurotizmo bruožų bei pro- 
Cesų po pirkimo, tokių kaip pirkėjo pasitenkinimas, nepasitenkinimas, lojalumas, 
skundimasis ir jo kalbos. 


66 
























































Vartotojų Antroji Vartotojas kaip 
elgsena dalis Individas 


Kita studija siejo įvairovės siekimo bruožą su vartotojo elgsena ir nustatė ryšį tarp 
šio bruožo bei produkto ir parduotuvės pasirinkimo ir to, kaip žmogus priima rek- 
lamą. Kaip aprodė studija, tie, kurie ieško sensacijų yra labiau linkę būti vartotojais 
inovatoriais nei tie, kurie abejingi sensacijoms. Be to, studija parodė, kad sensacijų 
ieškotojai yra labiau linkę apsipirkti miesto centre, nes jiems patinka centro šurmu- 
lys. O tie, kuriems sensacijos mažai rūpi, yra linkę apsipirkti mažose parduotuvėse 
priemiestyje, nes jie stengiasi išvengti stresinės centro atmosferos. Šių dviejų gru- 
pių reakcija į reklamą taip pat labai skirtinga. Ieškantys sensacijų yra linkę teigiamai 
reaguoti į reklamą ir jos suteikiamą informaciją, kuri patenkina jų smalsumą, ir ver- 
tina reklamuojamo produkto vertę pagal savo vertybių skalę. Nelabai reaguojan- 
tys į sensacijas retai patys vertina produktą, išskyrus tuos atvejus, kai yra žinomos 
produkto grupės ribos ar tai daro kokia patikima garsenybė. 


Tai pat pastebėta, kad priešingų bruožų vartotojai gali pasižymėti vienoda vartoto- 
jiška elgsena. Du vartotojai, būdami priešingose bruožų skalės dalyse, gali nusipirkti 
tokią pačią sportinę mašiną. Pirmasis tai gali daryti išreikšdamas ir prisitaikydamas 
prie esamo savo įvaizdžio. Kitas tai gali padaryti išvengdamas ar peržengdamas ne- 
saugumo jausmą. 


Žinoma, marketingo specialistai, besiruošiantys naudoti asmenybės bruožus rinkos 
segmentacijai, turi pasirūpinti, kad tą patį bruožą turinti grupė būtų pakankamai 
didelė. Ji turi būti demografiškai vientisa ir geografiškai suburta taip, kad ją būtų 
galima pasiekti per masines informavimo priemones. Segmentacijos pagrindą su- 
darantys bruožai gali būti gaire formuojant reikiamą marketingo kompleksą. 


PSICHOGRAFIJA 


Vartotojo gyvenimo būdas priklauso nuo to, kaip jis leidžia laiką ir pinigus, kaip jo 
vertybės ir skonis atsispindi renkantis produktus. Naudinga patyrinėti gyvenimo 
būdus, kai norime nustatyti, kam vartotojas teikia pirmenybę ir kaip skirti konkre- 
čius produktus skirtingiems segmentams. 


Psichografija - segmentacijos būdas, kuris remiasi vartotojų gyvenimo stiliumi. 


Psichografija, kuri tiria vartotojo gyvenimo būdą, skiriasi nuo bruožų teorijos tuo, 
kad stengiasi išskirti kategorijas iš tam tikrų vartotojus charakterizuojančių veiklos, 
interesų ir nuomonių. Psichografiją greičiau galima pavadinti tyrinėtojų požiūriu, 
kurio tikslas yra įvertinti vartotojo gyvenimo būdus išskiriant reikšmingus vartoto- 
jų tipus, negu teorija (Hanna ir Wozniak, 2001). 


Marketingo specialistai jau seniai suprato, kad daugeliu atveju vienos demogra- 
finės dimensijos - amžius, išsilavinimas, pajamos, specialybė, lytis ir vedybinė pa- 

dėtis - negali paaiškinti kai kurių vartotojo elgsenos tendencijų. Pavyzdžiui, nėra 
ryšio tarp demografinių bruožų ir rūkymo, alkoholio vartojimo, pomėgio sportui, 
ėjimo į kiną, muzikos pasirinkimo ar pomėgio eiti pasivaikščioti. Šios tendencijos 
atspindi gyvenimo stilių, kuris skirtingų žmonių yra skirtingas. 


Psichografija vartoja teiginius, kurie atspindi vartotojo veiklą, interesus ir nuomo- 
nes, ir dažnai sutrumpintai vadinama AlO (activities, interests and opinions - veik- 
los, interesai ir nuomonės). AlO testų grupės sudarytos taip, kad tyrinėtų grupės 
gyvenimo stilių, siedama AIO su specifine vartotojo elgsena ar pomėgiais, pavyz- 
džiui, tam tikro gaminio, paslaugos pirkimas. 


AlO testų grupėse randama daug teiginių. Respondentai prašomi išreikšti savo pri- 
tarimą ir nepritarimą. Veiklos teiginiuose galima rasti frazių apie tai, ką individai 
daro, ką perka ir kaip jie leidžia laiką. Interesų teiginiai vertina respondentų pomė- 
gius, prioritetus ir susidomėjimą. Nuomonės teiginiai išreiškia respondento suvo- 
kimą ir požiūrį į daugelį socialinių, kultūrinių ar ekonominių aspektų iš aplinkos ar 
produktų bei paslaugų - tai ir sudaro tyrimo objektą. Schema parodo testų grupę, 
sudarytą atskleisti parduotuvės aspektui ir vartotojų grupės pomėgiams. 


AIO Testų grupės pavyzdys 

Man patinka, kai pardavėjas padeda išsirinkti prekę 
Man patinka pirkti žinomų rūšių prekes 

Man patinka, kai mane laiko lyderiu 





Man patinka būti patraukliam kitai lyčiai 
Daug prekių perku impulsyviai 

„Mūsų šeima artimai bendrauja 

Is patinka eiti apsipirkti su draugais 

| Norėčiau keliauti aplink pasaulį 

Geras išsiauklėjimas parodo savigarbą 
Pirkdamas rūbus, labiau žiūriu į stilių negu į kainą 

| Man nepatinka atsitiktinumai 

„Mėgstu apsipirkti savaitgaliais 

į Parduotuvėse pateikiamos rūšys tokios pat geros kaip ir reklamose 

Vartotojų Antroji Vartotojas kaip 
elgsena dalis Individas 


Gaunami iš AIO testų duomenys vėliau yra analizuojami statistiniais metodais. Fak- 
torių analizė, lentelių sudarymas išskyrus reikšmingas grupes, kurioms būdingas 
tam tikros vartotojiškos tendencijos ar iš kurių susidaro atskiras profilis. 


AIO testų grupės skiriasi savo specifika. Tyrinėtojai gali siekti gauti specifinės in- 
formacijos, kuri bus labai vertinga atskleisti vartojimo pavyzdžiams specifinėse 
produktų grupėse, pavyzdžiui, naminių gyvūnėlių pašaras. Kita vertus, AIO testų 
grupėse gali būti renkama plati ir bendro pobūdžio informacija, kad išskirtu- 
me stambius vartotojų tipus ir rinkos segmentus. Tipai pagal gyvenimo stilių 
gali būti naudingi apibūdinti naujam produktui, randant jo poziciją per reklamą, 
kampanijos temą ir nustatant, kokią informacijos priemonę reikėtų naudoti pa- 
siekti grupei. 

Penktoji tema 
Suvokimas. Pozicionavimas 


penktoji tema 


SUVOKIMAS. POZICIONAVIMAS 


KAS YRA SUVOKIMAS? 


Žmonių suvokimas apie tą patį dalyką gali skirtis. Suvokimas yra labai subjektyvus. 
Žmonių suvokimą įtakoja asmeninės savybės ir marketingo komplekso kintamieji. 
Tam tikras produktas skirtingų žmonių gali būti suvokiamas skirtingai ar kai yra 
pateikiamas skirtingais būdais. 


Suvokimas - procesas, kurio metu stimulai pajaučiami, atrenkami ir interpretuo- 
jami į prasmingą ir vientisą išorinio pasaulio vaizdą. 
Suvokimas - informacijos apie pasaulį sintetinimas (Pickton ir Broderick, 2001). 

Procesas, kurio metu stimulai 


pajaučiami, atrenkami ir 
interpretuojami į prasmingą ir 
vientisą išorinio pasaulio vaizdą. 

Marketingo specialistui ypač svarbu suprasti vartotojo suvokimą - ne „realybę“, 
bet suvokimą, kuris apsprendžia elgseną. Tikslas - pritraukti vartotojo dėmesį įvei- 
kiant,marketingo triukšmą“. 


Su suvokimo procesu yra artimai susiję trys aspektai: kontaktas, dėmesys ir pojūtis. 


SUVOKIMO PROCESO STADIJOS 


Suvokimo proceso stadija - kontaktas. Suvokimo procesas prasideda nuo 
kontakto su stimulu. Pojūtis įvyksta, kai individas atsitiktinai (netikėtai) ar są- 
moningai (apgalvotai) susiduria su aplinkiniais stimulais. Tačiau ne visi stimulai, 
kurie mus paveikia, būna efektyvūs. Kiekvieną dieną mes susiduriame su tūkstan- 
čiais stimulų, įskaitant skelbimus, produktus, žmones ir situacijas. Remiantis tyri- 
mais, mažiau nei per 30 min. prekybos centre mūsų akys sugeba pastebėti apie 
17000 prekių (Hanna ir Wozniak, 2001). Kadangi tai viršija žmogaus galimybes ir 
susidomėjimą pamatyti viską, kas tik čia yra, mes atmetame tam tikrus stimulus. 

SUVOKIMO PROCESAS IR JO STADIJOS 


Kontaktas Dėmesys Interpretacija 








L 1 
Kontaktas - vartotojo suėjimo į fizinį kontaktą su marketingo informacija pro- 
cesas, kai žmonių pojūčių sistema (receptoriai) jaučia stimulą. 

Apgalvotas kontaktas - vartotojas tikslingai ieško informacijos, svarbios jo turi- 
mam tikslui ar problemai. 
Atsitiktinis kontaktas - vartotojas netikėtai susiduria su marketingo informacija. 


Kai marketingo informacijos kiekis didėja, vartotojai vis labiau stengiasi išvengti 
kontakto su ja. Vartotojai koncentruojasi tik į kai kuriuos stimulus, o kitiems lieka 
abejingi. Netgi keičia savo elgesį, kad išvengti kai kurių stimulų. 


Atrankinis kontaktas (Selective Exposure) - vartotojo siekimas išvengti kon- 
takto. 

Atrankinis kontaktas pasireiškia tada, kai ignoruojame visuomenės informavimo 
priemones, kurios kreipia mūsų dėmesį į nesvarbias temas. Niekas neskaito kiek- 
vieno skelbimo, niekas negali prekybos centre pastebėti visų prekių. 


Atrankinio kontakto fenomenas šiandien meta iššūkį daugeliui pardavėjų. Jie turi 
kovoti su TV žiūrovais, kurie junginėja kanalus. Jie turi imtis žygių prieš skaitytojus, 
kurie labai retai skaito išspausdintus skelbimus. Trumpai tariant, jie ruošia praneši- 
mus auditorijai, kuri gali visai į juos nekreipti dėmesio. 


Per dieną suaugęs žmogus yra veikiamas 3000 reklaminių pranešimų. Televizijos 
kanalai transliuoja rekordinį reklamos siužetų skaičių per valandą, užimančių 16 
minučių ir 43 sekundes (Solomon, 2004). Vartotojų dėmesys kiekvieną dieną yra 
„šturmuojamas“ vis agresyviau ir intensyviau. Dar 1993 m. rinkos tyrinėtojai nusta- 
tė, jog per televiziją transliuojant reklaminius intarpus, padidėja vandens suvarto- 
jimas. Reklamų užsakovams kilo klausimas, kuo dar užsiiminėja vartotojai „reklami- 
nių pauzių“ metu. Atsiradus televizoriams su nuotoliniu valdymu, imta dar labiau 
abejoti, ar kas nors žiūri reklamos siužetus. Duomenys, gauti Roper Organization 
1993 m., iš dalies patvirtina nuogąstavimus - beveik pusė suaugusių žiūrovų, ro- 
dant reklamą, užsiima kitais reikalais. Reklamos ignoravimas intensyvėja didėjant 
žmogaus pajamoms, išsilavinimo lygiui (Waldrop, 1993). 


Kovodami su atrankiniu kontaktu, marketingo specialistai planuoja reklamų pateiki- 
mą taip, kad žinutė pasiektų vartotoją. Pavyzdžiui, kai kurių reklamuotojų taktika yra 
žinoma kaip „kelių blokavimas“. Jie surengia tos pačios reklamos transliavimą visais 
kanalais beveik tuo pačiu metu, taigi perjunginėdamas kanalus visur matai tą patį. 


Ne mažiau sudėtinga situacija susiklostė ir mažmeninės prekybos srityje. JAV tipiš- 
ko prekybos centro asortimente yra nuo 18 iki 20 tūkst. prekių pavadinimų (Rusi- 
joje nuo 5 iki 12 tūkst). Produkto išskyrimas iš analogiškų prekių visumos, esančios 
ant parduotuvių lentynų, ir vartotojų dėmesio pritraukimas tampa problema, pa- 
renkant prekės pakuotę, projektuojant parduotuvių ekspozicijas, komunikacijos 
priemones ir pan. (Engel, Blakwell, Miniard, 1999). 


Įveikti atrankiniam kontaktui, reklaminis kreipimasis turi atitikti tikslinės auditorijos 
gyvenimo stilių ir poreikius. Kitas metodas yra kreiptis į vartotojų būgštavimus ar 
išspręsti keletą problemų, pavyzdžiui, pablogėjusį kvėpavimą, nuslinkusius plau- 
kus ar pleiskanas. Išsirinkti komunikacijos priemones taip pat yra svarbu. Kadangi 
vaikų norai įtakoja tėvus, tai vaikiškus sausus pusryčius daug naudingiau rekla- 
Muoti šeštadieninių filmukų metu negu vėlyvuose naktiniuose pokalbiuose. 


Suvokimo proceso stadija - dėmesys. Dėmesys įtakoja mūsų pasirinkimą. 


Dėmesys - stimulų apdorojimo apimtis. 

Atrankinis dėmesys - tik tai, kas pritraukia ir išlaiko vartotojo dėmesį, gali būti jo 
suvokta. Atrankinis dėmesys remiasi mūsų polinkiu kreipti dėmesį į informaciją, 
kuri mus domina, ir drauge išvengti nesvarbios, grėsmingos ar nepalankios mums. 
Pavyzdžiui, užkietėję rūkaliai neskaito straipsnių apie rūkymo žalą jų plaučiams ar 
širdžiai. Be to, individų polinkis stabdyti grasinančius ar prieštaringus stimulus iš 
jų pasąmonės yra žinomas kaip pojūčių apsigynimas. Jis dirba kaip gynimosi me- 
chanizmas. 


Kitas fenomenas yra reklamų atmetimas. Informacijos poveikis mažėja, kai ji yra 
nuolat kartojama. Tai atsitinka daugiausia dėl to, kad pirkėjai jau išmoko skelbimo 
turinį. Kiekvieną kartą išgirdęs tą pačią reklamą, pirkėjas skiria jai vis mažiau dė- 
mesio. Galiausiai pirkėjas ima ignoruoti tą informaciją. Kartais nuolatinis skelbimo 
kartojimas pradeda pirkėją erzinti. 


Vienas iš sunkiausiai įveikiamų marketingo uždavinių yra priversti vartotojus at- 
kreipti dėmesį būtent į tą informaciją, kurią organizacija nori pranešti vartotojams. 
Remiantis tyrimo duomenimis, vidutinis vartotojas susiduria su trimis šimtais rek- 
laminių skelbimų per parą. Vidutinis televizijos žiūrovas per dieną peržiūri 100 rek- 
laminių siužetų. Per metus į vidutinės gyvenamosios vietos pašto dėžutę patenka 
216 nereikalingų informacinių skrajučių. Gaila, tačiau dauguma šios reklaminės 
medžiagos negali pritraukti dėmesio, reikalingo poveikiui sukelti (atlikti konkre- 
tų pirkimo veiksmą) (Waldrop, 1993). 


Suvokimo proceso stadija - pojūtis. Suvokimas yra procesas, kurio metu gau- 
name informaciją penkiais pojūčiais. 


Pojūtis - jutimo receptorių (akys, ausys, nosis, burna, pirštai) atsakas į stimulus 
- spalvą, šviesą, garsą ir pan. 


Pojūtis remiasi mūsų pojūčio receptorių (akių, ausų, burnos, nosies, lytėjimo) rea- 
gavimu į aplinką ir šios informacijos perdavimu mūsų smegenims. Šis procesas 
yra,neapdirbtos“ informacijos gavimas jutimo organais, - parengiamasis žingsnis 
informacijos apdorojimui - interpretacijai. 


Suvokimo proceso stadija - interpretacija. Interpretacija parodo, kokią reikš- 
mę vartotojas teikia pojūčių stimulams. 


Kai išoriniai stimulai pritraukia mūsų dėmesį, mūsų pojūčių sistema pradeda vyk- 
dyti sąmoningą procesą, vadinamą atrankine interpretacija. Interpretuodami 
stimulus, mes peržvelgiame įvykius ar svarbias žinias, kurias įgijome praeityje. Mes 
jungiame šiuos įvykius su mūsų viltimis ir ketinimais, kad interpretuotume stimu- 
lus ir gautume reikšmę, kuri sutaptų arba nesutaptų su laukiama reikšme. 

Pardavėjai žino, jog tai, ką jie sako, nebūtinai tai ir reiškia, vartotojai dažniau girdi 
tai, ką jie nori girdėti. Pavyzdžiui, Nike atšaukė 38000 batų porų, turinčių emble- 
mas, kurios visai netyčia įžeidė musulmonų visuomenę. Emblema buvo panaši į 
žodį Allah, kuris arabiškai reiškia „Dievas“. Kai kas tokią emblemos vietą kojų apave 
pavadino šventvagyste. Atsakydama į tai, Nike nuoširdžiai atsiprašė už netyčinį 
įžeidimą. Be to, 30 000 batų porų su kontraversiška emblema buvo pašalintos iš 
Saudo Arabijos, Kuveito, Indonezijos ir Turkijos parduotuvių (Hanna ir Wozniak, 
2001). 


Kai kuriais atvejais yra akivaizdu, kad netgi po didelių apmąstymų, vartotojai vis 
vien nesupras reklamos arba, dar blogiau, turės į ją neigiamą požiūrį. Dviem ciga- 
rečių reklamos pavyzdžiais galima iliustruoti šį požiūrį (Pickton ir Broderick, 2001). 
Pirmasis - vienas produktas, pavadintas „Strand“, buvo remiamas reklama, kurioje 
žmogus vaikščioja tamsią, šlapią naktį per apleistą miestą. Žmogus sustoja prisi- 
degti cigaretės. Balsas už kadro sako:„Niekada nebūni vienišas su „Strand“. Kadan- 
gi cigarečių rūkymas vertinamas kaip normali socialinio gyvenimo dalis, dauguma 
vartotojų „Strand“ cigaretes interpretavo kaip ženklą apie vienišus žmones, nes 
dauguma rūkalių rūkydami nesijaučia vieniši. Rūkančiųjų „Strand“ cigaretes įvaiz- 
dis tapo neigiamas, o produktas po šios reklamos - nebeparduodamas. Antra- 
sis pavyzdys - neseniai buvo atsižvelgta į perspėjamuosius užrašus ant cigarečių 
pakelių, informuojančius vartotojus apie galimus sveikatos sutrikimus. Daugumai 
jaunų žmonių tai tapo drąsos, įprastinio požiūrio nepaisymo simboliu. Šiame pa- 
vyzdyje įspėjamasis užrašas tapo elgesio pagrindu, nuo kurio dauguma vyriausy- 
bių bando atbaidyti. 

POJŪČIŲ SISTEMA 


Aplinką mes jaučiame penkiais jutimo organais. Įsivaizduokime, kad jauna mo- 
teris perka saulėtą dieną vaisių parduotuvėje. Ji mato nuostabias skirtingų vaisių 
spalvas, užuodžia saldų mango ar žemuogių aromatą, ragauja prinokusių ananasų, 
girdi pardavėjus, reklamuojančius savo vaisius, jaučia melionų svorį, kurių ragavo 
prieš pirkdama. Šie visi pojūčiai ir yra,neapdirbti" duomenys - sudedamoji pirmi- 
nio informacijos apdorojimo žingsnio dalis. 


Ryški šviežių vaisių spalva, saldus kvapas ir jų išdėstymas skirtingose vietose, kad 
pirkėjams kiltų noras pirkti, yra būdinga beveik visoms prekėms. Šios jutimo savy- 
bės vaidina svarbų vaidmenį, bandant pagaminti prekę, kuri skirtųsi nuo konku- 
rentų. 

Vaizdas Kvapas 
Reklamos vizualiniai Kvapas gali 
elementai, stimuliuoti 
parduotuvės dizainas, emocijas, 





pakuotė jausmus 








Garsas Lietimas 





Muzikinis Medžiagos 
fonas faktūra 
parduotuvėje, 


balso tembras 





Skonis 
Saldumas, rūgštumas 

Vaizdas (regėjimas). Tyrimais yra nustatyta, kad regėjimu mes suvokiame 
80 proc. aplinkos. Kitiems pojūčiams teikiame pirmenybę tuomet, kai negali- 
me gerai matyti (pvz., prieblandoje). 


Pirmas produkto įspūdis labai daug priklauso nuo jo fizinio patrauklumo. Šis faktas 
paaiškina, kodėl prekiautojai smarkiai pasitiki vizualiai patraukliu produkto dizainu, 
pakuote, skelbimų išdėstymu ir prekių pateikimu. 

Vizualus suvokimas yra plataus profilio reiškinys, apimantis tokius produkto ele- 
mentus, kaip spalva, dydis, forma ir judesys. Viena iš ryškiausių vizualinių sa- 
vybių, kurią mes pastebime, yra spalva. Spalva ne tik atkreipia mūsų dėmesį, bet 
taip pat įtakoja mūsų emocijas, veikia nuotaiką. Pasvarstykime, kaip spalvos nau- 
dojamos skirtingose komercinėse struktūrose. Naktiniai klubai naudoja raudoną 
spalvą, norėdami sukurti jaudinančią ir romantišką aplinką. Ligoninės dažomos 
blyškiai mėlynai ir žaliai, kad sukurtų ramią ir atpalaiduojančią aplinką. Masinėse 
pirkimo vietose naudojamos ryškios spalvos, kurios padeda vilioti pirkėjus. 


Panašiai spalva išreiškia ir emocijas. Raudonos rožės simbolizuoja meilę, o gelto- 
nos - draugystę. Daugeliu atvejų, specifinė kultūrų vertė yra susieta su spalva. JAV 
balta spalva reiškia laimę ir skaistumą, o juoda susieta su mirtimi ir liūdesiu. Tačiau 
kai kuriose Azijos šalyse viskas yra priešingai. 


Kūrybingas spalvų naudojimas yra svarbus tam tikriems produkto gamybos pro- 
cesams: produkto dizainui ir pakuotei. Drabužiai ir kosmetika yra produktų kate- 
gorijų pavyzdžiai, kuriuose spalvos lemia produkto pasirinkimą. 


Kvapas. Kvapas mūsų gyvenime užima svarbų vaidmenį. Jis gali sukelti emocijas, 
padėti prisiminti, sužadinti alkį, padėti atsipalaiduoti ar paprasčiausiai sukelti pa- 
sibjaurėjimą. Šokolado ar kvepalų kvapas, įėjus į parduotuvę, gali priversti sustoti 
ir apsipirkti ne vieną pirkėją. Profesionalūs agentai dažnai pataria žmonėms, par- 
duodantiems savo namus, kad kepinių aromatas gali padidinti pardavimo kainą. 
Tyrimai parodė, kad pirkėjai linkę praleisti daugiau laiko ir pinigų tose parduotuvė- 
se, kuriose maloniai kvepia. 


Požiūris į kvapus pagrįstas kultūriškai. Taip yra todėl, kad tam tikri kvapai mums 
asocijuojasi su tam tikrais įvykiais ar tam tikromis emocijomis, kurie vyko būtent tų 
kvapų aplinkoje. Pavyzdžiui, jei kalbėtume apie maistą, JAV daugumai žmonių kino 
teatrai neatsiejami nuo spragintų kukurūzų kvapo. Česnakas Italijoje pateikiamas 
kaip skanumynas. Indijoje dažnai, troškinio su aštriais prieskoniais kvapas sukelia 
alkį. Panašiai galima pasakyti ir apie kvepalus bei odekoloną, kurie sugeba sukelti 
įvairių jausmų, emocijų ir atsiminimų. Pavyzdžiui, kažkieno aromatas ar kvepalai 
dažnai yra galinga gundymo priemonė žmonių santykiuose - tema, kurią kvepalų 
gamintojai labai dažnai panaudoja reklamose (Hanna ir Wozniak, 2001). 


Suvokdami teigiamą kvapų panaudojimo efektą, kai kurie reklamuotojai pradėjo 
naudoti kvepiančius skelbimus. Vienu atveju, skelbimų puslapyje kvepianti juos- 
telė skleidžia aromatą, kai skaitytojas atplėšia sulenkimą. Kitu atveju, pradeda kve- 
pėti, kai skaitytojas patrina dėmelę. Reklamuotojai suprato, kad kombinuodami 
kvapą ir įvairius spausdinimo elementus, padidina skelbimų efektyvumą. 

Dabar galima turėti naują elektroninę nosį. Su šiuo įtaisu galima atlikti gausybę funk- 
cijų, pradedant nuo kvapo kiekio nustatymo ir baigiant pageidaujamo aromato sukū- 
rimu, kuris gali būti dedamas į produktus. Pavyzdžiui, General Motors naudojo elektro- 
ninę nosį nustatyti ir „įdiegti“ naujos mašinos kvapui, kuris būtų patrauklus pirkėjams. 
Panašiai Volkswagen inžinieriai tiki, kad jie išskyrė geros kokybės kvapą, kuris gali būti 
dedamas į naujus automobilius. Unilever naudoja mechaninę nosį žmonių pažastims 
uostyti, kad sukurtų gerą dezodorantą-antiperspirantą (priemonę nuo prakaitavimo). 
Parfumerijos gamintojai naudoja naujas nosis gintis nuo jų produkcijos padirbinėto- 
jų. Maisto ir gėrimų gamintojai naudoja šį išradimą parinkti tinkamiems aromatams, 
kurie dedami į jų produkciją. 


Nauja uoslės technologija buvo išrasta remiantis slapta JAV karinės aviacijos progra- 
ma. Šio projekto metu tyrinėjimai buvo atlikti su molekulių grandinėmis, kurios jautrios 
elektriniam laukui ir „duoda“ apibrėžtą reakciją į kvapus. Nors šios molekulės taip ir ne- 
buvo panaudotos karinėje pramonėje, paskelbti tyrimai buvo pakankamas pagrindas 
mokslininkams vystyti ir panaudoti juos elektroninės nosies kūrimui. Warwick universi- 
tete, Britanijoje, elektroninės nosies prototipas pirmą kartą buvo panaudotas 1980 m. 


Šios nosies principas yra polimerų galimybės absorbuoti kvapo „garus“ ir pritaikyti juos 
kompiuteriniams modeliams. Tokiu būdu elektroninė nosis gali užuosti tam tikrus ži- 
nomų vynuogynų vynus, atpažinti, ar jie kvepia taip pat kaip ir kitos partijos, ir pajusti 
esančius skirtumus (Hanna ir Wozniak, 2001). 


Skonis. Daugelis mokslininkų teigia, kad skonis yra neatsiejamas nuo kvapo. Re- 
ceptoriai, kurie slypi liežuvyje ir gomuryje, jungiasi su kvapu ir,gamina“ gerai pa- 
žįstamus skonio pojūčius - sūrumą, kartumą ir rūgštumą. 


Nuo maisto ir gėrimų produktų skonio priklauso, kaip jiems seksis rinkoje, todėl 
maisto ir gėrimų gamyba negaili nei pinigų, nei pastangų stengdamasi, kad pro- 
duktų skonis patiktų pirkėjams. Gamintojai, pradedant pyragais, lengvais užkan- 
džiais ir baigiant gaiviaisiais gėrimais, vynais ir alumi, testuoja juos naudodamiesi 
vidinėmis galimybėmis ar samdydami tam tikras agentūras, kuriose profesionalūs 
testuotojai akimirksniu nustato skonio skirtumus. 


Naujas nepažįstamas skonis gali būti priimtas per jo pažinimą. Daugelis mūsų ge- 
rai įvertino maistą, kuris kažkada buvo netradicinis lietuvių skoniui. Greitas maistas 
ir egzotiški prieskoniai - tai tik keletas šio fenomeno pavyzdžių. 


Temperatūra, kurioje maistas yra patiekiamas, taip pat įtakoja jo skonį. Pavyzdžiui, 
gaivieji gėrimai skaniausi būna atšaldyti. Tačiau kava ir arbata daugeliu atveju yra 
daug skanesnės ką tik užplikytos nei vos šiltos. Tačiau maisto temperatūra dau- 
giausia priklauso nuo kultūrinės aplinkos. Amerikiečiai mėgsta atšaldytą baltą 

vyną, o japonams patinka karštas sakė (ryžių vynas); amerikiečiai geria šaltą pieną, 
o daugelis Azijos ir Vidurio Europos pirkėjų mėgsta jį karštą. Tokie skonio suprati- 
mo skirtumai sukelia daug problemų kompanijoms, kurios mėgina pastariesiems 
regionams parduoti šaltus grūdų pusryčius - karštas pienas mišinį paverčia minkš- 
ta koše. 


Garsas. Kalba ir muzika yra du svarbūs ginklai pardavėjų rankose. Daugelis mar- 
ketingo kontaktų: komercinės reklamos, pardavimų prezentacijos, parduotuvės 
naudoja pasisakymus ar muziką. 


Kalba yra pažinimo procesas, kuris apima žodžių bei jų kombinacijų supratimą 
ir situaciją, kurioje sakoma kalba. Kita vertus, muzika padeda sužadinti jausmus. 
Komercinėse reklamose svarbus pagrindinės muzikos parinkimas, kadangi ji gali 
sukelti aistringą norą, norimas emocijas. Pavyzdžiui, moksliniai tyrinėjimai parodė, 
kad populiarių dainų naudojimas televizijos reklaminiuose skelbimuose teigiamai 
veikia vartotojus. Tokie skelbimai stiprina reikiamus emocinius ryšius, kuriuos pir- 
kėjai sieja su atitinkama daina ar atlikėju. 


Tyrinėjimai rodo teigiamą sąsają tarp muzikos skambėjimo mažmeninės preky- 
bos ir didmeninės prekybos taškuose. Tyrimai parodė (Hanna ir Wozniak, 2001), 
kad parduotuvėse, kuriose grojo muzika, pardavimai buvo didesni. Pirkėjų eisena 
taip pat priklauso nuo muzikos. Tyrimų duomenimis, pirkėjai parduotuvėje, kurioje 
groja lėta muzika, nuo vieno taško iki kito eina 17 proc. lėčiau nei paprastai. Pra- 
leisto laiko parduotuvėje suvokimas taip pat buvo įtakojamas muzikos. Grojant 
muzikai, pirkėjams atrodė, kad jie praleido mažiau laiko nei tai buvo iš tikrųjų. 


Kita vertus, triukšmas neigiamai veikia mažmeninę prekybą. Susirūpinimo lygis 
ir stresas auga atitinkamai triukšmo lygiui, esančiam apsipirkimo aplinkoje. Tokiu 
būdu triukšmas gali pakenkti pirkėjų požiūriui į parduotuves ir prekes. 


Prisilietimas. Ar jūs kada pastebėjote, kaip vaikai demonstruoja švelnumą gy- 
vūnams liesdami ir glamonėdami juos arba kaip motinos rodo savo meilę kūdi- 
kiams, glostydamos ir apkabindamos juos? Šiais atvejais prisilietimas perduoda 
jausmus. 


Yra du prisilietimų tipai: aktyvus ir pasyvus. Pirmuoju atveju individualus prisilieti- 
mas išreiškia jausmus ar atskleidžia reakciją. Antruoju, prisilietimas yra paprasčiau- 
sias veiksmas, tartum gautume kokį nors pranešimą. 


Prisilietimas yra vienas iš pirkėjo elgsenos komponentų. Tai yra žmogaus prigim- 
ties egzistavimo dalis. Parduotuvėje žmonės dažnai suspaudžia melioną, pačiupi- 
nėja audinį ar perbėga pirštais per švarką. Prisilietimas pirkėjui suteikia tam tikros 
informacijos, kuri padeda apsispręsti. 

Kai kurie mokslininkai abejoja (Hanna ir Wozniak, 2001), kad elektroninė ar kata- 
loginė prekyba užgoš įprastą, kadangi tokiu būdu visai nesirūpinama produkto 
studijavimo svarba bei aktyviuoju lietimu, kuris daugeliui pirkėjų yra „būtinas“ ap- 
sipirkimo elementas. 


POJŪČIŲ SLENKSČIAI 


Kiekvieno žmogaus jutimo procesai (regėjimas, klausa, uoslė, skonis ir prisilieti- 
mas) turi didesnes ir mažesnes reagavimo ribas. Pavyzdžiui, žmonės negali girdėti 
aukšto stiprumo švilpimo, į kuriuos šunys reaguoja lengvai. 


Yra trys slenksčiai kiekvienam pojūčiui: absoliutus slenkstis, skiriamasis 
slenkstis, arba tik pastebimi skirtumai (TPS), ir galutinis slenkstis. 


Absoliutus slenkstis yra žemiausias lygis, kuriame individas gali patirti pojūtį. Čia 
fizinis stimulas nėra pajaučiamas. Absoliučios ribos teoriškai gali būti nustatytos 
kiekvienoje pojūčio rūšyje. 

Absoliutus slenkstis - minimalus stimuliavimo kiekis, kurį gali užfiksuoti pojūčių 
sistema. 


Diferencinis slenkstis, arba tik pastebimi skirtumai (TPS), yra mažiausias sti- 
mulo intensyvumo didėjimas, kuris gali būti individo pajaustas ir vis dar suvokia- 
mas kaip augimas arba kritimas. 


Diferencinis slenkstis - pojūčių sistemos galimybė užfiksuoti pokyčius arba skir- 
tumus tarp dviejų stimulų. 


Tik pastebimas skirtumas (TPS) - mažiausias skirtumas, kurį gali atskirti jutimo 
receptorius tarp dviejų dirgiklių. 


1834 m. psichofizikas Ernstas Vėberis (Ernst H. Weber) nustatė, jog pasikeitimo dydis, 
reikalingas, kad būtų pastebėtas, yra susijęs su stimulo intensyvumu. Kuo stipresnis 
pradinis stimulas, tuo didesnis turi būti pasikeitimas, kad jį būtų galima pajusti. Šis 
ryšys yra žinomas kaip Vėberio formulė, išreikštas tokia lygybe: K=AS /S, 

kur: 


K- pastovus dydis (jis keičiasi priklausomai nuo jutimo receptoriaus); 

AS - minimalus stimulo intensyvumo pasikeitimas, kurio reikia, kad būtų tik junta- 
mas pasikeitimas (TPS); 

S- stimulo intensyvumas, kai atsiranda pasikeitimas. 


Vėberio dėsnis teigia, kad augant pradiniam stimulo intensyvumui, išauga ir reika- 
lingas jo pasikeitimo dydis. Pavyzdžiui, jei į stalinę lempą yra įsukta 200 vatų lem- 

putė, nelabai pastebėsime šviesos intensyvumo skirtumo sumažinę ar padidinę 
lemputę keliais vatais. Tačiau, jei kambarys yra apšviestas vienos žvakės, būtinai 
pastebėsime papildomos žvakės šviesą. Panašiai, 200 litų nuolaida perkant namą, 
kurio kaina 120 000 litų, nelabai pasijaus, bet 200 litų nuolaida, pasiūlyta perkant 
skalbimo mašiną, kuri kainuoja 700 litų, bus juntama. 


Galutinio slenksčio esmė yra ta, kad tolesni stimulo augimai nesuteikia didesnio 
pojūčio. Ar trečias razinų samtelis sausiems pusryčiams pridės skonio? Ar įpylus 
daugiau kvepalų į skutimosi losjoną pagerės jo kvapas? 


TPS TAIKYMAS MARKETINGE 


Marketinge egzistuoja daug įvairių TPS pritaikymo galimybių. Jos susijusios su kai- 
nų, produkto dydžio, pakuočių strategijomis. Jei pardavėjai nori pokyčių (prekės 
dydžio, kainos ar produkto kokybės), kurių vartotojai nepastebėtų arba pastebėtų, 
jiems reikia nustatyti TPS. 


Pavyzdžiui, drabužių mažmenininkai supranta, kad mažiau nei 20 proc. sumažinę 
drabužio originalią kainą, turės labai mažą efektą prekybos padidinimui. Vartoto- 
jams įsitikinti, kad jie gauną pigią prekę, kainos nuleidimas turi būti 20 proc. ar net 
daugiau. Kita vertus, jei ketinama pakelti kainas, pardavėjai gali norėti, kad varto- 
tojai to nepastebėtų. 


Dauguma kompanijų naudoja sumažinimo strategiją (sumažina pakuotės dydį 
palikdami tą pačią kainą), kad kovotų su augančiomis kainomis. Tai sąlygoja kainos 
didinimą neinformuojant vartotojų, kad jie moka daugiau. 


Gamintojai ir mažmenininkai siūlo tos pačios klasės produktus, tiktai skirtingais 
kainų lygiais. Moterų drabužių parduotuvė gali turėti tris linijas panašių suknelių 
žemos, vidutinės ir aukštos kainos. Pardavėjas sukuria skirtingumo įspūdį ir paste- 
bimus skirtumus tarp linijų. Darydami taip jie tikisi, kad vartotojai nelabai suvoks, 
jog linijos yra vienodos, netgi jei jos iš tikrųjų yra labai panašios. 


ADAPTACIJOS LYGIAI 


Žmonės sugeba prisitaikyti prie daugybės fizinių, socialinių ir fiziologinių sąlygų 
bei išvystyti stimulų pažinimą, ypač tų, kuriuos nuolatos patiria. Pietaudamas uni- 
versiteto kavinėje, studentas „bombarduojamas“ kitų studentų keliamo triukšmo, 
skambančios muzikos, valgių kvapų ir padėklais besirūpinančių žmonių žvilgsnių. 
Tačiau jis pajėgia skaityti užsiėmimų užduotį nereaguodamas į triukšmą. 

Vienas metodas, kurį naudoja televizija reklamose, norėdama nukreipti auditori- 
ją nuo ankstesnio adaptacijos lygio, yra garsumo įspūdžio sukūrimas filtruojant 
bet kokį kitą triukšmą, kuris gali užgožti reklamos svarbiausią mintį. Pašalindami 
žemų dažnių garsą, galintį užgožti aukštus dažnius, reklamuotojai gali būti tikri, 
kad reklamose garsas bus „pastebėtas“ optimaliu lygiu ar labai arti jo. Nukrypimas 
nuo ankstesnio adaptacijos lygio nebūtinai reiškia gudrų, talentingą stimulų pri- 
statymą. Kai kuriais atvejais, monotoniškas ar nuobodus pristatymas taip pat gali 
būti pastebėtas. 


GEŠTALT SUVOKIMO PRINCIPAI 


Geštalt yra vokiškas žodis, apytikriai reiškiantis visumą ar bendrą įspūdį. Mes ne- 
pastebime arba nepajuntame pavienių stimulų - mes suvokiame juos kaip visu- 
mą. Iš tikrųjų mes stengiamės suprasti darnią visumą ir reikšmingą struktūrą, kuri 
yra paprastesnė ir baigtesnė už pavienius komponentus. 


Geštalto suvokimo principų esmė - visuma yra didesnė už ją sudarančių dalių 
sumą. 


Marketingo specialistams taip pat yra daug svarbiau visa marketingo visuma, nei 
produkto išvaizda, kaina, paskirstymas ar rėmimas atskirai. Prekinis ženklas, orga- 
nizacijos įvaizdis yra visuotinis suvokimas, suformuotas skirtingos informacijos 
per tam tikrą laiką. Marketingo specialistai taip pat žino, kad tariamai nedidelis 
produkto, pakuotės ar skelbimo pakeitimas gali pakeisti visą produkto pobūdį. 
1985 m. Coca-Cola pamėgino pakeisti savo formulę. Aklame skonio teste dalyvavo 
190 000 vartotojų, kurių buvo paklausta, kam jie atiduotų pirmenybę: tradicinei 
Colos formulei, nauja ar Pepsi. Nauja Cokos formulė buvo pripažinta geriausia. 
Tačiau visuomenė labai pasipiktino, kai tradicinio recepto buvo atsisakyta. Rinka 
privertė grąžinti atgal Coke Classic (Hanna ir Wozniak, 2001). 


Vartotojai paprastai pastebi aplinkos stimulus pagal tam tikrus Geštalt principus 
- pabaigimą, grupavimą, artumą, kontekstą bei objektą (figūrą) ir foną. Pažiū- 
rėkime, kaip šie dalykai yra susiję su marketingo strategija ir vartotojų suvokimu. 

Baigimas yra mūsų polinkis suvokti visą objektą, net jei ir trūksta poros dalių. Dėl 
patirtų nebaigtų stimulų, mes mintyse patys baigiame tą objektą. Tai mums pa- 

deda jį geriau prisiminti. Pavyzdžiui, pabaiga paaiškina muilo operų populiarumą. 
Žiūrovai „užsikabina“ ir turi sužinoti siužeto pabaigą. Panašiai reklamuotojai nau- 
doja nebaigtas iliustracijas, žodžius ar skambesį, kad patrauktų dėmesį ir sustip- 
rintų prisiminimus. 


Keletas Geštalt principų yra susieti su grupavimu. Grupavimas yra žmogiškas 
polinkis suvokti didelius duomenų kiekius geriau nei mažus vienetus. Mes infor- 
maciją „sutraukiame“ į organizuotą visumą, kuri duoda mums galimybę įvertinti 
produktų savybių įvairovę. Kai būsimieji studentai renkasi universitetus, jų pasirin- 
kimą daug dažniau lemia bendras vertinimas ir bendra reputacija, nei specifiniai 
to universiteto bruožai. 


Artumas - tai Geštalt principas, kuris sako, kad objektas gali būti susietas su kitu, 
nes turi erdvės ir laiko artumą. Vienas su kitu artimi objektai atrodo tinkantys vie- 
nas kitam ar kai kuriais atvejais atrodo susiję. Prekybos centruose parduodami rie- 
šutai gali būti dedami ir prie lengvo užkandžio produktų, ir prie produktų, skirtų 
kepimui, priklausomai nuo to, kaip mes juos pasąmonėje sugrupuosime. Jeigu jie 
yra sudėti prie sveiko maisto, mes galime suvokti riešutus kaip maistingą ir turintį 
daug proteino produktą. Panašiai artumas siejamas su produkto pozicionavimo 
strategija. Reklamuotojai sieja produktų ženklus su teigiamais simboliais ar situa- 
cijomis, kurių metu tie produktai yra naudojami. Jie taip pat bando sieti produktų 
pirkimą ar naudojimą su teigiamais rezultatais. 


Panašiai galima apibūdinti kontekstą arba aplinką, aplinkybes ar situaciją, kuriose 
įvyksta reiškinys. Pavyzdžiui, straipsnį, kuris bus išspausdintas Veide, mes suprasi- 
me ir į jį žvelgsime visai kitaip, nei jis būtų išspausdintas kokiame bulvariniame 
laikraštyje. Automobilio tvirtumą gali išreikšti nupiešti kalnynai. Norint pavaizduo- 
ti, kad automobilis gali būti vairuojamas be galo šaltomis ir karštomis sąlygomis, 
viename piešinyje galima nupiešti ledu aptrauktus, snieguotomis viršukalnėmis 
kalnus, o kitame piešinyje pavaizduoti smėlynus. 

Objektas ir fonas nusako, kad objekto suvokimas gali būti susietas su jų fonu. 
Objekto ir jo fono sąveika yra priemonė sukurti norimam suvokimui. Psichologai 
pastebi, kad jungdami stimulus į visumą, žmonės linkę išskirti stimulus, kurie yra 
pastebimi (objektus, esančius pirmajame plane), nuo tų, kurie yra ne taip pa- 
stebimi (fone). Ir spausdinamos, ir rodomos per televizija reklamos paprastai yra 
kuriamos taip, kad dominuotų tam tikri objektai, o kiti elementai būtų fone. Jei 
objektas dominuoja, labiau tikėtina, kad akys kryps tiesiai į jį, ypač jei parinktas 
akių nerėžiantis fonas. 


STIMULAS IR INDIVIDUALŪS SUVOKIMO VEIKSNIAI 


Kaip mes jau kalbėjome apie pojūčių sistemas, pardavėjai bando numatyti fizinius 
produktų, etikečių, pakuočių, skelbimų ir parduotuvių bruožus, kad pritrauktų ir 
valdytų vartotojo dėmesį bei suviliotų siūlomomis prekėmis. Fiziniai objektų bruo- 
žai yra priskiriami stimulo veiksniams. Jie gamina fiziologinius impulsus, kurie savo 
ruožtu gamina pojūčius. 


Kaip vieno stimulo savybė skiriasi nuo kitos, taip ir žmonės skiriasi vienas nuo kito. 
Individualūs suvokimo veiksniai yra žmonių savybės, kurios veikia jų impulso in- 
terpretaciją. Individualių veiksnių pavyzdžiai apima vartotojų poreikius, interesus, 
įsitikinimus, rizikos toleranciją, dėmesio trukmę ir protinius sugebėjimus. Bet kurie 
iš jų gali paveikti mūsų suvokimą apie gaminius, paslaugas, etiketes, parduotuves, 
reklamas. 


Pavyzdžiui, individo poreikiai veikia jų suvokimą. Tiems, kurie alkani eina pirkti 
maisto, viskas atrodo skanu. Individo interesai gali nulemti, ar jis užsisako tam tikrą 
žurnalą, ar žiūri tam tikras televizijos programas. Žmogaus įsitikimai apie įvairius 
restoranus, ankstesnė patirtis ir juos sukėlę jausmai įtakoja, kur jis gali pasikviesti 
pažįstamą pietų. Mes labiau linkę į tuos produktus ir prekinius ženklus, kurie at- 
spindi mūsų asmenybę, savęs supratimą ir gyvenimo būdą. Pagal tai, kokią mašiną 
žmogus vairuoja, pavyzdžiui, atspindi jo ar jos savęs suvokimą ir kažką sako apie 
žmogų. Vaidmuo, kurį mes dabar vaidiname, taip pat veikia mūsų suvokimą. Už- 
imto studento vaidmuo: mes galime valgyti greito maisto priešpiečius; bet bū- 
dami tėvai, mes galime įdėti maistingus priešpiečius mūsų mokyklinio amžiaus 
vaikams. 


Dėmesio trukmė, kitas individualaus suvokimo veiksnys, yra susijusi su žmogaus 
ribota galimybe apdoroti informaciją. Žmonės tuo pačiu metu gali domėtis tiktai 
keliais dalykais. Ši riba atsiranda svyruojant nuo penkių iki septynių didelių infor- 
macijos kiekių. Laiko tarpas, per kurį stimulai gali prikaustyti vartotojų dėmesį, yra 

trumpas, dažnai tai tik kelios sekundės. Vaikai ypač trumpai sukaupia dėmesį. Va- 
dinasi, reklamuotojai be perstojo siunčia tam tikras užuominas reklamose ir skel- 
bimuose, kad vėl atkreiptų žiūrovų dėmesį. Pavyzdžiui, televizijos žaislų reklamos 
naudoja specialias fotografijas, greitą veiksmą, patrauklias spalvas, linksmą muziką 
ir kitus laimingus vaikus tam, kad atkreiptų ir sulaikytų vaikų dėmesį. 


SITUACINIAI POVEIKIAI SUVOKIMUI 


Kaip vartotojai mes dažnai esame veikiami situacijos, kurioje perkame ir naudo- 
jame produktus. Mes galime jaustis energingi ir liūdni, patogiai ar prislėgti. Mes 
dažnai renkamės pirkinius pagal tai, kaip mes jaučiamės tam tikru momentu ir 
specialiomis aplinkybėmis, kuriose mes esame. Tokia elgsena atspindi mūsų si- 
tuacinį savo paties įvaizdį, t.y. fizinę ir protinę būseną, kurią mes patiriame tam 
tikru laiko tarpu. 


Situacinis kintamumas yra aplinkos sąlygos, sudarančios kontekstą kuriame pro- 
duktas perkamas, naudojamas. Yra penkios situacinio kintamumo klasės: (1) fizi- 
nės aplinkybės, (2) socialinės aplinkybės, (3) užduoties apibrėžimas, (4) laiko per- 
spektyva ir (5) ankstesnės būsenos. Kaip stimulas ir individualūs veiksniai, jie veikia 
daiktų ar įvykių suvokimą bei reakciją į juos. 


Fizinės bet kurios vietos aplinkybės apima lengvai matomas jos savybes, kurios 
veikia mūsų penkis pojūčius. Fizinės aplinkybės apima parduotuvės vietą, pastaty- 
mo įrenginius ir produktų pasiūlą. Mažmenininkai naudoja interjerą, garsą ar mu- 
ziką, šviesą, kvapą, temperatūrą, drėgnumą, kad sukurtų norimą suvokimą apie jų 
parduotuves. Bet yra keletas elementų, kurių mažmenininkai negali kontroliuoti. 
Tai tokie kaip oras, kuris gali paveikti pirkėjų suvokimą. 


Socialinės aplinkybės yra antrasis situacinių veiksnių rinkinys. Jie aprėpia kitų 
žmonių buvimą pirkimo aplinkoje. Tai - šeimos nariai, parduotuvės personalas ir 
kiti klientai, grūsties laipsnis. Pavyzdžiui, prekybos centre tėvus dažnai vargina maži 
vaikai. Pardavėjų bruožai ir manieros taip pat yra socialinių aplinkybių elementai. 


Užduoties apibrėžimas, trečiasis situacinis veiksnys, atspindintis individo api- 
brėžtą vaidmenį apsipirkimo procese. Pavyzdžiui, vienas iš tėvų gali prisiimti dra- 
bužių pirkimo vaidmenį vaikams. Užduoties apibrėžimas taip pat gali būti priežas- 
tis tam tikrai pirkėjo elgsenai. Pakviesti vakarienės mes galime nupirkti vyno butelį 
kaip dovaną šeimininkams, kuris žymiai skirsis nuo mūsų pačių vartojamo. 


Laiko perspektyva yra ketvirtasis situacinis veiksnys. Laikas gali būti apibrėžtas 
absoliučiai ir santykinai. Pavyzdžiui, absoliutumo terminais, laiko matmenys yra- 

valanda per dieną, diena per savaitę ar sezonas per metus. Santykiniais terminais 
laikas gali būti suvokiamas kaip santykis su kai kuriais praeities ar ateities įvykiais. 
Vartotojai skiriasi savo suvokimu ir laiko naudojimu, atskleidžiančiu jų gyvenimo 
būdą. Daugelio produktų patrauklumas remiasi jų sugebėjimu taupyti laiką. Abso- 
liutaus ir santykinio laiko svarba sąlygoja vartotojų elgseną. Pavyzdžiui, dirbantys 
vartotojai dažniausiai apsiperka vakarais ir savaitgaliais. Žmonės yra linkę išleisti 
daugiau gavę atlyginimą nei tarp jų. Panašiai, paskutinę minutę Kalėdoms apsi- 
perkantys susiduria su skirtingomis situacijomis nei individai, kurie apsipirko šven- 
tėms žymiai ankščiau. 

Ankstesnė būsena, penktasis situacinis veiksnys, yra fizinė ir psichologinė indivi- 
do būsena, tiesiogiai paveikianti jo esamą būklę. Ankstesnės būsenos yra laikinos. 
Jos gali būti suskirstytos į momentines sąlygas ar momentines nuotaikas. Momen- 
tinės sąlygos apima tokias aplinkybes kaip grynųjų pinigų turėjimas rankoje arba 
iš viso jų neturėjimas. Momentinės nuotaikos yra tokios būsenos kaip buvimas lai- 
mingam ar liūdnam, tyliam arba piktam, atsipalaidavusiam arba susijaudinusiam. 
Momentinės sąlygos ir nuotaikos gali įtakoti, ar vartotojas pirks ar ne, ką pirks ir 
kiek pirks. 


Situaciniai veiksniai, atskirai ir kartu, turi tiesioginį poveikį pirkinių pasirinkimui. 
Pavyzdžiui, ką tik paaukštinta pakilios nuotaikos vadovė gali nuspręsti nupirkti 
savo vyrui brangų laikrodį, o ne paprastus marškinius jų vestuvių metinių proga. 
Pardavėjams, žinantiems, kaip žmogus jaučiasi ir nujaučiančiantiems, kas vyksta 
aplinkoje, kurioje produktai yra įsigyjami ir vartojami, gali padėti geriau nuspėti 
vartotojų produktų pasirinkimą. 


POZICIONAVIMAS 


Produkto pozicija remiasi vartotojo suvokimu, kai jis lygina konkurentų produktus 
ar kitus tos pačios firmos produktus. Šį suvokimą, kurį vartotojai turi apie tam tik- 
rą gaminį, paslaugą, prekinį ženklą, organizaciją arba parduotuvę, sudaro ryškus 
veiksnys nulemiantis, kaip seksis rinkoje. 


Produkto pozicija parodo, kaip vartotojai, palyginti su konkurentais, suvokia kon- 
kretų produktą (organizaciją). 


Marketingo vadovų sprendimai, kuriuos produktus siūlyti, už kokią kainą, kokį rė- 
mimą atlikti ir kokiais kanalais platinti, veikia prekinio ženklo pozicionavimą rinkoje. 
Marketingo specialistai, planuodami ir įgyvendindami pozicionavimo strategijas, 
gali veikti įvaizdžio formavimąsi norimu keliu. 

Pozicionavimas - sukūrimas tokio produkto įvaizdžio, kuris vartotojo suvokimu 
būtų išskirtinis ir vertingas. 

Produkto pozicionavimas yra strateginės pastangos, nukreiptos sukurti ir palaikyti 
vartotojo pasąmonėje įvaizdį, kuris išskirtų produktą iš konkurentų ir duotų tam 
tikrų pranašumų pasirinktoje rinkoje. Deja, ne visi prekinio ženklo skirtumai yra 
reikšmingi vartotojams, dėl to kompanija turi pasirinkti išskiriančius bruožus, ku- 
riuos pozicionuojant verta laikyti pagrindiniais. Bet kurios pasiriktos savybės turi 
tenkinti vieną ar daugiau pozicionavimo kriterijų: 


+ Patrauklumas (Desirability) - reiškia didelę naudą daugeliui vartotojų. 

+ Unikalumas (Uniguenes) - žymi originalumą ir išskirtinumą. 

+ Matomumas (Visibility) - siūlo pastebimumą, išsiskyrimą iš konkurentų prekių 
ženklų. 

+ Prieinamumas (Affordability) - kaina turi būti prieinama ir teisinga. 


Dauguma tyrinėtojų teigia, kad yra įmanoma išskirti produktus parenkant savy- 
bes, kurios gali sukurti reikšmingą skirtumą, kai iš tikrųjų tos savybės yra neesmi- 
nės ir nenaudingos vartotojams. Pavyzdžiui, lauko vabzdžių naikinimo priemonės 
išskiriamos kaip malonaus kvapo, nors tai netgi sumažina produkto efektyvumą. 
Panašiai skysčiai burnai skalauti skiriasi skoniu ir spalva - savybėmis, kurios nieko 
neprideda. 


Buvo parodyta, jog neesminės savybės gali trumpai suveikti. Deja, per ilgesnį laiko 
tarpą konkurentai dažnai suranda neesminių savybių silpną vietą, dėl ko atsiranda 
naujas prekinis ženklas, kuris vartotojams garantuoja autentišką naudą. 

Marketingo literatūroje (Hanna ir Wozniak, 2001) gausu pavyzdžių apie kompa- 
nijas, kurioms, pasirinkus nežymias ir neesmines savybes, nepasisekė pozicio- 
nuojant. Nexxus pozicionavo šampūną kaip „išskiriantį, geriausią sidabriniams, 
pilkiems ir baltiems plaukams“. Keli vartotojai suprato, kad jie yra seni ir kad jų 
senyvas amžius reikalauja naudoti šį šampūną, specialiai sukurtą pagyvenusiems 
žmonėms. Dėl to laukiami pardavimai nebuvo įgyvendinti. Amžiaus išskyrimas su- 
veikė kaip sulaikymo priemonė. Panašiai American Association or Retired Person 
(AARP) visiems, sulaukusiems 55 metų, automatiškai išsiunčia kvietimus prisijungti 
prie jų asociacijos. Dauguma žmonių vis dar dirba, išėjimą į pensiją jie vertina kaip 
potencialų „tai ne man“ gyvenimo būdą - faktiškai tai priverčia juos ignoruoti šį 
pasiūlymą (Hanna ir Wozniak, 2001). 


REPOZICIONAVIMAS 


Kartais marketingo specialistai nutaria pakeisti vartotojo suvokimą apie produk- 
tą. Tokį sprendimą gali sąlygoti marketingo aplinkos dinamiškumas: suaktyvėję 
konkurentai ar besikeičiantis vartotojų gyvenimo būdas ir pirmenybės teikimas. 
Repozicionavimas sąlygoja egzistuojančio prekinio ženklo pakeitimą, pritaikant 
jį naujiems rinkos segmentams, pabrėžiant naujus produkto vartojimo būdus 
ir naudą arba keičiant prekinio ženklo įvaizdį. Prekinio ženklo, naudos ar vardo 
modifikacijos yra labai susijusios su rėmimo, paskirstymo ir kainų strategijomis. 
Pavyzdžiui, naujos formulės gaivusis gėrimas, kuriame cukrus pakeičiamas dirb- 
tiniu saldikliu, siūlo naują naudą - kalorijų kontrolę. Šio gėrimo marketingo spe- 
cialistai gali perdirbti produkto reklamą ir taikyti vartotojams, kurie yra „jautrūs 
svoriui“ arba turi mažinti cukraus kiekį organizme. Reklama stengsis patraukti 
asmenis, kuriems yra reikalingi produktai be cukraus. Volvo pastaruoju metu 
repozicionuoja save pristatydama naujus automobilių modelius, kurie yra ap- 
takesnių formų, gyvybingesni, talpesni, susiję su gyvenimo būdu. Švedų auto- 
mobilių gamintojai tikisi, kad tai padės repozicionuoti save nenukrypstant nuo 
saugumo įvaizdžio ir„neerzinant“ pagrindinių klientų. Ši repozicionavimo strate- 
gija buvo panaudota mašinų gamintojams supratus, jog 85 proc. Volvo savinin- 
kų (jų amžiaus vidurkis 39 m.) yra vedę ir turi vaikų. Tai reiškia, kad Volvo bandys 
vilioti jaunesnius pirkėjus ir vyresnius tėvus, kurių vaikai jau suaugę (Hanna ir 
Wozniak, 2001). 


Repozicionavimas paprastai reikalauja didelių laiko investicijų ir išlaidų, nes varto- 
tojo nuomonės pakeitimas yra sudėtingas ir lėtas procesas. 

SUVOKIMAS IR PRESTIŽAS 


Paprastai sakant, prestižas yra žmogaus įspūdis apie kurią nors organizaciją, pro- 
duktą ar parduotuvę. Kad pritrauktų vartotojus, gamintojai ir mažmenininkai pri- 
valo sukurti prestižą, tinkantį jų produktų rinkoje. Vartotojai dažnai teikia pirme- 
nybę vienai ar kitai prekei ir/ar parduotuvei tik dėl jų prestižo. Kokiu būdu prekė 
ar parduotuvė yra pastebima ir kaip ji bendrauja su vartotojais, gali būti svarbiau 
negu tai, kaip gerai produktas funkcionuoja ar kokia jo kaina. Taigi yra būtina, kad 
ir gamintojai, ir mažmenininkai būtų informuoti apie daugelį veiksnių, didinančių 
prekės ir parduotuvių prestižą. 


(AA 


Prestižo sukūrimas yra iššūkis marketingo specialistams, nes prestižas apima dau- 
gelį aspektų: produkto požymius, žmones, kurie vartoja produktą, ir situacijas, su- 
pančias produkto vartojimą. Prestižas gali būti sukurtas pagal ekonomikos, sau- 
gumo, patikimumo, malonumo, socialinės padėties, skirtingumo sąvokas ar kitus 
produkto aspektus. 


Produkto įvaizdis gali skirtis nuo jo fizinių požymių. Vartotojai dažnai nesupranta, 
kad prekės tam tikroje produktų kategorijoje yra iš esmės panašios. Jie reikalauja 
tam tikros prekės, didžia dalimi priklausančios nuo prestižo sukūrimo veiksnių, ku- 
riuos sugalvojo gamintojai - tokių kaip prekės pavadinimas, pakuotė, kaina. 


Ir prekės, ir parduotuvės turi savo prestižą. Rinkdamasis parduotuves, vartotojas ieš- 
ko tokių, kurios atitinka savęs suvokimą. Kai kurios parduotuvės gąsdina pirkėjus, ki- 
tose yra malonu būti nuolatiniu pirkėju. Kai kuriems vartotojams ta pati parduotuvė 
yra tinkama tik dėl tam tikrų produktų rūšių, bet ne dėl kitų. Pirkėjas gali manyti, kad 
Maxima parduotuvės yra tinkamos pirkti maisto produktams, bet ne drabužiams. 


Parduotuvės įvaizdis priklauso nuo parduodamų prekių asortimento, vartotojų 
aptarnavimo lygio, kainų politikos, išpardavimo akcijų, reputacijos vientisumo, 
visuomenės įtraukimo laipsnio ir atmosferos trukdžių. Vidaus elementai apima 
sensorinius veiksnius: įrengimas (skyrių išdėstymas, praėjimo plotis, produktų gru- 
pavimas, savitarnos vietos nustatymas), parduotuvės instaliuoti įrengimai, prekių 
išdėstymas, sienų ir grindų apmušalai, apšvietimas, spalvos, garsai, kvapai, jauku- 
mas, perpildymo laipsnis, personalas ir pirkėjai. Išoriniai elementai apima vietą, 
parduotuvės fasado išvaizdą, vitrinas, įėjimą ir transporto susigrūdimo laipsnį. 


ĮVAIZDŽIO PAKEITIMAS 


Bendras teigiamas organizacijos įvaizdis yra svarbus jos sėkmei. Įvaizdis gali vari- 
juoti nuo aiškaus iki migloto, nuo labai teigiamo iki neutralaus ar netgi neigiamo. 

Tinkamas įvaizdis iš esmės garantuoja organizacijos patrauklumą ir tampa vertin- 
gu. dalyku, kuris yra puoselėjimas ir saugomas. Kita vertus, neigimas įvaizdis, gali 
rimtai sumažinti organizacijos sugebėjimą vystyti verslą ir netgi gali iškilti grėsmė 
jos išlikimui. Įvaizdžio apsaugojimas ir atstatymo strategijos gali apimti agresyvu- 
mo, atgaivinimo formas ar ginamuosius veiksmus. 


Kadangi nuostatos greitai nesikeičia, įvaizdžio taisymas yra daug laiko apimantis 
procesas. Yra daug pavyzdžių (Hanna ir Wozniak, 2001) kompanijų istorijose, ku- 
rios susidūrė su neigiamo įvaizdžio keitimu. Kai kurie žinomi atvejai susiję su Nestle 
miltelių vaikams formule, Coke nauja formule, riebalais McDonaldo mėsainiuose, 
cigarečių pramone, susiduriančia su paauglių rūkymu. 

VARTOTOJO MOKYMOSI PROCESAS 


KAS YRA VARTOTOJO MOKYMASIS? 


Mokymasis įtakoja žmogaus elgseną įvairiose situacijose. Gaminių ir paslaugų pir- 
kimas - ne išimtis. Vartotojo elgsena apima mokymąsi kaip prisitaikymą prie situa- 
cijos ir kaip problemų sprendimo procesą. Elgesį įtakoja ekonominiai, socialiniai, 
kultūriniai ir psichologiniai aspektai. Vartotojas, veikiamas šių veiksnių, mokosi 
elgtis taip, kad pasiektų tikslą, pajustų pasitenkinimą, ir atsisako veiksmų, dėl kurių 
atsiranda nusivylimas. Tai galioja ir pirkimo procesui. 


Mokymasis gali būti apibrėžiamas įvairiai. Plačiai tariant, tai permaina asmens 
elgsenoje, kylanti iš patirties. Tiksliau, vartotojo mokymasis yra nuolatiniai elge- 
sio, pažiūrų ir mastymo pokyčiai, vykstantys dėl informacijos ir patirties 
įgijimo. 

Vartotojo elgsenos kontekste apibrėžimas gali būti toks: vartotojo mokymasis - tai 
procesas, kurio metu individas įsigyja pirkimo ir vartojimo žinių ir patirties, 
keičiančių jo elgseną ateityje - tai procesas, dėl kurio įvyksta pokyčiai ilgalaikėje 
atmintyje. 


Reikėtų išskirti keletą sąlygų (Hanna ir Wozniak, 2001): 

! individas įsigyja pirkimo ir 

! vartojimo žinių ir patirties, 

1. Kadangi mokymasis apima mentalinius procesus, jis gali būti tiesiogiai nepa- 
stebimas. Jį reikia kokiu nors būdu patikrinti, išmatuoti. Marketingo specialistai 
teigia, jog vartotojas išmoko, jei jis aiškiai parodo norą rinktis siūlomą produktą. 
Mokymąsi ne visuomet lydi greitas veiksmas. Pavyzdžiui, laikraštyje paskelbę 
reklamas, mažmenininkai paprastai sulaukia greito atsako, o reklama televizijo- 
je, žurnaluose formuoja tam tikrą įvaizdį ir reakcijos sulaukiama gerokai vėliau. 


2. Apibrėžime teigiama, kad elgesį įtakoja tik patirtis, bet nekreipiama dėmesio į tai, 
kad elgesį gali įtakoti instinktai, refleksai, kūno pokyčiai (augimas, brendimas). 


3. Mokymasis - ilgai trunkantis procesas. Kad asmuo ko nors išmoko, teigiama 
tuomet, kai jis pasielgia taip, kaip iš jo laukiama. Čia nereikėtų kreipti dėmesio 
į laikinus elgesio pasikeitimus, sukeltus nuovargio, alkio, troškulio, alkoholio ar 
narkotikų vartojimo. 


VARTOTOJO MOKYMOSI SITUACIJOS 


Per savo gyvenimą žmonės įgyja daugybę jiems reikalingų įgūdžių. Jie išmoksta 
kalbėti, kad galėtų sąveikauti, bendrauti vieni su kitais. Taip pat išmoksta aplinkoje 
pastebėti ir išskirti tam tikrus simbolius, tokius kaip pakuotės ar prekiniai ženklai. 
Išmoksta apdoroti informaciją ir panaudoti ją problemoms spręsti. Išmoksta Min- 
tyse manipuliuoti simboliais ir susieti juos su tam tikra reikšme. Tai padidina supra- 
timą, padeda įžvelgti tam tikrus problemos ryšius. Proceso, vadinamo vartotojų 
socializacija, metu įgyjama pirkimui reikalingų tam tikrų žinių ir įgūdžių. Pavyz- 
džiui, išmokstama atkreipti dėmesį į tai, kas kontrakte parašyta smulkiu šriftu ar 

perkant automobilį derėtis dėl kainos. Ilgai matydamas produktą arba veikiamas 
aplinkinių, vartotojas pamėgsta tam tikrus produktus, stilių, prekinį ženklą. 


Išmokimas priklauso nuo vartotojo įsitraukimo laipsnio. Žemo įsitraukimo situa- 
cijoje vartotojas nėra motyvuotas kaupti mokymosi procesui reikalingos informa- 
cijos. Matydamas jo nedominančio produkto reklamą, jis nekreipia dėmesio. 


Aukšto įsitraukimo situacijoje vartotojas renka informaciją, reikalingą mokymuisi. 
Vartotojas, pirkdamas automobilį, užduoda daugybę klausimų pardavėjui, atidžiai 
perskaito instrukciją ir daug sužino apie mašinos savybes, galimybes, privalumus. 
Vartotojo įsitraukimo laipsnis - tai funkcija, priklausanti nuo individo, sti- 
mulo ir situacijos. Pavyzdžiui, vartotojas, neketinantis pirkti automobilio, gali 
mielai žvilgtelėti į jo reklamą. O jei automobilį reklamuoja koks nors žymus žmo- 
gus, vartotojas gali atidžiai perskaityti viską, ką jis sako apie prekę. Taip pat varto- 
tojas, visiškai ignoruojantis automobilių reklamas, gali jomis susidomėti tada, kai 
nuspręs jį nusipirkti. 


MOKYMOSI TEORIJOS IR JŲ KLASIFIKACIJA 


Literatūroje (Hanna ir Wozniak, 2001) išskiriama daugybė mokymosi teorijų. Visos 
jos gali būti suskirstytos į du tipus: elgesio ir kognityvinės mokymosi teorijos. 


Elgesio mokymosi teorijos grindžiamos prielaida, kad mokymasis vyksta dėl at- 
sako į išorinius stimulus. 


Kognityvinio mokymosi teorija grindžiama mentaliniu informacijos apdorojimu. 


Toliau aptariamos trys teorijos: klasikinis sąlygojimas, instrumentinis sąlygojimas 
ir mokymasis stebint. 

KLASIKINIS SĄLYGOJIMAS 


Terminas „Klasikinis sąlygojimas“ kilo iš gerai žinomo Pavlovo eksperimento su 
šunimi. Klasikinio sąlygojimo procesas pagrįstas asociacija tarp antrinio, sąlygi- 
nio stimulo SS (Pavlovo eksperimente varpelis) ir pirminio, besąlyginio stimulo 
BS (Pavlovo eksperimente maistas), kuris sukelia norimą reakciją (Pavlovo ekspe- 
rimente - seilių išsiskyrimas). Kad suformuotų ryšį tarp ėdalo ir varpelio, Pavlovas 
skambindavo varpeliu tuomet, kai paduodavo šuniui ėsti. Po daugelio kartojimų 
išgirdus varpelį šuniui išsiskirdavo seilės ir jis laukdavo maisto. Taigi varpelio garsas 
sukeldavo tokią pat reakciją, kaip ir ėdalas. Besąlyginio (pirminio) ir sąlyginio (ant- 
rinio) stimulų ryšys pavaizduotas 2 paveiksle. 

Gali sužadinti 
SĄLYGINIS STIMULAS Pro 


Sužadina 


BESĄLYGINIS STIMULAS BESĄLYGINIS REFLEKSAS 


2 paveikslas. 
Besąlyginio ir sąlyginio stimulų ryšys 


Pavlovas teigė, kad reakcija yra laikina ir ilgainiui išnyksta. Vėliau terminas buvo šiek 
tiek pakeistas ir teigiama, kad rezultatas yra ilgalaikis. 


KLASIKINIS SĄLYGOJIMAS IR ASOCIACIJŲ FORMAVIMASIS 


Tradicinė klasikinio sąlygojimo interpretacija mokymąsi apibrėžia kaip ryšių ir aso- 
ciacijų tarp aplinkoje esančių veiksnių formavimąsi. Vieni psichologai teigia (Han- 

na ir Wozniak, 2001), kad asociacijos - tai tik glaudus ryšys tarp dviejų sąvokų. 
Kiti nesutinka ir sako, jog asociacijomis sumaišomos, sulydomos dvi skirtingos 
sąvokos ir gautas šio proceso rezultatas yra nepanašus į pradines sąvokas. Aso- 
ciatyvinis mokymasis, paremtas klasikinio sąlygojimo teorijomis, dažnai įtraukia 
asociacijų formavimąsi tarp sąlyginio (originalaus, neutralaus) stimulo ir besąly- 
ginio stimulo, kuris gali būti biologinis (alkis) arba simbolinis (vėliava). Vartotojų 
elgesio kontekste sąlyginis stimulas - tai produktas, prekinis ženklas, parduo- 
tuvė, o besąlyginis stimulas - žymus žmogus, muzika, humoras. Tyrimai rodo, 
kad girdėdami mums patinkančią muziką, kai eksponuojamas produktas, mes 
galime pamėgti ir tą produktą, ir atvirkščiai. Apibendrinant galima pasakyti, jog 
produktas išskiriamas iš kitų (tampa mėgstamu arba ne) asociacijomis, kurias 
sukelia žymus žmogus, muzika. 









Mokymasis pagrįstas glaudžia 
asociacija tarp antrinio (sąlyginio) 
stimulo ir pirminio (besąlyginio), 
kuris sukelia tam tikrą atsako 

(reakcijos) tipą. 










Neutralus (sąlyginis) stimulas 
suporuojamas su stimulu, kuris . 
sukelia atsaką (besąlyginis). Kartojant 
šią porą neutralus stimulas pats 
įgauna sugebėjimą sukelti tokį patį 
atsaką. Tada jau jį galima naudoti 
vieną (be besąlyginio stimulo). 

STIMULŲ APIBENDRINIMAS IR DISKRIMINAVIMAS 


Stimulų apibendrinimas reiškia tai, jog reakcija į stimulą gali pasikartoti su- 
sidūrus su panašiu, bet ne identišku stimulu. Pavyzdžiui, jei vartotojas palankiai 
įvertino vieno japoniško automobilio kokybę, jis šią savybę gali priskirti visiems 
japoniškiems automobiliams. Ir atvirkščiai, jei asmuo susidarė neigiamą įspūdį 
apie produktą, jis gali neigiamai žiūrėti į visus gaminius, turinčius tą prekinį ženklą. 
Tendencija priskirti tiek neigiamus, tiek teigiamus bruožus visiems produktams, 
turintiems tą patį prekinį ženklą, vadinama halo efektu. 

Stimulų diskriminavimas yra tuomet, kai vartotojas atskiria ir skirtingai reaguoja 
į panašius stimulus. Tyrimai parodė, kad vartotojai paprastai negali atskirti maisto 
produktų ir gėrimų vien pagal skonį, tačiau jie išsiugdo stiprų šališkumą tam tik- 
ram prekiniam ženklui, etiketei, kainai ar rėmimo priemonei. Pavyzdžiui, žmogus 
gali rinktis vieną prekinį ženklą turintį alų ir vengti kitų. Stimulų diskriminavimas, 
paremtas fiziniais ir psichologiniais produkto atributais, yra pozicionavimo, įvaiz- 
džio kūrimo vartotojo sąmonėje pagrindas. Tai labai svarbu, kai vieni produktai 
nėra daug geresni už kitus. 


MOKYMOSI PRINCIPAI, PAREMTI KLASIKINIO SĄLYGOJIMO TEORIJA 
Pagrindiniai mokymosi principai yra šie: 


1. Kartojimas; 
2. Artumas. 


Kartojimas. Šiuo atveju - tai dažnas reklamos demonstravimas tikslinei auditori- 
jai tam tikru dažnumu. Dažnas kartojimas padeda gauti didesnį pelną. Vis dėlto 
per ilgai kartojama reklama nusibosta. Reklamos nusidėvėjimas apibrėžiamas 
kaip sumažėjęs vartotojų jautrumas reklamai. Reklama vadinama nusidėvėjusia 
tuomet, kai ji nebesukelia malonių jausmų, prisiminimų iš ilgalaikės atminties. 
Nusidėvėjimo rezultatas tas, kad vartotojas iš reklamos nebegauna naujos in- 
formacijos. 

Artumas. Išmokstama greičiau, jei besąlyginis stimulas yra arti erdvėje ir laike 
sąlyginio stimulo. Pavlovas savo eksperimente varpeliu skambino tuo pačiu 
metu, kai paduodavo maistą. Jei varpelis būtų skambėjęs kitu laiku ar kitoje 
aplinkoje, šuo nebūtų jo susiejęs su maistu. Šį principą naudoja ir marketingo 
specialistai. Pavyzdžiui, automobiliai reklamuojami prabangioje aplinkoje, dra- 
bužiai, papuošalai ant - patrauklaus modelio, alus, gaivieji gėrimai vakarėlio 
aplinkoje. 


INSTRUMENTINIS SĄLYGOJIMAS 
Instrumentinis sąlygojimas nuo klasikinio sąlygojimo skiriasi trimis aspektais: 


1. Instrumentinis sąlygojimas veikiamas ne pirminių stimulų, o pasekmių, kylan- 
čių iš tam tikro poelgio - kai pastebima, kad tam tikras veiksmas duoda geresnį 
rezultatą nei kitas. 


2. Mokymasis vyksta ne per stimulų kartojimą, o kaip bandymo ir klaidos pasek- 
mė, ty. už tam tikrą elgesį sulaukęs apdovanojimo, individas linkęs taip pat 
elgtis ir toliau. Taip formuojama atsakomoji reakcija, įpročiai. 


3. Klasikinis sąlygojimas naudoja stimulo pakeitimą, o instrumentinis sąlygojimas 
naudoja atsako pakeitimą. Kitaip tariant, bevaisės pastangos pakeičiamos pa- 
stiprintomis pastangomis. 


Šios dvi teorijos artimos dėl tokios priežasties: čia ignoruojamas mentalinis pro- 
cesas - suvokimas, mąstymas. Teigiama, kad subjektas yra pasyvus dalyvis, jis ne- 
galvoja - tiesiog elgiasi. 


Panašiai kaip ir Pavlovas, JAV psichologas B.F.Skinneris atliko tyrimą su gyvūnais, 
pagrindžiantį instrumentinio mokymosi teoriją. Eksperimente dalyvavo alkani kar- 
veliai ir žiurkės. Jie buvo laikomi specialiame narve (vadinamoje Skinnerio dėžu- 
tėje) su tam tikru įrenginiu, kurį pajudinus į dėžutę patekdavo maisto. Iš pradžių 
gyvūnai blaškydamiesi netyčia pajudindavo įrenginį ir taip gaudavo pašaro. Vėliau 
jie taip ėmė elgtis tyčia. 

Instrumentinio sąlygojimo esmė ta, kad elgesys kinta priklausomai nuo pa- 
darinių. Jei elgesys yra pastiprinamas (baudžiamas), jis kartosis (nesikartos). 
Taigi pastiprinimas ir baudimas yra tie instrumentai, kuriais keičiamas elge- 
sys. 

Pastiprinimas - procesas, kurio metu stimulai stiprinami siekiant, kad elgesys 
būtų pakartotas. Jis gali būti teigiamas ir neigiamas. 

Teigiamas pastiprinimas - elgesys skatinamas siūlant malonias pasekmes. Mar- 
ketingo specialistai dažnai siūlo malonų atlygį, naudą vartotojams, kurie pasirinks 
jų siūlomas prekes. Pavyzdžiui, nuolatiniams klientams aviakompanijos siūlo įvai- 
rias premijas, nemokamus skrydžius ir pan. Kosmetikos kompanijos dažnai duoda 
dovanų, jei vartotojas perka tam tikrą prekę ar išleidžia nustatytą sumą pinigų. Kai 
kurios mažmeninės įmonės klientams siūlo specialias korteles, kurias pateikę jie 
gauna nuolaidą. 


Neigiamas pastiprinimas - siūlomas elgesys, dėl kurio bus išvengta nemalonių 
pasekmių. Pavyzdžiui, Bayer Aspirin, Tylenol siūlo numalšinti skausmą. O įvairūs 
antibakteriniai muilai, dantų pastos, teigiama, padeda išvengti pavojų ir nemalo- 
nių situacijų. 

Baudimas - nemalonaus rezultato akcentavimas siekiant išvengti netinkamo 
elgesio. Baudimas yra dviejų formų. Pirma, tai gavimas kažko, ką subjektas su- 
vokia kaip nemalonumą. Pavyzdžiui, už kelių eismo taisyklių pažeidimą gau- 
nama bauda. Antra, tai atėmimas kažko labai reikalingo ir malonaus (už pa- 
žeidimus gali būti atimtas vairuotojo pažymėjimas). Marketingo specialistai 
baudimo nenaudoja tiesiogiai, tačiau reklamose kartais galima pastebėti tam 
tikras jo formas. 


INSTRUMENTINIO SĄLYGOJIMO PRITAIKYMAS 


Marketingo specialistai susiduria su problema: norint apdovanoti už tam tikrą el- 
gesį, pirmiausia reikia, kad vartotojas pasielgtų taip, kaip iš jo laukiama. Pavyzdžiui, 
sunku tikėtis, kad vartotojas domėsis naujais automobiliais ir nuolaidomis, kurias 
gali gauti pirkdamas, jei jo mašina gerai veikia. Taigi automobilių pardavėjai turi 
sukurti strategiją, padedančią pritraukti lankytojus. Tuo atveju, kai egzistuoja labai 

maža tikimybė, jog asmuo elgsis taip kaip iš jo laukiama, naudojamas procesas, 
vadinamas elgesio formavimu. 


Elgesio formavimas - procesas, kurio metu elgesys tarsi suskaidomas etapais ir 
kiekvieną etapą pastiprinant tikimasi sulaukti norimo rezultato. Pavyzdžiui, auto- 
mobilių prekiautojas pirmiausia galėtų išsiųsti laišką, kviesdamas apsilankyti naujų 
automobilių pristatyme, kuriame bus dalijamos dovanos, bus galima išlošti prizų. 
Vėliau gali pasiūlyti už tam tikrą atlygį išbandyti mašiną. O galiausiai - pasiūlyti 
nemažą nuolaidą kiekvienam susigundžiusiam įsigyti automobilį per tam tikrą 
laikotarpį. 


Ekologiškas dizainas - tai aplinkos, veikiančios vartotoją ir padedančios keisti 
jo elgesį norima linkme, sukūrimas. Pavyzdžiui, automobilių pardavėjai pa- 
prastai vedasi pirkėją į tam tikrą kambarį aptarti visų sandėrio detalių. Čia 
aplinka specialiai sukurta taip, kad padėtų klientui atsipalaiduoti. Rami ap- 
linka padeda vartotojui jaustis patogiai ir kontroliuoti padėtį, o tai naudinga 
verslui. 


Ekologiško dizaino galimybės begalinės. Mažmenininkai nuolat ieško kuo pato- 
gesnės ir prieinamesnės vietos parduotuvėms, įrengia erdvias mašinų stovėjimo 
aikšteles ir t.t. Lentynos įrengiamos taip, kad vartotojui būtų patogu - taip ska- 
tinamas impulsyvus pirkimas. 7 - Eleven parduotuvių tinklas, susidūręs su auto- 
mobilių aikštelėse dykinėjančiais paaugliais, pradėjo leisti Mocarto, Montovanio, 
1960-ųjų metų muziką. Kadangi paaugliai tokios muzikos nemėgsta, jie pradėjo 
rinktis kitur (Hanna ir Wozniak, 2001). 


Ekologiškas dizainas gali būti pritaikytas ir marketingo tyrimams bei tiesioginiam 
marketingui. Apklausos anketos sukuriamos taip, kad paskatintų vartotojus ben- 
dradarbiauti. Tiesioginiam marketingui naudojami nemokami telefonų numeriai, 
apmokamos pašto išlaidos, priimamos kredito kortelės pan., žodžiu, daroma viskas 
palengvinti pirkimo procesui. 


KOGNITYVINIS MOKYMASIS 


Žmogaus mokymasis kinta nuo paprasto, mechaninio įpročių formavimo iki kom- 
pleksinio informacijos apdorojimo. Ir nors kartais žmonių elgseną galima apibū- 
dinti kaip bandymų - klaidų procesą, vis dėlto mes nesame „įkalinti“ nuolatiniame 
stimulo - atsako kartojime. Remdamiesi protu ir kitaip pažvelgę į situaciją, galime 
pasielgti visiškai kitaip nei anksčiau, jei pasikeitė mūsų tikslai, motyvacija. Mes nuo- 
lat kaupiame ir apdorojame informaciją ir tai nuolatos keičia mūsų atsakomąją 
reakciją. 

Kognityvinis mokymasis pripažįsta, kad mes ne tik elgiamės, bet ir galvojame. Men- 
taliniai procesai, kuriais formuojamos reikšmingos asociacijos tarp sąvokų, pade- 
da spręsti problemas ir ugdyti įžvalgumą. Kognityvinio mokymosi teorija kilo iš 
Kohler eksperimento su beždžionėmis (Hanna ir Wozniak, 2001). Šimpanzė buvo 
uždaryta narve, kurio viršuje pririštas bananas, o ant grindų primėtyta dėžių. Bež- 
džionė matydama, kad negali pasiekti banano, sudėjo dėžes vieną ant kitos ir nu- 
sikabino bananą. Taigi toks elgesys yra įtakotas įžvalgumo. 


Kognityvinis mokymasis akcentuoja ryšį tarp mūsų proto, supratimo ir problemos 
sprendimo. Kitaip tariant, asmuo turi tikslą, kurio siekia, ir problemas sprendžia 
pasitelkęs įžvalgumą. Kognityvinė teorija taip pat pripažįsta pastiprinimo reikšmę, 
tačiau čia pastiprinimas (atlygis) yra numanomas iš pat pradžių ir specialiai jo sie- 
kiama. 


Kognityvinė teorija daug reikšmės skiria subjektyviai patirčiai — tikėjimui, verty- 
bėms, požiūriui, nuojautoms, supratimui, kurie kiekvieno yra skirtingi. Mes savo 
ankstesnę patirtį, požiūrį pritaikome naujai situacijai. Smegenimis, centrine nervų 
sistema apdorojame naują informaciją ir orientuodamiesi į tikslą, pasitelkdami tu- 
rimas žinias, mes galime išspręsti visiškai naują problemą, su kuria niekada anks- 
čiau nebuvome susidūrę. 


NAUJOS KRYPTYS KLASIKINIO SĄLYGOJIMO TEORIJOJE 


Per paskutinius du dešimtmečius vėl padidėjo susidomėjimas klasikinio sąlygo- 
jimo teorija. Anksčiau ši teorija akcentavo ryšį tarp stimulo ir atsako, o šiandien į 
mokymąsi jau nebežiūrima kaip į paprastą, primityvų, automatinį procesą. 


Modernus klasikinis sąlygojimas (kartais vadinamas Neo-Pavlovo sąlygojimu) tra- 
dicinį metodą performuoja į visiškai kognityvinę teoriją. Teigiama, kad asociacijos 
yra kompleksiškos, įvairios, gali apimti ryšius, sąsajas tarp skirtingų objektų ir įvykių 
aplinkoje. Kitaip tariant, Neo-Pavlovo teorija akcentuoja kognityvinį mokymąsi, kai 
tas pats stimulas, esant kitoms aplinkybėms, gali sąlygoti skirtingą atsaką. Tai pa- 
remta sugebėjimu priimti ir apdoroti informaciją. 


Taigi nors klasikinio sąlygojimo teorija teigia, jog atsakas yra įtakojamas elgesio, 
dabar jau sakoma, jog atsakas yra įvertinamas, jis priklauso nuo požiūrio į situaciją. 
Iš marketingo pozicijų - požiūris, susijęs su stipriomis asociacijomis yra labai funk- 
cionalus, nes tuomet elgiamasi tiesiog automatiškai, ilgai nesvarsčius. Pavyzdžiui, 
jei vartotojui užrašas „Pagaminta ES“ asocijuojasi su aukšta kokybe, jis teiks pirme- 
nybę produktams, pagamintiems Europos sąjungoje, o ne kitose šalyse. 

MOKYMASIS STEBINT 


Skinner, Tolman, Miller, Dollard, Bandura, Wolters ir kiti (Hanna ir Wozniak, 2001) 
teigia, jog mokymąsi įtakoja socialinė aplinka. Vartotojo elgesio tendencijas for- 
muoja socializacijos procesas, įvairių socialinių grupių įtaka, autoritetų nuomonė, 
šeima ir daugelis kitų veiksnių. 

MOKYMASIS STEBINT 


Žmonių elgesio formavimosi 
procesas stebint kitų žmonių 
veiksmus - žmonės mokosi 





stebėdami kaip kiti yra 
apdovanojami ar baudžiami. 

Žmonės dažnai elgiasi taip, kaip kiti. Mokymasis stebint - tai procesas, kai elgesys 
keičiamas kartojant kitų elgesį ir siekiant gauti tokį pat rezultatą. Tai kitų žmonių 
elgesio imitavimas, siekiant gauti tokį patį apdovanojimą arba išvengti baudimo. 


Reklamoje mokymosi stebint Metodas pritaikomas keliais būdais. Skatinant varto- 
toją pirkti produktą parodoma nauda, kurią vartotojas gaus naudodamas produk- 
tą. Arba akcentuojamas nemalonus rezultatas, jei produktas nebus naudojamas 
ir parodoma, kaip to rezultato galima išvengti nusipirkus prekę. Kartais remiantis 
tuo, ką vartotojas išmoko anksčiau, reklamuojamas panašus produktas ar kitas 
produkto panaudojimo būdas siekiant sukelti asociacijas. Pavyzdžiui, reklamoje 
vaizduojamas tenisininkas, pavargęs po rungtynių ir geriantis aspiriną raumenų 
skausmui sumažinti. Vartotojai jau anksčiau žinojo, kad aspirinas mažina galvos 
skausmą, o ši reklama gali paskatinti vaisto vartoti ir kitiems skausmams malšinti. 
Tokiu būdu kuriamos naujos galimybės didinti pardavimų apimtims. 


Reklamos gali būti kuriamos šiais būdais: pateikiamas problemos sprendimas, 
parodomas intarpas iš kitų žmonių gyvenimo arba tam tikras veikėjas dalijasi savo 
patirtimi. Šiomis minidramomis ir istorijomis marketingo vadybininkai tikisi paska- 
tinti potencialius vartotojus pasimokyti iš kitų patirties. Reklamose, vaizduojančio- 
se problemos sprendimą, parodomas personažas, patekęs į nemalonią situaciją. 
Pavyzdžiui, skalbiklių reklamose dažnai vaizduojama nepatenkinta namų šeiminin- 
kė, negalinti išvalyti dėmės iš drabužių, o vėliau parodoma, kaip problemą galima 

išspręsti naudojant reklamuojamą priemonę. Kitose reklamose parodomas epizo- 
das iš kitų (naudojančių reklamuojamą produktą) gyvenimo tikintis, kad vartotojas 
paseks jų pavyzdžiu. Dar kitose reklamose koks nors žymus žmogus, ekspertas ar 
eilinis vartotojas dalijasi savo teigiama patirtimi pradėjus naudoti produktą. 


Mokymosi kreivė. Mokydamiesi mes įgauname patirties. Patirtis priklauso nuo 
kartojimo: kuo veiksmas dažniau kartojamas, tuo lengviau jį atlikti. Ši koncepcija 
vadinama mokymosi kreive arba patirties efektu. Mokymosi kreivės koncepcija 
gali būti pritaikoma tiek gamybos procesui, tiek marketingui ar distribucijai, ka- 
dangi kaštai ir pastangos mažėja įgavus patirties. 


Tai būdinga ir pirkimo procesui. Pirkdami vartotojai įgauna patirties ir susikuria 
strategiją, palengvinančią šį procesą. Apsipirkdami vartotojai stengiasi kuo mažiau 
galvoti rinkdamiesi iš daugybės produktų. Taigi lojalumas tam tikram prekiniam 
ženklui yra tikras mokymosi kreivės egzistavimo įrodymas. 


ĮPROTIS IR LOJALUMAS PREKINIAM ŽENKLUI 


Vienas iš mokymosi rezultatų yra tas, kad mes, nuolat kartodami, susikuriame tam 
tikrą elgesio modelį, nereikalaujantį galvojimo ir pastangų. Tai vadinama įpročiu. 
Kalbant apie vartotojo elgseną, įprotis susiformuoja dėl elgsenos - atsako, asocia- 
cijų, susijusių su prekiniu ženklu, elgsenos - atlygio ir patirties, gautos naudojant 
tam tikrą produktą. 


Lojalumas prekiniam ženklui - egzistuoja tuomet, kai vartotojas nuolat, nuosekliai 
renkasi vieną, tą patį prekinį ženklą iš daugelio. Lojalūs vartotojai automatiškai, 
negalvodami perka tas pačias prekes. Aukšto įsitraukimo laipsnio pirkimuose (per- 
kant automobilį) lojalumas padeda sumažinti riziką, lengvina pasirinkimą. Žemo 
įsitraukimo laipsnio pirkimuose lojalūs vartotojai sutaupo laiko ir pastangų. 


Šiandien marketingo specialistai lojalumą formuoja ryšių marketingu. Ryšių mar- 
ketingas - tam tikri veiksmai, kuriais stengiamasi užmegzti pozityvius ryšius su var- 
totojais. Tokiu būdu vartotojai paskatinami rinkti tam tikrą gaminį, paslaugą, pre- 
kinį ženklą, firmą ir tapti lojaliais. Tokie veiksmai kaip kruopštus vartotojų poreikių 
tyrimas, aukštos kokybės paslaugų teikimas, atsižvelgimas į vartotojo nuomonę, 
kuriant produktą padeda užmegzti ilgai trunkančius santykius su vartotojais. 


Vis plačiau naudojamos elektroninės priemonės tirti lojalumui. Parduotuvių ske- 
neriai, asmens identifikavimo arba privilegijuoto pirkėjo kortelės palieka pėdsaką, 
kuriuo galima nustatyti, ką vartotojai pirko per tam tikrą laikotarpį. Lojalumas ma- 
tuojamas pirkimo nuoseklumu arba proporcija tam tikroje produktų kategorijoje. 





UM 


Šeštoji tema 
Vartotojo mokymosi procesas 




















Teigiama, jog vartotojas lojalus, jei jis kelis kartus (dažniausiai tris ar penkis) iš eilės 
renkasi tą patį prekinį ženklą. Arba jei tas prekinis ženklas sudaro tam tikrą procen- 
tą (75 proc. ar 80 proc.) visų tos produktų kategorijos pirkimų tam tikru laikotarpiu 
(pavyzdžiui, per 3 mėn). 


Kodėl vartotojai tampa lojaliais? Dažnai vartotojai perka tam tikras prekes dėl 
to, kad jas gerai žino, ir taip sutaupo laiko bei energijos. Jie nėra priešiškai nusista- 
tę kitų prekinių ženklų atžvilgiu. Tai vadinama inercija. Nuo tikro lojalumo inercija 
skiriasi įsitraukimo laipsniu. Inercijos atveju prekė perkama dėl tam tikros užgaidos 
be jokių įsipareigojimų. Konkurentai, siekiantys patraukti į savo pusę inertiškus pir- 
kėjus, paprastai nesusiduria su dideliu pasipriešinimu. Dažniausia, nors ne visose 
produktų kategorijose, pirkėjas, neradęs įprastos prekės ar pamatęs konkurentų 
nuolaidas, gavęs kuponų nesunkiai pakeičia prekinį ženklą. 


Tikro lojalumo atveju, vartotojui būdingas aukštas įsitraukimo laipsnis ir jis spe- 
cialiai renkasi tam tikrą prekinį ženklą. Pasikartojantį elgesį lemia teigiami išgy- 
venimai, kuriuos sukelia tam tikri prekiniai ženklai, jų atributai, eksperimentai ar 
emocinis pasitenkinimas. Pirkėjai sunkiai priima pasikeitimus ir gali prieštarauti, 
jei jų mėgstama prekė perdaroma ar nustojama gaminti. Kai Coca-Cola pakeitė 
tradicinį receptą į New Coke, lojalūs gerbėjai ėmė protestuoti ir taip privertė su- 
gražinti tradicinį receptą. 


Kodėl vartotojai keičia prekinį ženklą? Dauguma vartotojų nemano, kad tarp 
prekinių ženklų egzistuoja žymus skirtumas. Tai vadinama prekinio ženklo parite- 
tu. Tyrimai parodė, jog daugelis vartotojų visame pasaulyje, perkančių cigaretes, 
alų, popierinius rankšluosčius, traškučius, neteikia reikšmės prekiniam ženklui. 
Įdomu tai, kad tų pačių tyrimų duomenimis, cigaretės turi aukščiausią lojalumo 
lygį. 

Kas atsitinka, kai vartotojas nusprendžia pakeisti prekinį ženklą? 


Yra išskiriami 4 elgesio tipai. Pirmuoju atveju, vadinamu reversija, vartotojas grįžta 
prie savo pamėgto prekinio ženklo. Antruoju atveju (konversija), vartotojas tam- 
pa lojaliu kitam ženklui. Trečioji galimybė - svyravimas arba aklas rinkimasis tarp 
naujo ir seno ženklo. Ketvirtoji alternatyva - eksperimentavimas, nuosekliai išban- 
domos kitos rūšys. 


Mazursky, LaBarbera ir Aiello (Hanna ir Wozniak, 2001) tyrė vartotojų iniciatyvą 
keisti prekinį ženklą. Veiksnius, įtakojančius šį sprendimą, jie suskirstė į vidinius 
(poreikis išbandyti kitą prekę) ir išorinius (kaina, kuponai). Kitaip nei vidiniai, iš- 
oriniai veiksniai paskatina išbandyti kitą prekę, nors vartotojas buvo patenkintas 
ankstesniu pasirinkimu. Tačiau tai nereiškia, jog vartotojas tą prekę pirks dar kartą. 

ATMINTIS 


Viena svarbiausių marketingo užduočių - maksimizuoti išmokimą ir minimizuoti Už- 
miršimą. Informacijos saugojimo ir atgaminimo procesas labai svarbus reklamuoto- 
jams, siekiantiems auditorijai sukurti ilgai trunkantį įspūdį. Panagrinėkime, kas vyksta 
ieškant kataloge reikiamo telefono numerio. Taigi pirmiausia iš daugelio kitų katalo- 
ge išskiriamas reikiamas numeris. Jį prisimename tik kol surenkame numerį ir tuoj 
pat pamirštame. Kiekvieną kartą ieškodami reikiamos informacijos, mes gauname 
daug daugiau stimulų nei reikia. Dalį jų prisimename, kitus pamirštame. 


Siekiant minimizuoti užmiršimą, dažnai naudojamos mnemoninės priemonės. 
Mnemoninės priemonės - tai garsinės ar vizualinės priemonės, padedančios 
ilgiau išlaikyti atmintyje informaciją, susiejant ją su lengvai įsimenamais simbo- 
liais. Marketinge dažnai naudojama ritminga muzika, lozungai. Kartais specialiai 
parenkami žodiniai telefono numeriai, kad vartotojai juos lengvai įsimintų. Pavyz- 
džiui, prekiautojas kilimais gali pasirinkti numerį K-|-L-I-M-A-S. Kartais telefono 
numeris ritmingai išdainuojamas. 


ATMINTIES STRUKTŪRA 


Atmintis sudaryta iš trijų dalių: sensorinės (jutiminės), trumpalaikės ir ilgalaikės at- 
minties. Sensorinė atmintis — tai pirminis juntamosios informacijos užrašymas 
atminties sistemoje (pastebima objekto forma, dydis, spalva, garsas). Momentinis 
vaizdas ar garsas yra apdorojami atitinkamai vizualinėje ir garsinėje atmintyje. 


Po sensorinio apdorojimo informacija laikoma trumpalaikėje atmintyje. Šioje at- 
mintyje duomenys suskirstomi į kategorijas ir kurį laiką saugomi. Jei informacija 
reikšminga, ji mintyse pakartojama ir perkeliama į ilgalaikę atmintį (tai trunka nuo 
2 iki 10 sekundžių). Be kartojimo mintyse informacija pamirštama per 30 sekun- 
džių. Trumpalaikėje atmintyje vienu metu gali būti tik keletas (4-7) duomenų, 
nes per daug informacijos mažina dėmesį. Situacija, vadinama informacijos per- 
krovimu, labai sumažina trumpalaikės atminties galimybes. Protingi marketingo 
specialistai pateikia paprastas, neperkrautas informacijos žinutes. 


Trumpalaikėje atmintyje informacija laikoma pakankamai ilgai, kad būtų užko- 
duota. Kodavimas - tai procesas, kurio metu mes mintyse parenkame žodžius 
ar vaizdinius, apibūdinančius objektą, kurį norime prisiminti. Marketinge dažnai 
vartojami prasmingi vaizdai ar simboliai, palengvinantys kodavimą. Vykstant ko- 
davimui, labai svarbūs tiek vizualiniai, tiek verbaliniai duomenys. Geriau įsidėmima 
tokia spausdinta reklama, kur be teksto pateikiamas ir tam tikras vaizdas. 





Šeštoji tema 


Vartotojo mokymosi procesas 


























Ilgalaikė atmintis — tai tarsi informacijos sandėlis. Joje informacija apdorojama ir 
ilgai saugoma. Anderson (1983) ilgalaikę atmintį apibūdino kaip „mazgų“, kuriuos 
sieja tam tikri ryšiai, sistemą. „Mazgai“ - tai informacija, o ryšiai - stiprios asociacijos. 


Ilgalaikėje atmintyje informacija apdorojama ir siejama su tam tikra sąvoka ar 
„antrašte“. Jei sąvoka tinkamai parenkama, tuomet saugomą informaciją lengva 
atkurti, ir atvirkščiai. Kuo daugiau sąvokų apibūdina informaciją, tuo lengviau ją 
prisiminti. Pavyzdžiui, sąvokos, mūsų atmintyje susietos su aspirinu, gali būti šios: 
galvos skausmas, peršalimas, prekinis Bayer ženklas, reklaminės fotografijos, vaiz- 
duojančios nuo raumenų ar galvos skausmo kenčiančius veikėjus. 


Informacija, saugoma ilgalaikėje atmintyje, nėra pasyvi. Mes nuolat naudojame 
žinių struktūras, apdorodami informaciją apie prekes, prekinius ženklus, prekybi- 
ninkus. Būdas, kuriuo interpretuojame ir atsakome į gautą žinutę, priklauso nuo 
to, kaip informacija atitinka mūsų jau turimas žinias. Jei nauja informacija sutampa 
su jau turima, ji lengvai priimama, priešingu atveju informacijos efektyvumas bus 
mažesnis. Žinios apie produktą - tai daugiau nei tik produkto tipas ar prekinis žen- 
klas. Tai ir mūsų asmeninė patirtis, informacija, gauta iš draugų, pardavėjų, šeimos, 
reklamos. Nauja informacija paveikia mūsų žinių struktūrą, t.y. ilgalaikėje atmintyje 
informacija nuolat reorganizuojama, kuriami nauji ryšiai tarp „mazgų“. 


UŽMIRŠIMAS 


Užmiršimas, įgūdžių užgesimas yra mokymosi priešingybė, nes prarandama tai, 
kas buvo išmokta ir laikoma atmintyje. Žinoma, kuo geriau išmokstama, tuo ilgiau 
nepamirštama. Taigi marketingo specialistai išleidžia labai daug lėšų reklaminėms 
kampanijoms. TV yra pati efektyviausia reklamos pateikimo priemonė, kadangi čia 
sujungiama ir tarpusavyje koreliuoja tiek vizualinė, tiek garsinė informacija. 


Sąlygojimo atveju, įgūdžių užgesimas yra vienas iš išmokimo praradimo tipų. Kai 
tam tikras elgesys nebesiejamas su numatomu atlygiu, labai sumažėja atsako (lau- 
kiamo elgesio) tikimybė. Pavyzdžiui, jei vartotojo daugiau nebetenkina jo pasirink- 
tas prekinis ženklas, tikėtina, jog jis daugiau nebepirks to produkto. Taigi jei elgesys 
nepastiprinamas, jis daugiau nesikartoja ir įgūdžiai užgęsta. 


Užmiršimas. Tuomet, kai mes užmirštame tai, ką buvome išmokę, žinios iš mūsų 
sąmonės pereina į pasąmonę ir savaime nebeatkuriamos. Mes užmirštame tuo- 
met, kai stimulas daugiau nebesikartoja arba jis nebesuvokiamas. Tuomet, kai tam 
tikro prekinio ženklo produktai nustojami naudoti ar baigiasi jų rėmimo kampa- 
nija, jie užmirštami. Pavyzdžiui, ankščiau labai populiarus kramtomosios gumos 
prekinis ženklas Donald šiandien sunkiai beprisimenamas. 

Painiava apsunkina mokymąsi ir padidina užmiršimo tikimybę. Per daug informaci- 
jos reklamose sukelia sumaištį vartotojo galvoje ir trukdo įsiminti esmę. Pavyzdžiui, 
vartotojo išmokimą sunkina tai, kad per TV reklamuojama labai daug valymo prie- 
monių, turinčių begalę savybių. Šis procesas susilpnina stimulo - atlygio sąsają. 


Reklamuotojai kovoja su užmiršimu didindami reklamų skaičių. Kuriamos spe- 
cialios primenančios reklamos, skirtos priminti anksčiau vykdytai rėmimo kam- 
panijai. 

Dažnas reklamos kartojimas erzina auditoriją. Vienas geriausių metodų — rekla- 
muojamą produktą parodyti skirtingomis aplinkybėmis. Neretai kuriamos rekla- 
minės kampanijos, kur tas pats produktas pateikiamas skirtingomis sąlygomis. Pa- 
vyzdžiui, reklamuojant valymo priemones, vieną kartą veiksmas vyksta virtuvėje, 
kitą kartą vonioje ir pan. 


Užmirštama tuomet, kai ankstesnę informaciją pakeičia nauja. Išskiriamos dvi kliūtys 
informacijai išlaikyti: retroaktyvi ir proaktyvi interferencija (Hanna ir Wozniak, 2001). 


Retroaktyvios interferencijos atveju naujai gauta informacija uždengia ankščiau iš- 
moktą medžiagą. Pavyzdžiui, žiūrint vieną po kitos dvi konkuruojančių prekinių 
ženklų reklamas, mes galime prisiminti tik antrąją reklamą. Vienas iš retroaktyvios 
interferencijos atvejų, vadinamas dezinformacijos efektu, yra tuomet, kai žmogus 
klaidingai suvokia ir įsimena detales. 


Proaktyvios interferencijos priešingai nei retroaktyvios interferencijos atveju, 
ankstesnė informacija „uždengia“ naujai gautą. Pavyzdžiui, seniai žinoma infor- 
macija apie Kodak fotojuosteles gali nuslopinti naujai gautą informaciją apie Fuji 
juosteles. 


Retroaktyvios ir proaktyvios interferencijos įtakotas užmiršimas labai svarbus mar- 
ketingo specialistams. Mes visi kiekvieną dieną susiduriame su gausybe reklamų ir 
todėl didelė tikimybė, kad žinutės uždengs viena kitą. 


Neseniai atlikti tyrimai parodė, jog interferencija veikia tik tuomet, kai kalbama 
apie nežinomą prekinį ženklą. 


Kitų tyrimų duomenimis, unikali reklama yra nesunkiai prisimenama ir tokiu atve- 
ju interferencijos tikimybė sumažėja iki minimumo. Pavyzdžiui, 1990 m. demons- 
truotoje Nissan reklamoje buvo rodoma tik žolė, debesys, uolos, o ne pats auto- 
mobilis. Ši netradicinė reklama buvo gerai prisimenama. 


Mokymasis yra pagrindinis žmogaus elgsenos rodiklis. Vartotojai negimsta jau pa- 
sirinkę kokį nors prekinį ženklą, jie nuolat mokosi veikiami reklamos, kitų nuomo- 
nės, savo paties patirties. Marketingo specialistų užduotis - išmokyti vartotojus 





UM 705 


Vartotojo K eis 





išskirti iš daugybės kitų ir pasirinkti būtent jų prekinį ženklą. Jie siekia palengvinti 
šį mokymo procesą per reklamą, asmeninį pardavimą ar netgi per produktą lydin- 
čias vartojimo instrukcijas. 

septintoji tema 


VARTOTOJO POŽIŪRIO FORMAVIMAS 


KAS YRA POŽIŪRIS? 


Vartotojų elgsenos kontekste, požiūris - tai įgyta, išankstinė teigiama arba 
neigiama bendra nuostata apie objektą ar objektų grupę. 


Objektas čia - produktas, parduotuvė, pardavėjas, reklama, produkto kategorija, 
prekinis ženklas, produkto naudojimas, kaina, žmonės. 


Požiūris yra ilgalaikis psichologinių procesų (emocinių, jutiminių ir pažinimo) re- 
zultatas, tai - vartotojo patirties, jausmų, vertinimų, susijusių su tam tikru objektu, 
sąveikos rezultatas. Jis išreiškia emocinę žmogaus reakciją į objektus ir atspindi 
palankų ar nepalankų vartotojo nusiteikimą kokio nors objekto atžvilgiu. Pavyz- 
džiui, dauguma vakarų visuomenių tiki, kad demokratija yra svarbi jų gyvenimų 
dalis, ir daugumos žmonių požiūriai atitinka politinės ir socialinės reprezentacijos 
idėją. Tačiau tos pačios visuomenės tiki, kad gamtos niokojimas yra blogas dalykas, 
ir jų požiūriai į bet kokius veiksnius, kurie kenkia aplinkai, yra neigiami. 


Vartotojo požiūriai priskiriami prie asmeninių veiksnių, įtakojančių vartotojo elgse- 
ną. Vartotojas reaguoja į žinių, nuomonių apie produktą kompleksą, o ne atskirai 
į patį produktą. Jo elgesys renkantis, perkant ir vartojant produktą priklauso nuo 
išankstinio nusistatymo, požiūrio. Su požiūriais susijusi bendra vartotojo elgsena: 
pirkimo pastovumas, rekomendavimas kitiems, įvertinimas, įsitikinimas, ketinimas. 

Požiūriai įgyjami ir kaupiasi asmens sąmonėje visą gyvenimą ir bet kuriuo momentu 
gali būti aktyvuoti pažinimo proceso metu, renkantis ir perkant prekę. Kadangi požiū- 
riai yra psichologinio proceso išraiška, tiesiogiai jie nepastebimi, tačiau apie juos galima 
spręsti iš to, ką žmonės kalba ir ką daro.Todėl marketingo specialistams svarbu suprasti 
vartotojo požiūrį į konkretų objektą (gaminį, paslaugą ar reklamą) ir išsiaiškinti, kaip 
tuo požiūriu galima pasinaudoti, norint paskatinti vartotoją apsispręsti pirkti. 

Įgyta, išankstinė teigiama arba 

neigiama bendra nuostata apie 

; objektą ar objektų grupę. 
L .! 

Taip pat svarbu žinoti, kaip galima suformuoti naują vartotojo požiūrį į siūlomą 

prekę, jei vartotojas jo neturi. Palankaus požiūrio suformavimas leidžia išplėsti var- 

totojo perkamų prekių asortimentą. 


Be to, naudojant reikalingas marketingo priemones, egzistuojantį vartotojo po- 
žiūrį galima pakeisti norima kryptimi. Taip vartotojas pradeda pirkti prekes, kurių 
anksčiau nepirkdavo. 
Taigi vartotojo požiūrių supratimas, formavimas ir keitimas padeda suprasti, kodėl žmo- 
gus pirkdamas elgiasi būtent taip, kaip elgiasi. Požiūrių pažinimas leidžia juos valdyti. 

POŽIŪRIŲ CHARAKTERISTIKOS 





Požiūris visada turi objektą. 

+ Požiūris turi kryptį ir stiprumą. 
+ Požiūris įgyjamas. 

+ Požiūris yra išankstinis. 

+ Požiūriai linkę tapti pastoviais ir apibrėžtais. 

+ Žmonės suformuoja palankų arba nepalankų požiūrį 
(ir elgiasi atitinkamai) apie produktus, parduotuves, 
reklamą ir žmones. 

Požiūris gali keistis. 

Požiūrio (elgsenos) keitimas yra daugelio rėmimo 
veiklų tikslas. 

+ Požiūrį įtakoja situacija. 


. 

Vartotojų Antroji Vartotojas kaip 
elgsena dalis individas 
POŽIŪRIO FUNKCIJOS 


Vienas pagrindinių būdų, kaip tirti požiūrių įtaką, yra išsiaiškinti, kokias funkcijas jie 
atlieka individui. Mokslininkai išskiria keturias požiūrių funkcijas (Hanna ir Wozniak, 
2001); 


+ žinių funkcija; 

+ „Ego“ apsaugos funkcija (Savigynos funkcija); 
+ vertes išreiškianti funkcija; 

+ utilitarinė funkcija. 


Žinių funkcija - požiūriai yra formuojami kaip tvarkos, struktūros ar supra- 
timo norėjimo rezultatas. Vartotojai priima žinias ignoruodami mažiau svarbią 
informaciją. Požiūris susistemina informaciją, kurią vartotojas gauna kiekvieną 
dieną, ir padeda nustatyti standartus, kurie supaprastina sprendimus (lojalumas 
prekiniam ženklui). 


„Ego“ apsaugos (savigynos) funkcija - požiūriai yra formuojami apsaugoti 
individui nuo vidinių jausmų, emocijų arba išorinių pavojų. Produktai per- 
kami įvairiose situacijose ir įvairiems poreikiams patenkinti. Bet vartotojas susidaro 
teigiamą nuostatą tam produktui ar jo rūšiai, kuri susijusi su visuomenės pripažini- 
mu, pasitenkinimo kėlimu.,„Ego“ apsaugos funkcija apima vartotojų savęs saugo- 
jimą ir gynimą nuo pavojų ir nemalonumų, vertinant savo individualius jausmus. 
Pavyzdžiui, sportininkė išgyvena dėl kūno prakaitavimo, todėl ji turi teigiamą po- 
žiūrį į dezodorantus, mažinančius rūpesčius dėl šio nepatogumo, kurie skleidžia 
gerą kvapą ir pašalina blogą. 


Vertes išreiškianti funkcija - požiūriai yra formuojami kaip rezultatas to, ką 
produkto vartojimas sako vartotojui apie jį kaip asmenybę. Ši požiūrio funk- 
cija suteikia galimybę vartotojui išreikšti savęs supratimo ir savo vertybių siste- 
mą, kuri pasireiškia ir vartotojo elgesiu. Pavyzdžiui, žmogus rūpinasi savo sėkme ir 
įvaizdžiu, todėl jis turi teigiamą požiūrį į prekes, kurios sustiprins jo įvaizdį: rašiklis 
su paauksuota plunksna, odinė rankinė, madingas kaklaraištis, juodi batai. Todėl 
reklaminis kreipinys asmeniui, kuris puoselėja savo įvaizdį, turi leisti suprasti, kad 
tam tikros prekės naudojimas ar pirkimas sustiprins jo saviraiškos pasisekimą ar 
nepriklausomybę. Vertes išreiškianti funkcija pasirodo tada, kai vartotojas išreiškia 
arba sugretina save su įžymybėmis. Tada individas, norėdamas sekti savo autorite- 
to pavyzdžiu, siekia įsigyti tokį automobilį, kokį turi jo autoritetas. 

Utilitarinė funkcija - požiūriai yra formuojami kaip rezultatas to, ar vartoto- 
jas nori gauti apdovanojimą, ar išvengti bausmės. Utilitarinė funkcija padeda 
vartotojams priderinti savo norus ar nenorus prie aplinkos, maksimizuoti ir mini- 

mizuoti tikslų ir pasitenkinimo siekimą. Pavyzdžiui, vartotojas vertina kavą, kuri turi 
kofeino, kadangi ji pakelia tonusą, suteikia žvalumo. Todėl jis ieško tokios kavos. 
Naudojimo įtaka paremta individo noru išvengti rūpesčių ir sulaukti sėkmės. 


Katz (1960) teigia, kad žmonės elgiasi taip, kad maksimizuotų apdovanojimus ir 
minimizuotų „baudas“ (utilitarinė funkcija) (Hanna ir Wozniak, 2001). Tai sutampa 
su elgsenos išmokimo pavyzdžiu. Antroji funkcija yra suteikti individui galimybę 
išreikšti savo vertes. Nagrinėdami šį teiginį, galime pastebėti, kad, pasak Nike rek- 
lamos, Nike sportinės aprangos pirkimas gali sujungti individą su sporto žvaigž- 
dėmis. Kiti žmonės gali pirkti tam tikrus produktus reikšdami pritarimą tam tik- 
roms grupėms. Akivaizdžiu pavyzdžiu galėtų būti politinis palaikymas, taip pat 
raudono AIDS kaspinėlio pirkimas (vertės išreiškimo funkcija). Pirkdami produk- 
tus dažniausiai pasitelkiame požiūrius, išsaugotus atmintyje kaip gidą. Panašiai 
ir bendraujant: mes naudojame savo požiūrius gaunamai informacijai įvertinti. 
Šiuo atžvilgiu mūsų požiūriai atlieka rekomendacijos rėmų vaidmenį (žinių funk- 
cija). Galiausiai dauguma žmonių mano, kad tai, kuo jie tiki, yra teisinga ir kad 
informacija, prieštaraujanti jų įsitikinimams, turi būti įtikinamai įrodoma prieš pri- 
imant ją kaip tiesą. Mes teigiamai nusiteikę tos informacijos atžvilgiu, kuri pabrėžia 
mūsų įvaizdį, bet nemėgstame tų žinių, kurios jam grasina. Pavyzdžiui, dauguma 
vyrų Mano, kad kvepalai labiau vilioja moteris. Kitas pavyzdys - daugelis draudimo 
reklamų teigia, kad jei neturime efektyvaus draudimo liudijimo, galime sulaukti 
nemalonių rezultatų (savigynos funkcija). 


Šių funkcijų veikimą galima matyti cigarečių pavyzdyje. Pirma, yra Aziologinis stimu- 
las, kurį teikia rūkymas. Tai yra teigiama savybė (utilitarinė funkcija). Tačiau gali iškilti ir 
socialinis aspektas, kuris teikia didesnį teigiamą aspektą rūkymui. Rūkymas gali turėti 
teigiamą reikšmę, jei individas jaučiasi taip, lyg rūkymo aktas pakelia jo įvaizdį kitų 
akyse (vertės išreiškimas). Dauguma rūkančiųjų žino su rūkymu susijusią riziką, bet ją 
suvokia kaip tolimą laiko atžvilgiu, o naudą galima gauti tuoj pat; tokiu būdu rizikos 
efektas yra nevertinamas (žinios). Taigi jie pasirenka tikėjimą, kad greitai gaunama 
socialinė ir fiziologinė nauda atsveria potencialią tolimą riziką sveikatai („Ego“ apsau- 
gos, savigynos). Dėl to jie ir toliau rūko, nors ir žino, kad tai gali būti žalinga. 


Tam tikros požiūrio funkcijos svarbumas vartotojui lems bendrą produkto verti- 
nimą. Pavyzdžiui, du vartotojai gali turėti teigiamą požiūrį į tą patį objektą, bet 
skirtingai vertinti jo savybes, priklausomai nuo to, kuri požiūrio funkcija svarbesnė. 
Vienam kava, turinti kofeino, suteikia žvalumo - tai praktinė funkcija, ji neleidžia 
apsnūsti darbo metu - tai „ego“ gynimo funkcija. Kitam kava yra nuodai, todėl 
jis vengia ją gerti („ego“ gynimo funkcija), bet esant tam tikrai situacijai, pvz., kai 
vaišina viršininkas, jos išgeria (vertybes išreiškianti funkcija). 

Vartotojų Antroji Vartotojas kaip 
elgsena dalis Individas 
POŽIŪRIO KOMPONENTAI 


Vartotojo požiūris susideda iš trijų komponentų: Emocinio, Elgsenos, Pažinimo 
(Angliškai - Affect, Behavior, Cognition - ABC Model of Attitudes) (Hanna ir Woz- 
niak, 2001). 


Emocinis (Affect) komponentas - vartotojo jausmai apie požiūrio objektą. 
Tai vartotojo emocionali reakcija į objektą. Ši reakcija rodo bendrą požiūrį į pro- 
duktą, emocionalų rezultato (pabandymo) įvertinimą, kuris gali keistis pasikeitus 
situacijai. Tai jausmai, emocijos, nukreiptos į objektą, pvz., pasivažinėjęs „Opel“, 
vartotojas konstatuoja: „Man patinka šis automobilis“ arba „Man jis visai nepa- 
tinka“. 

Elgsenos (Behavior) komponentas - apima individo ketinimus daryti 
kažka, atsižvelgiant į požiūrio objektą Tai sprendimai, susiję su pirkimu ar 
nepirkimu, atitinkamo produkto rekomendacija kitiems. Tokio elgesio prie- 
žastis yra nuomonė arba žinojimas. Tai elgesio priežastingumas, susietas su 
objektu. 

Pažinimo (Cognition) komponentas - vartotojo įsitikinimai, nuomonė (be- 
liefs) apie požiūrio objektą. Tai objekto pažinimo, suvokimo ir supratimo būdas, 
kurį sukuria vartotojo žinios apie objektą. Tai nuomonė apie objektą, pasitikėjimas 
(arba nepasitikėjimas) juo arba jo savybėmis. Daugeliu atvejų vartotojai turi susi- 
darę vieną ar keletą nuomonių apie objektą. Štai japoniškus automobilius visi laiko 
„Minkštais“, o vokiškus - „kietais“ ir darbiniais. 


VARTOTOJO POŽIŪRIO FORMAVIMAS 

Požiūrio formavimas - tai poslinkis nuo požiūrio neturėjimo iki kokio nors požiū- 
rio turėjimo. Kaip rezultatas, gaunamas teigiamas arba neigiamas požiūris - ben- 
dra orientacija objekto atžvilgiu. Vartotojo požiūriui tiesioginį poveikį daro daug 
aplinkos objektų ir situacijų. Požiūrį formuoja įvairūs veiksniai: 

+ produktai, 

+ situacijos, 

+ pardavėjai, 

+ kaina, 

+ pateikimo kanalas, 

+ rėmimas, 

+ kiti veiksniai. 

POŽIŪRIO FORMAVIMAS 


Poslinkis nuo požiūrio 
neturėjimo iki kokio nors 
požiūrio turėjimo. 


L J 










Tarp šių veiksnių yra marketingo elementų, todėl marketingo sprendimai yra svar- 
būs siekiant suformuoti teigiamą vartotojo požiūrį į prekę arba pakeisti jo požiūrį 
iš neigiamo į teigiamą. 

Siekiant suformuoti ar pakeisti vartotojų požiūrius prekės atžvilgiu, reikia, kad jie 
visiškai atitiktų vartotojo poreikius, o kartais - sužadintų naujus poreikius. 


POŽIŪRIO FORMAVIMO BŪDAI 


Požiūriai gali būti formuojami remiantis mokymosi teorijomis (Urbanskienė ir kt., 
2000): 


Klasikinis sąlygojimas. Vartotojas paprastai įsigyja naujų produktų, kurie susiję su 
vartotojui maloniu prekės rūšies pavadinimu. Teigiamas vartotojo požiūris į prekės 
rūšies pavadinimą dažniausiai susijęs su pasikartojančiu pasitenkinimu kitais tos 
pačios kompanijos produktais. Rūšies pavadinimas yra besąlyginis stimulas, kuris 
po pasikartojančio teigiamo pastiprinimo palankiai veikia požiūrį. Palankų arba 
nepalankų požiūrį į naują produktą gali suformuoti neutralios kilmės stimulas, pa- 
vyzdžiui, firmos ženklas, jei jis kelis kartus pasirodo arba yra siejamas su tam tikros 
formos pozityviu arba negatyviu papildymu. Siejant naują produktą su žaviomis 
estrados, kino ar sporto garsenybėmis, stengiamasi sukurti teigiamą ryšį tarp įžy- 
mybės, kuri jau turi teigiamą požiūrį, ir „neutralaus“ naujo produkto. Taip tikimasi 
įžymybei jaučiamą atpažinimą ir palankumą perkelti naujam produktui, kad po- 
tencialūs vartotojai kuo greičiau suformuotų teigiamą požiūrį į tą produktą. 


Instrumentinis sąlygojimas. Kartais požiūris seka paskui produkto įsigijimą ir 
vartojimą. Vartotojas gali įsigyti visiškai naujo pavadinimo prekę be išankstinio nu- 
sistatymo dėl to, kad tai yra tik vienas tos rūšies produktas. Jei vartotoją patenkina 
įsigyta prekė, jis būna linkęs vystyti palankų požiūrį į šį produktą. Tai pat vartotojas 
gali pirkti produktą su tam tikru prekiniu ženklu neturėdamas jokio išankstinio po- 
žiūrio į jį jau vien todėl, kad parduotuvės lentynose nėra kitos šio produkto rūšies, 

arba tam, kad išbandytų tam tikro prekinio ženklo ar tam tikros rūšies produktą, 
su kuriuo pirkėjas jaučia asmenines sąsajas. Ir jeigu šis produktas patiko, galima 
manyti, jog vartotojas į jį suformuos palankų požiūrį. 


Pažintinis (kognityvinis) mokymasis. Teigiamą ar neigiamą požiūrį į produktą 
suformuoja situacijos, kuriose vartotojas, remdamasis savo informacija, siekia iš- 
spręsti problemą arba patenkinti poreikį. Kuo daugiau informacijos turi vartotojas, 
tuo didesnė tikimybė, kad jis suformuos į produktą kokį nors požiūrį. Pavyzdžiui, jei 
pirkėjas, besidomintis vaizdo kameromis, sužino, kad kameros galimybės ir auto- 
matinis valdymas yra du pagrindiniai geros kokybės rodikliai, tai faktas, jog ,PANA- 
SONIC" vaizdo kameros turi šias dvi savybes, gali nulemti palankų pirkėjo požiūrį 
būtent į „PANASONIC“ techniką. 


Vartotojo požiūrio keitimas. Vartotojo požiūrio keitimas yra panašus procesas 
į požiūrio formavimą. Požiūrio pasikeitimą veikia asmeninė patirtis, informacijos 
rūšys, asmenybės charakteristikos. 


Pagrindinis požiūrio keitimo aspektas yra patirtis. Kiekvieną savaitę pirkėjas įgyja 
tūkstančius patyrimų. Pavyzdžiui, 1960-aisiais JAV buvo manoma, kad prekybos 
centrų švara yra svarbiausias faktorius, pagal kurį pirkėjai renkasi, kur apsipirkti. 
1990-aisiais faktas, kad parduotuvė turi būti švari, jau buvo savaime suprantamas 
dalykas, tad norint pritraukti pirkėjus reikėjo skirti dėmesį kitiems aspektams. Pir- 
kėjai pripranta prie kylančio produkto kokybės ir paslaugų lygio ir tai, kas kažkada 
buvo išskirtiniai paslaugų standartai, greitai tampa norma, ir dėl to įgyta persvara 
būna laikina. Marketingo tikslas yra stengtis parodyti pirkėjui, kad jis tuo metu turi 
persvarą, ir išnaudoti visas įmanomas naujos rinkos galimybes. Pavyzdžiui, pirmo- 
sios kompanijos, kurios pasiūlė telefoninę bankininkystę, užsitikrino aukščiausiai 
vertinamas akcijas ir plačiausią pripažinimą. Pirkėjų patirtis naudojantis įprastais 
bankininkystės būdais nebuvo labai pozityvi, todėl tikėdamiesi pagerėjimo dau- 
guma jų perėjo prie šios bankininkystės. Telefoninė bankininkystė tapo tokia sėk- 
minga Jungtinėje Karalystėje, kad dauguma bankų šiuo metu siūlo šią paslaugą 
kaip dalį savo verslo veiklos. 

VARTOTOJO SPRENDIMO PIRKTI 
PRIĖMIMO PROCESAS 


Ši tema skirta vartotojo sprendimo pirkti priėmimo procesui. Analizuosime etapus, 
kurie sudaro sprendimo pirkti priėmimo procesą, pradedant nuo poreikio (pro- 
blemos) suvokimo iki popirkiminės elgsenos (popirkiminio vertinimo). Galiausiai 
bus pateikti veiksniai, kurie įtakoja vartotojo pasitenkinimą arba nepasitenkinimą 


SPRENDIMO PIRKTI PRIĖMIMO PROCESAS 


Sprendimo pirkti priėmimo modelį, pasak Kotler ir kt. (2003), sudaro penkios 
stadijos, pavaizduotos 3 paveiksle: 


"1 





Informacijos 
paieška 





Poreikio 
pripažinimas 





Alternatyvų Pirkimo ž į Popirkiminė 
įvertinimas sprendimas elgsena 
J 
3 paveikslas. 


Sprendimo pirkti priėmimo procesas 

Vartotojo sprendimo priėmimo procesas gali būti vertinamas ir kaip problemos 
sprendimas. Kai vartotojas susiduria su neatitikimu tarp esamos būsenos ir trokš- 
tamos ar idealios būsenos, iškyla problemos suvokimas. Individai įtraukiami į proble- 
mos sprendimo procesą. Taigi pirkimas - tai tik ilgo ir sudėtingo proceso, vadinamo 
„sprendimo pirkti priėmimo procesu“, vykusio pirkėjo mintyse, pabaiga. Priklausomai 
nuo pirkinio dydžio, vertės, rizikos bei reikšmės žmogaus gyvenime, sprendimo pirkti 
priėmimo procesas gali užtrukti nuo kelių sekundžių (prisiminus, jog namuose nėra 
degtukų, pastarieji nuperkami negalvojant) iki kelių mėnesių (žmogui perkant butą). 


VARTOTOJO ĮSITRAUKIMAS 


1970-1980 m. dauguma vartotojų elgsenos tyrimų buvo nukreipti į vartoto- 
jo sprendimo priėmimo procesą. Pirkimas laikomas problemą išsprendžiančia 
veikla. Analizuojant pirkimo procesą iš sprendimo priėmimo perspektyvos, var- 
totojai pereina keletą etapų, grafiškai pavaizduotų 4 paveiksle. 


Fr a 
AUKŠTO ĮSITRAUKIMO PIRKIMO PROCESAS 





Plati Atidus daugelio 
Poreikio informacijos alternatyvų Pirkimo Popirkiminė 


pripažinimas paieška įvertinimas sprendimas elgsena 


ŽEMO/RIBOTO ĮSITRAUKIMO PIRKIMO PROCESAS 


| Ribota Kelių 
: Poreikio informacijos alternatyvų Pirkimo Popirkiminė 


* pripažinimas paieška įvertinimas sprendimas elgsena 





4 paveikslas. 
Sprendimo pirkti priėmimo procesas pagal vartotojo įsitraukimo lygį 


Sprendimo pirkti priėmimo procesas gali užimti labai nevienodą laikotarpį, pri- 
klausomai nuo to, kas yra perkama. Jei pirkinys nedidelis ir nereikšmingas, gali būti 
praleidžiami „informacijos paieškos“, „alternatyvų įvertinimo“ etapai ir nupirkus 
daugiau nebegalvojama apie prekę (degtukus). Tačiau perkant ką nors reikšminga 


(butą), bus kruopščiai pereinami visi sprendimo pirkti priėmimo proceso etapai. 

| VARTOTOJO ĮSITRAUKIMAS | 


Įsitraukimas parodo, kiek individas skiria dėmesio ir 





svarbos produktui ir kiek linkęs išnaudoti energijos 
priimti produkto pirkimo sprendimui. 





Žemas < Įsitraukimas » Aukštas 





L a 


Pastangos, kurias vartotojas skiria pirkdamas tam tikrą gaminį ar paslaugą, dažnai 
priklauso nuo jo įsitraukimo į pirkimo procesą. 


Įsitraukimas (asmens santykio su pirkiniu laipsnis) priklauso nuo vartotojo santy- 
kio su perkamu produktu ir nuo to, kokiu mastu šis daiktas atspindi asmenį. Įsitrau- 
kimas parodo, kiek individas skiria dėmesio ir svarbos produktui ir kiek yra linkęs 
išnaudoti energijos produkto pirkimo sprendimui primti. 


Vartotojų įsitraukimo laipsnis į įvairius sprendimo pirkti priėmimo proceso 
etapus yra vienas svarbiausių vartotojo elgesio veiksnių. Pagrindinė jo priežastis 
yra galimybė nustatyti, kaip vartotojo noras dėti protines ir fizines pastangas į su 
pirkimu susijusius veiksmus priklauso nuo įsitraukimo laipsnio. Dauguma auto- 
rių kiekvieną vartotoją apibūdina kaip turintį aukštą arba žemą įsitraukimo laipsnį. 
Sprendimo pirkti priėmimo proceso etapai gali skirtis priklausomai nuo vartotojo 
įsitraukimo į pirkimą lygio, kuris gali būti aukštas arba žemas / ribotas. 


Žemo įtraukimo (kai vartotojai minimaliai vertina pirkinį) atvejais, vartotojas laiko 
pirkinį nesvarbiu ir mano, kad nėra reikalo per daug gilintis į pirkinio detales. Pavyz- 
džiui, perkant saldainius pakanka minimalaus išankstinio apgalvojimo ir planavimo. 


Aukšto įtraukimo (kai vartotojai priskiria didesnę svarbą pirkiniui) pirkimai yra tie, ku- 
ns svarbūs vartotojui finansinsiškai, socialiai ar psichologiškai. Lygindamas produktus 
prieš pirkimą, individas mato potencialią sugaišto laiko ir įdėtų pastangų naudą. 


Vartotojų įsitraukimo į pirkimą lygis yra labai svarbus, norint nustatyti sprendimo 
Proceso pobūdį, reikalingą strategijoms kurti ir tiksliniam vartotojui pasiekti. Kuo 
šis įsitraukimo lygis yra aukštesnis, tuo atidžiau vartotojas renka ir analizuoja su 

pirkimu susijusią informaciją. 4 paveiksle pavaizduotame sprendimo priėmimo 
procese, esant žemam įsitraukimo lygiui, antro ir trečio etapo gali nebūti, tai ypač 
būdinga atliekant rutininius ir impulsyvius pirkimus. 


Vartotojo įsitraukimo į pirkimo procesą lygis priklauso nuo paties produkto (nau- 
jumo, brangumo), ankstesnės patirties, susidomėjimo pirkimu, suvokiamos rizikos, 
situacijos, kurioje yra vartotojas, nuo vartotojo asmeninių savybių ir jį supančių 
žmonių bei poveikio socialiniam įvaizdžiui. 


Vartotojo įsitraukimo koncepcija yra gana sudėtinga, nes kiekvienam iš šių veiksnių 
reikalinga analizė ir įvertinimas. Pavyzdžiui, pomidorų skardinės ar pieno pakelio pirki- 
mas turėtų būti laikomi santykinai žemo įsitraukimo, kadangi su šiais produktais finan- 
sinė ir socialinė rizika yra mažai susijusi. Palyginimui: automobilio pirkimas ar atostogų 
kelionė yra aukšto įsitraukimo. Pats individas taip pat gali turėti skirtingą įsitraukimo 
laipsnį. Pavyzdžiui, nors šaldytų pusfabrikačių patiekalai, kaip produktų kategorija, yra 
žemo įsitraukimo laipsnio, bet Didžiosios Britanijos vartotojai yra daugiau įsitraukę į šio 
produkto pirkimą nei vartotojai Italijoje (Pickton ir Broderick, 2001). 


Aštuntoji tema 
Vartotojo sprendimo pirkti priėmimo procesas 























PROBLEMOS SPRENDIMO LYGIAI 


Vienas požiūris į sprendimo priėmimą yra galvoti apie jį, kaip apie tris galimus 
problemų sprendimų lygius (tipus): 


+ Išplėstą problemos sprendimą, 
+ Ribotą problemos sprendimą, 
+ Įprastą problemos sprendimą. 


Išplėstas problemos sprendimas. Kai perkami finansiškai, socialiai ar psicholo- 
giškai svarbūs produktai, vartotojai dažniausiai stropiai siekia gauti kuo daugiau 
informacijos iš skirtingų šaltinių, neskuba analizuoti informacijos, metodiškai per- 
žiūri visas detales prieš priimdami galutinį sprendimą. Toks elgesys būtų perkant 
naują namą ar darant stambią investiciją į akcijas. 


Išplėstas problemų sprendimas - tai toks sprendimo priėmimo procesas, kai 
individui reikia daug laiko priimti sprendimui dėl suvokiamų sprendimo padarinių 
sudėtingumo (Pickton ir Broderick, 2001). 


Išplėstas problemos sprendimas (įvertinamas įdėtų pastangų lygis darant rizi- 
kingus ir svarbius sprendimus) yra sprendimo situacija, apibūdinama aukštu 
rizikos laipsniu. Šiuo atveju, sprendimai gali pareikalauti didelių finansinių įsi- 
pareigojimų, įtraukia socialinį ir psichologinį aspektus. Tai gali būti susiję su 
finansiniais įsipareigojimais (automobilis, namas, pensijos planas), socialine ri- 
zika (dovanų teikimas, apranga, kosmetika) arba padidėjusia asmeninio nepa- 
sitenkinimo rizika (interjero apdaila). Tokiais atvejais informacijos yra ieškoma 
vidiniuose ir išoriniuose šaltiniuose. Ji apdorojama aktyviai ir atsargiai. Kitaip 
sakant, alternatyvos yra kruopščiai įvertinamos, jų požymiai sugretinami ir pa- 
lyginami. 


Marketingo vadybininkai turi suprasti, kad tokiu atveju vartotojui reikalinga išsa- 
mi informacija. Specialistai, kurie suteikia tokią informaciją, turi daugiau galimybių 
sulaukti teigiamos elgsenos (pirkimo) nei tie, kurie jos visai neduoda. Potencia- 
lūs pirkėjai, turėdami per mažai informacijos apie tokias prekes, gali išmesti jas iš 
svarstytinų galimybių tarpo. 


Ribotas problemos sprendimas. Daugelio produktų pasirinkimas nereikalauja 
išplėstinio problemų sprendimo. Šiuo atveju pažinimo modeliai yra per daug su- 
dėtingi ir norėdami sumažinti laiką, skiriamą sprendimų priėmimui, individai pir- 
menybę teikia elgesiui praeityje. 


Riboto problemos sprendimo atveju (žemesnis įdėtų pastangų lygis naudojamas 
priimant mažiau rizikingus sprendimus) vartotojai turi patirties esamoje pirkimo 

situacijoje. Jie jau turi susikūrę kriterijus gaminiams, paslaugoms, prekiniams žen- 
klams įvertinti. 


Įprastinis problemos sprendimas. Daugelio produktų, tokių kaip gėrimai, dantų 
pasta, kava ar dienraščiai, pirkimai yra pasikartojantys. Tokie įprastiniai proble- 
mos sprendimai (atvejai, kai vartotojai naudoja įprastus sprendimus) nereikalauja 
specialaus apmąstymo ir yra atliekami su minimaliomis pastangomis. Daugelio 
pirkimų įprastinė prigimtis leidžia minimizuoti laiką ir pastangas dažnai perka- 
miems ir naudojamiems daiktams. Lojalumas prekiniam ženklui (prisirišimas 
prie ženklo, kuris pateisino vartotojo lūkesčius praeityje) atitinka įprastinio pro- 
blemos sprendimo atvejį. Besikartojantys pirkimai prekinių ženklų, kurie pateisino 
lūkesčius praeityje, yra pastangų minimizacijos strategija, pagreitinanti apsipirki- 
mą ir eliminuojanti blogos alternatyvos pasirinkimo riziką. 


Žiūrint iš prekinio ženklo vadybininkų pozicijų, pastovus prekinio ženklo pirkimas 
yra trokštamas tikslas. Tačiau ši sėkmė nebūtinai yra nuolatinė. Įprastiniai proble- 
mos sprendimai nėra nekintami ir gali pasikeisti ateityje. Taip gali atsitikti bet kada, 
kai produktas nebesuteikia norimos naudos ar konkurentui pasiseka pakeisti var- 
totojo įprastinę elgseną. 


AR VARTOTOJAI YRA RACIONALŪS? 


Klasikinė ekonominė teorija apibūdina vartotoją kaip racionalų sprendimų priė- 
mėją. Vartotojai yra linkę stengtis nuolatos maksimizuoti savo pasitenkinimą (ma- 

RACIONALUS VARTOTOJAS TURI... 














+ būti susipažinęs su 
visomis galimomis 
produkto alternatyvomis 


+ galėti teisingai įvertinti 
kiekvieną alternatyvą naudų 
ir aukų sąvokomis 


+ pajėgti identifikuoti geriausią 
alternatyvą 

nydami, kad jie gali tai išmatuoti) turėdami ribotus išteklius. Toliau manoma, kad 
šis racionalus vartotojas gali išsirinkti iš visų galimų alternatyvų vieną, kuri duotų 
didžiausią naudą turimiems ribotiems ištekliams. 


Šis požiūris teigia, kad vartotojas yra susipažinęs su visomis galimybėmis rinko- 
je, su jų privalumais, kokybe, kainomis ir naudomis, kuriomis galima būtų pasi- 
naudoti. Tai leidžia manyti, kad vartotojas yra sumanus, racionalus, mąstantis ir 
sprendžiantis problemas individas, kuris kaupia ir įvertina išorinę informaciją, kad 
padarytų pagrįstą sprendimą. Ekonominė teorija ignoruoja socialinius-psichologi- 
nius veiksnius, įtakojančius žmogaus elgseną, taip pat ir informacijos, tokios kaip 
reklama, poveikį vartotojo pasirinkimui. Tradicinis racionalaus, objektyvaus, nau- 
dą maksimizuojančio, apgalvojančio turimą informaciją, sprendimus priimančio 
vartotojo paveikslas yra piešiamas per daug sodriomis spalvomis. Juk vartotojai 
neskaičiuoja kiekvienos alternatyvos matematiniais kriterijais. 

| + Žmonesribojajų 
sugebėjimai, pajėgumas 
apdoroti informaciją. 


|: + Žmonesriboja jų 
; turimos žinios. 


| + Žmonesriboja jų 

Tyrinėjimai JAV rodo visai kitokį sprendimų priėmimo pobūdį (Hanna ir Woz- 
niak, 2001). Vartotojų elgsenos tyrimuose buvo pastebėtas didelis pirkimo pa- 
didėjimas aplankius vienintelę parduotuvę. Atlikus panašų tyrimą paaiškėjo, kad 
75-80 proc. smulkių prekių nuperkama vienoje parduotuvėje. Tyrinėdama pre- 
kinio ženklo pasirinkimą, viena apklausa nustatė, kad 15 proc. stambių prekių 
ir automobilių pirkėjų prieš pirkdami neturėjo jokios išorinės informacijos. Kiti 
tyrinėjimai pateikė įrodymų, kad prekinio ženklo pirkimas vyksta be išankstinio 
alternatyvų svarstymo. Feldman ir Spencer teigia, kad 75 proc. žmonių pasirenka 
gydytojus remdamiesi rekomendacijomis. Feber dar nustatė, kad 20-25 proc. 

ilgalaikio vartojimo prekių ir drabužių pirkimų yra impulsyvūs ir skuboti arba 
pasitaiko pirkimo galimybė, kuri eliminuoja apmąstymus ir priešpirkiminį pla- 
navimą. Taip pat buvo nurodyta, kad iki 50 proc. pirkimų supermarketuose ir 
33 proc. įvairaus asortimento parduotuvėse yra natūraliai impulsyvūs (Hanna 
ir Wozniak, 2001). 


PROBLEMOS ATSIRADIMAS (POREIKIO PRIPAŽINIMAS) 


Bet koks pirkimas visada yra susijęs su tam tikros problemos atsiradimu bei suvokimu, 
todėl galime drąsiai teigti, kad pirkimo varomoji jėga - tai asmens (galime jį vadinti po- 
tencialiu pirkėju) tam tikros problemos suvokimas bei jos pripažinimas. Ši problema 
literatūroje yra apibrėžiama kaip neatitikimas tarp esamos bei norimos būsenos. 


Poreikio pirkti pripažinimas gali atsirasti iš lėto arba staiga, kai vartotojas suvokia 
neatitikimą tarp esamos ir norimos būklės ir nusprendžia imtis veiklos, kuri, įsi- 
gijus tam tikrą produktą, pakeistų šią būseną (Brassingron, Pettitt, 1997). Vartotojas 
supranta, kad reikia kažką daryti. Suvokimas gali ateiti skirtingais keliais: pirkėjui 
gali pasirodyti, kad daiktas buvo netinkamas, ir gali kilti noras įsigyti naują daiktą. 
Tai gali nulemti pasikeitusios aplinkos sąlygos ar reklama, kuri „pasufleruoja', ko 
reikia norint pasiekti aukštesnę gyvenimo kokybę. Norint suprasti tokios situacijos 
susidarymo priežastį, yra nagrinėjami veiksniai, dėl kurių ir atsirado minėtas neati- 
tikimas. Poreikio atsiradimą gali įtakoti tiek išoriniai, tiek vidiniai veiksniai. 

| 1 ETAPAS - POREIKIO (PROBLEMOS) ATSIRADIMAS | 
i 











+ Poreikio (problemos) atsiradimas sukuria vartotojo 
įtampą ar diskomfortą — skirtumas tarp esamos ir 
norimos būsenos. 

+ Poreikis gali atsirasti veikiant tiek vidiniams, tiek išoriniams 
veiksniams. 

+ Nepasitenkinimas produktu gali stimuliuoti poreikį. 

o, Žemai įtraukti vartotojai po šio etapo iš karto daro 

pirkimo sprendimą (4 proceso etapas). 

Žiūrint iš vartotojo pozicijų, galimybė nusipirkti gaminį ar paslaugą yra stipresnė, 
kai pardavėjas sėkmingai sukuria įtampos būseną vartotojui. Jei nerimas individo 

psichologijoje yra pakankamai didelis, problema nuolatos nagrinėjama. Nerimas 
gali būti toks stiprus, kad vartotoją skatina galvoti apie problemą ir imtis tam tikrų 
veiksmų. Vienas sprendimų yra nusipirkti gaminį ar paslaugą, kuri išspręstų pro- 
blemą. Nepaisant to, ne visada problema išsprendžiama nusipirkus produktą. Kar- 
tais individai susiduria su nerimą keliančiu fiziniu ar psichologiniu diskomfortu. 
Vartotojai gali suprasti, kad nėra paprasto ir greito jų problemų sprendimo. Jie net 
gali suvokti, kad jų elgesys, kuriuo jie tikėjosi išspręsti problemą palankia kryptimi, 
nedavė teigiamų rezultatų. 


Šiame etape gamintojo/pardavėjo vaidmuo gali pasireikšti pastangomis sukurti pir- 
minę arba antrinę paklausą (Solomon, Bamossy, Askegaard, 2002). Pirminei paklausai 
sukurti vartotojai yra skatinami naudoti produktą neatsižvelgiant į prekinį ženklą. Daž- 
niausiai tai daroma ankstyvose produkto gyvavimo ciklo stadijose. Antrinė paklausa, 
kai vartotojai skatinami teikti pirmenybę tam tikram prekiniam ženklui, gali susidaryti 
tik jau esant pirminei paklausai. Tuomet marketingo specialistai turi įtikinti vartotojus, 
kad iškilusi problema bus geriausiai išspręsta pasirinkus tam tikrą prekinį ženklą. 


Žemo įsitraukimo lygio vartotojai po šio etapo iš karto pereina prie pirkimo spren- 
dimo, o aukšto įsitraukimo lygio - pereina į kitą informacijos paieškos etapą. 

Poreikio atsiradimas — 
skirtumas tarp esamos ir norimos būsenos 





POREIKIO ATSIRADIMĄ ĮTAKOJANTYS VEIKSNIAI 





VIDINIAI VEIKSNIAI IŠORINIAI VEIKSNIAI 


Komercinė TV reklama 

Žurnalo reklama 
Fiziologiniai Radijo žinutė 
Socialiniai Socialinė aplinka 
Psichologiniai Bendravimas 

„iš lūpų į lūpas“ 

Lyginimas savęs su 

aplinkiniais 

Kiti aplinkos veiksniai 

INFORMACIJOS PAIEŠKA 


Paieškos aktyvumas. Suvokus problemą, pereinama prie kito, itin svarbaus 
sprendimo pirkti priėmimo proceso etapo - informacijos paieškos. Paieškos tikslas 
yra identifikuoti ir susipažinti su galimybėmis išspręsti kilusiai problemai. Tai gali 
būti tiesiog bandymas prisiminti, kaip sprendėme šią problemą anksčiau, ir gali 
būti daug didesnis darbas, kai vartotojas renka informaciją iš daugelio šaltinių, no- 
rėdamas gauti kuo daugiau žinių. Vėliau sprendimo priėmimo procese vartotojas 
ištyrinėja visas galimybes ir išsirinka vieną. 


Paieškos aktyvumas priklauso nuo daugelio veiksnių, tokių kaip problemos svarba, 
pirkimo skubumas, susipažinimo su gaminiu ar paslauga galimybės ir alternatyvų 
buvimas. Pavyzdžiui, vartotojas, turintis pleiskanų, gali daugiau nieko nedaryti, tik 
apsvarstyti draugų, turėjusių panašių problemų, patirtį. 


Informacijos ieškoma siekiant sumažinti suvokiamą riziką bei gauti pagrindą al- 
ternatyvų vertinimui. Vartotojų suvokiamą riziką M.Solomon, G.Bamossy, S.Aske- 
gaard (2002) suskirstė į 5 tipus: finansinė, funkcinė, fizinė, socialinė ir psichologinė; 
taip pat svarbi yra laiko nuostolių rizika, įtakojanti informacijos paiešką. 


Paieškos tipai. Literatūroje dažniausiai (Rice, 1997; Brassingron, Pettitt, 1997) iš- 
skiriami 2 informacijos paieškos tipai (rūšys): vidinė bei išorinė. 
Vidinė paieška - t.y. naudojantis savo patirtimi bei turimomis žiniomis. 


Išorinė paieška - t.y. naudojantis visomis prieinamomis išorinėmis priemonėmis, 
pvz.: internetu, spauda, TV ir kt. 


Kai kurie autoriai (Solomon, Bamossy, Askegaard, 2002) paiešką dar skirsto į tyčinę 
ir atsitiktinę bei priešpirkiminę ir proceso eigoje vykstančią informacijos paiešką. 


Vidinė paieška. Vidinė paieška (informacijos gavimo iš atminties procesas) yra 
protinė veikla, skirta išrinkti informacijai, kuri buvo saugota ilgalaikėje atmintyje ir 
susijusi su gaminiais ar paslaugomis, galinčiais išspręsti problemą. Praeities teigia- 
mas ar neigiamas patyrimas apie gaminius, paslaugas, parduotuves, pardavėjus ar 
kitus pirkimo aspektus. Taip pat gali būti prisiminti reklaminiai skelbimai ir pokal- 
biai su draugais. Vartotojai gali atgaminti kokį nors praeities patyrimą, pavyzdžiui, 
kaip šauniai juos aptarnavo padavėja tam tikrame restorane, kokie skanūs buvo 
patiekalai ir koks geras buvo desertas. 


Vidinė paieška yra susijusi su vartotojo žiniomis ir ankstesne patirtimi, atmintyje 
ieškant informacijos apie prekę ar paslaugą. Išorinė paieška yra susijusi su informa- 
cijos paieška iš išorinių šaltinių, kuriais gali būti visuomeninės informavimo prie- 
mMonės, duomenų bazės, Internetas, pažįstamų nuomonė ir kiti. Išorinei paieškai 

| SUVOKIAMOS RIZIKOS TIPAI | 





Rizikos tipai, įtakojantys informacijos paiešką 


Finansinė Laiko nuostolių 
Bus prarasti pinigai arba Produkto remonto ar 
sumokėta per brangiai. grąžinimo pardavėjui 


laikas gali būti ilgas. 





Funkcinė (veiksmo) Socialinė, psichologinė 
Produktas neilgalaikis ar draugai, giminaičiai 
blogai funkcionuojantis. ar kiti. 

Fizinė 





Produktas gali būti pavojingas. 


L . 


reikalinga vidinė motyvacija (Antonides, van Raaij, 1998), todėl vartotojas pirmiau- 
sia pradeda vidinę paiešką. 


Vartotojo galvoje produktus galima suskirstyti į penkias kategorijas. Vidinės pa- 
ieškos metu vartotojas prisimena atmintyje tuos produktus, kuriuos jis žino. Tačiau 
yra produktų, kurių vartotojas nežino ir nebuvo užfiksavęs savo ilgalaikėje atmin- 
tyje. Žinomų produktų kategorija vartotojo yra suskaidoma dar į 3 kategorijas: 
iš atminties ištraukti produktai, kuriuos vartotojas apsvarsto, produktai, 
kuriems vartotojas yra abejingas bei produktai, kurie vartotojui yra ne- 
priimtini. Kiekviena organizacija siekia, kad jų produktas patektų į tolesnio ap- 
svarstymo vertų produktų kategoriją ir išvengtų priskyrimo nepriimtinų produktų 
kategorijai. 


Išorinė paieška. Išorinė paieška (informacijos gavimas iš kitų, nei atmintis, šalti- 
nių) naujos informacijos siekia skirtingais keliais, kurie gali būti orientuoti į rinką 
(reklama, pakuotė), tarpasmeniniais šaltiniais (apsilankymai parduotuvėse, po- 
kalbiai su pardavėjais). Vartotojai geriau susipažįsta su alternatyviomis prekėmis, 
vertinimo kriterijais ir santykine kriterijų svarba. Jie taip pat sužino įvairių produktų 
savybes ir privalumus. 

2 ETAPAS —- INFORMACIJOS PAIEŠKA 
(PRIEŠPIRKIMINĖ PAIEŠKA) 










Paieškos tipai 









Vidinė paieška - Išorinė paieška - 
informacijos informacijos 
gavimas iš gavimas iš kitų, 
atminties. nei atmintis, šaltinių. 


E“ J 


Tyrimai parodė, kad išoriniuose šaltiniuose informacijos ieškoma labai nedaug, net 
kai papildoma informacija gali pagerinti pasirinkimą. Tyrimai parodė, kad pirkėjai, 
rinkdamiesi prekę, prekybos centruose vidutiniškai praleidžia tik 12 sekundžių. 
Tuoj pat po pasirinkimo pirkėjų buvo paklausta išsirinktos prekės kainos. Tik 59 
proc. pirkėjų buvo pažiūrėję į kainą. Mažiau nei pusė teisingai atsakė, kokia prekės 
kaina. 


Daugelis vartotojų lankosi tik vienoje, toje pačioje parduotuvėje, renkasi tą 
pačią prekę. Vienas tyrimas parodė, kad mažesnes pajamas turintys pirkėjai, 
kurie, priėmę neteisingą sprendimą, turi daugiau ką prarasti, linkę rinktis prekę 
trumpiau už pasiturinčius vartotojus. Kiti tyrimai parodė, kad net priimdami 
stambių pirkimų sprendimus, kai kurie pirkėjai aplanko tik vieną ar dvi par- 
duotuves ir retai ieško informacijos. Ši tendencija nebuvo pastebėta perkant 
prekes, kurios turi simbolinę reikšmę (drabužiai, kosmetika). Tokiais atvejais 
vartotojai atlieka tam tikrą išorinę paiešką tarp to paties lygio žmonių. Kitame 
tyrime buvo pastebėta, kad išorinė paieška mažėdavo proporcingai žmonių 
amžiui. 

Išorinę paiešką įtakoja keturi veiksniai: 


+ Individualus mokymosi stilius: ne visi vartotojai turi tokias pat galimybes tirti, 
ieškoti ir apgalvoti informacijai. 


+ Produkto įtraukimas: kuo aukštesnis įtraukimas, kuo daugiau tikėtina, kad varto- 
tojas sieks sistemiškai apdirbti informaciją. Pavyzdžiui, daugeliui žmonių naujos 
mašinos pirkimas yra susijęs su varginančia ir ilga išorinės informacijos paieška 
bei jos apdorojimu. 


Aštuntoji tema 
Vartotojo sprendimo pirkti priėmimo procesas 


























+ Patyrimas: vartotojai, susidūrę su nauja ar nepažįstama pirkimo situacija, ilgiau 
ieškos ir skirs didesnes pastangas nei labiau patyrę. Naujas investuotojas labiau 
ieškos investicinių konsultantų patarimo nei veteranas. 


« Rizikos suvokimas: išorinės informacijos paieška teigiamai koreliuoja su suvo- 
kiamos rizikos laipsniu. Apskritai, kuo aukštesnė suvokiama rizika, tuo daugiau 
skiriama laiko ir pastangų paieškai. Pavyzdžiui, perkant vaikui žaislus, pirma įsi- 
tikinama jų saugumu. 


Vartotojas, vykdydamas išorinę paiešką, dažniausiai ieško: (a) informacijos apie 
galimas produkto alternatyvas; (b) vertinimo kriterijų, kuriais remdamasis įver- 
tintų alternatyvas, bei šių kriterijų svarbos; (c) informacijos nuomonei susifor- 
muoti. Išorinė paieška vykdoma tol, kol kaštai neviršija iš paieškos gaunamos 
naudos. 


Kompanijos, siekdamos patraukti vartotojų dėmesį, šiam etapui naudoja įvairius 
išorinius stimulus, kad jų siūlomas produktas būtų įtrauktas į svarstytinų alter- 
natyvų sąrašą. Svarbu dėmesį patraukianti pakuotė, geras paskirstymo tinklas 
produkto prieinamumui, vertę atitinkanti kaina, rėmimo veiksmai, informacijos 
teikimas. 


ALTERNATYVŲ IDENTIFIKAVIMAS IR ĮVERTINIMAS 


Trečiasis etapas vartotojo sprendimo priėmimo procese yra alternatyvų (infor- 
macijos) įvertinimas. Šis procesas atsiranda tik tada, kai vartotojas identifikuoja ir 
surenka pakankamai informacijos apie galimas alternatyvas. Šio žingsnio tikslas 
yra nustatyti pasirinkimų variantus ir palyginti tų variantų savybes. Į šį procesą yra 
įtraukti du veiksmai. Pirmasis yra susiaurinti produktų alternatyvas iki priimtino 
skaičiaus. Antrasis veiksmas - kiekvienos alternatyvos savybių įvertinimas, pasi- 
renkant geriausią. 


Alternatyvų identifikavimas. Šiame sprendimo priėmimo etape vartotojas 
yra susipažinęs su santykinai daug alternatyvų per reklamą, paiešką, praeities 
patirtį ar apsilankęs parduotuvėse. Tačiau vartotojas greičiausiai į tai nekreips 
dėmesio. Dažniau vartotojai svarsto mažą alternatyvų kiekį ir linkę ieškoti in- 
formacijos šiame ribotame galimybių skaičiuje. Mažas prekinių ženklų kiekis, 
užfiksuotas galvoje ruošiantis pirkti produktą, yra žinoma kaip atsiminimo 
aibė (evoked set). 


Priešingai tradiciniam mąstymui, kad vartotojai deda daug pastangų bei sistemin- 
gai ieško informacijos apie visas alternatyvas, naujausias tyrimas rodo, kad tokie 

atvejai yra reti, net kai kalbama apie stambius pirkinius. Dauguma atvejų varto- 
tojai yra linkę sumažinti alternatyvų kiekį atsiminimo aibėje, norėdami sumažinti 
jų skaičių ir sutaupyti laiko bei pastangų. Atsiminimo aibė susideda iš tų prekinių 
ženklų, kuriuos rinkdamasis vartotojas turės omenyje. 


Vartotojai naudoja euristikos taisykles, kad sumažintų reikalingų pastangų kiekį 
sprendimo priėmimo procese. Chaiken (1986) nurodo, kad laikui bėgant, varto- 
tojai siekia „automatizuoti“ savo pasirinkimus, rasdami trumpesnį kelią, todėl jų 
sprendimai tampa programuoti (Hanna ir Wozniak, 2001). Euristinis apdorojimas 
susideda iš tokių paprastų taisyklių: visada pirkti per prekių išpardavimus, pirkti ge- 
rai žinomą prekinį ženklą, pirkti tai, ką naudoja šeima, pirkti tai, ką patarė kaimynas, 
pirkti patį brangiausią modelį ir pan. 


Marketingo specialistai turi stengtis, kad jų parduodami prekiniai ženklai būtų šio- 
je aibėje - prekinis ženklas turi būti gerai žinomas, parduodamas atitinkamos ka- 
tegorijos parduotuvėse, palaikomas reklamos, aptarnavimo, finansavimo ir garan- 
tijų. Tokios taktikos yra efektyvios ir būtinos norint, kad vartotojas šį prekinį ženklą 
įtrauktų į atsimenamųjų aibę. 


Alternatyvų įvertinimas. Šiame etape vartotojas įvertina per ir po alternatyvų 
identifikavimo proceso rastas alternatyvas. Surinkus visus galimus problemos 
sprendimo variantus, vyksta galimybių vertinimas, norint prieiti prie galutinio 
pasirinkimo. Vartotojas lygina produktus, kurie yra identifikuojami kaip galintys 
išspręsti problemą. Stebėdami įvairias alternatyvas, vartotojai gali sutelkti dė- 
mesį į tam tikrus privalumus ir ignoruoti kitus. Vartotojų naudojamų produktų 
charakteristikos, sprendžiant apie alternatyvių pasirinkimų naudas, yra vadina- 
mos vertinimo kriterijais. Ši vertinimo kriterijų aibė gali keistis priklausomai 
nuo situacijos ir vartotojo. Vertinimo kriterijai apima tiek objektyvias produkto 
savybes (galingumą, greitį ir pan.), tiek subjektyvius faktorius (prestižas, komfor- 
tas ir kt.). Kavos gėrėjai gali suprasti, kad jos gėrimas gali būti daugelio bemiegių 
naktų priežastis. Didelis kofeino kiekis gali būti neigiamai vertinamas tarp kitų 
vertinimo kriterijų. Šito supratimas įgalino marketingo specialistus sukurti kavą 
be kofeino. 


Identifkuotas alternatyvas galima suskirstyti į 4 grupes (Antonides, van Raaij, 
1998), kurios pavaizduotos 5 paveiksle. 


Kaip pavaizduota 6 paveiksle, vartotojas informacijos paieškos etape randa anks- 
čiau nežinotų alternatyvų, todėl padidėja vertinamų alternatyvų skaičius. Kiek- 
vieno gamintojo/pardavėjo tikslas yra siekti, kad jų brendas patektų į svarstytinų 
alternatyvų rinkinį. 

Visos alternatyvos 







Žinomos alternatyvos 


Svarstytinos alternatyvos 
Atmestos alternatyvos 

5 paveikslas. 
Ryšys tarp skirtingų alternatyvų grupių 












Tolesnių individo sprendimų eigą lemia du veiksniai: teigiamumas ir neigiamu- 
mas. Šitie veiksniai gali nusakyti, kaip žmogus vertina alternatyvas ir kaip šios alter- 
natyvos susijusios su jo atmintimi. 


SPRENDIMO TAISYKLĖS PASIRINKIMAS 


Vartotojai, priimdami sprendimą, naudoja tam tikrą kiekį sprendimo taisyklių. 
Šios sprendimo taisyklės nustato, kaip vartotojai, lygindami alternatyvas, sujungia 
ir apdoroja informaciją. 


Sprendimo taisyklė - tai būdas informacijai apdoroti siekiant palyginti alterna- 
tyvas. 


6 paveiksle pateiktas vienas iš galimų modelių, pagal kurį gali būti vykdoma alter- 
Natyvų atranka. 


Toks modelis dažniausiai naudojamas tik išimtiniais atvejais, kai yra perkamas itin 
didelę vertę bei reikšmę turintis daiktas. Pagal šį alternatyvų pasirinkimo modelį 
yra išskiriamos sprendimo priėmimo taisyklės, kuriomis gali vadovautis pirkėjas. 


Literatūroje (Antonides, van Raaij, 1998) yra išskiriamos 2 pagrindinės sprendimo 
priėmimo taisyklės, aiškinančios kaip vartotojas pasirenka - tai kompensacinė ir 
nekompensacinė taisyklės. Jos abi nagrinėja, kokiu būdu vartotojas vertina pro- 
dukto savybes prieš pasirinkdamas produktą iš galimų alternatyvų. 

PIRMINIS PASIRINKIMAS Vidinė bei 
Išorinė H 
alternatyvų 


paieška. 


Ar kurios nors alternatyvos 
Atmesti šias turi nepriimtinų kriterijų? Atmesti šias || 
alternatyvas. | Taip, į ((ungiančioji taisyklė bei alternatyvas. || 

visos į eiliškas eliminavimas) 








Kiek Pasirinkti 
alternatyvų šią 
liko? alternatyvą. 





PASIRINKIMAS Ar kuri nors iš alternatyvų 
turi išskirtinį kriterijų? 
(skiriančioji taisyklė) 


Pasirinkti 
šią 


Viena | alternatyvą. 





Nė vienos arba daugiau nei viena 


Pridėtinių 
skirtumų 
taisyklės 
panaudojimas. 


Kompensavimo Leksikografinės 
taisyklės taisyklės 
panaudojimas. panaudojimas. 





i | Pasirinkti Kiek Pasirinkti 
i į geriausią alternatyvų šią 
: | alternatyvą. >nė viena liko? Viena | alternatyvą. || 





6 paveikslas. 
Alternatyvų įvertinimo modelis 


LLU 

Pagal kompensacinę taisyklę neigiama vieno požymio reikšmė gali būti kom- 
pensuota kito požymio teigiama reikšme. Vartotojai visą informaciją apie produk- 
to savybes sujungia į vieną visumą ir vertina kartu. Taip įvertinama kiekviena alter- 
natyva ir pasirenkama ta, kurios bendrasis įvertinimas yra aukščiausias. 


Mašinos pirkėjas galvoja apie naują VW Beetle. Nors ji neturi patrauklios sportinės išvaiz- 
dos, tačiau gali turėti kitų vartotojo vertinamų savybių, pavyzdžiui, ekonomiškumą. 


Pagal nekompensacinę taisyklę teigiamas požymio įvertinimas nekompensuoja 
neigiamo požymio įvertinimo. Nekompensacinės taisyklės (pasirinkimo proce- 
dūra, kai gerai vertinama prekės savybė neatsveria jos trūkumų) įvertina visas pre- 
kės savybes vienu metu, eliminuodamos tas savybes, kurios nesugeba patenkinti 
tam tikrų reikalavimų. Šiame įvertinimo procese prekinio ženklo vienos savybės 
puikus įvertinimas nekompensuoja kitos savybės prasto įvertinimo. 


Rinkdamiesi prekę, vartotojai naudoja daug sprendimo taisyklių (Antonides, van 
Raaij, 1998). Sprendimo priėmimo procese vartotojai gali naudoti šias taisykles 
kombinuodami arba atskirai. Toliau pateikiami šių taisyklių apibrėžimai. 


Linijinė kompensacinė taisyklė. Pasirinkimo alternatyvos yra vertinamos pa- 
gal tam tikrus požymius arba kriterijus, kuriems yra suteikiamas atitinkamas 
svoris, pvz, perkant butą svarbiausia yra kaina, po to plotas, buto būklė, vie- 
ta ir pan. Kadangi alternatyvos yra vertinamos pagal suranguotus kriterijus, 
ši taisyklė yra linijinė. Kompensacinė ji yra todėl, kad silpni kriterijai gali būti 
nusverti stipriųjų. 


Jungiančioji (Konjunktyvinė) taisyklė. Šios taisyklės esmė yra ta, jog norint, kad 
būtų pasirinkta konkreti alternatyva, ji turi patenkinti tam tikrus keliamus reikala- 
vimus. Vartotojas nustato minimalią priimtiną kokybės ar standarto savybės ribą. 
Yra tikrinama, ar alternatyvos atitinka nustatytą ribą. Jei viena produkto savybė 
nepatenkina užsibrėžto minimumo, ji išbraukiama iš svarstytinų alternatyvų sąra- 
šo, nors kitos jos savybės galėjo būti vertinamos labai gerai. Pavyzdžiui, butas turi 
kainuoti tiek ir tiek bei būti tokio ir tokio ploto. Visi kiti variantai, kurie netenkina 
nustatytų kriterijų, nedomina. Ši taisyklė padeda sumažinti galimų alternatyvų 
skaičių, tačiau jei ją pritaikius lieka kelios alternatyvos, reikalinga kita taisyklė, kuria 
naudojantis sprendimas bus priimtas. 


Skiriančioji (Disjunktyvinė) taisyklė. Ji paremta tuo, jog kai kurios alternatyvos 
gali turėti vieną išskirtinį ir labai patrauklų kriterijų, dėl kurio minėtoji alternatyva ir 
yra pasirenkama neatsižvelgus į jos turimus trūkumus. Pavyzdžiui, perkant suknelę 
ir nustačius 50 proc. minimalų reikalavimą medvilnės kiekiui arba nustačius 100 Lt 
kainos limitą, alternatyvos yra svarstomos, jei jos turi 50 proc. medvilnės arba jų 
kaina mažesnė už 100 Lt. 

Leksikografinė taisyklė. Ji paremta tuo, jog alternatyvų kriterijai yra suranguoti pagal 
jų svarbą, ty. pirkėjas pirma nustato produkto savybių svarbą. Pasirinkimas vyksta lygi- 
nant skirtingas alternatyvas su viena pačia svarbiausia savybe. Taip nustatoma prekė, 
kuri geriausiai atitinka tą savybę. Jei pasitaiko kelios alternatyvos su vienodomis savy- 
bėmis, jos lyginamos pagal antrąją svarbią savybę ir tt, kol lieka tik vienas pasirinkimas. 
Ši taisyklė vartotojams yra pati įprasčiausia. Pavyzdžiui, perkant butą, svarbiausia gali 
būti kaina. Atrinkus tinkamas kainas, gali būti renkamasi pagal plotą, po to pagal vietą 
irtt. Šiuo atveju svarbu turėti nusistačius įtaką darančių veiksnių (kriterijų) sąrašą. 


Momentinės būsenos taisyklė. Tai pati paprasčiausia sprendimo priėmimo 
taisyklė, grindžiama įspūdžiu iš pirmo žvilgsnio. Šiuo atveju faktiškai nėra nau- 
dojamas informacijos apdorojimo procesas. Sprendimai priimami neatsižvelgus 
į produkto savybes. Vartotojai naudoja tik bendrus vertinimus savo pasirinkimui 
nustatyti. Alternatyva pasirenkama pagal šią taisyklę tada, kai yra pasikliaujama 
firmos vardu ar firmos atstovų nuomone. Pavyzdžiui, restorane vartotojas užsisako 
„Gloria“ konjako butelį, nes galbūt žino šį prekinį ženklą, o gal paprasčiausiai ne- 
nori atidžiai nagrinėti gėrimų meniu. 


Eliminavimas pagal aspektus. Alternatyvių produktų savybės vertinamos jas su- 
rikiavus pagal svarbą. Svarstomos tik tos alternatyvos, kurios patenkina svarbiau- 
sias savybes. Eliminavimo procesas kartojamas tol, kol lieka vienas produktas. 


Matome, jog visos šios taisyklės paremtos tam tikrų kriterijų nustatymu bei jų 
vertinimu. Galima daryti išvadą, jog kriterijų suformulavimas bei jų hierarchinis 
išdėstymas yra itin svarbus ne tik informacijos rinkimo etape, bet ir vertinant 
alternatyvas. Kriterijai, savo ruožtu, yra priklausomi nuo atskiros asmenybės. Jų 
atrankai bei rangavimui įtakos turės psichologiniai, socialiniai, kultūriniai bei kiti 
veiksniai. 


Praktikoje vartotojai neretai naudoja kompensacinių ir nekompensacinių taisyklių 
junginį, pavaizduotą 7 paveiksle. 





r 1 
Visos Nekompen- | | Likusios Kompen- 
alterna- sacinis altematyvos | sacinis 
tyvos įvertinimas įvertinimas 

L J. 

7 paveikslas. 


Alternatyvų įvertinimo procesas 

Lyginant produktus yra suformuojama nuomonė, nuostata ir ketinimas produkto 
atžvilgiu, tuomet pereinama prie pirkimo sprendimo. 


Alternatyvų įvertinimo etape organizacija turi stengtis užtikrinti, kad prekinis žen- 
klas būtų siejamas su svarbiais požymiais, taip pat komunikuoti apie svarbius po- 
žymius. 


TEIGIAMUMO IR NEIGIAMUMO ALTERNATYVŲ ĮVERTINIMAS 


Perspektyvos teorija bando paaiškinti, kaip sprendimo priėmėjai, susidurdami su rizika, 
vertina skirtingas galimybes (perspektyvas) ir suvokia jų pasirinkimo teigiamumą ar 
neigiamumą. Pasak perspektyvų teorijos, individo vertinimas yra santykinis, o ne ab- 
soliutus. Pavyzdžiui, objektas tam tikroje temperatūroje gali būti laikomas karštu arba 
šaltu, priklausomai nuo temperatūros, kurioje jis yra vertinamas. Tokie patys principai 
taikomi nejutiminiams atributams, tokiems kaip sveikata, turtingumas, prestižas. Me- 
todas, kurį vartotojas naudoja įvertinti teigiamumui ar neigiamumui, nebūtinai sutam- 
pa su objektyvia ar tikra objekto verte, o greičiau su jo psichologine verte. 


Teigiamumo teorija, naudodamasi spėjamos naudos funkcija, aiškina skirtumą 


tarp tikros ir psichologinės vertės, priklausomybę tarp psichologinės naudos ir 
praradimo pavaizdavimo bei tikrosios naudos ir praradimų. 


8 paveiksle horizontali ašis atitinka tikrąją vertę, o vertikali - psichologinę alterna- 
tyvos vertę. 


r ka | 


Psichologinė vertė 
Gavimai 





Tikroji vertė 


Praradimai 8 paveikslas. 
L J Spėjamos naudos funkcija 

Šis grafikas rodo, kad situacijose, kuriose yra rizikos prielaida, didėjant gavimui ma- 
žėja psichologinė vertė. Ši tendencija yra nuosekli ir sako, kad kiekvienas naujas 
produkto vienetas sumažina naudingumą ar pasitenkinimą. Ir atvirkščiai, prara- 
dimų skalėje papildomi praradimai turi didesnę įtaką negu gavimai. Pavyzdžiui, 
lošėjo didelių sumų praradimai skatina jį toliau rizikuoti, kad atpirktų nuostolius, 
o lošėjas išlošdamas elgsis daug konservatyviau, nes kiekvienas laimėjimas turės 
mažesnę psichologinę vertę. 


PIRKIMO SPRENDIMAS 


Pirkimo sprendimo priėmimas yra paieškos ir įvertinimo proceso rezultatas. Kaip 
sakėme anksčiau, pirkimo paprastumas ar sudėtingumas yra finansinių, socialinių 
ir psichologinių veiksnių išraiškos rezultatas. Įvertinęs alternatyvas, vartotojas pri- 
ima sprendimą pirkti arba nepirkti produktą. Priėmęs teigiamą sprendimą, var- 
totojas yra pasiruošęs pirkimui, nes jau žino, kuriam produktui teiks pirmenybę. 
Tuomet turi nuspręsti: 


+ Kur / iš ko pirkti? — tai priklauso nuo siūlomų sąlygų, ankstesnio pirkimo pa- 
tyrimo, prekių grąžinimo politikos, pardavėjo įtikinėjimų ir pan. 


+ Kada pirkti? - tai gali įtakoti laiko stygius, parduotuvės atmosfera, išpardavi- 
mai ir kt. 


+ Kaip pirkti? 


Atsakymas į pirmąjį klausimą priklausys nuo potencialaus pirkėjo galimybių bei 
esamos ekonominės situacijos ir daugelio kitų veiksnių. Tarp jų gali būti vartotojo 
pirminė būsena: nuotaika, laiko spaudimas, nuomonė apie apsipirkimą. Laikas yra 
ypač svarbus veiksnys, kuris lemia, kiek pastangų ir paieškų bus skirta sprendimui. 
Nuotaiką veikia pasitenkinimo laipsnis ir parduotuvės aplinka, kuri sužadina arba 
slopina „apetitą pirkti“. Produkto naudojimas gali tapti pagrindu segmentavimui. 
Vartotojams reikia skirtingų produkto savybių priklausomai nuo to, kaip jie savo 
pirkinį vartos. Kitų žmonių buvimas ar nebuvimas šalia ir jų asmenybės tipas taip 
pat įtakoja pirkimo sprendimą. Pirkimo patirtis yra pirkimo sprendimo ašis. Dauge- 
liu atvejų mažmeninė prekyba yra tarsi teatras, t.y. vartotojas vertina parduotuves 
ir produktus pagal spektaklį, kurį jis mato. Vertinimą gali paveikti aktoriai (pardavė- 
jai), dekoracijos (parduotuvės aplinka) ir pagalba (prekių išdėstymas). Parduotuvės 
įvaizdį, lygiai kaip ir brendą, nulemia keletas faktorių, tokių kaip suvokta materia- 
linė nauda, pardavimo personalo patyrimas ir išmanymas ir pan. Didėjant kon- 
kurencijai tarp realių parduotuvių ir kitų apsipirkimo būdų, teigiama apsipirkimo 
patirtis tampa labai svarbi. Kadangi daug sprendimų pirkti nepriimami anksčiau 

nei klientas ateina į parduotuvę, pirkimo vietos stimulai yra labai svarbūs parda- 
vimo skatinimo įrankiai: tai prekių pavyzdžiai, rūpestingai paruoštas produktų iš- 
dėstymas, vietinė žiniasklaidos sistema ir kita rėmimo medžiaga. Pirkimo vietos 
skatinimo priemonės sukelia impulsyvų pirkimą, nes vartotojui staiga prireikia to 
produkto. 


POPIRKIMINĖ ELGSENA 


Įsigijus pirkinį, sprendimo priėmimo procesas nesibaigia. Šių laikų marketingo 
specialistams tai yra pirmasis žingsnis trokštamų ilgalaikių ryšių su vartotoju link. 
Popirkiminio įvertinimo rezultatas šiame procese yra kritinis veiksnys. Pasitenkini- 
mas ar nusivylimas pirkiniu nulemia, ar vartotojas toliau pirks tą prekinį ženklą, ar 
rekomenduos jį kitiems. 


1. Popirkiminis elgesys svarbus, nes įtakoja pakartotinus pirkimus ir tai, ką vartotojas 
pasakys kitiems vartotojams. Produkto įvertinimas grindžiamas produkto bandy- 
mu jį nusipirkus. 9 paveiksle pateikti vartotojo popirkiminio proceso etapai. 

Popirki- Vartotojo 
Pirkimas Produkto minių S “ ko Ko 
vartojimas nuostatų 55 > pasain; 
susidarymas KS Mas 
produktu 
L . 
9 paveikslas. 
Popirkiminis procesas 


Produkto naudojimas yra susijęs su tuo, kaip vartotojai vartoja prekę ar paslau- 
gą kasdieniame gyvenime. Kiekviena firma įsivaizduoja, kaip jų produktas yra 
vartojamas. Nuo to priklauso ir produkto dizainas, pakuotė bei daugelis kitų 
dalykų. 

2. Kitas etapas yra vartotojo popirkiminių nuostatų susidarymas - nuostatų, ku- 
rios lemia, ar vartotojas patenkintas preke ar paslauga, ar ne. 


3. Vartotojo pasitenkinimas priklauso nuo jo anksčiau suformuotų lūkesčių ati- 
tikimo realią iš produkto gaunamą naudą. Jei lūkesčiai buvo pateisinti ar vir- 
šyti, padidėja tikimybė, kad bus sukurti lojalumu pagrįsti ilgalaikiai santykiai 

(Brassingron, Pettitt, 1997). Vartotojo elgesys nepasitenkinus produktu gali 
pasireikšti įvairiai - jis gali daugiau nebepirkti šio produkto arba gali reikalauti 
kompensacijos dėl blogo produkto. Kompanija turi išsiaiškinti nusivylimo pro- 
duktu priežastis ir stengtis užkirsti kelią tokiam nepasitenkinimui ateityje. 


Taip pat įmonei svarbu žinoti, kur produktas yra dedamas jį suvartojus ar jam 
nusidėvėjus. Yra produktų, kuriuos, jiems atlikus savo funkciją, vartotojai mie- 
liau išmeta ir įsigyja naują. 
Šiame paskutiniame vartotojo sprendimo priėmimo etape kompanija turėtų 
stengtis kuo geriau išmokyti personalą susitvarkyti su nusiskundimais, pasiūlyti li- 
beralią prekių grąžinimo / kompensavimo sistemą, turėti nemokamą telefono nu- 
merį fiksuoti pasiūlymams ar kuriuo galėtų skambinti vartotojai, norintys išsakyti 
savo nuomonę. 


VEIKSNIAI, NULEMIANTYS VARTOTOJO PASITENKINIMĄ 


Vartotojo pasitenkinimą galutinai suformuoja bendras produkto įvertinimas po 
pirkimo. Įsigijęs tam tikrą prekę, pirkėjas lygina tai, ką gavo, su tuo, ko norėjo ar 
ką tikėjosi gauti. Palyginęs jis gali likti patenkintas arba ne. Daug veiksnių įtakoja 
produkto kokybės suvokimą, įskaitant kainą, vardą ir produkto funkcionalumą. 
Pasitenkinimo laipsnis tuo didesnis, kuo labiau produktas atitinka išankstinį var- 
totojo įsivaizdavimą apie jo funkcionalumą. Pavyzdžiui, moteris, perkanti brangų 
drabužį kokiai nors specialiai progai, tikėsis, kad niekas daugiau tokio drabužio 
nedėvės. Lygindama save su kitomis moterimis, ji taip pat norės atrodyti ma- 
dingesnė, turtingesnė ar net geidžiamesnė už jas (priklausomai nuo progos ir 
aplinkybių). 


Vartotojo pasitenkinimas (dvasinė būsena, adekvatus atpildas pirkimo situa- 
cijoje) yra požiūris, kuris veda prie pakartotinio pirkimo. Vartotojo pasitenkinimą 
įtakoja jo išeikvotų pastangų ir lūkesčių lygis. Išeikvotų pastangų lygis nustato pro- 
dukto vertinimą ir pasitenkinimo laipsnį. Vienodi išeikvotų pastangų kiekiai vie- 
niems žmonėms gali atrodyti kaip investicija, kitiems - kaip pasiaukojimas. Dėl 
šios priežasties pasitenkinimas bus skirtingas. 


Kiekviename vertinimo procese yra ieškoma informacijos, patvirtinančios, kad pir- 
kinys yra geras. Jei gauta informacija prieštarauja lūkesčiams, sukeliamas kognity- 
vinis disonansas. Mes tikimės, kad daugeliu atvejų mūsų lūkesčiai bus patenkinti. 
Jei taip ir yra, mes jaučiamės pateisinę savo sprendimą. Jei lūkesčiai nėra patenkin- 
ti, pasekmės gali būti labai įvairios. Pavyzdžiui, jei jūs perkate kavą vietinėje kavos 
parduotuvėje ir ji neatitinka jūsų skonio, jūs paprasčiausiai galite išeiti ir daugiau 

niekada neiti gerti čia kavos. Jei jūs ką tik nusipirkote kompiuterį ir jis nejsijungia, 
problema yra žymiai rimtesnė. Jūs turite užsitikrinti, kad ateityje tokių situacijų 
nebebūtų. Marketingo specialistams yra labai svarbu minimizuoti disonanso lygį, 
nes galima sulaukti rimtų pasekmių. Kompanijos reakcija į jūsų naujus reikalavi- 
mus lems jūsų problemos sprendimą. Kritiniais atvejais jums gali tekti pasinaudoti 
teisininkų pagalba, kad išspręstumėte tokias problemas. Žinoma, jūs tikrai niekam 
daugiau nerekomenduosite tokios kompanijos. 


Labai svarbu patenkinti vartotojo lūkesčius. Gal tai ir neduos daug teigiamo grįž- 
tamojo ryšio. Jei jūs galite viršyti pirkėjo lūkesčius, tada jūs galite gauti nedidelį pa- 
laikymą iš pozityvios „iš lūpų į lūpas“ komunikacijos. Jei jums nepavyks patenkinti 
lūkesčių, tai po to tikrai iš lūpų į lūpas sklis neigiami gandai. 


Jeigu lūkesčiai yra patenkinti, nėra pagrindo tikėtis, kad vartotojai padarys ką 
nors daugiau nei savo pasitenkinimą išlaikys atmintyje. Jei nauda viršijo lūkes- 
čius, tai gali būti, kad vartotojai paskleis gerą žinią uždaroje grupėje tarp arti- 
miausių giminių, draugų ir bendradarbių. Ši „iš lūpų į lūpas“ komunikacijos 
forma yra nekontroliuojama. Marketingo vadybininkai, tiekiantys kokybiškus, 
vertingus produktus, ir gerą aptarnavimą, gali leisti vartotojui pajausti, kad jo 
norai buvo patenkinti. 


Deja, žymiai didesnis gandų iš lūpų į lūpas sklidimas yra iš nepatenkintų klien- 
tų. Kai nauda neatitinka lūkesčių, iš karto atsiranda problema. Net mažiausias 
nepasitenkinimas keičia vartotojo nuomonę apie produktą ir prekinį ženklą. 
Šis neigiamas požiūris gali išplisti iki pardavėjo ir gamintojo. Didžiausias gali- 
mas nusivylimas sukelia teisminius procesus, patenka į pirmuosius laikraščių 
puslapius ir taip neigiamai veikia tūkstančius potencialių pirkėjų. Žala daž- 
Nniausiai apsiriboja artimiausia grupe: šeima, draugais ar bendradarbiais, tačiau 
gandas yra toks stiprus, kad tiesiogiai paveikia klausytojo požiūrį. Ar jūs galite 
prisiminti jūsų pačių patirtą teigiamą ir neigiamą jausmą? Ką jūs tada darėte? 
Kiek žmonių jūs apie tai papasakojote? Jei jūs esate tipiškas vartotojas, apie 
blogą patirtį papasakojote daugiau žmonių nei apie gerą. Šiuo būdu blogos 
naujienos sklinda greičiau negu geros. Pačiu blogiausiu atveju, bloga žinia bus 
išplatinta per masines informavimo priemones ir plačiai paplis per kelias va- 
landas. 


VARTOTOJŲ SKUNDIMOSI TIKSLAS IR ELGSENA 


Net vienas nepatenkintas vartotojas organizacijai reiškia praradimą. Vartotojų ne- 
pasitenkinimas yra didelis marketingo specialistų rūpestis, nes yra daug efektyviau 

išlaikyti esamus klientus, negu stengtis pritraukti naujus. Nusivylimas gali būti po- 
tencialus blogos nuomonės apie kompaniją šaltinis. 


+ Vartotojams nustojus naudoti kokią nors paslaugą, tik 14 proc. tai padaro dėl 
prastos produkto kokybės. 68 proc. nurodė, kad kažkas jiems buvo grubus, 
abejingas ar šiurkštus. 


+ Vienas iš penkių prekybos centrų pirkėjų pakeičia parduotuvę per metus dėl 
prasto aptarnavimo prie kasos. 


+ Išlaikyti seną vartotoją kainuoja vidutiniškai 6 kartus pigiau nei pritraukti naują. 


+ Tipiškas nepatenkintas vartotojas informuoja 11 kitų apie kokybės ir aptarnavi- 
mo trūkumus. Kiekvienas iš šių 11 praneša dar kitiems 5 žmonėms. Taigi iš viso 
apie tai sužino 67 asmenys. 


+ 96 proc. pirkėjų nesiskundžia tuoj pat susidūrę su produkto ar aptarnavimo 
problemomis. Jie paprasčiausiai nustoja pirkti produktą. 


Daugelis organizacijų dabar pradėjo žiūrėti į skundus kaip į galimybes. Skundų 
vertė yra ta, kad jie atskleidžia tai, ko vartotojai nori, ir parodo tai, ko jie nenori. Jie 
atstovauja natūralų procesą, kuris veda aukštesnės kokybės link, nes suteikia infor- 
maciją produktams ir aptarnavimui pagerinti. Efektyvi skundų sprendimo sistema 
yra būtina, norint pakelti klientų aptarnavimo lygį. Tokia sistema turėtų atlikti pa- 
vienių ir bendrų skundų analizę. 


Individuali skundų sprendimo funkcija skirta pavieniams skundams. Gerai išspręsti 
skundai gali pakeisti kliento galutinę nuomonę į teigiamą. Bendrų skundų nagri- 
Nėjimo tikslas yra identifikuoti nuolatinius klientų nepasitenkinimus. Tokia infor- 
macija yra naudojama formuluojant marketingo strategijas, norint ištaisyti skundų 
priežastis. 


Daugelis į vartotojus orientuotų kompanijų rimtai žiūri į vartotojų skundus ir daro 
sisteminius tyrimus, kad išsiaiškintų vartotojų pasitenkinimo ar nepasitenkinimo 
produktu lygį. Vienas iš efektyviausių, bet ir brangiausių būdų išspręsti vartotojo 
skundą - nemokamos telefono linijos įvedimas. Daugelis kompanijų, nuo maisto 
iki automobilių, klientams siūlo 1-800 linijų telefonus. Šios kompanijos ragina ne- 
patenkintus klientus išsakyti savo nepasitenkinimo priežastis, bet ne visiškai nu- 
stoti pirkti. 


Klientai, kurių problemos išsprendžiamos telefonu, greičiausiai bus patenkinti ir 
toliau išliks lojalūs. Kitas klientų skundų sprendimo kelias yra įsteigti klientų reikalų 
kontoras. Vadovaujami aukščiausio lygio vykdančiųjų direktorių, jos įgaliotos rinkti 
informaciją, ją analizuoti, susisiekti su nepatenkintais, patarti, kokių veiksmų reikė- 

tų imtis. Kai kuriose organizacijose klientų aptarnavimo skyriams yra suteikiama 
agreguota skundų analizės atsakomybė, kuri yra paremta skundų skaičiumi, krypti- 
mi ir pagrindiniais nepasitenkinimo šaltiniais. Ši analizės rūšis leidžia organizacijai 
nustatyti skundų etalonus, kuriais remiantis yra kontroliuojama aptarnavimo efek- 
tyvumo kokybė. 


PATYRIMU PAGRĮSTAS POŽIŪRIS 


Patyrimu pagrįstas sprendimo pirkti priėmimo nagrinėjimas yra ganėtinai nau- 
jas požiūris, susiformavęs apie 1980 m. ir taip pavadintas dėl dėmesio vartotojo 
jausmams ir emocijoms. Į vartotoją žiūrima ne kaip į racionalų mąstytoją, o kaip į 
ieškantį įvairovės, norintį patirti ypatingų pojūčių, emocijų (Mowen, 1998). Patyri- 
mu pagrįstu požiūriu nagrinėjami produktai yra laisvalaikio, pramogų gaminiai / 
paslaugos, taip pat su menu susiję produktai. 

Patyrimu pagrįstam požiūriui priskiriamas ir įvairovės, naujovių ieškojimas, pasireiškian- 
tis vartotojui perkant visai naujus ir jam nežinomus produktus, nors jis yra patenkintas 
savo senuoju produktu. Minėtam požiūriui tai priskiriama dėl to, kad gaminys / paslau- 
ga yra perkami norint sukelti tam tikrus jausmus. Vienas įvairovės ieškojimo aiškinimų 
yra vartotojo noras sumažinti nuobodulį ar pakeisti rutiną įsigijus naujo prekinio žen- 
klo produktą, taip pat porekis įnešti pokyčių ir naujovių į savo gyvenimą. 


Mowen (1998) patyrimu pagrįstam požiūriui priskiria ir impulsyvų pirkimą, kuris 
daromas esant žemam įsitraukimo lygiui ir minimaliai arba visai iš anksto nepla- 
nuojant. 


IMPULSYVAUS (NEPLANUOTO) PIRKIMO VARTOTOJŲ ELGSENA 


Impulsyvios pirkimo situacijos yra taip pat gana dažnos. Impulsyvūs pirkimai 
(spontaniški ir neplanuoti pirkimai, priklausomi nuo aplinkybių) pasižymi trumpu 
galvojimu ir ribota informacijos paieška. Neplanuotas pirkimas yra impulsyvus pir- 
kimas, kai perkama dėl momentinio noro ką nors įsigyti (Hanna ir Wozniak, 2001). 


Skiriami penki impulsyvaus pirkimo tipai: 


1. Gryno impulso pirkiniai yra perkami dėl įvairovės ir naujumo. Toks elgesys yra 
netipiškas, nes žmogus perka daiktus vien dėl to, kad tai naujiena; 

2. Siūlymu paremtas pirkimas, kai nauja prekė perkama ją pamačius parduotuvės 
ekspozicijoje. Tai pirkimai, kurie yra reikalingi, bet pirkėjui dar gerai nežinomi 
(pvz, nauji skalbimo milteliai); 

3. Planuotas impulsyvus pirkimas, kai pirkėjas impulsyviai suplanuoja nueiti į par- 
duotuvę ko nors nusipirkti, bet dar nežino, ką pirks; 


4. Priminimo efektas, kai pirkėjas prisimena reikalingą prekę tik nuėjęs į parduotu- 
vę ir pamatęs ją lentynoje arba ekrane; 


5. Planuotos prekės kategorijos pirkimas, iš anksto neapsisprendus dėl konkre- 
taus varianto (pvz, žmogus perka popierinius rankšluosčius (žino, kad jam 
reikia nusipirkti), bet išsirenka tik nuėjęs į parduotuvę). Dažniausiai renkamasi 
pigiausius daiktus, produktus, vaistus ir pan. (Hanna ir Wozniak, 2001). 


Neretai realioje praktikoje susiduriame su vartotojo impulsyvaus pirkimo atvejais. 
Vartotojų elgsenos tyrėjams yra svarbu suvokti šio tipo pirkimo prielaidas ir / arba 
atskleisti vartotojų individualių bruožų ir situacijų įtaką analogiškam pasirinkimui. 
Kainos, reklaminės žinutės ar pardavėjo komentarai dažnai paskatina pirkimus. 
Pirkimai vykdomi labai greitai. Emocinis patrauklumas tokiose situacijose dažnai 
vaidina lemiamą vaidmenį. 


ĮPROČIU GRINDŽIAMO PIRKIMO VARTOTOJŲ ELGSENA 


Net jei ir manysime, kad yra didelė pirkimo elgsenų įvairovė, vis vien yra aišku, kad 
individai labai retai skiria daug laiko gilintis į sprendimą. Dauguma pirkimų yra 
santykinai formalūs ir pirkimo veiksmas yra sumenkinamas. Didžioji pirkimų dalis 
yra siejama su praeities patirtimi ir daugumos produktų pirkimo procesas yra 
tartum įprotis - tai reiškia, kad nuo vieno pirkimo iki kito beveik niekas nesikeičia. 
Ehrenberg ir Goodhard (1979) manymu, trijų pakopų modelis yra tinkamesnis no- 
rint numatyti elgesį tam tikroje rinkoje. Šios pakopos yra: sužinojimas (Awareness), 
bandymas (Trial) ir kartojimas, arba reabilitacija (Repeat). Jis dar yra žinomas kaip 
ATR modelis (10 paveikslas). 

KARTOJIMAS 

MARKETINGO KOMUNIKACIJOS REIKŠMĖ 
VARTOTOJO PIRKIMO ELGSENAI 


Pagrindinis marketingo komunikacijos uždavinys yra padaryti įtaką sprendimo pri- 
ėmimui. Kita svarbi funkcija yra paveikti įtakotojus taip, kad jie pateiktų reikiamą 
informaciją sprendimo priėmėjui. Kaip teigia skirtingi autoriai (Hanna ir Wozniak, 
2001), šie poveikiai yra galimi daugelyje sprendimo priėmimo stadijų. Vienas mar- 
ketingo komunikacijos uždavinių yra užtikrinti sprendimo priėmėją ir įtakotoją, kad 
bus priimtas teisingas pasirinkimas, ir paveikti šias grupes taip, kad esant panašiai 
situacijai jos elgtųsi taip pat. Kalbant apie atskirus proceso etapus, kiekvienas ko- 
munikacijos metodas turi minusų ir pliusų. Atidus alternatyvių metodų parinkimas 
yra labai svarbus norint efektyviai, ekonomiškai ir veiksmingai panaudoti išteklius. 


Yra trys elementai marketingo komunikacijai su vartotoju nustatyti. Jie gali būti 
nustatyti prieš pirkimą, pirkimo metu ir po pirkimo. Planavimo metu marketingo 
vadybininkai turi atkreipti dėmesį į visus tris laiko momentus. Jei jūs kuriate priešpir- 
kiminę komunikaciją, nėra didelės reikšmės, ar jūs esate pažinimo, ar elgesio teorijos 
šalininkas. Pažinimo šalininkai gali teigti, kad visas dėmesys turi būti sutelktas į tei- 
giamo požiūrio formavimą apie organizaciją ir jos gaminamus produktus (perkelti 
produktus į atsiminimo aibę); o elgesio teorijos šalininkas teigs, kad yra svarbiau 
pateikti užuominas iš aplinkos, kad produkto vartojimas duos teigiamų rezultatų 
(elgesio skatinimas). Galima sakyti, kad informacijos apie patenkinamą produkto 
veikimą pateikimas gali padėti pasiekti abiejų teorinių mokyklų tikslus. Absoliuti 
dauguma priešpirkiminės komunikacijos yra nukreipta į patį pirkimo aktą ir tikėti- 
na, kad jie pasieks tiek elgesio, tiek pažinimo teorijų šalininkų tikslus. 


Pardavimo metu šių dviejų teorijų skirtumai labiau matomi. Pažinimo teoretikai 
gina idėją, kad pirkėjai skiria nedaug laiko pirkimams. Mąstymo laiką sutrumpina 
aplinkos, darančios įtaką sprendimui, tiesioginis poveikis. Pavyzdžiui, pirkėjai pre- 
kybos centruose pirkdami maisto produktus visam mėnesiui, dažnai susiduria su 
didele alternatyvų, atitinkančių jų norus, įvairove. Pastangos, reikalingos apdoroti 
informacijai apie visas alternatyvas, sunaudoja per daug laiko, todėl pirkėjai ieš- 
ko apsisprendimo taisyklių, kurios leistų sumažinti laiko kaštus (Hanna ir Wozniak, 
2001). Tokių „nykščio taisyklių“ pavyzdžiu (dažniau apibūdinamų kaip euristika) 
gali būti lojalumas prekiniam ženklui, pirkimas atsižvelgiant į kainą, nuolaidų „me- 
džioklė“, pirkimas atsižvelgiant į patirtį praeityje bei pirkimas pagal vizualųjį įspūdį 
(šiuo atveju pakuotė turi didžiausią reikšmę). Elgesio mokyklos atstovai pirkimo 
metu labai įdėmiai nagrinėja elgesį, bet ne kiekvienu atveju. Net ir prekybos cen- 
tro pavyzdyje gali būti atvejis, kai pirkėjas sustoja apmąstyti tam tikro pirkinio ir 
pasirenka labiau pažįstamą, pavyzdžiui pirdamas dovaną ar vyno butelį pietums. 


139 


140 





















































Vartotojų Antroji Vartotojas kaip 
elgsena dalis Individas 


Per pastaruosius 20 metų labai išaugo popirkiminės komunikacijos reikšmė. Ji 
buvo labai siaura ir apsiribodavo klientų skaičiavimu didelėse universalinėse 
parduotuvėse ar mašinų savininkų skaičiumi. O šiuo metu vis dažniau ieškoma 
didesnių galimybių popirkiminiam kontaktui. Dabar kiekvienas didesnis parduo- 
tuvių tinklas suteikia lojalaus kliento korteles ir fiksuoja duomenis apie individo 
pirkinius. Gamintojai pateikia žymiai daugiau informacijos garantinėse kortelėse, 
o marketingo tyrimų kompanijos, paprašytos pateikti tam tikrą prekių tipą mėgs- 
tančius vartotojus, siūlo sąrašus adresų ir vardų. Visų šių veiksmų tikslas yra išlaikyti 
kontaktą su pirkėju. Šioje stadijoje skirtumas tarp teorijų priklausys nuo kontak- 
to tikslo. Elgesio teorijos šalininkai sieks trumpalaikių tikslų, pavyzdžiui, kuponai 
kitam pirkimui ar kvietimai į kokį nors parduotuvės renginį; o pažinimo teorijos 
šalininkai sieks ilgalaikių tikslų, pavyzdžiui, taškų už nuskristų kilometrų lėktuvais 
rinkimas ar naujų paslaugų siūlymas lengvatine kaina esamiems klientams. Tai dar 
kartą patvirtina, kad nėra vieno teisingo komunikacijos su potencialia rinka kelio. 
Informavimo būdų, kelių ir laiko pasirinkimas priklausys nuo kompanijos nusista- 
tytų tikslų. 


Tuo pat metu kompanijos neturi pamiršti, kad jų komunikacijai įtakos turi ir pla- 
tesnė aplinka. Tai ne tik konkurentai, kurie siekia paveikti vartotojus. Alternatyviais 
informacijos šaltiniais gali būti laikomos vartotojų grupės ar žiniasklaidos komen- 
tarai, kurių įtaka turi būti įvertinta planuojant tikslus ir jų įgyvendinimo būdus. Dėl 
to vertinimo metu turi būti apžvelgti ne tik kompanijos veiksmai, bet ir tie išoriniai 
veiksniai, kurie galėjo turėti įtakos plano įgyvendinimui. 

Vartotojų Trečioji Vartotojas socialinėje ir 
elgsena dalis kultūrinėje aplinkoje 


devintoji tema 


GRUPĖS IR JŲ ĮTAKA VARTOTOJUI. 
ŠEIMOS ĮTAKA 


KAS YRA GRUPĖ? 


Grupė - tai du ar daugiau žmonių, kurie, siekdami individualių ir bendrų tikslų, 
sąveikauja tarpusavyje, dalijasi nuomonėmis, vertybėmis ir gyvenimo standartais. 

Remiantis šiuo apibrėžimu, grupė nėra tik individų sambūris, kurie atsitiktinai atsi- 
dūrė toje pačioje vietoje tuo pačiu laiku. Žmonės, dalyvaujantys kažkokiame ren- 
ginyje, nuolatiniai parduotuvės pirkėjai ar važiuojantys autobusu, nesudaro gru- 
pės. Grupė yra socialinė sistema, kuri turi savo hierarchiją, susidedančią iš tam tikrų 
vaidmenų. Remdamiesi ja, grupės nariai išlaiko nuotatinius kontaktus, bendrauja 
vienas su kitu, dalijasi nuomonėmis, vertybėmis ir gyvenimo standartais. 


Retai kuri nors grupė rūpinasi visų žmonių norais ir poreikiais. Todėl yra daug gru- 
pių, kurioms žmonės gali priklausyti: šeimos ir draugų grupės, darbo grupės, re- 
liginės grupės, miestiečių grupės, atletų grupės, labdaros grupės, bendramokslių 
grupės. Akivaizdu, kad skirtingos grupės egzistuoja dėl skirtingų tikslų. Labiausiai 
paplitęs ir laikantis grupės narius kartu tikslas - kai kurių grupės narių noras išlaiky- 
ti arba įgyti tam tikrą padėtį. Paprastai kai kurie žmonės jungiasi prie bažnyčios ne 
tam, kad dalyvautų pamaldose, bet tam, kad „įgytų“ bendruomenės pripažinimą 
ir vaizduotų teisingą gyvenimo būdą. 


ĮTAKOS (REFERENTINĖ) GRUPĖ 


Grupių nariai dažnai daro tokius dalykus, kurių vieni nedarytų, nes tada jų identite- 
tas yra susiliejęs su grupe. Tie individai ar grupės, kurių nuomonė ar elgsena būna 
ypač svarbūs vartotojui, vadinami įtakos (referentinėmis) grupėmis. 

Įtakos (referentinė) grupė - žmonių grupė, prie kurios individas derina savo in- 
dividualius požiūrius, vertinimus, tikslus kaip pagrindą savo elgsenai. 

ĮTAKOS (REFERENTINĖ) GRUPĖ 


Žmonių grupė, prie kurios 
individas derina savo individualius 
požiūrius, vertinimus, tikslus, 

kaip pagrindą savo elgsenai. 

Taigi bet kuri grupė, kuri įtakoja vartotojo pirkimo sprendimą, gali būti laikoma 
įtakos grupe. Mūsų noras solidarizuotis ir kopijuoti grupes, kuriomis žavimės, su- 
kelia daugelio produktų įsigijimą. Reklamuotojai dažnai rodo grupėje naudotus 

ir patikusius produktus. Tokios grupės gali daryti įtaką informacijos apdorojimui, 
požiūrio formavimui, pirkimo elgsenai. 


Daugeliu atvejų, įtakos grupės nenurodinėja, ką individai turi daryti. Dažnai indivi- 
dai yra įtakojami šių grupių veiksmų, pagarbos grupės nuomonei ar rūpesčio dėl 
grupės. 


Įtakos grupės „vaidina“ pagrindinį vaidmenį vartotojų sprendime, spausdamos in- 
dividus paklusti grupės normoms, aprūpindamos patikima informacija. Paprastai 
įtakos grupės yra patikimas informacijos šaltinis neinformuotiems vartotojams. Pa- 
augliai rinkdamiesi, kokios firmos džinsus ar batus įsigyti, gali pasirinkti tam tikrą 
prekinį ženklą dėl jo plataus vartojimo grupėje (joje manoma, kad tas prekinis 
ženklas tikrai geras). 


Individai taip pat linkę save vertinti, lyginti elgesį, veiksmų rezultatus su kitų, 
tokių pačių pažiūrų bei lygiaverčių individų elgsena. Mes dažnai vertiname savo 
statusą, matuojame laimėjimus ir tikriname idėjas lygindami jas su kitų, panašių į 
mus. Tada mes atitinkamai modeliuojame savo įsitikinimus ar veiksmus. Toks so- 
cialinio lyginimo procesas tampa labai ryškus, kai neįmanomas joks apčiuopia- 
mas, objektyvus kriterijus. Pavyzdžiui, rinkdami tinkamą muziką vakarėliui, šei- 
mininkai dažnai pagalvoja apie svečių skonį ir stengiasi jam įtikti. Įtakos grupės 
nusako savęs vertinimo standartus arba padeda patvirtinti asmens įsitikinimus, 
požiūrį bei elgseną. 


ĮTAKOS GRUPIŲ TIPAI 


Grupių klasifikacija gali būti paremta jų dydžiu, bendravimo dažnumu, artumo 
laipsniu. Toliau pateikiamos kelios galimos įtakos grupių tipų klasifikacijos 
(Hanna ir Wozniak, 2001). 


„Formalios - neformalios“ tipo grupės. 


Formalios grupės - gerai organizuotos hierarchinės grupės, kurių struktūra yra 
tiksliai apibrėžta, tikslai aiškiai apibūdinti, vaidmenys ir statusai aiškiai aprašyti, pro- 
cedūrų ir atsakomybės griežtai laikomasi. 

Formalios grupės - gerai organizuotos grupės su aiškia struktūra ir apibrėžtais 
tikslais bei procedūromis. 

Verslo pasaulyje praktiškai kiekviena organizacija turi formalią organizacinę struk- 
tūrą, kuri garantuoja misijos tęstinumą, strategijas. 


Neformalios grupės dažnai atsiranda formaliose grupėse. 

Formalios grupės — Neformalios grupės - 
: gerai organizuotos grupės, kurių 
grupės su aiškia struktūra struktūra, 
:  irapibrėžtais tikslais tikslai ir procedūros yra 
bei procedūromis. ne tokie aiškūs. 

Neformalios grupės - grupės, kurių struktūra, tikslai ir procedūros yra ne tokie 
aiškūs. 

Neformalios grupės susiformuoja tarp kartu dirbančių žmonių. Ši socializacija nu- 
mato keitimąsi idėjomis, požiūriais, elgesio modeliais, kurie gali būti efektyvūs orga- 
nizacijos struktūrai ar trukdyti jai funkcionuoti. Pavyzdžiui, fabrike surinkimo linijos 
darbuotojai gali vadovautis nerašyta taisykle - pasirinkti patį lėčiausią darbo tempą. 
Neformali skatinimų ir nuobaudų sistema garantuoja šios taisyklės laikymąsi. 


„Pirminė - antrinė“ tipo grupės. Pirminės grupės - mažos, artimos grupės, 
kurios nuolatos susitinka ir tiesiogiai bendrauja „akis į akį“. 


Pirminės grupės dažniausiai būna mažos ir artimos, kurių nariai susitinka, bendrau- 
ja,akis į akį“ laikosi įsipareigojimų. Šeima simbolizuoja pirminę grupę. Kiti tokių 
grupių pavyzdžiai - sportininkų komandos, studentų draugijos, vienuolynai. 


Antrinės grupės - tai grupės, kuriose stokojama nuolatinių, tiesioginių „akis į akį“ 
kontaktų. 

„PIRMINĖ — ANTRINĖ“ TIPO GRUPĖS 

Antrinėse grupėse artumas ir asmeninis bendravimas yra ne tokie akivaizdūs. Šios 
grupės stokoja bendravimo pastovumo, įsipareigojimų laikymosi, rūpinimosi ki- 
tais grupės nariais. Antrinių grupių pavyzdžiais galėtų būti profesinės organizaci- 
jos, religinės sektos, profesinės sąjungos ir pan. 


Skirtumas tarp pirminių ir antrinių grupių - asmens įsitikinimų, vertybių, nuostatų 
bei elgesio įtakos laipsnis. 


Narystės ir troškimo įtakos grupės. Narystės įtakos grupės - tokios grupės, 
kurioms individai jau priklauso arba ruošiasi priklausyti. 

NARYSTĖS IR TROŠKIMO TIPO GRUPĖS 


Troškimo įtakos grupė - 
individai siekia būti 
įtakos grupės nariais. 















Narystės įtakos grupės - 
tokios grupės, kurioms 
individai jau priklauso 
arba ruošiasi priklausyti. 

Šeimos, draugų, darbo grupės - narystės įtakos grupių pavyzdžiai. Narystės įtakos 
grupėje asmuo yra jau pripažintas ir suprastas kitų grupės narių. Narystė kai kurio- 
se grupėse yra automatinė, tarkim tapimas buvusiu studentu palikust universitetą; 
o narystė kitose grupėse, tokiose kaip politinės partijos, yra savanoriška. Individai 
gali laisvai įstoti, atsisakyti stoti ar išstoti iš grupės. 


Įtakos grupių poveikio tipai. 


Normatyvinis poveikis - individas vykdo grupės norus, kad jam būtų atlyginta 
arba kad jis išvengtų sankcijų 


Informacinis poveikis - individas naudoja grupės narių elgseną ir nuomonę kaip 
potencialiai naudingą informaciją 


Troškimo įtakos grupė. Individai turi nebūti įtaką jiems siūlančios grupės nariai. 
Individai gali siekti narystės grupėje, kurioje jiems trūksta reikiamos kvalifikacijos 
ar sugebėjimų. Tokios grupės vadinamos troškimo įtakos grupėmis. Pavyzdžiui, in- 
dividas gali norėti įstoti į prestižinį sporto klubą. Bet didelis klubo metinis narystės 

kopijuoti grupės, į kurią trokšta įstoti, narių įsitikinimus, vertybes, požiūrį ir elgesį. 
Trokštamos narystės grupės gali būti numatomos arba simbolinės. 


Numatomos troškimo įtakos grupės - tokios grupės, kuriose individai turi tik 
kelis tiesioginius kontaktus ir kažką panašaus į lūkesčius įstoti ateityje. 
Simbolinės troškimo įtakos grupės - tai grupės, į kurias patekti individo šansai 
yra maži. 

Nepaisant nuoširdžių norų ir pasiryžimo prisitaikyti bei kopijuoti grupės įsitikini- 
mus, normas, vertybes, požiūrį ar elgseną, individai turi mažai galimybių į jas pa- 
tekti. Gerai žinomos simbolinės grupės, tokios kaip sportininkų komanda ar roko 
grupė, labai įtakoja vartotojų elgseną ir gali būti imituojamos fanų manierų ar el- 
gesio. 


Atskiriančios įtakos grupės. Ne visos grupės teigiamai įtakoja vartotojus. Kai 
kurios individams „siūlo“ negatyvią įtaką. Vartotojai gali norėti jas išdiferencijuoti 
patys ir nustatyti su jomis savo ryšį. 


Yra du atskiriančiųjų įtakos grupių tipai - negatyvios ir nepripažintos. 

ATSKIRIANČIŲJŲ ĮTAKOS GRUPIŲ TIPAI 


Negatyvios (Disociatyvinės) 
























Nepripažintos įtakos 


įtakos grupės - grupės - 
grupės, su kuriomis individai grupės, į kurias individai 
nori išvengti asociacijų gali būti jau įstoję, bet 


ir sutapatinimo. nepripažinę jų vertybių. 


Negatyvios (Disociatyvinės) įtakos grupės - grupės, su kuriomis individai nori 
išvengti asociacijų ir sutapatinimo. Individai gali vengti kontaktų su tokiomis gru- 
pėmis kaip skustagalviai ar narkomanai. 

Nepripažintos įtakos grupės - grupės, į kurias individai gali būti jau įstoję, bet 
nepripažinę jų vertybių. Asmuo, užsiregistravęs vienos politinės partijos nariu, vė- 
liau gali įstoti į kitą partiją dėl nuomonių nesutapimo. 

Negatyvios įtakos grupės gali veikti vartojimo elgseną. Kai kurie vartotojai atsi- 
žvelgia į cenzūros šalininkus kaip į negatyvias įtakos grupes. Kai kurių organizacijų 
pastangos menkinti tam tikrų Hip-Hop atlikėjų muziką „priverčia“ fanus dar labiau 
juos dievinti. Pardavėjai retai stengiasi išvengti ar nepripažinti grupės. 


VAIDMENYS 


Vaidmuo - elgesio, kurio tikimasi iš individo socialiniame kontekste, modelis. 


Vaidmenys nusako teises ir atsakomybes, kurias lemia vieta grupėse. Kai kurie 
vaidmenys leidžia didesnę laisvę nei kiti. Vaidmenys nusako elgsenos ribas. Uni- 
versiteto studento vaidmens ribos yra plačios, o dvasininko - gana aiškios ir ribo- 
tos. Individo asmenybė sprendžia vaidmens atlikimo variacijas. Pavyzdžiui, du dės- 
tytojai gali dėstyti tą patį kursą, bet jiedu gali reikalauti skirtingų knygų ir naudoti 
skirtingus mokymo metodus. 


Retai individo gyvenimas turi tik vieną kurį nors vaidmenį. Jo vaidmens repertua- 
ras susideda iš daugelio vaidmenų, kurių kiekvienas galioja tik specifiniame sociali- 
niame kontekste. Elgesys, leidžiamas vieno vaidmens, gali būti nepriimtinas kito. 


Produktai gali praktiškai ir simboliškai „reikalauti“ atitikti vaidmeniu paremtus |ū- 
kesčius. Pardavimo agentai nori turėti nešiojamą kompiuterį, telefoną, kad paten- 
kintų savo darbo poreikius. 


ĮTAKOS GRUPIŲ POVEIKIS VARTOTOJŲ ELGSENAI 


Tokie veiksniai, kaip vartotojų demografinės charakteristikos bei asmeninės sa- 
vybės, taip pat grupės charakteristikos, situacija, produkto tipas - didina tikimy- 
bę, kad grupės įtaka atsiras. Pagrindinis lemiamas vartotojo pirkimo ir nepirkimo 
veiksnys, įtakojamas įtakos grupių, - produkto socialinė vertė. Išsiskiriantys pro- 
duktai - namai, automobiliai, apranga, juvelyriniai dirbiniai - priklauso aukšto 
lygio socialinėms vertybėms. Jų pirkimas yra labiau įtakojamas įtakos grupių. O 
tokie produktai kaip druska, popierius turi nedidelę vertę arba išvis neturi jokios 
socialinės vertės. Jų pirkimas mažiau priklauso nuo grupės įtakos. 


1980 m. Bearden ir Etzel tyrimai parodė, kad įtakos grupės įtakoja viešo varto- 
jimo produktus (Hanna ir Wozniak, 2001). Viešo vartojimo produktai - tie, kurie 
priklauso individui, bet juos gali pamatyti ir kiti. Jų pirkimas priklauso nuo kitų 
žmonių nuomonės. Privataus vartojimo produktai yra tie, kuriuos individai vartoja 
namuose ar privačiai (kitiems nematant), t.y. kiti net nežino, kad individas juos turi. 

Šių produktų pirkimas mažiau priklauso nuo grupės įtakos. 
Toliau pateikiamas VDU studentės Kristinos įtakos grupių poveikio pavyzdys. 


„Manau, kad dažniausiai individai yra veikiami dviejų įtakos grupių: šeimos ir draugų. 
Tą patį galiu pasakyti apie save. Šeima daro didelę įtaką, kai ruošiasi pirkti prekę, skirtą 
tik man vienai. Ruošdamiesi „pakloti“ gerą sumelę, jie turi būti tikri, kad pinigai nebus 
išleisti veltui ir kad prekė jų bus verta. Tokiu atveju, kai teoriškai aš pati turėčiau rinktis 
tai, kas man patinka, faktiškai jaučiu, kad renka šeima, o ne aš pati. Rinkdamasi dra- 
bužius, pvz. džinsus, prieinu prie man patinkančio modelio ir jau nesąmoningai laukiu 
šeimos narių reakcijos - jie paprastai vienbalsiai nusprendžia, ar man verta matuotis, 
ar ne. Žinau, kad turiu būtinai atsižvelgti į jų nuomonę (nebūtinai jai visur ir visada pri- 
tarti, bet ieškoti kompromiso), nes prieštaravimo atveju imu manyti, jog jie teisūs, nors 
mane tai ne visuomet tenkina. Nesutikdama su jų nuomone, rizikuoju negauti to, ko 
noriu. Tai nereiškia, kad aš perku tą prekę, kuri tik jiems patinka. Visų pirma ji turi patikti 
man, o aš turiu žiūrėti, ar šeimos narių nuomonė neprieštarauja manajai. 


Visiškai kitaip būna tuomet, kai šeima iš anksto duoda tam tikrą sumą pinigų, kad 
norimą prekę galėčiau nusipirkti pati Kaune, kur didesnis pasirinkimas. Tokiu atveju 
draugai yra stipriausia įtakos grupė; tai yra tie draugai(-ės), su kuriais galiu apie viską 
pasikalbėti, taip pat prasitarti apie tai, ką ruošiuosi pirkti. Tokiais atvejais labai dažnai 
būna taip, kad mano sąmonėje puoselėtas būsimų džinsų modelis (spalva, modelis, 
pasiuvimo stilius) pasikeičia. Jis keičiasi po pokalbių su draugais, iš kurių „prisigaudau“ 
įvairios informacijos, nuomonių, atsiliepimų, sąmoningai to nereikalaudama. Svajonė 
apie žydrus ir tiesaus modelio džinsus gali pasikeisti į tamsius ir platėjančius arba net į 
kitokios medžiagos kelnes. Tai neprieštarauja mano nuomonei, paprasčiausiai aš pa- 
siduodu kitų nuomonėms bei įtakai ir pakeičiu savąją nuomonę į „dar geresnę“ (bent 
jau man taip atrodo). 


Perku batus. Turiu galimybę juos pirkti be šeimos narių. Bet kadangi esu iš tų, kuriems 
jų pačių nuomonės per maža, būtinai su savimi veduosi kambario draugę, kuri jau ne 
pirmą kartą gelbsti mane panašiose situacijose. Draugę veduosi tam, kad ji pritartų 
mano pasirinkimui arba jį paneigtų, nes jau esu nužiūrėjusi kelias man patinkančių 
batų poras. Tačiau ne visada tinka tai, kas patinka. Šiuo atveju tai pasiteisino. Aš min- 
tyse jau turėjau savo būsimųjų batų įvaizdį - juodi, ilgaauliai, žieminiai, aukštakulniai. 
Pasimatavusi man patinkančius batus, iš draugės veido išraiškos suprantu, kad jie 
man netinka. Ja pasitikiu, nes jai geriau matyti. Pardavėja neriasi iš kailio, norėdama 
batus „iškišti: Tai manęs absoliučiai neįtakoja. Pasimatavusi visus patikusius, bet ne- 
pritikusius batus, sulaukiau patarimo pirkti pusilgius batus dėl praktiškumo. Apsvars- 
čiusi pasiūlymą, sutinku. Draugės „dėka“ rezultatas toks: juodi, pusilgiai, aukštakulniai. 
Tai rezultatas, kurio net nebuvau iš anksto apgalvojusi. 

Šią savo draugę galėčiau pavadinti nuomonės lydere, nes visuomet prieš ką nors 
pirkdama, jaučiu poreikį paklausti jos nuomonės. Ja pasitikiu visais atvejais. Ka- 
dangi ji yra už mane vyresnė, vyrauja psichologinė nuostata, kad ji už mane labiau 
patyrusi, daugiau gyvenime mačiusi, turinti daugiau informacijos apie vieną ar 
kitą produktą ir pan. Ji, galbūt to ir nenorėdama, netiesiogiai priverčia mane pa- 
keisti nuomonę“ 


Pardavėjai, linkę taikyti įtakos grupių įtaką kaip dalį savo strategijos, turi suprasti, 
kad vartotojai yra veikiami įvairių įtakos grupių. Skirtingos grupės įtakoja skirtingus 
žmones ir skirtingus pirkimo sprendimus. Individai gali atkreipti dėmesį į įtakos 
grupes bendraudami darbe, mokykloje ar universitete. Jie gali kreipti dėmesį į kai- 
mynų rekomendacijas dėl sodo priežiūros produktų, į kolegos - dėl automobilio 
pirkimo, į draugo - dėl sportinės aprangos. Taigi reklamuotojai, kurie taiko grupės 
įtaką, susiduria su sudėtingomis užduotimis. Pirma, jie turi atpažinti grupės tipą, 
spęsdami apie specifines produktų klases. Atpažindami grupes, kurios susijusios 
su pirkimo situacija, reklamuotojai yra linkę rinktis su situacija susijusius kanalus 
žinutėms išsiųsti ir kompanijos strategijai planuoti. 


Plačios paskirties produktų pardavėjų (automobilių, aprangos, kosmetikos, elek- 
tronikos, sporto prekių, lengvų užkandžių ar gėrimų) reklamos ir skelbimai dažnai 
vaizduoja narystės ar trokštamos įtakos grupes, kad prekinis ženklas vystytų gru- 
pės tapatumo jausmą. 


ŠEIMOS ĮTAKA 


Šeimos nariai gali labai paveikti vartotojo elgseną. Pagrindines vertybes, žinias, priori- 
tetus ir elgseną asmuo pirmiausia perima iš šeimos, o tik vėliau, susidūręs su kitomis 
institucijomis, šiek tiek koreguoja savo elgseną. 


Šeima - dviejų ar daugiau žmonių grupė, susietų gimimu, santuoka, įvaikinimu 
ar bendrais gyvenimo ryšiais ir gyvenančių po vienu stogu. Branduolinė šeima 
- namų ūkis, kurį sudaro susituokę vyras ir moteris, turintys vieną ar daugiau vaikų 
ir gyvenantys tame pačiame bute (name) 


Išplėstinė šeima - namų ūkis, kurį sudaro susituokę vyras, moteris, vaikas ir ma- 
žiausiai vienas artimasis (giminaitis) 

Tokie apibrėžimai duoda pradžią visuotinai priimtam šeimos paveikslui, į kurį įeina 
mama, tėvas ir du vaikai, tačiau realybė gali ganėtinai skirtis nuo šio paveikslo. 
Šeima kaip institucija vis labiau kinta, ty. šiuo metu ji „stovi“ prie reikšmingų pasikeitimų 

Grupė, sudaryta iš dviejų ar 
daugiau individų, kuriuos 
vienija gimimo, santuokos, 
įvaikinimo ar bendro 
gyvenimo ryšiai ir kurie gyvena 
po vienu stogu. 


Šeima yra labai svarbi 
įtakos grupė. į 


Sprendimas dėl produkto 
pasirinkimo ir vartojimo 

šeimoje dažniausiai yra bendras, 
todėl ją galima analizuoti kaip 
vartojimo vienetą. 

slenksčio. Šiuolaikinės šeimos gali įgyti kitą formą ar dydį, jos apima tradicines šei- 
mas, patėvių, maišytas, vienišų tėvų, bevaikių porų, kelių kartų ir kitokios sudėties 
šeimas. Taigi šeimos apibrėžimas tapo beveik asmeniniu reikalu. 


VAIDMENYS ŠEIMOJE 


Kiekvienas šeimos narys vaidina tam tikrą vaidmenį. Jie įtakoja sprendimo pri- 
ėmimo procesą bei tai, kas yra perkama, o kas ne. Dažniausiai realioje pirkimo 
situacijoje perka individas, o ne visa šeima. Analizuojant vartotojus, reikia su- 
gebėti identifikuoti vaidmenis dėl reikšmingos jų įtakos prekybos centrų orien- 
tacijai ir pardavimo politikai - kam ir kur produktai turi būti siūlomi. Pavyzdžiui, 
žmonos ir merginos nuperka 70 proc. tualetinio vandens ir odekolono, kuriuos 
sunaudoja vyrai. Moterys nuperka 90 proc. visų parduodamų atvirukų; mokyklos 
reikmenis vaikams paprastai perka tėvai, o ne patys vaikai. Tai suprato ir suge- 
bėjo panaudoti „Crayola', vaikų piešimo ir spalvinimo priemonių gamintojas. Iš 
pradžių kompanija reklamą, rodomą šeštadienio rytmetinių TV programų metu, 
adresavo vaikams. Vėliau supratę, kad dažniausiai jų produkciją perka mamos, 
dalį reklamos skyrė joms, pateikdami reklamą moterų žurnaluose (Hanna ir Woz- 
niak, 2001). 

Vartotojų vaidmenis šeimoje galima suskirstyti mažiausiai į 9, kartais vienas kitą 
uždengiančius, vaidmenis. Šiuos vaidmenis gali atlikti vyras, žmona, vaikas arba jie 
gali būti atliekami daugiau nei vieno asmens. 


Terminas „vaidmuo“ gali turėti mažiausiai 3 reikšmes. Įvestas (nutartas) vaidmuo 
- tikra nepaslėpta individo elgsena tam tikroje ypatingoje situacijoje. Egzistuoja 
ir suvoktas vaidmuo - individo suvokti įsipareigojimai. Paskirtas vaidmuo - tai 
vaidmuo, suformuotas kitų žmonių lūkesčių, kokiais elgsenos modeliais individas 
turėtų vadovautis toje ar kitoje situacijoje. Paskirto vaidmens sąvoka labiausiai aki- 
vaizdi šeimos vaidmenų struktūroje, kadangi nurodo, kas yra tinkama vyrui ir kas 
yra tinkama moteriai bei kas už ką yra atsakingas. Tačiau paskutinės tendencijos 
rodo ganėtinai susimaišiusį šeimos vaidmenų struktūros vaizdą - tai dabartinių 
socialinių pokyčių padarinys. 


Šeimoje egzistuojantys pirkimo vaidmenys gali įtakoti kiekvieną marketingo 
sprendimą. Kurdami produktus ir pakuotes, nustatydami kainą, paskirstymo kana- 
lus, pasirinkdami reklamos būdus, marketingo specialistai turi atsižvelgti į pirkimo 
vaidmenis. 


DEVYNI VARTOTOJŲ VAIDMENYS ŠEIMOJE 


1. Iniciatorius - asmuo, kuris inicijuoja produkto pirkimą, skatina pripažinti poreikį 
ir jį patenkinti. 

2. Įtakotojai - tai šeimos nariai, kurių įsitikinimai ir nuomonės veikia produkto pa- 
sirinkimą ir pirkimą. Vaikas gali įtakoti naminio gyvūno pasirinkimą. 


3, Informacijos kontrolierius - šeimos nariai, kurie seka ir reguliuoja informacijos 
patekimą į namus. Tėvai gali leisti arba neleisti vaikams žiūrėti tam tikras televi- 
zijos programas. 

4. Sprendėjai - šeimos nariai, turintys galią priimti sprendimus. Kažkuris šeimos 
narys gali reikalauti kito, einančio į parduotuvę, nupirkti tam tikros rūšies vyno. 

5. Pirkėjai - šeimos nariai, veikiantys kaip pirkimo įgaliotiniai, vaikštantys į par- 
duotuves ar užsakinėjantys telefonu. 


6. Paruošėjai - šeimos nariai, kurie pritaiko, transformuoja, modifikuoja, surenka 
ar kitaip paruošia produktą vartojimui. 


7. Vartotojai - šeimos nariai, kurie vartoja nupirktą ar paruoštą gaminį ar paslau- 
gą. Vartotojais gali būti, bet gali ir nebūti tie patys, kurie perka ar paruošia pro- 
duktą vartojimui. 

8. Prižiūrėtojai - šeimos nariai, kurie rūpinasi įsigytų prekių (automobilių, elektri- 
nių prietaisų, kiemo įrenginių ir t.t.) aptarnavimu, taisymu, valymu, priežiūra. 


9. Pašalintojai - šeimos nariai, kuriems suteikta teisė nuspręsti, kada nutraukti var- 
tojimą, kaip ir kada pašalinti produktą. Atliekų tvarkymo problemos suvokimas 
ir aplinkosaugos aktuali problema suteikė šiam vaidmeniui svarbos. 


Įdomu tai, kaip sprendimo priėmėjo vaidmuo kinta šeimose, kuriose nėra vaikų, ir 
tų, kuriose yra. Pastebėta, jei šeimoje yra vaikas, vyras dažniau „vaidina“ sprendimo 
priėmėjo vaidmenį. Šį tyrimą papildo kito tyrinėtojo pastebėjimas, kad vaikai pa- 
prastai labiau įtakoja tėvo sprendimą nei mamos, bet viso to priežastys ligi šiol yra 
nežinomos. 


ŠEIMOS SPRENDIMO PRIĖMIMO PROCESAS 


Šeimos labai skiriasi viena nuo kitos turtu, socialiniu statusu, gyvenimo būdu, am- 
žiumi, vaikų kiekiu ir kitais požymiais. Jos taip pat skiriasi dėl šeimos narių asmeny- 
bių. Tokiu būdu turi būti atsižvelgiama ir į specifinių gaminių ar paslaugų pirkimą. 


Sprendimai šeimoje svyruoja nuo individualaus kiekvieno šeimos nario pasirinkimo iki 
bendro dviejų ar daugiau šeimos narių sprendimo. Galima išskirti 4 sprendimo mode- 
lių kategorijas: autonominis, kai kiekvienas sutuoktinis nepriklausomai priima spren- 
dimus; vyro dominuojamas; žmonos dominuojamas; ir sinkretinis, kai sprendi- 
mas priimamas kartu. 


r ka | 


ŠEIMOS SPRENDIMŲ KATEGORIJOS 


Autonominis (Autokratinis) — Sinkretinis — 
sprendimas priimamas sprendimas 
vieno šeimos nario. priimamas kartu. 

Žemiau pateikiamas VDU studentės Kristinos aprašytas jos šeimos sprendimo pri- 
ėmimo proceso pavyzdys. 


„Mūsų šeima perka baldus. Šiuo atveju iniciatorius (iniciatorė) yra mama. Ji pirmoji 
pripažįsta poreikį, t. y. supranta, jog didžiajame kambaryje reikia keisti baldus, kad jie 

užimtų mažiau vietos, būtų kompaktiškesni, išskleidžiami. Poreikis sukonkretinamas: 
senąją sofą-lovą (dviviete) reikia keisti į modernesnę trivietę, o beveik nenaudojamus 
fotelius į vieną išskleidžiamą dvivietį. 


Mamos poreikis šiuo atveju netiesiogiai priklauso nuo šeimos gyvenimo ciklo stadijos 
- šeimos susiaurėjimo, t. y, vienas vaikas jau nebegyvena su tėvais. Psichologiniu po- 
žiūriu mama jaučia poreikį kažką keisti namuose, o drauge padidinti erdvę. 


Kai poreikis pripažintas, nepastebimai iškyla noras jį patenkinti. Tačiau reikia, kad po- 
reikį pripažintų likusieji šeimos nariai - vyras ir vaikai. Jaunąją kartą įtikinti nesunku, 
tačiau konservatyvus atstovas, šeimos galva, tam prieštarauja - nepripažįsta poreikio. 
Aš, kaip vyresnis vaikas, gyvenantis atskirai nuo tėvų, ir būdama tokio amžiaus, kai 
mano nuomonė daug reiškia, imuosi patarėjos (įtakotojos) vaidmens. Visiškai pritariu 
iniciatoriaus nuomonei ir stengiuosi palenkti konservatyviuosius į jo pusę. Taip pat pa- 
sitarnauju kaip informacijos rinkėja ir kontroliuotoja. Pasitikėdama savo kaip įtakoto- 
jos sugebėjimais, kruopščiai renku informaciją apie tai, kur galima rasti tinkamiausią 
mums reikalingų baldų modelį, tinkantį, derantį prie kambario aplinkos gobeleną ir 
pan. Taip pat lankausi baldų parduotuvėse ir sprendžiu, kad nereikia sakyti, jog Kaune 
didesnis pasirinkimas nei Utenoje (nes renkantis baldus Kaune, procesas užtruks ilgiau 
irgali sukelti abejonių dėl poreikio pagrįstumo). 


Broliui įstojus į įtakojančiųjų gretas, pavyksta prikalbėti, įtikinti prieštaraujantį tėtį, 
kad pripažintą poreikį būtina patenkinti. Šiuo atveju lemiamą žodį taria tėtis ir tam- 
pa sprendimo priėmėju - poreikį būtina patenkinti, sprendimas priimtas konsensuso 
būdu. 


Priėmus galutinį sprendimą, t. y. pakeitus prieštaraujančiojo nuomonę, galima pirkti 
(visos smulkmenos jau apgalvotos ir aptartos anksčiau). Pirkėjai šiuo atveju yra abu 
tėvai, kadangi jie naudoja bendros kasos pinigus ir jų įnašas į pirkimą yra vienodas. 


Naudotojai - patys tėvai, vaikai, vaikų draugai, šeimos draugai, giminės ir kt. 


Pagal vieną klasifikacijų, šį vartotojišką sprendimą galima pavadinti žmonos domina- 
vimo, nes ji privertė visus pripažinti poreikį ir jį patenkinti. 


Galbūt jūsų šeimoje sprendimai yra priimami visiškai kitaip ir tai, žinoma, nėra nie- 
ko bloga! Šeimų struktūrų ir veikimo būdų yra begalės, taigi ir sprendimo priėmi- 
mo būdai dėl to skiriasi. Šiame pavyzdyje gal truputį trūko labai svarbios išorinių 
veiksnių įtakos. Šeimos nariai gali būti veikiami kitų šeimų ir draugų. 

Per pastaruosius dešimtmečius šeimyninių vaidmenų sprendimo priėmimo pro- 
cese marketingo tyrimai iš koncentravimosi į šių vaidmenų šeimose aprašymą 
peraugo į besikeičiančių vaidmenų dabartinėje visuomenėje tyrimą. Patys nau- 

jausi tyrimai bando atskleisti, kaip vaidmenys kinta priklausomai nuo produkto 
kategorijos ar sprendimo priėmimo fazės. 


Ankstesni Davis ir Rigaux tyrimai parodė, jog šeimyninio vaidmens dominavimas 
priimant sprendimą priklausė nuo sprendimo priėmimo proceso fazės. Lygiagre- 
tūs kitų mokslininkų tyrimai patvirtino šią priklausomybę. Pavyzdžiui, Putnam ir 
Davidson išsiaiškino, kad informacijos dažniausia ieškoma autonomiškai, tačiau 
galutinis pirkimo sprendimas priimamas kartu. Jie taip pat nustatė, kad lyties 
faktorius priimant mažiau rizikingo pirkimo sprendimus nėra dominuojantis. 
Bendro sprendimo priėmimo procese galutinio sprendimo priėmimo pirkti ar 
nepirkti fazė yra svarbiausia atskleidžiant individualius sutuoktinių vaidmenis. 
Kai sprendimo priėmimas yra aukšto lygio, pora susirūpina dėl nepageidautinų 
pasekmių, kurios gali atsirasti priimant sprendimą autonomiškai (Hanna ir Woz- 
niak, 2001). 


Tyrinėtojai siūlo kelis svarbius veiksnius, įtakojančius santykinius vyro ir žmonos 
vaidmenis šeimoje priimant sprendimus. 


1. Lyties vaidmens stereotipas - atskyrimas sprendimų pagal vyriškus ir mote- 
riškus produktus. 


2. Indėlis į pirkimą - narys, įdedantis daugiau į pirkimą (dažniausiai pinigų), turi 
didesnę įtaką. 


3. Patyrimas - individualus sprendimas daromas dažniau, kai šeimos narys įgyja 
„sprendimo darytojo“ patyrimo. 


4, Socioekonominis statusas - viduriniosios klasės šeimos daro daugiau ben- 
drų sprendimų nei aukštesnės ar žemesnės klasės šeimos. 


ŠEIMOS GYVAVIMO CIKLAS 


Tyrinėjant šeimos kaip vartotojo elgseną, reikia atkreipti dėmesį į tokią dimensi- 
ją kaip šeimos gyvavimo ciklo stadijos. Jau daug metų sociologai ir marketingo 
specialistai suvokia, kad dauguma šeimų pereina pakankamai nusistovėjusius ir 
prognozuojamus etapus, kai šeimos nariai auga ir sensta. Šie etapai sudaro šei- 
mos gyvavimo ciklą (ŠGC). ŠGC modelio etapai grindžiami tokiomis charakteris- 
tikomis: amžiumi, šeimynine padėtimi, dirbančiojo statusu ir vaikų buvimu arba 
nebuvimu bei jų amžiumi. Marketingo specialistai dažnai numato tėvų amžių ir jų 


egzistuoja unikalūs poreikiai, skiriasi uždarbis ir specifiniai norai. 

Tradiciškai pradedant viengungišku gyvenimu, dauguma individų skuba sukurti 
šeimą. Medaus mėnesio etapas pasibaigia gimus pirmam vaikui. Tėvystės etapas 
tęsiasi tol, kol bent vienas vaikas gyvena kartu su tėvais. Po tėvystės etapo subren- 
dę vaikai išvyksta iš tėvų namų, palikdami „tuščią lizdą“. Galiausiai, mirus vienam iš 
sutuoktinių, prasideda išsiformavimo etapas. 


Kai žmonės iš vieno ŠGC pereina į kitą ar imasi kito vaidmens, įvairių gaminių ar pa- 
slaugų poreikio svarba sumažėja arba padidėja. Jauni viengungiai ir jaunavedžiai 
labiausiai tikėtini alkoholio vartotojai, barų lankytojai, vaikščiotojai į koncertus ir 
filmus. Šeimos su mažais vaikais sudaro didžiąją dalį sveiko maisto, sulčių vartoto- 
jų, o vienišų tėvų šeimos ir tos, kurių vaikai jau vyresni, yra linkusios pirkti prastesnį 
maistą. Namų priežiūros paslaugomis dažniausiai naudojasi senesnės poros („tušti 
lizdai“) ir viengungiai. Tokių vartojimo modelių supratimas kartu su žiniomis apie 
demografines tendencijas gali padėti prognozuoti specifinių gaminių ar paslaugų 
poreikio pasiskirstymą laike. Poreikių, klientų prioritetų ir preferencijų kitimo ste- 
bėjimas laike yra labai svarbus segmentuojant rinką, ieškant potencialių klientų 
ir pozicionuojant produktus. Pavyzdžiui, „Procter 8: Gamble" pristatė „Folger'“s Sin- 
gles“, skirtą žmonėms, kurie gyvena vieni ir jiems nereikia pripilti pilno kavinuko 
vienam kartui. 


MODERNIZUOTAS ŠEIMOS GYVAVIMO CIKLAS 


Neseniai tradicinis ŠGC modelis charakterizavo didžiąją daugumą šeimų. Tačiau 
pastaraisiais metais daugelis politinių, kultūrinių, sociodemografinių ir gyvenimo 
būdo tendencijų, taip pat ir technologinės naujovės pertvarkė šeimos struktūrą. 
Žymiai padaugėjo vienišų ir nesusituokusių sugyventinių, karjeristų šeimų, bevai- 
kių šeimų, vienišų tėvų šeimų, vėlai susituokusių porų ir ypač skyrybų. Tokia įvairo- 
vė susijungė su kitais reiškiniais, tokiais kaip moters vaidmens pasikeitimas, šeimos 
planavimas, dirbtinis apvaisinimas. Visa tai rodo, jog dabartinės šeimos sąvoka turi 
būti išplėsta. 


Kai kurie pagyvenę vyrai susiranda jaunas žmonas ir netgi susilaukia vaikų iš antro- 
sios santuokos. Anksčiau marketingo specialistai 55 metų amžiaus vyrą priskirdavo 
50 m. ir daugiau amžiaus kategorijai tardami, kad jo gyvenimo stilius ir vartoto- 
jiškas elgesys toks pat kaip ir kitų šios amžiaus grupės žmonių. Tačiau iš tikrųjų 
tokio žmogaus vartotojiškas elgesys labai skirsis nuo to, kokio tikisi marketingo 
specialistai. Panašiai ir jauna, nė karto netekėjusi moteris, gali turėti vieną ar du vai- 
kus nuo skirtingų vyrų. Marketingo specialistams tokį asmenį priskyrus paauglių ar 
viengungių kategorijai, klaidingai bus apibrėžiama jos vartotojiška elgsena. 

Tokių skirtingų šeimų ūkių atsiradimas ir gyvenimo sutvarkymas parodo, kad tra- 
dicinis ŠGC nebegali adekvačiai parodyti krypties, kuria progresuoja šiuolaikiniai 
šeimų ūkiai ir gyvenimo būdas. Siekdami kompensuoti tradicinio modelio ribotu- 
mą, vartotojiškos elgsenos tyrėjai sukūrė išplėstą ŠGC, kuris, savo ruožtu, geriau at- 
spindi šių dienų šeimų ūkių ir gyvenimo būdo heterogeniškumą. Netradiciniai šei- 
mų ūkiai apima šeimyninius ir nešeimyninius modelius. Netradiciniai šeimų ūkiai 
apima bevaikes poras, karjeros siekiančias šeimas, kurios vaikų gimdymą atideda 
vėlesniam laikui, poras, kurios susituokė jau turėdamos vaikų, vienišus tėvus (naš- 
liai ar našlės, asmenys, kuriems suteiktos vaiko globos teisės po skyrybų, asmenys, 
turintys nesantuokinių vaikų, vienišiai, įsivaikinę vaiką), išplėstas šeimas. Šiandien 
išplėstos šeimos apima vienišus suaugusius, kurie sugrįžta į tėvų namus, kad suma- 
žintų dideles vieno žmogaus pragyvenimo išlaidas, išsiskyrusias dukras ar sūnus, 
kurie taip pat sugrįžta į tėvų namus (galbūt su anūkais), senesnius ligotus tėvus, 
persikraustančius gyventi pas vaikus, jaunavedžius, gyvenančius kartu su vieno iš 
sutuoktinių šeima. Nešeimyniniai namų ūkiai apima vienišus asmenis (dauguma iš 
jų jauni), nesusituokusias poras (įskaitant gėjus ir lesbietes), išsiskyrusius, gyvenan- 
čius be vaikų, asmenis ir našlius. Stebėdami tokius socialinius pokyčius, tyrinėtojai 
(Hanna ir Wozniak, 2001) pasiūlė iš naujo apibrėžti šeimos gyvavimo ciklus. Mok- 
slininkai sudarė modelį (2 lentelė), apibrėžiantį 14 ŠGC kategorijų, ir šeimos galvas 
išskirstė į atskiras kategorijas: jaunų, vidutinio amžiaus ir vyresnio amžiaus. 


2lentelė. 
Šeimos gyvavimo ciklo kategorijos 

















Išsiskyrę, neturintys vaikų; ; 
Išsiskyrę, auginantys vaikus; į 
Maži vaikai; 
Paaugliai; 
Išsiskyrę, neturintys kartu | 


Vidutinio amžiaus Vyresnio amžiaus | 

Nevedę; Nevedę; 
Vedę, neturintys vaikų; Vedę, neturintys vaikų; Nevedę i 
Vedėę, turintys vaikų: Vedę, turintys vaikų; | 
Vaikai-kūdikiai Vaikai-kūdikiai; į 

į Maživaikai Maži vaikai; | 
Paaugliai (iki 18 metų) Paaugliai; | : 
Išsiskyrę, auginantys vaikus Vedę, neturintys kartu | 
gyvenančių vaikų; 





gyvenančių vaikų 

Vartotojų Trečioji Vartotojas socialinėje ir 
elgsena dalis kultūrinėje aplinkoje 


Vieni tyrinėtojai mano (Hanna ir Wozniak, 2001), kad šeimos, esančios vėlesnėje 
ciklo fazėje, supanašėja, t.y. sutuoktiniai prisitaiko prie vienas kito pomėgių. Kiti 
tyrinėtojai prieštarauja teigdami, kad bandymas susieti šeimos gyvavimo ciklą ir 
suvartojimą pagal tai yra nelogiškas ir kad tik šeimos pajamos paaiškina suvarto- 
jimo kitimą vienoje ar kitoje šeimos gyvavimo fazėje. Kad ir kiek būtų nuomonių, 
tačiau vienos geriausios schemos, kurioje galėtų būti pavaizduotas šeimos gyvavi- 
mo ciklo modelis ir su ciklo fazėmis susijusi elgsena bei suvartojimas, kol kas nėra. 
Sumaištis kyla ir dėl to, kad kai kurie tyrinėtojai pastebi akivaizdžius skirtumus tarp 
šeimos ir oficialiai nesusituokusių porų elgsenos bei vartosenos. O tai reiškia, kad 
Norint suklasifikuoti šeimas ir nesusituokusias poras pagal kažkokią schemą, reikia 
dar daug tobulėti. Pats paprasčiausias būdas, skiriantis šeimas į dvi klases, būtų 
šeimos pajamos, t.y. vienai klasei priklausytų šeimos, turinčios dideles pajamas, o 
kitai - mažas. 


Norint įtakoti šeimos kaip vartotojo elgseną, reikia žinoti daug niuansų, pavyz- 
džiui, šeimose, kuriose vaikas gimsta tada, kai jos jau pakankamai materialiai apsi- 
rūpinusios, bus kitokia vartojimo elgsena, bus renkamasi visai kitokie produktai nei 
šeimose, kurios kuria ir materialinę gerovę, ir augina vaikus. Taip pat keturiasde- 
šimtmetis tėvas, kuris jau seniai sukūręs šeimos lizdą, bus visai kitoks vartotojas nei 
tokio paties amžiaus tėvas, kurio šeimos lizdas dar visai naujas. Taigi šie du atvejai 
rodo, kad nors abiejų tipų šeimos yra panašioje šeimos gyvavimo ciklo fazėje, elg- 
senos yra skirtingos, ir specialistams, norint įtakoti tokių iš pirmo žvilgsnio panašių 
vartotojų elgesį, reikia tuos skirtumus ištyrinėti. 


NETRADICINIAI GYVENIMO SUTVARKYMO MODELIAI 


Netradiciniai namų ūkiai pakeičia tradicinės šeimos normos suvokimą. Per pasku- 
tiniąją XX a. pusę marketingo specialistai tapo nuovokesni ir labiau reaguojantys į 
įvairius netradicinius gyvenimo sutvarkymo modelius, tokius kaip „vaikai, turintys 
raktą“ (vaikai, grįžtantys iš mokyklos į tuščius, užrakintus namus), „grįžtantys vaikai" 
(tai suaugusieji, kurie ir toliau gyvena ar grįžta gyventi į tėvų namus). 

„Vaikai, turintys raktą“ 

Mažamečiai dažnai nešioja raktą pasikabinę ant kaklo, grįžta į užrakintus ir tuščius 
namus, 0 jų tėvai tuo metu dirba. „Vaikų, turinčių raktą“ kiekio augimą lėmė visa 
grupė veiksnių: padidėjęs dirbančių motinų skaičius, išplėstų šeimų, kuriose kiti 
suaugusieji padeda rūpintis vaikais, kiekio sumažėjimas. 

„Vaikai, turintys raktą“ naudojasi mikrobangėmis krosnelėmis, indų plovimo, skal- 
bimo mašinomis taip pat kaip ir kitais elektriniais prietaisais. Tokios kompanijos 

kaip, Whirlpool", „General Electric“, „Lipton“ suvokė, kad „vaikai, turintys raktą“ kartu 
su savo tėvais sudaro ganėtinai reikšmingą rinkos nišą produktams, pavyzdžiui, 
maisto pusfabrikačiams, namų apyvokos prietaisams ir namų apsaugos siste- 
moms. Šios kompanijos taip pat suprato, jog anksti suformuota ištikimybė preki- 
Niam ženklui turi potencialą išlikti ilgam laikui. 


„Grįžtantys vaikai“ 


„Grįžtantys vaikai" grįžta namo susidūrę su brangiu pragyvenimu ir nusivylę darbu. 
Tokių jaunų žmonių yra ganėtinai daug, ypač tarp tų, kurie pasirinko nepelningas 
profesijas - vaidybą, muziką. 


Nors kai kurie grįžta dėl finansinės būtinybės, kiti pasirodo ant tėvų namų slenks- 
čio, nes jų buvo išlepinti ir nenori taikstytis su prastesnėmis gyvenimo sąlygomis, 
su kuriomis susidurtų gyvendami vieni. Vyrai dažniau nei moterys grįžta pas tėvus. 
„Grįžtantys vaikai“ yra linkę daugiau išleisti asmeniniams pirkiniams: laisvalaikiui, 
drabužiams, asmeninės higienos priemonėms. 


KARTŲ MARKETINGAS 


Kartų apibrėžtas gyvenimo stilius ir socialinės vertybės daro tokią pat didelę įtaką 
pirkimui, kaip ir gerai žinomi demografiniai faktoriai: pajamos, išsilavinimas, lytis. 
Marketingo specialistai iš naujo atranda, kaip išnaudoti gyvenimiškos patirties 
veiksnį, apibūdinantį kiekvieną vartotojų kartą. Tokia praktika žinoma kaip kartų 
marketingas. 


Kartų marketingas - tai kartų suskirstymas atsižvelgiant į išorinius įvykius, vyku- 
sius jos narių asmenybių formavimosi metu. 


Kitaip nei masinio marketingo strategija, kai vartotojai, nepaisant jų demografinių 
charakteristikų, yra laikomi viena visuma, kartų marketingas identifkuoja mažes- 
nius rinkos segmentus pagal reikšmingą gyvenimišką patirtį, jungiančią žmones į 
tuos segmentus. Atsižvelgiant į tai, kad kartos dažniausiai yra apibrėžiamos gimi- 
mo datomis, bendrumas įtraukia kiekvieną kartą į įvykių, kurie vyko, kol formavosi 
jos narių asmenybės, kontekstą. 


Kohorta (grupė) - visuma žmonių, kurie pergyveno panašius atsitikimus, perėjo 
svarbius kultūrinius etapus, istorinius įvykius ir dalijosi bendrais įvykių, atsitikusių 
tam tikrame laiko intervale, prisiminimais. 


„Mercedes-Benz“ vienoje savo reklamų bandė patraukti jaunesnius pirkėjus C ir E 
klasės automobiliams panaudodama Janis Joplin, gergždžiančio balso daininin- 
kės, mirusios nuo narkotikų perdozavimo 1970 m., muziką. 

ĮSITRAUKIMAS 


Įsitraukimas - tai svarbumo laipsnis, kurį individas priskiria objektui ar temai. 


Sutuoktinio įsitraukimo lygis priklauso nuo to, kokią svarbą individui turi gaminys ar 
paslauga. Pavyzdžiui, tiriant sutuoktinių vartojimo produktų ir profesionalų paslaugų 
pirkimo modelius, nustatyti tam tikri sprendimų tipai, kuriuos priima vyras, o kuriuos 
- žmona. Cosenza atlikti tyrimai parodė, kad perkant moteriškus drabužius, domi- 
nuoja žmonos sprendimas, o perkant gyvybės ar turto draudimo polisą - vyro. Kasul 
Hughes nustatė, kad draudimo agento ir advokato pasirinkimą dažniausiai nusveria 
vyras, 0 gydytojo ar vaistininko pasirinkimą labiau įtakoja žmona. 1985 m. atlikęs 
tyrimą, Michael A. Belch parodė, kad vyrai priima sprendimus, kurie yra susiję su au- 
tomobiliais ir televizoriais, o moterys dominuoja priimant sprendimus, susijusius su 
baldais, rūbais bei su visomis namų ūkyje vartojamomis prekėmis (Hanna ir Wozniak, 
2001). Nors tradiciniai vyro ir moters vaidmenys įtakoja įsitraukimo lygį, bet iš esmės 
jis priklauso nuo asmens suinteresuotumo ir gaunamos naudos iš sprendimo rezul- 
tato. Pavyzdžiui, namų ūkio išlaikymo reikaluose tiek vyras, tiek žmona gali būti do- 
minuojančiu sprendimo priėmėju. Polinkis į autonomiją vietoje bendro sprendimo 
priėmimo atsiranda tuomet, kai vienas yra labiau suinteresuotas ir įsitraukęs į tam 
tikrą veiklą. Manoma, kad kai sprendimas susijęs su brangių produktų ar paslaugų 
pasirinkimu, tada priimamas bendras sprendimas. 


EMPATIJA 


Empatija - įsijautimo laipsnis, parodomas kito sutuoktinio pirmenybės teikimui, 
svarbus šeimos sprendimų priėmimo veiksnys. 


Empatiškas atsakas - tai reakcija, kuri priverčia vieną sutuoktinį jaustis kito su- 
tuoktinio išgyvenimų dalininku. 


Šeimose, kuriose tarp sutuoktinių egzistuoja empatiška projekcija, sprendimai 
dažniau priimami kartu. Tokiu atveju bendras sprendimo priėmimas atliekamas 
ne vien tik dėl nepageidaujamo vieno iš sutuoktinių neigiamo ir ilgalaikio nusista- 
tymo prieš galimą kito sutuoktinio autonomiškai priimto sprendimo rezultatą, bet 
ir dėl sutuoktinių noro dalytis mintimis, jausmais, nuomonėmis. 


PRIPAŽINTA VALDŽIA - AUTORITETAS 


Pripažinta valdžia - tai abipusiu susitarimu paskirta ar kultūros požiūriu reko- 
menduojama ir socialiai priimtina teisė spręsti, dažniausiai suteikiama vienam iš 
sutuoktinių. 

Priimant šeimos sprendimus, pripažinta valdžia gali atsirasti kaip apgalvoto funk- 
cijų ir vaidmenų pasidalijimo tarp žmonos ir vyro padarinys. Kiekvienas iš sutuok- 
tinių turi talentų, pomėgių, atliekamų funkcijų, dauguma iš kurių papildo kito su- 
tuoktinio pomėgius ar atliekamas funkcijas. Tokia pripažinta valdžia dažnai nėra 
suprantama kaip grėsminga, nors priešingai, ji padidina ir praturtina esamą šei- 
mos gerovę. 


Pripažinta valdžia skiriasi priklausomai nuo šeimos ūkio ir kultūros. Tai, kas kons- 
tatuojama kaip vyro ar žmonos valda vienuose namuose ar kultūroje, gali skirtis 
kituose namuose ar kultūroje. Tačiau tyrimai rodo, jog vis dėlto bendri modeliai 
egzistuoja pripažintos valdžios tipų atžvilgiu. Pavyzdžiui, žmonos turi daugiau pri- 
pažintos valdžios mažų vaikų priežiūrai, o vyro sfera aprėpia mechaninius aspek- 
tus, tokius kaip automobilio priežiūra. Konfliktas iškyla tuomet, kai porai nepavyks- 
tasusitarti dėl pripažintos valdžios, kai vienas iš sutuoktinių yra mažiau empatiškas 
kito pirmenybės teikimui, ar toje šeimoje, kurioje nėra lygybės atmosferos. 


Tačiau tokia supaprastinta sprendimų priėmimo schema iš dalies buvo sukriti- 
kuota, nes paprastai tyrimas atliekamas respondentu pasirenkant tik vieną šeimos 
narį, ir manoma, kad toks tyrimo principas bei šeimos nario daromos įtakos skirtin- 
gas supratimas negali pateikti teisingų išvadų. Sprendimo priėmimas šeimoje yra 
interaktyvus procesas ir nustatyti šeimos narių įtaką vienas kitam yra sudėtinga. 
Aiškinamasi, ar meilės stiprumas vedybiniuose santykiuose skirtingai įtakoja šei- 
mos narių apsisprendimą priimant sprendimą. Lieka neaišku, kada (gal vedybų 
pradžioje, o gal po kažkurio laiko) sprendimą šeimos nariai priima kartu, kada at- 
skirai. Taip pat neaišku, ar laikui bėgant skiriasi elgesys ir ar kinta tarpusavio įtaka 
vienas kitam antrojo tipo „šeimose“ (kai gyvenama tiesiog kartu)? 


ŠEIMOS, KURIOSE MOTERYS DIRBA 


Įdomus šeimos tyrimo aspektas - tai dirbančios moters įtaka šeimos vartojimui. 
Aiškinamasi, ar šeima, kurioje moteris dirba, skiriasi nuo kitos šeimos, kurioje mo- 
teris neturi mokamo darbo, ir ar greito, patogaus vartojimo produktai, siekiant su- 
taupyti laiko, labiau perkami pirmo tipojo šeimose. Kitas klausimas būtų, ar dirbanti 
žmona labiau nei nedirbanti įtakoja šeimos vartojimo sprendimus. Išsiaiškinta, kad 
dirbančių žmonų vyrai retai priima galutinį sprendimą, o antrojo tipo šeimose — 
sprendimus labiau įtakoja vyras. Aišku, tuojau pat kiti tyrinėtojai tokioms išvadoms 
bando prieštarauti argumentuodami tuo, kad sprendimo priėmimas priklauso 
nuo šeimos pajamų ir vertybių, bet ne nuo to, ar žmona dirba, ar ne. 1977 m. atliktas 
tyrimas neįrodė, kad tarp dirbančių žmonų ir,„laiką taupančių“ produktų vartojimo 

būtų koks reikšmingas ryšys. Tačiau jau 1983 m. išsklaidytos abejonės, nes akivaiz- 
džiai buvo įrodyta, kad laiko stoka, laisvo laiko sumažėjimas ir su tuo susijęs pirki- 
mo elgesys būdingas dirbančioms moterims (Hanna ir Wozniak, 2001). Tačiau ar 
kitokį vartojimo elgesį skatina laiko neturėjimas, ar padidėjusios šeimos pajamos, 
lieka ginčytinas objektas. 


VAIKŲ ĮTAKA ŠEIMOS SPRENDIMO PRIĖMIMUI 


Vaikų pirmasis pajamų šaltinis yra tėvai. Didesnioji šių pinigų dalis gaunami kaip 
pritarimas pirkimo sprendimui, kita dalis pinigų gaunama kaip gimtadienio dova- 
nos, pinigai atostogoms ar kitokioms progoms. Vaikai taip pat sąlyginai užsidirba 
atlikdami kai kuriuos namų ruošos darbus ar dirbdami nepastovų darbą ne na- 
muose, pvz, vaikų prižiūrėjimas ar laikraščių išnešiojimas. 


Iš vaikų apsipirkimo elgsenos galima spręsti, kad jie mėgsta pirkti parduotuvėse, 
kuriose skamba populiari muzika ir aplinkoje įkomponuoti kino teatro elemen- 
tai. Aštuonerių-dvylikos metų vaikai mėgsta parduotuves, siūlančias platų prekių 
asortimentą, įskaitant žaislus, drabužius, reikmenis mokyklai ir užkandžius. Šie vai- 
kai taip pat mėgsta ir specializuotas parduotuves dėl juose esančios plačios vie- 
nos kategorijos prekių pasiūlos, pavyzdžiui, specializuotas žaislų parduotuves ar 
muzikos įrašų parduotuves (garso kasečių, CD). Vaikų apsipirkimo elgesys išsiskiria 
išleidžiamų grynųjų pinigų turėjimu, impulsyviu pirkimu ir daugybės parduotuvių 
aplankymu. 


Spartėjant naujų technologijų vystymuisi, vaikai ir jaunimas gali turėti daugiau in- 
formacijos apie naujus produktus (jie dažnai naudojasi Internetu, mato elektroni- 
nę reklamą), o tai iš dalies gali pakeisti sprendimų priėmimo procesą šeimose. Šis 
aplinkos dinamiškumas ir numatomas pokytis turėtų atkreipti tyrinėtojų dėmesį. 


Vaikų amžius bei jų skaičius įtakoja šeimos kaip vartotojo elgseną. Tačiau dažniau- 
siai tyrinėjama tik vyro ir žmonos įtaka priimant sprendimus, o vaikai ir jų svarba 
lieka nuošalyje. Suprantama, kad sunku nustatyti, kokią įtaką vienas kitam daro 
du žmonės, o jei norime suprasti trijų asmenų (tėvo-Mamos-vaiko) tarpusavio są- 
veiką, iškyla sunkus uždavinys. Vaikų įtaka tėvų pirkimo elgsenai buvo daugelio 
tyrimų objektas. Pirmą kartą suprasti vaiko vaidmenį priimant vartojimo spren- 
dimą buvo mėginta 1968 m. Lewis A. Berey ir Richard W. Pollay. Jie įrodinėjo, 
kad mamos dažniausiai renkasi tokius produktus, kurie, jų suvokimu, yra geriausi 
vaikui, ir nebūtinai paiso vaiko norų ar užgaidų. Tačiau jau 1972 m. Scott Ward ir 
Daniel BWackman įrodė priešingai (Hanna ir Wozniak, 2001). Anot jų, vaikai daro 
didelę įtaką kai kuriems šeimos sprendimams, ypač renkantis maisto produktus ir 

žaislus. Vėliau įrodinėta, kad sprendimų priėmimui vaiko amžius neturi įtakos. Ta- 
čiau vis dėlto jaučiama tendencija, kad vaikui augant mamos dažniau nusileidžia 
ir pasiduoda jo įtakai. Manoma, kad dažnumas nusileisti priklauso nuo to, kaip 
dažnai ji kartu su vaiku matė vieną ar kitą reklamą. Vėlesni tyrinėtojai aiškina, kad 
paaugliai, stengdamiesi įtikinti priimti jų pageidaujamą sprendimą, labiau veikia 
tėvą nei motiną ir kad paties vaiko žinios, supratimas apie produktą leidžia paveikti 
šeimos elgseną vaiko norima linkme. 1997 m. viename marketingo žurnale buvo 
publikuotas straipsnis, kuriame pristatomas tyrimas apie vaiko-tėvų įtaką priimant 
sprendimus šeimoje. Manoma, kad 12-18 metų amžiaus vaikai lengviausiai įtako- 
davo sprendimus tada, kai jų norai tiesiog atspindėdavo jų tėvų norus. 

Vartotojų Trečioji Vartotojas socialinėje ir 
elgsena dalis kultūrinėje aplinkoje 
dešimtoji tema 


VARTOTOJO ĮTAKA IR INOVACIJŲ 
DIFUZIJA 


Šiame skyriuje kalbama apie du artimus procesus: difuziją ir adaptavimą. Pirmasis 
jų - kaip naujovės sklinda socialinėje sistemoje. Antrasis - kaip pirkėjas priima arba 
neigia naujoves. Abiejų procesų analizavimas yra būtinas, stengiantis į rinką įvesti 
naujus produktus. 


Difuzijų procesų tyrimai susiję su dviem pagrindinėmis sąvokomis. Pirma, šios studi- 
jos tyrinėja, kaip nauji produktai arba naujos idėjos plinta rinkoje. Tai difuzijos sąvoka. 
Antra, šios studijos kruopščiai tyrinėja sprendimų priėmimo procesą, kai vartotojas 
arba priima naują produktą / idėją, arba jį atmeta. Tai adaptacijos (pripažinimo) są- 
voka. Difuzijų procesas yra makroprocesas, susijęs su naujų produktų arba idėjų 
paplitimu nuo jų pradinių šaltinių iki plačiosios visuomenės. Priešingai, adaptaci- 
jos procesas yra mikroprocesas, susijęs su lygiais, kuriuos vartotojas pereina prieš 
priimdamas produktą. 


+ Adaptavimo procesas skirtas individualaus vartotojo elgsenai, difuzijos proce- 
sas - tikslinės rinkos kaip visumos elgsenai. 


NAUJOVIŲ DIFUZIJOS PROCESAS 


Žodis difuzija kilęs iš lotynų kalbos žodžio, reiškiančio „paskleisti',„iš(si)skleisti“. Mar- 
ketinge naujovių (inovacijų) difuzija siejasi su tuo, kaip naujovės per tam tikrą laiką 

plinta rinkoje, naudojant komunikaciją (masinės informacijos priemonės, pardavi- 
mų skatinimas, nuomonių lyderiai ir socialinės visuomenės nariai). 


Naujovių difuzijos kreivė yra naujovės difuzijos savybė, kad iš pradžių vartotojai 
ją priimama lėtai, vėliau jos priėmimas auga sparčiau, kol vėl ima lėtėti, kadangi 
praktiškai visi, norėję ir galėję ją adaptuoti, tai jau padarė. Tai suteikia galimybę 
teisingai strategiškai prognozuoti. Kitais žodžiais tariant, pagal naujovių difuzijos 
kreivės koncepciją, pirkimo tikimybė kiekviename laiko taške tiesiogiai priklauso 
nuo ankstesnių pirkėjų skaičiaus. Galima išskirti dvi pirkėjų grupes: ankstyvieji pir- 
kėjai, kurie sąlygoja pirminį naujovės difuzijos didėjimą, ir pasekėjai, kuriems reikia 
platesnio paskirstymo, daugiau reklamos, žodinės komunikacijos, kol jie tampa 
visiškai įsitikinę pirkimo sprendimo priėmimu. 


r a 


DIFUZIJOS PROCESAS 


Greitai Lėtai 
adaptuojanti | adaptuojanti 
dauguma 


Greitai 
Atsilikėliai 


Novatoriai : i 
2.596i Sei 3496 | 





Laikas | 


L. į E i 


Difuzijos procesas paprastai yra visų individualių adaptavimo sprendimų suma. 
Yra 4 pagrindiniai difuzijos proceso komponentai (Hanna ir Wozniak, 2001): 

+ Naujovės 

+ Komunikacijos kanalas (ryšio kanalas) 

+ Socialinė sistema 

+ Laikas 


Išsiaiškinkime kiekvieno iš šių 4 komponentų vaidmenį. 

Vartotojų Trečioji Vartotojas socialinėje ir 
elgsena dalis kultūrinėje aplinkoje 
NAUJOVĖS 


Laikas gali turėti arba neturėti sąsajos su naujove. Pavyzdžiui, produktai laikomi 
naujais, jeigu vartotojai mažai apie juos žino ir neturi jų vartojimo patirties. Kitais 
žodžiais tariant, tai, kas vieniems yra sena, kitiems, priešingai, gali būti visiškai nau- 
ja. Kaip personaliniai kompiuteriai, mobilieji telefonai: vieniems jie yra neatskiria- 
ma gyvenimo dalis, o trečiojo pasaulio šalims -„neįkandami“ produktai. 


Nauja gali būti ir tai, ką vartotojas suvokia kaip nauja. Šiuo atveju nesvarbu, kiek 
laiko produktas yra rinkoje. Produktas yra naujas firmai, kuri jį pateikia rinkai, bet 
nebūtinai jis yra naujas rinkai ar vartotojams. 


Tyrinėtojai apie produkto ar paslaugos naujumą dažnai sprendžia pagal tai, kokia- 
me lygyje vartotojai vartoja tą gaminį ar paslaugą. Produktai gali būti laikomi nau- 
jais, jeigu per tam tikrą laikotarpį jį perka santykinai mažas potencialių vartotojų 
skaičius. Panašiai, produktai taip pat gali būti laikomi naujais, jeigu jų buvimo laikas 
rinkoje santykinai yra trumpas (sakykime, trys ar šeši mėnesiai nuo pristatymo). 


Naujovę gali sąlygoti ir pakeista organizacijos marketingo strategija. Naujumo re- 
zultatas gaunamas keičiant pakuotės, kainodaros, paskirstymo ar rėmimo strate- 
gijas. Technologinių ar marketingo strategijų pokyčiais pakeistas produktas, kurio 
rezultatas yra naujas pozicionavimas, gali būti laikomas nauju. 


PRODUKTO NAUJUMAS IŠ VARTOTOJO PERSPEKTYVOS 


Naujovės gali būti kelių formų. Kai kurios naujovės reiškia unikalius techninius pri- 
valumus, kurie buvo panaudoti naujų produktų gamybai (telefonams arba kompiu- 
teriams). Naujove gali būti patobulinti esami produktai, pavyzdžiui, suteikiant dar 
vieną savybę, spalvą arba kvapą. Nors kai kurios naujovės simbolizuoja pakitusias 
socialines ir psichologines vertybes (nauji mašinų modeliai ar šukuosenų stiliai). 


Robertson (1967) nustatė tris naujų produktų klases: 


+ Nenuolatinės inovacijos; 
+ Dinamiškai nuolatinės inovacijos; 
+ Nuolatinės inovacijos. 


Šių produktų klasių skirtumai grindžiami dviem elementais: technologinių poky- 
čių apimtis ir vartojimo būdo pokyčių apimtis. Iš vartotojų elgsenos perpektyvos, 
kuo didesni yra vartojimo būdo pasikeitimai, tuo mažesnis šansas, kad naujovė 
bus greitai adaptuota. Ir atvirkščiai, kuo mažiau naujovė trikdo esamus įpročius, 
tuo didesnė tikimybė, kad jos adaptavimas plačiai pasklis. 

PRODUKTO NAUJUMAS Iš VARTOTOJO sasas | 











L . 


Nenuolatinės inovacijos. Nenuolatinės inovacijos (naujovės) yra unikalūs 
produktai, kurie labai pakeičia esamą pirkimo ir vartojimo būdą. Nenuolatinės 
naujovės yra didelės technologinės pažangos rezultatai ir paprastai reikalauja 
įgyti naujų pirkimo ir vartojimo įgūdžių. Dėl šios priežasties marketingo spe- 
cialistai pirmausia privalo paruošti galimus klientus tinkamai reaguoti į naujo- 
vę, O tik po to parduoti produktus. Jeigu pirmasis etapas pavyksta, produkto 
pardavimas nėra sudėtingas procesas. Šis faktas paaiškina, kodėl dažnai nau- 
jiems produktams sunku pritapti rinkoje. Pavyzdžiui, tokiems produktams kaip 
mikrobangų krosnelės ar kontaktiniai lęšiai prireikė nemažai laiko, kol visuo- 
menė juos priėmė. 


r kg | 


NENUOLATINĖ INOVACIJA | 


Produktas toks naujas, kad 
atlieka funkcijas, kurių neatlieka 
ankstesni produktai. Toks 
produktas reikalauja iš vartotojo 
; naujų pirkimo ir vartojimo 

* įgūdžių (pvz, faksas, el.paštas, 

: internetas, vaistai nuo AIDS). 

Vartotojų Trečioji Vartotojas socialinėje ir 
elgsena dalis kultūrinėje aplinkoje 


Nenuolatinės naujovės yra retos. Praeities pavyzdžiai - automobiliai, telefonai, arba 
neseni pavyzdžiai - televizoriai, fakso aparatai, personaliniai kompiuteriai, mikro- 
bangų krosnelės, skaitmeninės kameros, videodiskai. Tokio tipo naujovės keitėsi 
ir toliau keisis priklausomai nuo mūsų gyvenimo būdo ir veiklos. Kaip pasirodęs 
personalinis kompiuteris sukūrė dirbančio namuose kompanijos darbuotojo fe- 
nomeną, leido daugeliui žmonių dirbti neišėjus iš jų namų, taip ateityje gali pakisti 
pirkimo proceso struktūra ir pan. 


Dinamiškai nuolatinės inovacijos. Dinamiškai nuolatinės inovacijos yra sukur- 
ti nauji produktai arba pakeisti dabar egzistuojantys, kurie nereikalauja didesnių 
techninių pakeitimų ir per daug nekeičia esamo pirkimo ir vartojimo įgūdžių. 
Dinamiškai nuolatinės naujovės apima egzistuojančių produktų pakeitimą, pato- 
bulinimą, papildymą. Viena vertus, jos gali būti naujas reiškinys; kitais atvejais jos 
tik nežymiai gali skirtis nuo esamų produktų, t.y. paprastai nedidelių modifikacijų 
rezultatai. Dinamiškai nuolatinės naujovės turi savybę truputį trikdyti esamą varto- 
jimo praktiką ir reikalauja tam tikro pasirengimo. Pavyzdžiu galėtų būti nešiojami 
kompiuteriai, vadinamieji „laptopai“, ar elektriniai dantų šepetėliai, priekinių ratų 
varomos mašinos, mobilieji telefonai. 


| DINAMIŠKAI NUOLATINĖ INOVACIJA 


Produktas, kuris skiriasi nuo 
ankstesnių produktų, bet 
nereikalauja iš vartotojo naujų 


pirkimo ir vartojimo įgūdžių 
(elektriniai automobiliai, 
tušinukai). 


L | 





Nuolatinės inovacijos. Nuolatinės inovacijos - tai nežymiai pakeisti ar pato- 
bulinti egzistuojantys produktai, nekeičiantys esamų vartojimo įgūdžių. Nuolati- 
nės naujovės dažnai įgauna imitacinių produktų formą. Kitaip tariant, produktas 
galbūt yra naujas jį gaminančiai kompanijai, bet ne naujas rinkai, pavyzdžiui, 
dietinių produktų linija maisto pramonėje. Kitos nuolatinės inovacijos apima ne- 
žymius produkto pakitimus, kurie siejasi su jo išvaizda: pakuotės forma ar spalva, 

nauju skoniu, stiliumi ar mada. Pavyzdžiais galėtų būti nauji automobilių mo- 
deliai, patobulintos dantų pastos, mažiau nikotino turinčios cigaretės, skystas 
muilas ir pan. 


Fr ka | 


NUOLATINĖ INOVACIJA | 
Naujas produktas, kuris 
charakterizuojamas pagerinimais ir 
papildymais ir mažais vartojimo 
įgūdžių pokyčiais (mažiau kalorijų 





es I 
turintis maistas, atnaujintos 
kompiuterių programos). e 
L | 





Robertson (1967) atlikti tyrimai papildė naujovių rūšių sąrašą, įtraukę vadinamąsias 
simbolines naujoves. Simbolinės naujovės reiškia naujos socialinės ar psichologi- 
nės prasmės atsiradimą. Pavyzdžiui, naujo stiliaus džinsai yra į madą orientuotas 
drabužis. Kai Lee (džinsų firma) sukūrė Relaxed Rider stiliaus džinsus moterims, 
anksčiau tik į vyrus orientuoti produktai dabar buvo pritaikyti ir aktyviai gyvenan- 
čioms moterims. Panašiai buvo pristatytos ir odos priežiūros priemonės vyrams. 
Kitais simbolinių naujovių pavydžiais galėtų būti nauji šukuosenų stiliai, nauji 
maisto produktai ir gėrimai ir tt. 


VEIKSNIAI, ĮTAKOJANTYS VARTOTOJŲ NAUJŲ 
PRODUKTŲ ADAPTACIJĄ 


Vieni nauji produktai pasižymi staigia sėkme, o kiti grumiasi dėl išgyvenimo. Rem- 
damasis produktų adaptacijos tyrimų rezultatais, Rogers (1995) nustatė 5 pro- 
dukto charakteristikas, kurios įtakoja vartotojo naujo produkto adaptavimo lygį. 
Charakteristikos būtų tokios: 


. Santykinis pranašumas (relative advantage). 

. Suderinamumas (compatibility). 

„ Paprastumas-sudėtingumas (simplicity-complexity). 

„ Įsimintinumas (observability). 

„ Išmėginimo ir dalumo galimybės (trialibility and divisibility). 


EBU0N— 

1. Santykinis pranašumas. Vartotojai labiau linkę įsigyti tuos naujus produk- 
tus, kurie teikia santykinai didesnę naudą negu alternatyvūs produktai. Santy- 
kinis pranašumas - tai yra laipsnis, iki kurio vartotojas naują produktą suvokia 
esant kitokį ir geresnį negu yra jo pakaitalai. Kuo didesnė nauda, tuo didesnę 
galimybę turi naujas produktas, kad vartotojai jį adaptuos. Vis daugiau vartotojų 
dabar garso kasetes ir plokšteles keičia kompaktiniais diskais (CD). Buvo metas, 
kai vartotojai keitė spausdinimo mašinėles kompiuteriais, akinius - kontaktiniais 
lęšiais. 

2. Suderinamumas. Naujas produktas turi būti susietas su vartotojo esamais 
norais, poreikiais, vertėmis, požiūriais, patirtimi, įpročiais. Kuo geriau naujas pro- 
duktas atitiks vartotojų gyvenimo būdą ir įgytą praktiką, tuo greičiau naujovė bus 
adaptuota. 


3. Paprastumas. Paprastumas yra dydis, nusakantis, kaip lengvai naujas produk- 
tas vartotojams yra suprantamas naudoti. Kuo paprasčiau yra naudoti inovaciją, 
tuo didesnė galimybė, kad ji greitai bus priimta ir adaptuota vartotojų. Naudojant 
naujausias technologijas, kai kurie produktai vartotojams tapo pernelyg sudėtingi 
ir jie ėmė jų vengti. Stebėdami šią tendenciją, kamerų gamintojai pirmieji suvokė 
paprastumo svarbą. Taip gimė modernios kameros (tiek fotoaparatai, tiek filmavi- 
mo), kuriomis mėgėjai, įdėję minimalias pastangas, galėdavo gauti profesionalius 
rezultatus. Daug populiarios programinės įrangos paketų Macintosh ir Windows 
kompiuteriams buvo specialiai suprojektuota taip, kad supaprastintų naudojimąsi 
jais (user-friendly). 


4. Pastebimumas. Pastebimumas yra dydis, nusakantis, kiek inovacija yra matoma 
(aiški) ir pasiekiama jos potencialiems vartotojams. Aiškiai matomi produktai - auto- 
mobiliai ir mada - yra greičiau adaptuojami ir greičiau pasklinda nei, sakykime, 
sriubos, kurių naudojimas pasižymi privatumu. Sportinių prekių gamintojai (kaip 
Wilson) ir sportinės avalinės gamintojai (kaip Nike ar Reebok) dažnai skatina pro- 
fesionalius sportininkus nešioti jų produkciją, siekdami sustiprinti produktų prekinį 
ženklą. Kai naujas produktas yra naudojamas žymių sportininkų ar kino garseny- 
bių, jo adaptavimo procesas žymiai pagreitėja. 


5. Išmėginimo galimybės. Jei vartotojai turi galimybę išbandyti produktą ir 
įvertinti jo naudą iki pirkimo proceso, jo adaptavimas pagreitėja. Kai vartotojams 
duodamas nemokamas pavyzdys pabandyti, mėginimas yra paprastas. Tokie mi- 
Nnipavyzdžiai yra siunčiami vartotojui tiesiai į namus arba išdalijami parduotuvėse. 
Nors tokių vartotojiškų produktų kaip maistas, muilas, dantų pasta praktika yra pa- 
prasta, vis dėlto ji sudėtingesnė ilgalaikio naudojimo produktų atveju. Ribota to- 
kio tipo prekių išbandymo galimybė vis dėlto įmanoma naudojant tokias taktikas, 

kaip prezentacijos parduotuvėse ar vartotojo namuose, išsimokėjimo paslaugų 
teikimas, šimtaprocentinė garantija ir pan. 


KOMUNIKACIJOS KANALAI 


Komunikacija yra labai svarbi naujovės difuzijos procesui. Komunikacija leidžia 
remti prekinį ženklą ir taip parduoti gaminius ar paslaugas. Be komunikacijos 
kanalų vartotojai liktų nežiną apie naujų produktų atsiradimą rinkoje. Inovacijų 
tyrinėtojai atkreipia dėmesį į informacijos perdavimo procesą per įvairius komu- 
nikacijos kanalus. Jų tikslas yra suprasti atskirų kanalų įtaką produktų adaptavimui 
ar atmetimui. 


Nesvarbu, koks didelis yra organizacijos rėmimo biudžetas, nemaža dalis žinių 
apie produktą atkeliauja neformaliu komunikacijos kanalu „iš lūpų į lūpas“, kurios 
papildo organizacijos reklamą ir asmeninio pardavimo pastangas. Žodinė komu- 
nikacija atsiranda tada, kai produktą pabandę vartotojai, pasako savo nuomonę 
apie jį artimiesiems ar draugams. Nors marketingo specialistai gali kontroliuoti 
naujo produkto reklamą, žodinė komunikacija negali būti kontroliuojama. Dėl šios 
priežasties ji gali būti pozityvi ir naudinga arba negatyvi ir žalinga. Nors neformali 
komunikacija padeda atkreipti vartotojų dėmesį į produktą, ji gali ir pakenkti orga- 
nizacijoms, kai pasklinda negatyvi informacija, negatyvūs gandai. Žodis traktuoja- 
mas daug efektyviau nei reklama. Inovacijų difuzija labiau priklauso nuo teigiamų 
tarpasmeninių santykių grandinės, kaip vienas paskui kitą vartotojų sluoksniai pri- 
ima naujovę. 


SOCIALINĖ SISTEMA 


Individai neegzistuoja socialiniame vakuume.- Greičiau jie yra socialinės visuo- 
menės nariai. Socialinė visuomenė yra fizinė, socialinė arba kultūrinė aplinka, 
kuriai individai priklauso ir kurioje funkcionuoja. Socialinė sistema vienija bent 
kartais sąveikaujančių asmenų grupes, kadangi jų nariai dalijasi panašiais po- 
reikiais, problemomis, veiklomis, interesais, gyvenamąja vieta, darboviete ir pan. 
Socialinės sistemos nariai turi bent vieną panašią savybę (lytį, amžių, išsilavini- 
mą), kuri padaro juos potencialiais produktų pirkėjais arba jiems įtaką darančiais 
asmenimis. 


Kiekvienoje socialinėje sistemoje atskiras individas turi tam tikrą statusą ir vaid- 
menį. Teigiamos ir neigiamos sankcijos užtikrina tam tikrą elgesį, kurio yra laiko- 
Masi. Socialinė sistema - tai yra normų ir verčių visuma ir nariai linkę jų laikytis, 

priimdami pirkimo sprendimus. Reikia turėti omenyje, kad individai egzistuoja 
daugelio socialinių sistemų sankirtoje (asmeninių, šeimyninių, socialinių ir pro- 
fesinių) ir dažnai iškyla vaidmenų konfliktai, kurie kokiu nors būdu turi būti iš- 
spręsti. 


Robertson (1967) nustatė, kad naujovių difuzija visuomenėje priklauso nuo socia- 
linės sistemos ir kad visa rinka gali būti charakterizuojama pagal egzistuojančių 
skirtingų socialinių sistemų ir atskirų segmentų jose savybes. Trys socialinės siste- 
mos aspektai, kurie įtakoja naujovės pasklidimo greitį: 


+ Kuo didesnis naujovės ir socialinės sistemos narių vertybių, normų, lūkesčių 
suderinamumo laipsnis, tuo spartesnė inovacijos difuzija. 


+ Kuo socialinė sistema homogeniškenė, tuo greitesnis inovacijos difuzijos pro- 
cesas. 


+ Naujovės difuzija tarp kultūrų labai priklauso nuo to, kaip toli viena nuo kitos 
yra šalys, kuriose gyvena vienodų kultūrų atstovai. 


LAIKAS 


Laiko, kaip atskiro kintamojo, įtraukimas į inovacijų difuzijos analizę yra sąlygotas 
kelių svarbių jo savybių. Žinant adaptacijos lygį arba santykinį greitį, per kurį 
vartotojai adaptuoja naujovę, planuojant pardavimus arba reikalingus išteklius, 
laikas yra esminis dalykas. Jeigu adaptacijos lygis kinta nežymiai, per didelis pro- 
dukcijos kiekis įšaldo kapitalą, sąlygoja per dideles atsargas ir nulemia mažesnes 
kainas, kad paspartintų pertekliaus pardavimą. Panašiai, žinios apie vartotojų 
naujo produkto pirkimo dažnumą padeda racionalizuoti paskirstymo sistemą. 
Taigi šie du laiko veiksniai gali būti įvardijami adaptacijos lygiu ir pirkimo daž- 
numu. 


Adaptacijos lygis - tai yra laiko tarpas, kurio prireikia socialinės sistemos nariui 
(potencialiam vartotojui), kad adaptuotų inovaciją. 


Pirkimo dažnumas parodo, kaip dažnai nuo pirmo įsigijimo vartotojas toliau per- 
ka naują gaminį ar paslaugą. Kartais jis dar vadinamas pakartotino įsigijimo lygiu. 
Šis matas skiriasi tarp dažnų pirkėjų (heavy users, kurie perka daug ir dažnai), viduti- 
nių pirkėjų (moderate users, kurie parodo vidutinį pirkimo ir naudojimo laipsnį), ne- 
pastovių pirkėjų (light users, kurie perka nedaug prekių ir daro tai gana retai). Naujo 
produkto gamintojams pirkimo dažnumas yra svarbi informacija planuojant pa- 
skirstymo sistemą. Nesėkmingai nustatytas šis dydis gali reikšti atsargų trūkumą 
tarpininkams, jei paklausa neįvertinta, arba perpildymą, jei paklausa pervertinta. 

INOVACIJAS ADAPTUOJANČIŲJŲ KATEGORIJOS 


Vartotojai skiriasi individualiomis savybėmis: pasiruošimo bei noro inovaciją pri- 
imti irją išbandyti lygiu. Kitais žodžiais tariant, vieni žmonės išbando ir priima naują 
produktą iš karto jį pristačius rinkoje, o kiti delsia, laukia papildomos informacijos 
arba pasikliauja kitų, labiau linkusių rizikuoti, asmenų patirtimi ir tik tada nuspren- 
džia, pirkti ar ne. Vieni žmonės pirkimą uždelsia ilgiau nei kiti arba apskritai nie- 
kada neperka. Marketingo vadybininkų tikslas yra nustatyti, kaip skiriasi vartotojų 
elgsena po produkto pristatymo rinkoje, kiek ilgai vienos grupės laukia, kokios yra 
tokio elgesio priežastys, kokie individualūs ir išoriniai veiksniai veikia greitai adap- 
tuojančių elgseną ir pan. 


Rogers (1995) suformulavo 5 adaptuojančiųjų kategorijas pagal tai, per kiek lai- 
ko vartotojai adaptuoja naują gaminį ar paslaugą. 

INOVACIJAS ADAPTUOJANČIŲJŲ KATEGORIJOS | 

+ Novatoriai — 2,590 visos rinkos. 

+ Greitai adaptuojantys žmonės — 13,5*6 visos rinkos. 
+ Greitai adaptuojanti dauguma - 3496 visos rinkos. 
+ Lėtai adaptuojanti dauguma — 3496 visos rinkos. 

+ Atsilikėliai — 1696 visos rinkos. 


Dar yra individų, kurie niekada nepriima jokios 
inovacijos — tai neadaptuojantys žmonės. 

Novatoriai. Užimantys 2,5 proc. rinkos vartotojų, novatoriai yra linkę rizikuoti ir 
pirmieji adaptuoja naujoves. Novatoriai paprastai turi aukštesnį socialinį statusą 
ir didesnes pajamas. Jie paprastai jaunesni, gerai išsilavinę asmenys, kosmopoli- 
tiškesni, mobilesni, labiau savimi pasitikintys ir vertinantys individualias normas 
labiau nei grupines. Novatoriai informaciją gauna iš neprivačių, mokslinių ir eks- 
pertinių šaltinių. Efektyvus naujovių rėmimas, skirtas novatorių tikslinei rinkai, pasi- 
žymi faktų apie produkto savybes ir jo teikiamą naudą gausa. Novatoriai retai būna 
ištikimi prekiniam ženklui, jie linkę vadovautis produkto patrauklumu ar skirtingų 
situacijų iššūkiais. 

| NOVATORIAI | 


+ Novatoriai — pirmieji vartotojai, pripažįstantys naują produktą. 
+ Darjie vadinami technologijų entuziastais. 


+ Šie žmonės linkę eksperimentuoti, rizikuoti, yra socialiai 
dinamiški, komunikabilūs, vartoja daug informacijos šaltinių. 


L " | 
Individai dažnai būna novatoriai vienos kategorijos produktams ir konservatyves- 
ni kitoms. Pavyzdžiui, galima rengtis konservatyviai ir vairuoti naujausio modelio 


automobilį. Taigi marketingo specialistams tenka sunki užduotis nustatyti galimus 
jų naujovės vartotojus novatorius. 





Greitai adaptuojantys. Greitai adaptuojantys modelyje užima kitus 13,5 proc. 
visų naujų produktų adaptuotojų. Šios kategorijos asmenys nėra pirmieji priėmę 
naujovę, tačiau jie tai daro pakankamai ankstyvame produkto gyvavimo cikle, nors 
ir gana atsargiai. Priešingai novatoriams, kurie charakterizuojami kaip nepriklauso- 
mi nuo vietinės visuomenės, greitai adaptuojantys yra labiau socialiai integruoti ir 
priklausomi nuo socialinės grupės. Jie labiau pasitiki socialinės grupės normomis 
ir vertėmis, bet dažniausiai būna nuomonių lyderiai. Kadangi jie gali įtakoti žo- 
dinę komunikaciją socialinės grupės viduje ir kiti nariai rodo susidomėjimą jų nuo- 
mone, greitai adaptuojantys greičiausiai yra svarbiausi nustatant, ar naujovė turės 
pasisekimą, ar ne. Dėl šios priežasties jie labiausiai įtakoja tai, kuris produktas bus 
priimtas būsimųjų vartotojų. 

GREITAI ADAPTUOJANTYS 








+ Greitai adaptuojantys žmonės - tai vartotojų grupė, kuri 
| perka produktą iškart po jo pristatymo, tačiau 

vėliau nei novatoriai. 

| + Šiežmonės mėgsta vadovauti, jiems patinka prestižas ir 

| pagarba, susijusi su naujų produktų pirkimu. Jie priima 

| naujus produktus atsargiau nei novatoriai. 

Naujo produkto vadybininkai supranta, kad produkto difuzijai labai svarbus į ino- 
vacijas linkusių individų vadovavimo nuomonei procesas. 

Vadovavimas nuomonei (Opinion Leadership) - procesas, kurio metu vienas in- 
dividas (nuomonės lyderis) neformaliai įtakoja kitų asmenų (nuomonės ieškotojų 
ir nuomonės priemėjų) vartojimo elgseną. 


Nuomonės lyderis (Ekspertas) - individas, kuris veikia kaip tarpininkas tarp mar- 
ketingo komunikacijos priemonių ir individų ar grupių: jis jiems neformaliai teikia 
informaciją ir patarimus apie produktą(-us). Nuomonių lyderiai įvertina visą infor- 
maciją, susijusią su nauju produktu, ir žodine komunikacije perduoda ją kitiems 
vartotojams (nuomonės ieškotojams ir nuomonės priėmėjams). Nuomonės 
lyderio poreikiai: 


+ saviraiškos poreikis; 

+ socialinio įsitraukimo poreikis; 
produkto žinojimo poreikis; 

+ informacijos skleidimo poreikis. 


Nuomonės ieškotojas (Opinion Seeker) - individas, kuris aktyviai ieško informa- 
cijos apie produktą pas kitus asmenis. Nuomonės priėmėjo poreikiai: 


+ informacija apie naują produktą ar naują panaudojimą; 
+ suvokiamos rizikos mažinimas; 

+ ieškojimo laiko trumpinimas; 

+ nuomonės lyderio pritarimo gavimas. 


Nuomonės priėmėjas (Opinion Receiver) - asmuo, priimantis kito asmens siū- 
lomą nuomonę. 


Nuomonių lyderius yra nelengva identifikuoti, tačiau marketingo specialistai 
dažnai stengiasi nustatyti tokių žmonių demografines ir psichologines charak- 
teristikas, kad rėmimo veiksmus žiniasklaidoje ir reklaminėse kampanijose pir- 
miausia nukreiptų į juos. Kiti įtaką darantys individai yra rinkos žinovai (market 
mavens) - individai, turintys informacijos apie daugelį produktų, pirkimo vietų 
bei padėtį rinkoje. Jie domisi tam tikrų produktų rinka, jos pokyčiais. 


Greitai adaptuojanti dauguma. Greitai adaptuojanti dauguma sudaro 34 proc. 
visų adaptuotojų. Nors greitai adaptuojanti dauguma priima naujovę anksčiau 
negu likę socialinės sistemos nariai, jie atsargiai apsvarsto savo sprendimą. Grei- 
tai adaptuojančiai daugumai priklauso žmonės, linkę surinkti daugiau infor- 
macijos apie produktą, įvertinti ankstesnių adaptuotojų vartojimo patirtį; daž- 
niausiai jie būna nuomonių lyderių artimieji, draugai ar kaimynai. Ši grupė 
sudaro nuomonės ieškotojus ir nuomonės priėmėjus. Greitai adaptuojanti 
dauguma pasikliauja pardavimų atstovais ir ankstesnių adaptuotojų suteikta 
informacija. 

GREITAI ADAPTUOJANTI DAUGUMA 


+ Greitai adaptuojanti dauguma — vartotojų grupė, kurie 
perka produktą labiau apgalvoję ir daug įdėmiau nei greitai 
adaptuojantys žmonės. 

Lėtai adaptuojanti dauguma. Jie sudaro kitus 34 proc. visų adaptuotojų. Tai 
skeptikai. Jie gali neturėti pakankamai išteklių inovacijai priimti arba mano, kad 
ji per brangi ir neverta įsigyti. Šios grupės nariai priima naujovę tik spaudžiami 
visos socialinės grupės narių elgesio, ir tai tik tuomet, kai praktiškai visi naudojasi 
naujove. Lėtai adaptuojanti dauguma yra žemiau vidutiniųjų socialinėje grupėje ir 
dažniausiai ne tokie išsilavinę. Jie pasitiki žodinės komunikacijos priemone labiau 
nei masinės informacijos priemonėmis. Reklama ir asmeninis pardavimas tokiems 
nedaro didelės įtakos. Rėmimo strategija turėtų remtis kažkuo panašiu į: „Kiti tai 
turi, kodėl gi ne tu?". 

LĖTAI ADAPTUOJANTI DAUGUMA 


+ Lėtai adaptuojanti dauguma - vartotojų grupė, kuri perka 
produktą po greitai adaptuojančios daugumos, kai 
nėra jokios suvokiamos rizikos, skeptikai. 


+ Greitai ir lėtai adaptuojančios daugumos kartu sudaro 
apie 68 Yo visos grupės, kuri adaptuos produktą. 

Atsilikėliai. Jie sudaro paskutiniuosius 16 proc. visų adaptuotojų. Panašiai kaip 
novatoriai, jie nesiremia socialinės grupės normomis ir vertėmis; užima žemiausią 
socialinės sistemos lygį. Atsilikėliai yra nepriklausomi ir ribojami tradicijų. Nutolę 
nuo progresyvios rinkos procesų, atsilikėliai yra įtarūs pokyčiams ir atsisako priimti 
naujoves, kol jos nenusistovi ir netampa tradicijomis. Kol atsilikėliai priima naujovę, 
pastaroji gali būti kelis kartus pakeitusi savo formą. Skatinti tokius vartotojus reiktų 
bandant įrodyti, kad naujovė labai siejasi su esamais produktais, kad ji tik paleng- 
vina patį naudojimosi procesą. 

ATSILIKĖLIAI IR NEADAPTUOJANTYS 










+ Atsilikėliai - žmonių grupė, kurie paskutinieji adaptuoja 
produktą, skeptikai. 

+ Neadaptuojantys žmonės — žmonių grupė, kurie niekada 

nepirks naujo produkto. 

Tokia vartotojų klasifikacija natūraliai kelia klausimą, kaip marketingo žmonės gali 
teisingai nustatyti novatorių ir greitai adaptuojančių tipą tarp individualių asmenų 
ir verslo atstovų, kad laiku į juos sutelktų dėmesį ir pradėtų taikyti rėmimo pa- 
stangas. Literatūroje išskirti 5 charakteringi bruožai, skiriantys novatorius ir greitai 
adaptuojančius iš visuomenės tarpo: 


Avantiūrizmas: aiškus noras išsiskirti ir būti drąsiam. 

Socialinė integracija: plati sąveika ir dažnas ryšys su kitais bendruomenės ar 
profesijos atstovais. 

Kosmopolitiškumas: domėjimasis pasaulio reikalais ir perspektyvomis. 
Lankstumas: sugebėjimai judėti aukštyn socialine skale. 

Privilegija: turtingi (ar bent jau turintys pakankamai išteklių) ir finansiškai nepri- 
klausomi. 


ADAPTAVIMO PROCESAS IR JO STADIJOS 


Naujo produkto sėkmei užtikrinti reikia suprasti adaptavimo procesą. Ir kuo nau- 
jesnis produktas, tuo reikalingesnės tokios žinios. Paprastai tariant, adaptavimo 

ADAPTAVIMO PROCESAS 


Nuoseklios mentalinės ir 
elgsenos stadijos, kurias 
individas turi pereiti, 

priimdamas sprendimą 


bandyti (ar nebandyti), 
vartoti (ar nevartoti) naują 
gaminį, paslaugą 

ar idėją. 








178 

































































Vartotojų Trečioji Vartotojas socialinėje ir 
elgsena dalis kultūrinėje aplinkoje 


(pripažinimo) procesas yra nuoseklios mentalinės ir elgsenos stadijos, kurias 
individas turi pereiti, priimdamas sprendimą bandyti (ar nebandyti), vartoti (ar 
nevartoti) naują gaminį, paslaugą ar idėją. Marketingo specialistai stengiasi išsi- 
aiškinti, kaip ir kodėl plinta naujovės, kaip ir kodėl jos yra priimamos arba atme- 
tamos, kokie yra vartotojų, labiausiai linkusių pirkti ar pripažinti inovaciją iškart 
po jos pasirodymo rinkoje, tipai. Tai reikalinga tam, kad būtų galima tinkamai 
pasiruošti naujovės pristatymui ir tolesniam jos palaikymui. 


Adaptavimo proceso stadijos. Naujo produkto adaptavimui reikia kelių indivi- 
dualių sprendimų. Adaptavimo procesas prasideda vartotojui ar jų grupei (šeima, 
bendruomenė, organizacija) sužinojus apie naujovę, o baigiasi nusprendus ją pri- 
imti arba atmesti. Roger pasiūlė sprendimų, susijusių su inovacijos adaptavimu, 
modelį. Jo modelis vaizduoja penkias sprendimo priėmimo pakopas: žinojimą, 
įsitikinimą, sprendimą, įgyvendinimą, patvirtinimą. 

| ADAPTAVIMO PROCESO STADIJOS | 
į 







Įsitikinimas Sprendimas Patvirtinimas 





L J 


Žinojimas. Žinojimo stadijoje vartotojas sužino apie inovaciją ir kai kurias jos funk- 
cijas. Šiuo požiūriu vartotojai tik sužino apie naujovę, bet dar nėra priėmę jokių 
sprendimų, susijusių su jos tinkamumu problemai spręsti ar poreikiui patenkinti. 
Pavyzdžiui, šeima gali sužinoti apie naują namų apsaugos sistemą. Žinojimas yra 
daugiau suvokimo rezultatas, kurio atsiradimui įtaką daro masinės informacijos 
priemonės. Vėlesnėse stadijose jos nebe tokios efektyvios, jose labiau kreipiamas 
dėmesys į individualią kitų nuomonę. 


Įsitikinimas. Įsitikinimo stadijoje žmogus formuoja palankią arba nepalankią nuo- 
monę apie naują produktą. Vartotojas gali mintyse įsivaizduoti, koks naudingas 
jam būtų produktas būsimose situacijose. Komunikacijos priemonės, tokios kaip 
reklama, katalogai, bendravimas su kitais žmonėmis ir inovacijos, suvokiamos 
charakteristikos (santykinė nauda, kaina) įtakoja vartotojų nuomonės formavimo 
procesą. Įtikinėjimo procese organizacijos stengiasi sumažinti galimą vartotojų ri- 
ziką, susijusią su naujo produkto įsigijimu. Tikslas dažniausiai pasiekiamas suteikus 





Dešimtoji tema 


Vartotojo įtaka Ir Inovacijų difuzija 





























vartotojams galimybę išbandyti naują produktą prieš jį įsigyjant. Automobilių ar 
kompiuterių kompanijos siūlo išsimokėjimo paslaugas, siekdamos sumažinti įsi- 
gijimo riziką. 

Sprendimas. Sprendimas atsiranda tuomet, kai individų veikla siejasi su pro- 
dukto galimu pripažinimu ar jo atmetimu. Adaptavimas yra sprendimas visiš- 
kai panaudoti inovaciją. Pasak Anvil, adaptavimas apima tiek elgsenos, tiek psi- 
chologinius įsipareigojimus produkto naudojimui. Kitaip tariant, nusprendžia- 
ma nuolat naudoti šį produktą, kol situacija neverčia elgtis kitaip (pavyzdžiui, 
išteklių nepakankamumas ar paties produkto nebuvimas). Kalbant apie namų 
apsaugos sistemos pavyzdį, šeima dėl padidėjusios kriminogeninės padėties 
kaimynystėje gali nuspręsti įsigyti šią sistemą pagrįsdama tuo, kad saugumo 
vertė yra didesnė už sistemos kainą. Tai yra adaptacijos sprendimo priėmimas. 
Atmetimas yra sprendimas nepriimti, nepripažinti naujovės. Atmetimas gali 
būti tiek pasyvus, tiek aktyvus procesas. Aktyvaus atmetimo atveju, asmuo iš 
pradžių lyg ir priima inovaciją, bet vėliau jos atsisako. Pasyvus atmetimas bylo- 
ja apskritai apie jokio susidomėjimo naujove nebuvimą. Demonstruojant pro- 
dukto savybes ir jo naudą, galima padėti vartotojams apsispręsti, ar pripažinti 
naują produktą, ar ne. 


Įgyvendinimas. Įgyvendinimas atsiranda tada, kai asmuo, adaptavęs žinią apie 
naujovę, nusprendžia veikti - pirkti ir vartoti. Šiuo atveju, naujovės sprendimo pri- 
ėmimo procesas iš aiškiai protinio darbo pasikeičia į konkrečius elgsenos veiksmus. 
Aktyvi informacijos paieška siejasi su produkto įsigijimo vietos, jo naudojimosi sa- 
vybių, kitų problemų, su kuriomis galima susidurti pirkimo procese, aiškinimusi. 
Paruošiama techninė pagalba klientams, kuri padėtų jiems susitvarkyti su galimais 
sunkumais pradėjus vartoti produktą. 


Patvirtinimas. Net po to, kai vartotojas nusprendžia adaptuoti naują produktą, jam 
gali atsirasti tam tikrų pirkimo abejonių. Vartotojas gali ieškoti pastiprinimo, kad jo 
priimtas sprendimas iš tiesų yra teisingas. Patvirtinimo stadijoje vartotojas įvertina 
pasitenkinimą produktu ir galutinai nusprendžia, ar pirkti ir vartoti jį toliau, ar ne. 
Patvirtinimo arba nepatvirtinimo rezultatas yra vartotojų sustiprėjęs noras ir toliau 
naudoti naujovę arba, atvirkščiai, sprendimas jos visai atsisakyti. Pavyzdžiui, vartoto- 
jai gali atsisakyti produkto, gavę kokios neigiamos informacijos apie jį arba vartojimo 
procese atsiskleidus netinkamoms savybėms. Vėlgi namų apsaugos sistemos at- 
vėju, šeima gali atsisakyti jos dėl pernelyg dažnų netikrų aliarmų, kurie trikdo ne tik 
pačios šeimos narių, kaimynų, bet ir policijos ramybę. 


Kiek tipinės yra adaptavimo proceso stadijos? Vis dėlto negalime sakyti, kad 
kiekvienas vartotojas pereina visas adaptavimo proceso stadijas ir kaskart perka 

produktą. Adaptavimo procesas byloja apie vartotojo apsisprendimą naujovės, ku- 
rios niekada prieš tai nebuvo, atžvilgiu. Kuo naujesnė, sudėtingesnė, brangesnė ar 
potencialiai rizikinga yra siūloma inovacija, tuo galima tikėtis ilgesnio adaptavimo 
proceso, tuo ilgiau žmogus spręs, pirkti ar nepirkti, tuo sistemiškiau jis pereis visas 
adaptavimo proceso stadijas. Kiekvienos stadijos trukmė skiriasi priklausomai nuo 
individualių asmens savybių. Pavyzdžiui, novatoriai ir greitai adaptuojantys, palyginti 
su kitų kategorijų atstovais, nelinkę ilgai užtrukti apsispręsdami. Be to, adaptavimo 
proceso stadijos nebūtinai turi eiti tokia tvarka, kaip pateikta: kai kurios gali būti pra- 
leistos, kitos pasikartoti kelis kartus. Juk suprantama, kad kai kurių inovacijų atveju 
vartotojas gali iškart ją suprasti, greitai įvertinti ir adaptuoti. Kitu atveju, vartotojas 
gali nepripažinti naujovės viename lygyje, bet atnaujinti susidomėjimą kitame. Taip 
individai gali pagaliau pripažinti produktus, kuriuos anksčiau atmesdavo. 


PRIEŠINIMASIS ADAPTACIJAI 


Kai kurios kliūtys sukuria barjerus naujo produkto adaptacijai ir tai gali sąlygoti 
visišką jo atmetimą. Ram ir Sheth (1989) išskyrė tris funkcines kliūtis (vertės, įpročio 
ir rizikos barjerai) ir dvi psichologines kliūtis (tradicijų ir įvaizdžio barjerai). 


Vertės barjerai. Vertės barjerai yra bet koks produkto neatitikimas ar savybių trū- 
kumas lyginant jį su kaina ir panašiais produktais. Yra keletas būdų, kaip išvengti 
vertės barjerų. Pirma, marketingo specialistai gali ištirti technologinius privalumus, 
kurie mažintų kaštus bei produkto kainą. Antra, marketingo specialistai gali smar- 
kiai pagerinti produkto naudą potencialiems vartotojams, tinkamai ją pateikdami. 
Trečia, galima patobulinti naujo produkto pozicionavimą ir reklaminę informaciją 
siekiant įtikinti potencialius vartotojus naujo produkto nauda. 


Įpročio barjerai. Įpročio barjerai atsiranda tuomet, kai naujovė nėra vartotojo gy- 
venimo rutinos dalis. Marketingo specialistai tokiu atveju gali stengtis išplėsti 
įprotį nustatydami ir kultivuodami naujas rinkas. Coca-Cola globali ekspansija 
suteikė kompanijai beribes galimybes tokiose rinkose kaip Rusija ar Kinija, ku- 
riose anksčiau nedominavo gaivieji gėrimai. Antra, galimybė sekti sistemų per- 
spektyvą. T. y., jie gali koordinuoti naujus produktus kartu su kitais. Horizontali 
kooperuota reklama tarp papildomų produktų ar paslaugų (oro uostai, mašinų 
nuomos įmonės ir viešbučiai) yra šio proceso pavyzdys. Trečia, galima išnaudoti 
nuomonių lyderius, stengiantis paveikti žmonių protą ir įpročius. Pavyzdžiui, dra- 
bužių mados rinkoje visų pirma orientuojamasi į elito atstovus kaip nuomonių 
lyderius, kurie vėliau savo patirtimi pasidalija su kitais. 


Dešimtoji tema 
Vartotojo įtaka ir inovacijų difuzija 





























Rizikos barjerai. Rizikos barjerai atsiranda tuomet, kai iškyla naujovės ekonomi- 
nės vertės, jos funkcijų, saugumo, socialinių, psichologinių aspektų netikrumas. 
Tokius dalykus marketingo specialistai gali įveikti naudodami kainos mažinimo, 
produkto naudojimosi mokymo, jo savybių demonstravimo, viešo bandymo stra- 
tegijas. 


Tradicijų barjerai. Tradicijų barjerai atsiranda tada, kai kultūrinės normos ir vertės 
trukdo produkto adaptacijos procesui. Pavyzdžiui, kai kurios fundamentalistinės 
Islamo šalys nepatenkintos gyvybės draudimu todėl, kad jų manymu, netikslinga 
apdrausti tai, kas priklauso nuo Dievo (Alacho). Norėdami įveikti tokias kliūtis, mar- 
ketingo specialistai privalo būti jautresni moralinėms normoms bei vertybėms ir 
nesistengti primygtinai jų pakeisti. Tai galima padaryti laikui bėgant panaudojus 
novatorius ar greitai adaptuojančius. 


Įvaizdžio barjerai. Įvaizdžio barjerai egzistuoja, kai produktas ar jo prekinis žen- 
klas yra nežinomas plačiojoje visuomenėje arba jo įvaizdis yra netinkamas. Šiuo 
atveju marketingo specialistai gali pasinaudoti gerai žinomais žmonėmis, kurie 
galėtų padėti sudaryti teigiamą požiūrį į siūlomą naujovę ir išplėsti jos įvaizdį, iš- 
populiarinti vardą arba padėtų pasinaudoti susikurtu neigiamu įvaizdžiu. 

vienuoliktoji tema 


KULTŪROS IR SOCIALINĖS KLASĖS 
ĮTAKA VARTOTOJO ELGSENAI 


KAS YRA KULTŪRA? 


Per pastaruosius 50 metų amerikietiškas gyvenimo būdas užplūdo Europą: McDo- 
nalds restoranai, Holivudo filmai, televizijos muilo operos žinomi daugelyje Euro- 
pos šalių. Nors amerikiečių naujovės, parduotuvės ir reginiai padarė įspūdį ir netgi 
sužavėjo daugelį europiečių, jų patrauklumas pastaraisiais metais sumažėjo. Dau- 
gelis europiečių pradėjo nuogąstauti, kad amerikietiškas gyvenimo būdas jau be- 
užplūdo amerikietiški posakiai, produktai ir idėjos, europiečiai pradėjo bijoti, kad 
vieną dieną pamatys save paklusnius amerikietiškam gyvenimo būdui. 


Pagrindiniai skirtumai egzistuoja tarp europiečių ir amerikiečių galvosenos. Ame- 
rikietiška mąstysena kartais apibūdinama kaip „Swatch-watch“ - priimtinas pro- 
duktas yra tas, kuris yra funkcionalus, patraukliai atrodo, parduodamas santykinai 
pigiai ir turi pakankamai trumpą gyvavimo laiką. Daugelyje vakarų Europos šalių, 
kur tikslumas ir kompetencija yra daugelio metų kruopštaus darbo ir mokymosi 
pasekmė, amerikietiška mąstysena atrodo apgailėtina. 


Taip pat egzistuoja skirtumas tarp gyvenimo stiliaus. Daugelyje Europos šalių dar- 
buotojams suteikiama mažiausiai 6 atostogų savaites per metus. Ilgos pietų per- 
traukos ir vidurdienį uždarytos parduotuvės yra įprasta Italijoje, Ispanijoje ir dalyje 

Prancūzijos. Vokietijoje visos parduotuvės yra uždaromos 20.00 darbo dienomis 
ir 16.00 šeštadieniais. Sekmadieniais parduotuvės nedirba. Tokios darbo valandos 
yra įprasta Europoje ir suvokiama kaip savaime suprantamas dalykas. Daugeliui 
europiečių atrodo, kad amerikiečiai yra pamišę dėl darbo. Europiečiai nesupranta, 
kodėl amerikiečiai yra tokie „apsėsti“ ir kodėl jie tiek daug laiko praleidžia darbe. 
Europiečiai stebisi, kodėl amerikiečiai negali sėdėti kavinėje ir mėgautis ilgu po- 
kalbiu prie kavos puodelio. 


Akivaizdi pastarųjų metų tendencija yra augantis neigiamas daugelio užsienio 
vartotojų požiūris į JAV produkciją, parduotuves ir televizijos programas. Valstybės 
imasi veiksmų, bandydamos išsaugoti savo kultūrinį integralumą ir apsaugoti jį 
nuo amerikietiškos kultūros invazijos. 1998 m. Kanada pakvietė 19 kitų šalių vy- 
riausybių, kad sukurtų veiksmų planą, apsaugantį jų kultūros nepriklausomumą 
nuo JAV. Didžiosios Britanijos, Prancūzijos ir Vokietijos vyriausybės sukūrė progra- 
mas, kurios stabilizuotų ir remtų savo šalies kino ir televizijos filmus - akivaizdi 
tendencija nepirkti Amerikos televizijos serialų. 


Dėl svarbaus kultūrinės situacijos vaidmens vartotojo elgsenai svarbu suprasti 
skirtingų kultūrų elementus. Galutinis tikslas, žinoma, yra sukurti marketingo kom- 
pleksą, kuris geriausiai atitiktų specifinę kultūrą. 


Egzistuoja per du šimtus kultūros apibrėžimų. Tačiau daugelis šių apibrėžimų yra 
per platūs ir neatitinka specifinių marketingo specialistų poreikių. Skirtingai nei 
sociologai ir antropologai, marketingo specialistai daugiausia domisi tais kultūros 
elementais, kurie įtakoja vartotojo elgseną. Pavyzdžiui, pamaldus musulmonas 

negeria alkoholinių gėrimų. Kiauliena nevalgoma Jehovos šalininkų ir Islamo pa- 
sekėjų, o pagal indų tradicijas - nevalgoma jautiena. JAV kultūra linkusi akcentuoti 
jaunimą, o Europos visuomenė gerbia vyresnio amžiaus asmenis. 


Kultūrą galima apibrėžti įvairiai: 
+ Kultūra yra savitas išmoktas visuomenės gyvenimo, bendravimo ir atsakymo į 
aplinkos stimulus būdas. Šiuo būdu tarpusavyje dalijamasi ir paveldima. 


+ Kultūra yra visuomenės gyvenimo būdas, jos normos ir vertybės, perduoda- 
mos iš kartos į kartą ir besiformuojančios dabar vykstančių reiškinių įtakoje. 


+ Kultūra yra išmokta visuma, lemianti tam tikros visuomenės narių vartojimo 
elgseną. 


F k | 





: Kultūra yra visuomenės 
gyvenimo būdas, jos normos 
. ir vertybės, perduodamos iš 
: kartos į kartą ir 

: besiformuojančios dabar 

; vykstančių reiškinių įtakoje. 


L 





Kai žmonės gyvena visuomenėje, yra būtina, kad jie prisitaikytų prie socialinės 
aplinkos. Elgsena, poelgių standartai yra suderinti su tarpasmeniniais ir aplinkos 
santykiais, kad garantuotų harmoniją. Šio proceso metu tam tikros vertybės ir elg- 
sena yra naudinga ir pageidaujama, o kita pasirodo neefektyvu ar netgi žalinga. 
Vadinasi galima pasakyti, kad kultūros funkcijos yra nustatyti, priversti ir perduoti 
grupių normas ir vertybes. 


KAIP IŠMOKSTAMA KULTŪROS? 


Priimtinos elgsenos standartai yra perduodami iš kartos į kartą pratęsiant kultūros 
paveldą. Šis procesas, kai asmenys išmoksta kultūros normų ir vertybių, yra api- 
brėžiamas kaip socializacija. Tiksliau sakant, socializacija apibūdina procesą, kurio 
metu asmenys (individai) gauna žinias, įgūdžius, moralines ir etikos normas, būti- 
nas naudingo visuomenės nario funkcijoms. Kultūros mokymasis apima įvairias 
formas: formalų mokymąsi - kai suaugę artimieji moko vaikus, technišką Moky- 

mąsi - mokyklinį lavinimą, kitų individų stebėjimą, neformalų mokymąsi - elgesio 
imitavimą ir paprasčiausiai sąveikavimą su kitais visuomenės asmenimis. 

Nuo ankstyvos vaikystės mes pradedame įsiminti normas, vertybes ir elgseną, lai- 
komas tinkamomis mūsų kultūroje. Kita vertus, kai kurie individai palieka visuome- 
nę, kurioje jie gimė ir užaugo, ir apsigyvena kitoje kultūrinėje aplinkoje. Tokiems 
asmenims reikia perprasti nežinomos kultūros normas, vertybes bei elgseną. 

KULTŪROS MOKYMOSI FORMOS 


Formalus mokymasis: 
suaugę artimieji moko vaikus. 





Neformalus mokymasis: 
vaikai imituoja kitų elgesį. 








Techniškas mokymasis: 
vaikai mokomi mokymosi įstaigose. 

Kultūra apima ir materialius, ir abstrakčius elementus. Akivaizdūs kultūros aspektai 
apima jos technologijas, architektūrą, meno dirbinius. Neakivaizdūs aspektai api- 
mareligiją, žinias, tradicijas, idealus ir kalbą. Kultūra „teikia“ kalbą, kuri padeda žmo- 
nėms bendrauti tarpusavyje ir kuria jie mąsto. Žmonės negali galvoti be kalbos. 
Kalba linkusi keistis kultūroje, dažnai, bet ne visada, yra išskirtinė tai kultūrai. 


Įdomu tai, kad akivaizdūs ir neakivaizdūs kultūros elementai nebūtinai plėtoja- 
si vienodai. Mechaniniai ir techniniai kultūros bruožai gali gana greitai vystytis, o 
ideologiniai kultūros bruožai turi tendenciją keistis lėčiau. Pastaraisiais metais vyksta 
spartus perversmas informacinių sistemų srityse. Pokyčiai plinta vyksta taip greitai, 
kad net sunku suspėti pasinaudoti visais privalumais. Kai kuriais atvejais, moralės ir 
etikos klausimai nebegali suvokti ir nuspręsti, ar tai yra gerai, ar blogai. Šis skirtumas 
apibrėžiamas kultūrinio vėlavimo terminu. Kultūrinis vėlavimas - skirtumas tarp 
laiko, kai yra sukuriamos prieinamos technologinės naujovės, ir laiko, kai visuomenė 
priima ir pradeda jas naudoti arba atmeta ar riboja jų vartojimą. 

KAIP TIRTI KULTŪRĄ? 


Kultūra gali būti tiriama keletu skirtingų metodų - etnografija, tiesioginiu klausi- 
nėjimu (direct guestioning), turinio analize (content analysis) ir konsultavimusi su 
ekspertais (Hanna ir Wozniak, 2001). 


Etnografija yra kultūros tyrimas stebint. Antropologai tam tikrą laikotarpį gyvena 
kitoje kultūroje ir atidžiai nagrinėja ją iš vidaus. Marketingo specialistai stebi pirki- 
mo elgseną arba produktų naudojimą užsienyje, norėdami nustatyti, ar jų produk- 
tai bus parduoti šiose kultūrose. Kai buvo stengiamasi Rusijoje parduoti javainius, 
Kellogg's stebėjo, ką rusai įprastai valgo pusryčiams. Firma nustatė, kad javainiai 
retai buvo pusryčių meniu. Taigi Kellogg's reklama turėjo rusams suformuoti nau- 
jas asociacijas ir išmokyti naujų mitybos įpročių. 


Tiesioginis klausinėjimas (direct guestioning), antrasis kultūros tyrimo metodas, 
apima anketų, susijusių su produkto įsigijimu ir vartojimu, sudarymą. Pavyzdžiui, 
Nivea platino anketas, nustatančias, ar žmonės deginasi saulėje, ar ne, kaip dažnai 
jie tai daro ir ką vartoja, norėdami apsaugoti savo odą nuo saulės spindulių. Kom- 
panija nustatė neigiamą ryšį tarp noro būti gražiam ir deginimosi. 


Turinio analizė (content analysis), trečiasis kultūros tyrimo metodas, apima pa- 
stangas įvertinti kultūrinę praktiką ir vertybes analizuojant žiniasklaidą, literatūrą, 
visuomeninius renginius ir ieškant pasikartojančių temų. 


Galiausiai, marketingo specialistai gali konsultuotis su ekspertais, kurie gerai žino 
kultūros poreikius, interesus. Ekspertai - asmenys, kurie gyveno kitoje šalyje ilgą 
laikotarpį. 


HOFSTEDE KULTŪROS DIMENSIJOS (ASPEKTAI) 


Geert Hofstede, olandų tyrinėtojas, nustatė penkis kultūrinius aspektus, kurie pa- 
deda paaiškinti, kaip ir kodėl elgiasi skirtingų kultūrų žmonės. Šie aspektai yra: 
požiūris į galią (power distance), abejonių vengimas (uncertainty avoidance), in- 
dividualizmas (individualism), vyriškumas (masculinity) ir laiko orientacija (term 
orientation) (Hanna ir Wozniak, 2001). 

Požiūris į galią. Požiūris į galią (power distance) yra laipsnis, kuriuo ne tokiems ga- 
lingiems visuomenės nariams priimtina hierarchinė arba nevienodai pasiskirsčiusi 
galia organizacijoje ir nacijoje. 


Visuomenės, kurioje žmonės be abejonių paklūsta autoritetui, yra priskiriamos 
aukšto požiūrio į galią kultūroms. Kita vertus, žemo požiūrio į galią kultūrose 

žmonės atrodo lygūs. Tokios visuomenės nariai vertina nepriklausomybę ir in- 
dividualumą. Hofstede ištyrė, kad daugelyje Lotynų Amerikos ir Azijos šalių yra 
aukštas požiūris į galią, o JAV, Kanadoje ir daugelyje Europos šalių - žemas po- 
žiūris į galią. 

Šio aspekto poveikis vartotojo elgsenai gali būti nustatytas daugelyje sričių, ypač 
sprendimų priėmimo ir reklamos strategijų srityse. Aukšto požiūrio į galią kultūro- 
se šeimos sprendimai turi tendenciją būti autokratiški. Šeimos nariai linkę paklusti 
jų šeimos autoriteto rekomendacijoms. Autoriteto (žymaus žmogaus) naudojimas 
reklamose gali būti labai sėkminga rėmimo strategija. Aukšto požiūrio į galią kul- 
tūrose vartotojai linkę elgtis taip, kaip jiems liepiama. Priešingai, žemo požiūrio į 
galią kultūrose sprendimai yra priimami pasikonsultavus su kitais. 


Nepastovumo (abejonių) vengimas (nežinios baimė). Nepastovumo vengi- 
mas yra laipsnis, kuriuo žmonės jaučia neaiškių situacijų grėsmę ir sukuria prie- 
mones, mažinančias ar padedančias išvengti netikrumo. 


Visuomenėje žmonės apibūdinami aukštu abejonių vengimu, bando sumažinti 
grėsmes ir pasiekti saugumą, vystydami dviprasmybių mažinimo sistemas ir meto- 
dus. Jie labai pasitiki ekspertais ir jų žiniomis. Tokių šalių pavyzdžiai gali būti Vokietija, 
Japonija ir Ispanija. Didelis susirūpinimas, stresas ir rūpestis saugumu charakterizuoja 
žmones, kurie gyvena šiose visuomenėse. Priešingai, žemo nepastovumo vengimo 
visuomenėse, tokiose kaip Danija, žmonės mažiau suvokia riziką. 


Nežinomybių vengimas taikomas vartotojo elgsenai ir apskritai marketingui tokio- 
se srityse kaip prekių ženklinimas, etikečių žymėjimas ir paskirstymo kanalų stra- 
tegija. Mastas, kuriuo kultūroje norima išbandyti arba priimti naujus produktus ir 
naujas idėjas, yra nežinomybių vengimo funkcija, paplitusi konkrečioje kultūroje. 
Aukšto abejonių vengimo kultūroje gyvenantys vartotojai nepriima inovacijų. Šie 
vartotojai teikia pirmenybę žinomiems produktams, gerai žinomoms parduotu- 
vėms ir ieško informatyvių produktų etikečių, atspindinčių mažesnę toleranciją jų 
pasirinkimo rizikai. Kita vertus, žemo abejonių vengimo kultūros vartotojai mažiau 
suvokia arba visai nesuvokia rizikos pirkdami naujus produktus ir labiau renkasi 
inovatyvius produktus. 


Individualizmas. Individualizmas yra laipsnis, kuriuo individas suvokia save at- 
skirą nuo grupės ir nuo jos poveikio jam. Šis aspektas yra priešingybė kolektyviz- 
mui, kuris yra žmonių tendencija priklausyti grupėms, kuriose individai turi didelį 
poveikį vieni kitiems. Šalyse, pasižyminčiose aukštu individualizmu, tokiose kaip 
JAV, Kanada, Danija ar Prancūzija, žmonės linkę būti savarankiški ir pabrėžti indivi- 
dualumą. Aukšto individualizmo visuomenėje vartotojas linkęs orientuotis į save 

ir savarankiškai sprendžia arba reikalauja grupės paramos ar pritarimo. Priešingai, 
mažo individualizmo šalyse, tokiose kaip Japonija ir Korėja, žmonės linkę būti 
orientuoti į kitus ir svarbiu laiko grupinį sprendimų priėmimą. 


Iš vartotojo elgsenos perspektyvos, vartotojai, gyvenantys aukšto individualizmo 
šalyse, rinkdamiesi naujus gaminius ar paslaugas, linkę spręsti pagal savo pačių 
vidines normas ir standartus. Vartotojai, gyvenantys žemo individualizmo šalyse, 
linkę žiūrėti į kitus, tikėdamiesi pamatyti, kas yra priimtina. Dėl šios priežasties jie 
yra mažiau novatoriški. 


Šis kultūros aspektas taip pat gali sąlygoti reklaminių žinučių kūrimą. Kolektyvistai 
(į kitus orientuoti) vartotojai linkę teikti pirmenybę žinutėms, pasižyminčiomis so- 
cialine aplinka ar socialiniu palankumu. 


Vyriškumas. Vyriškumą (maskultizmą) Hofstede apibrėžė kaip laipsnį, kuriuo vi- 
suomenės nariai atskiria vyriškus ir moteriškus vaidmenis ir palankiai priima agre- 
syvią ir materialistinę elgseną. 


Dominuojant vyriškumui, visuomenės vertybės yra sėkmė, pinigai ir daiktai. Hofs- 
tede išmatavo šį kultūrinį aspektą nuo vyriškumo iki feminizmo. Feminizmas, šiuo 
požiūriu, yra situacija, kurioje dominuojančios visuomenės vertybės yra rūpintis ki- 
tais ir gyvenimo kokybe. Tokios šalys, kaip JAV ar Vakarų Europos vidutiniško-aukš- 
to vyriškumo visuomenės svarbius laiko uždarbį ir pripažinimą. Tokiose visuome- 
nėse žmonės vertina materialų turtą, pasiekimus ir išbandymus. Pasiekimai, šiuo 
požiūriu, yra apibrėžiami kaip gerovė ir pripažinimas. Atvirkščiai, žemo vyriškumo 
kultūrose (aukšto feminizmo kultūrose), tokiose kaip Norvegija, pasiekimai yra api- 
brėžiami žmogiškų kontaktų terminais ir domėjimusi aplinka. Tokiose visuomenė- 
se žmonės linkę pabrėžti bendradarbiavimo, draugiškos atmosferos palaikymo ir 
darbo saugumo svarbą. 


Laiko orientacija. Šalies laiko orientacija - laipsnis, kuriuo norima pasiekti ilga- 
laikius tikslus. Laiko orientacija yra dar vienas aspektas, kurį Hofstede vėliau pri- 
jungė prie keturių aukščiau aptartų aspektų. Pasak Hofstede, ilgos laiko orienta- 
cijos kultūros pasižymi kantrybe, ištvermingumu, vyresniųjų ir protėvių pagarba, 
paklusnumo jausmu, pareiga didiems dalykams. Ilgos laiko orientacijos kultūros 
pavyzdžiai yra Azijoje - Honkongas, Singapūras, Taivanis ir Japonija. 


Šio aspekto įtaka vartotojo elgsenai gali būti apibrėžta kaip stipri vyresniųjų šei- 
mos narių įtaka arba pastebimas grupės vadovavimas kitiems individams. Be to, 
ilgos laiko orientacijos gali nurodyti žmonėms dažniau siekti pastovesnio jų pro- 
blemų sprendimo, o ne daryti greitus laikinus sprendimus. Ilgalaikė perspektyva 
taip pat yra pastebima nuostatoje, jog asmens kultūra yra gerbtina. 

Kaip ir Hofstede, daugelis tyrinėtojų nagrinėjo kultūrinius aspektus, kurie atspindi 
kultūrų panašumus ir skirtumus. Viename iš tokių darbų, Harris ir Moran (1985) 
identifikavo keletą sociokultūrinių aspektų, kuriuos jie parinko pagrindu produk- 
tų tinkamumo rinkai skirtingose visuomenėse. Šie aspektai susideda iš bendravi- 
mo ir kalbos, įsitikinimų ir požiūrių, vertybių ir normų, savęs ir aplinkos suvokimo, 
tarpusavio santykių, apsirengimo ir išvaizdos bei maisto ir mitybos įpročių. Toliau 
apžvelgsime kiekvieno iš šių kultūrinių aspektų įtaką vartotojo elgsenai. Vis dėlto 
praktikoje kiekvienas aspektas negali būti nagrinėjamas kaip atskiras ar išskirtinis. 
Tiksliau sakant, šie aspektai yra labai tarpusavyje priklausomi ir susiję. 


Bendravimas ir kalba. Kalba kaip kultūros dalis yra svarbiausia bendravimo prie- 
monė, naudojama perteikti reikšmėms, mąstymui ir jausmams. Kalba nėra apri- 
bota tik sakomais ar rašomais žodžiais, bet apima ir bendravimo simbolius, tokius 
kaip erdvės suvokimas, gestai, veido mimikos ir kūno judesiai. 


Iš marketingo pozicijų, turi būti ištirti mažiausiai du kalbos aspektai bet kokioje 
kultūroje, kad geriau suprastume tą visuomenę. Pirmasis kalbos vaidmuo - ben- 
dravimo įrankis. Šiuo atžvilgiu marketingo specialistai išnagrinėjo tikslių ir numa- 
nomų kalbos elementų (pasakyto žodžio ir tylaus bendravimo) svarbą. Antrasis 
kalbos aspektas - kalbos heterogeniškumas kultūroje, arba kalbų ir tarmių kiekis 
konkrečioje šalyje. 


Grįžtant prie pirmojo aspekto, ir garsinė, ir tylioji kalba yra naudojamos išreikšti 
mintims ir jausmams. Tylioji kalba yra neverbalinis kalbos elementas, apimantis 
gestus, grimasas, laikyseną, spalvas ir atstumus. Tyliąją kalbą dažniausiai sąlygoja 
kultūra. Būdai, kaip žmogus išreiškia save rankų gestais, veido mimika ir kitomis 
kūno kalbos formomis, nėra apibrėžti. Pavyzdžiui, JAV kalbėtojas stovi apytiksliai 18 
colių atstumu nuo klausytojų, Lotynų Amerikoje šis atstumas yra 12 colių, Viduri- 
niųjų rytų šalyse jis yra tik apie 7 colius. 


Šnekamoji kalba apima tariamus garsus ir rašomus simbolius, kuriančius kalbą. 
Netgi tuomet, kai žmonės vartoja tą pačią kalbą, gali būti nesusipratimų, nes tie 
patys žodžiai ir simboliai gali turėti skirtingas reikšmes asmenims iš skirtingų kul- 
tūrų. Pavyzdžiui, JAV gausu posakių, perimtų iš sporto pasaulio, religijos, politikos ir 
laisvalaikio. Šie šnekamieji (idiomatiniai) posakiai nieko nereiškia kitų kultūrų žmo- 
nėms, nors ir gerai jie mokėtų anglų kalbą. Junginius home run, piece of cake ar hot 
potato užsieniečiams bus sudėtinga suprasti. 


Kalbos variacijų pripažinimas yra svarbus marketingo specialistams, teikiantiems 
informaciją apie produktą skirtingose kultūrose. Produkto teikiamos naudos ar 

sutarties teksto vertimas iš vienos kalbos į kitą gali sukelti sunkumų. Pavyzdžiui, 
kompanijos šūkis „Let Hertz put you in the driver's seat“, tiesiogiai išverstas į lie- 
tuvių kabą bus „Tegul Hertz padaro jus vairuotoju“. Tokių klaidų galima išvengti 
geriau išmokus kiekvienos šalies kalbą ir atgalinį vertimą, kai išversta žinutė dar 
kartą verčiama į originalo kalbą su skirtinga interpretacija, kad būtų galima surasti 
galimas klaidas. 


Vienas kalbos heterogeniškumo pavyzdys tarp angliškai kalbančių šalių, JAV ir 
Jungtinės Karalystės, yra Electrolux reklaminis tekstas. Electrolux siurblys Britani- 
joje buvo reklamuojamas naudojant spausdintą lankstinuką su antrašte „Nothing 
sucks like an Electrolux“. Jungtinėje Karalystėje reklama buvo suprasta tiesiogiai, 
atkreipus dėmesį į siurblio galimybes panaikinti dėmes. Tačiau JAV numatyta reikš- 
mė buvo iškraipyta, nes žodis suck dėl slengo sukelia neigiamas emocijas. Prie- 
šingai, kai kurios reklamos nieko nepraranda išvertus jas iš vienos kalbos į kitą, ar 
perėjusios iš vienos kultūros į kitą. 

Įsitikinimai ir požiūriai. Kultūra labai įtakoja įsitikinimus ir požiūrius. Pavyzdžiui, 
vakarų kultūrose vyraujantis požiūris yra orientuotas į jaunatviškumą. Juo žavimasi, 
dedamos didelės pastangos ir lėšos jaustis ir atrodyti jaunesniems. Daug žmonių 
vaikšto į sveikatingumo klubus, dažnai lankosi grožio salonuose. Kai kurie darosi 
plastines operacijas. Priešingai, tradicinėse visuomenėse labai gerbiami vyresnio 
amžiaus žmonės. Jaunimas dažnai noriai priima vyresniųjų patarimus ar nuomonę. 
Įsitikinimai, ypač religiniai, įtakoja požiūrį į gyvenimą ir jo reikšmę. Religijos tvirti- 
na, kas yra teisinga - klaidinga, kas yra gerai - blogai. Religija įtakoja ekonominę 
sistemą, politinę struktūrą ir socialinius žmonių tarpusavio santykius. Religijos tei- 
kia skirtingą reikšmę materialiam turtui ir ekonominei veiklai. Pavyzdžiui, budiz- 
mas koncentravimąsi į materialinę gerovę laiko gėdingu. Islamas apima įsitikinimų 
sistemą ir detalizuotus įstatymus, reguliuojančius daugelį gyvenimo aspektų. Kai 
kurios krikščionybės šakos - konkrečiai protestantizmas - pabrėžia darbo draus- 
mę. Sunkiai dirbti yra religinė pareiga ir ji yra Dievo palankumo ženklas. 


Religija taip pat įtakoja vyro ir moters vaidmenį visuomenėje. Pavyzdžiui, vaka- 
rų kultūrose moterys dabar atlieka svarbų vaidmenį visuomenėje. Priešingai, kai 
kuriose tradicinėse Islamo visuomenėse moterų vaidmuo už jos namų durų yra 
griežtai suvaržytas. Musulmonas vyras gali vienu metu turėti kelias žmonas (su 
sąlyga, kad jis su jomis visomis elgiasi vienodai ir jas remia). O moterys turi būti 
monogamiškos. 


Religija taip pat nustato tarpusavio santykius, asmenų pareigas ir atsakomybę bei 
įvairių veiksmų sakrališkumą. Daugelis religijų turi daug draudimų ir reikalavimų. 

Dažnai yra draudžiami azartiniai lošimai ir alkoholio vartojimas. Gali būti reikalauja- 
ma kukli apranga, apipjaustymas ir pasninkavimas. Pavyzdžiui, įstatymų besilaikantis 
žydų tikėjimo (ortodoksas arba konservatyvusis žydas) išpažinėjas apipjausto ber- 
niukus ir laikosi griežtų pasninko taisyklių, priklausomai nuo to, kas yra kashrut ar 
kosher. 


Marketingo specialistai, pristatantys savo produktus pasauliui, turi suprasti kitų 
kultūrų požiūrius ir nusistatymus užsienio šalių produktų atžvilgiu. Galimybės arba 
pavojai, kurie laukia Lietuvos marketingo specialistų, bandančių plėsti savo verslą 
užsienio šalyse, labai priklauso nuo šios kultūros požiūrio (teigiamo, neigiamo ar 
su įtarimu) į užsienietiškus produktus. Kartais buvimas „iš užsienio“ gali būti parda- 
vimo priežastimi, nes tai reiškia egzotiką, prašmatnumą, prestižą. 


Vertybės ir normos. Vertybės yra tvirti (ilgalaikiai) įsitikinimai, apimantys idealus 
(koks žmogus turėtų būti), tikslus (garbės siekimas) ir tų tikslų siekimo būdus. Kul- 
tūra gali būti analizuojama ir skirstoma į kategorijas pagal jos normų ir vertybių 
sistemos pagrindą. Pavyzdžiui, analizuodami kultūros vertybes, galime padaryti 
išvadą, kaip šie elementai įtakoja vartotojų elgseną. Vertybės gali paveikti tai, ar 
vartotojas atkreipia dėmesį į produktą taip, kaip buvo norėta, ar ne. Pavyzdžiui, 
skirtingai nuo Vakarų kultūros, Rytų kultūros žmonės vengia degintis saulėje, nes 
tamsi oda siejama su žemesne socialine klase. Taigi nustatydami produkto priim- 
tinumą ar patrauklumą skirtingose kultūrose, marketingo specialistai dažnai į pa- 
galbą telkiasi metodą, vadinamą baigto suvokimo seka (means-end chain). Šis 
analitinis metodas grindžiamas reikalingų jungčių vaizdavimu tarp produkto po- 
žymių, produkto naudojimo pasekmių ir vartotojo savybių, egzistuojančių konkre- 
čioje kultūroje. Baigto suvokimo seka grindžiama prielaida, kad vartotojai neperka 
fizinio produkto - jie perka to produkto teikiamą naudą, pelną. Tačiau dažniausiai 
vartotojo ieškoma nauda yra kultūriškai apibrėžta. Pavyzdžiui, Rytų kultūros varto- 
tojų tendencija išvengti saulės vonių yra kultūriškai pagrįstas nusistatymas prieš 
tamsią odą, ir bet koks deginimosi kremas šioje kultūroje bus pasmerktas žlugti. 
Tokiu atveju, baigto suvokimo seka paprasčiausiai gali būti tokia: „įdegimo kremai 
išryškina tamsią odą“ (savybė); „tamsi oda kitų visuomenės narių suvokiama kaip 
žemesnės klasės ženklas“ (pasekmė) ir „išvengti asociacijų su dirbančiąja klase iš- 
laikant šviesią odą“ (vertybė). Natūrali šios vertybe paremtos baigto suvokimo se- 
kos pasekmė yra stipri tendencija išvengti saulės spindulių ir įdegimo kremų. 


Vertybės taip pat daro poveikį reklaminių žinučių efektyvumui. Daugelis didžiųjų 
korporacijų, naudodamos standartines reklamines kampanijas visame pasaulyje, 
nustatė, kad tokia strategija neveikia kai kuriose kultūrose dėl to, kad šiose rinkose 
vartotojai nesuvokia situacijos, charakterių ar vaizdų reklamoje. Pavyzdžiui, Marl- 

boro cigarečių kaubojus, kuris turi didelį poveikį JAV, Vokietijoje ir Saudo Arabijoje, 
mažai ką reiškia japonams. 


Iš vertybių sistemos kultūra suformuoja visuomenės elgesio normas. Normos 
dalijasi priimtinomis gairėmis, laukiamu elgesiu ir teikia standartus, pagal kuriuos 
žmonės vertina atitinkamą elgseną. Normos atkreipia dėmesį į dalykus ir proble- 
mas nuo darbo drausmės iki rengimosi įpročių, kurie sąlygoja vartojimo būdus. 
JAV yra skatinamos materialinio turto ir gerovės apraiškos. Yra priimtinas akivaiz- 
dus sėkmės demonstravimas. Kitose kultūrose, tokiose kaip Japonija ar Vokietija, 
yra akcentuojamas taupumas. Jungtinėje Karalystėje ryškus gerovės demonstravi- 
mas yra suvokiamas kaip prastas skonis (saiko neturėjimas). Patarlės ir priežodžiai 
visuomenėje dažnai pažymi kultūrines normas. Pavyzdžiui, „Laikas - pinigai“ arba 
„Ankstyva varna dantis rakinėja, vėlyva - akis krapštinėja“ vaizduoja kultūrą, kurioje 
žmonės yra užsiėmę ir darbštūs. 


Savęs suvokimas. Savęs suvokimas ir savęs vertinimas yra sąlygojami kultūros. 
Buvimas kukliu ir paklusniu arba buvimas agresyviu ar energingu yra kultūros at- 
spindys. Vakarų kultūroje vertinamas ir skatinamas agresyvumas, nepriklausomy- 
bės ir užsispyrimo jausmas. Rytų visuomenėse yra priešingai. Pavyzdžiui, Japonijo- 
je pabrėžiamas augančio vaiko kuklumas. Agresyvumas yra viena iš pageidaujamų 
JAV pardavėjų savybių, o japonai linkę vertinti varganus pardavėjus. Priešingai JAV 
vartotojų nepriklausomumo vertybei, japonai visuomet linkę tenkinti kitų lūkes- 
čius. Todėl sprendimų priėmimas Japonijoje yra kolektyvinis arba orientuotas į 
grupę. Grupės kooperacija, harmonija ir komfortas yra sėkmės ir progreso ženklai. 


Savęs suvokimas daugeliu būdų sąlygoja pirkimo elgseną. JAV vartotojai, kurie 
save suvokia išskirtiniais, yra linkę pirkti idealizuotus išskirtinio vartojimo pro- 
duktus - įspūdingus namus, baldus, automobilius, drabužius. Kita vertus, japonų 
vartotojai gali pasirinkti paprasčiausią pirkinį iš keleto panašių dėl kuklaus ir nuo- 
lankaus savęs vertinimo. 


Tarpusavio santykiai šeimoje. Šeima yra kitas bendras kultūrinių tarpusavio 
santykių elementas. Vakarų šalyse šeima susideda iš tėvų ir vaikų. Tradicinėse vi- 
suomenėse į šeimos sampratą įtraukiami ir kiti - seneliai, dėdės, tetos, pusseserės, 
pusbroliai - visi, gyvenantys po tuo pačiu stogu. Tokiose visuomenėse verslas yra 
plėtojamas šeimos viduje ir perduodamas iš kartos į kartą. Šeimos nariai demons- 
truoja visišką atsidavimą šeimai. Autoriteto ir pagarbos centras šeimoje taip pat 
labai skirtingas. Pavyzdžiui, Viduriniuosiuose Rytuose šeimos autoritetas būna vy- 
ras. Vaikai neturi jokios įtakos sprendimų priėmimo procesui. Vakarų visuomenėse 
moterų teisės yra lygios vyrų teisėms. Tik kai kuriose visuomenėse moterų teisės 
valdant namų ūkį yra iš dalies ribotos. Kinijoje, Japonijoje ir Korėjoje vyresnieji yra 

labai gerbiami ir klausoma jų patarimų, stengiamasi sužinoti jų požiūrius ir juos 
įvertinti. Kitose vakarų kultūrose vyresnieji gali būti sunkiai vertinami ir kreipiama 
mažai dėmesio į jų požiūrį ir patarimus. 

Tarpusavio santykiai už šeimos rato taip pat yra sąlygojami kultūros. Vakaruose 
santykiai su draugais, kaimynais ir kolegomis yra atsitiktiniai, o Viduriniuosiuose 
Rytuose, Lotynų Amerikoje ir kitose kultūrose santykiai su kitais yra uždaresni, šil- 
tesni, ilgiau išliekantys, mandagesni. JAV verslininkai nelinkę imtis verslo su drau- 
gais arba pasakoti šeimos problemas kolegoms. Atvirkščiai, Japonijoje ir Lotynų 
Amerikoje kuriant verslą pirmenybė teikiama draugams. Be to, lotynų amerikietis 
nesivaržys pasilikti visą naktį ir klausytis kolegos šeimos problemų. 


Laiko suvokimas. Laiko suvokimas kultūrose skiriasi. JAV, Vokietijoje ir Jungtinė- 
je Karalystėje žmonės yra punktualūs. Tikslumas yra norma ir vėlavimas sąlygoja 
nemalonumus, o kartais ir brangiai kainuojančias pasėkmes. Lotynų Amerikoje, 
didžiojoje dalyje Afrikos ir Viduriniuosiuose Rytuose nėra taip griežtai laikomasi 
punktualumo. Žmogus gali į susitikimą atvykti pavėlavęs pusę valandos ir būti 
gerbiamas kaip ir anksčiau. Vėlavimas yra priimtinas ir laukiamas. Netgi nemanda- 
gu į vakarėlį atvykti laiku. Daugumoje Viduriniųjų Rytų, Afrikos ir Lotynų Amerikos 
šalių šeimininkas supyks, jeigu svečiai atvyks laiku. Japonijoje atvykimas į susitiki- 
mą yra valdomas rangų - jaunesni žmonės turėtų atvykti anksčiau ir palaukti. Čia 
vyresnieji atvyksta vėliausiai. 


Kitas kultūrinis laiko horizontas yra tai, į ką tos kultūros žmonės koncentruojasi - į 
praeitį ar ateitį. Pavyzdžiui, daugelyje Europos šalių istorijos, tradicijų ir paveldo 
žinojimas turi daugiau įtakos pirkimo elgsenai negu JAV. Tai gali atspindėti euro- 
piečių pasipriešinimą pokyčiams, tradicinių veikimo būdų alternatyvoms ir nau- 
jovių priėmimui. JAV koncentravimasis į ateitį leidžia noriai keistis ir siekti naujų ir 
skirtingų būdų poreikiams patenkinti. 


Trumpo laikotarpio filosofija, palyginus su ilgo laikotarpio filosofija, yra kitas ele- 
mentas, skiriantis kultūras. Kai kurios kultūros daugiausia koncentruojasi į trumpą 
laikotarpį. Pavyzdžiui, investuotojai spaudžia kolektyvo direktorių tarybą parodyti 
pelną. Trumpalaikiai tikslai charakterizuoja daugelio JAV kompanijų požiūrį. Kitos 
kultūros, tokios kaip japonų, yra suinteresuotos ilgalaikių tikslų pelningumu ir no- 
riai susitaiko su keliais nuostolingais metais, kad užsiimtų tam tikrą rinkos dalį ir 
gautų ilgalaikę naudą. 


Protinis mąstymas ir mokymasis. Žmonių mąstymo būdas ir lengvumai arba 
sunkumai, su kuriais susiduriame mokydamiesi, yra dar vienas aspektas, diferenci- 
juojantis žmones skirtingose kultūrose. Kai kuriose kultūrose, pavyzdžiui, Didžio- 

joje Britanijoje, trumparegiško mąstymo būdas yra įprastas. Dėl to dėmesys yra 
kreipiamas į detales ir procedūras. Šiuo atveju veiklos detalės yra svarbesnės negu 
pati veikla. Kitose bendruomenėse, pavyzdžiui, JAV, žmonės iškelia galutinius re- 
zultatus virš detalių ir procedūrų. Daugelis Vidurio rytiečių gali veikti emocionaliai. 
Amerikiečiai, priešingai, yra mokyti veikti logiškai. 

Skirtingų kultūrų žmonės taip pat skiriasi iš įvairių šaltinių gaunamos informacijos 
išmokimo laipsniu ir to išmokimo greičiu. Šis greitis priklauso nuo įgimto sugebė- 
jimo, kuris skiriasi atskirose kultūrose. Psichologai išskyrė mažiausiai penkias mo- 
kymosi sugebėjimo rūšis: verbalinis mokėjimas (verbal competence), erdvės suvo- 
kimas (spatial visualization), žodžių rišlumas (word fluency), bendras pagrindimas 
(general reasoning) ir kūrybiškumas (creativity). Šie sugebėjimai arba jų trūkumas 
veikia vartotojų reakciją į naujus produktus arba reklamas, atsirandančias įvairio- 
se žiniasklaidos priemonėse. Pavyzdžiui, kultūrose, kuriose yra aukštas erdvės su- 
vokimas, rinka daug lengviau pasiekiama televizijos. Priešingai, kultūrose, kuriose 
verbalinis mokėjimas ir žodžių rišlumas yra aukštas, rinka gali būti efektyviau pa- 
siekiama spausdintos reklamos. 


Kadangi kai kurie mokymai vyksta pastiprinimais ir bausmėmis, suteiktų pastipri- 
nimų ir bausmių kultūrinės interpretacijos įtakoja mokymosi procesą. Pavyzdžiui, 
kai kuriose Vidurio Rytų arba Afrikos šalyse žmonės, truputį turintys antsvorio, yra 
laikomi patraukliais. Produktai, didinantys kūno svorį, yra vertinami ir trokštami. 
Vakarų pasaulyje norima būti liekniems, stipriems ir sveikiems. Į nutukimą žiūrima 
neigiamai. Pageidaujami mažai kalorijų ir riebalų turintys produktai. 


Atpildas ir pripažinimas. Atlyginimo metodai individams už išskirtinį įvykdymą 
arba atlikimą kiekvienoje kultūroje skiriasi. Piniginiai atlyginimai, pripažinimas, me- 
daliai, šlovė, išlaidų sąskaitos ir įspūdingi titulai kultūrose yra skirtingai naudojami. 
Pavyzdžiui, JAV pripažinimas, apsauga ir piniginis atlyginimas yra svarbūs pastipri- 
nimo sistemoje. Tačiau Kinijoje svarbus poreikis ir skatintojas yra priėmimas į gru- 
pę. Šiuo atveju, norimas atlygis gali būti darbuotojo nuotraukos, kaip „mėnesio 
darbuotojo“, įtraukimas į garbės lentą. Kanadoje darbuotojų motyvacijos studijos 
atskleidė, kad pirmoje vietoje yra santykiai darbe, paskui saugumas, pripažinimas, 
o atlyginimas - ketvirtoje vietoje. 

Kiekvienoje šalyje yra prestižinių užsiėmimų. Vidurio Rytuose ir Azijoje yra garbina- 
mi ir gerbiami religiniai lyderiai. Lotynų Amerikoje didelį pripažinimą turi poetai ir 
rašytojai. Japonijoje yra garbinami vyriausybės ir verslo lyderiai. JAV labai gerbiami 
teisėjai, gydytojai, advokatai ir gerai žinomi pramogų verslo atstovai bei atletai. 
Sveikinimosi manieros kiekvienoje kultūroje labai skiriasi. Rankos paspaudimas yra 
normalus JAV, europiečiai teikia pirmenybę ne tokiam intensyviam rankos paspau- 

dimui. Japonai sveikindamiesi lenkiasi vienas kitam. Gilesnis nusilenkimas atspindi 
kito dalyvio svarbumą. Vidurio rytiečiai apsikabina ir pabučiuoja abudu skruostus. 


Apranga ir išvaizda. Žmonių dėvimi drabužiai ir papuošalai skirtingose kultū- 
rose skiriasi priklausomai nuo klimato ir tradicijų. Tradicinis japonas vis dar dėvi 
kimono, arabas - abają, indas - sari. Šie drabužių dėvėjimo reikalavimai sukurti 
pirmiausia dėl to, kad leidžia kūnui kvėpuoti. Jie taip sumodeliuoti, kad palaikytų 
kuklumo ir lygybės jausmą. Kuklumas pasiekiamas pridengus didžiąją kūno dalį, o 
lygybė - atrodant vienodai, kai panaikinamos ribos tarp turtingųjų ir vargšų. 


Papročiai ir tradicijos nustato priimtinus rengimosi būdus, išvaizdą ir plaukų ilgį. 
Amerikiečiai teikia pirmenybę laisvo stiliaus drabužiams, o europiečiai - griežto 
stiliaus aprangai. Lotynų Amerikos vyras linkęs auginti barzdą ir ūsus bei ilgus 
plaukus, kurių stilius yra priimtinas jų verslo rate. Dauguma JAV organizacijų reika- 
lauja savo darbuotojų vyriškių švariai skustis veidus ir trumpai kirptis plaukus. 


Pavyzdžiui, pirkdami drabužius nepagalvojame, kodėl nenusipirkus indiško sario 
ar japoniško kimono. Paprasčiausiai perkame tai, kas būdinga europietiškai kul- 
tūrai. Rinkdamiesi drabužius apie tai net nemąstome, nes kasdieniame gyvenime 
paprastai nematome mūsų kultūrai neįprastų drabužių. Renkamės tai, ką siūlo rin- 
ka, ko pilna turguose ir parduotuvėse, aprangos salonuose. Bet svarbiausia šiame 
pavyzdyje yra tai, kad dėl kultūrų skirtumo mes (bent jau dauguma mūsų) ne- 
jaučiame poreikio dėvėti sarius ar kimono. Jausdamas poreikį žmogus stengtųsi 
įvairiais būdais jį patenkinti. Šiuo atveju, žinodamas, kad jo kultūrinei aplinkai tai 
nebūdinga, žmogus apie tai net negalvoja. 


Kita vertus, rinkdamiesi ir pirkdami drabužius galvojame apie tai, ką jie bylos apie 
mūsų individualią, kiekvienam asmeniui būdingą kultūrą. Visuomenėje egzistuoja 
nerašyti kultūringai atrodančio žmogaus šablonai. Mergina, pirkdama trumpą si- 
joną, turi omenyje vaizdą, kaip turėtų (norėtų) atrodyti. Matuodamasi kruopščiai 
įvertina sijono ilgį (trumpumo laipsnį), kad neatrodytų perdaug vulgariai, nesu- 
darytų „specifinės mergaitės“ įvaizdžio ir pan. 


Kultūrose taip pat skiriasi drabužių ir aksesuarų spalvos. Vakarų kultūroje gedulo 
drabužių spalva yra juoda, o Kinijoje ir Japonijoje - balta. Pavyzdžiui, baltos gėlės 
asocijuojasi su laidotuvėmis, todėl jos neturėtų būti dovanojamos verslo ar visuo- 
meninėmis aplinkybėmis. Pakuojant produktus turėtų būti apsvarstyta ne tik pa- 
kuotės medžiaga, bet ir spalva. Pavyzdžiui, vakariečiams baltos vatos gabalėliai 
farmacijos produktuose asocijuojasi su tuo, jog produktas buvo supakuotas steri- 
liomis ir sanitarinėmis sąlygomis. Kai kuriose visuomenės baltos spalvos pakuotės, 
taip pat kaip ir baltos medicininės tabletės, gali turėti šalutinę mirties reikšmę. 

Maistas ir valgymo įpročiai. Kitas kultūros stebėjimo būdas yra atkreipti dėmesį 
Į tai, ką žmonės valgo ar atsisako valgyti, kaip ruošia maistą, kada yra patiekiama 
mėsa ir kaip greitai žmonės valgo. Pavyzdžiui, islamiškose šalyse nevalgoma kiau- 
liena ir negeriami alkoholiniai gėrimai. Daugelyje Lotynų Amerikos šalių, taip pat ir 
Afrikoje bei Viduriniuosiuose Rytuose, pagrindinis valgis yra patiekiamas ankstyvą 
popietę, po valgio nusnaudžiama. Vokietijoje mėgstama gerti alų, Prancūzijoje - 
vyną, o Norvegijoje - gryną vandenį. Amerikiečiai mėgsta mėsos patiekalus, o kai 
kuriose kultūrose, tokiose kaip Indijos, daugelis žmonių mėsos vartoja mažai arba 
išvis nevalgo. Nacionalinis kurios nors kultūros maistas gali pasirodyti labai keistas 
kitos kultūros žmonėms. Kinams katės ir šunys yra delikatesas. Czarnina (anties 
kraujo sriuba) ir kishka (kraujinė dešra) daugelyje Lenkijos ūkių yra pagrindinis pa- 
tiekalas, tačiau sukelia nemalonių jausmų daugeliui JAV vartotojų, kurie užaugo 
valgydami mėsainius ir dešrainius. Kalbant apie žmonių valgymo greitį, amerikie- 
čiai, gyvenantys ypač aktyviai ir įtemtai - linkę valgyti greitai,prabėgom“ Italai turi 
visą pietavimo ceremoniją ir pietaudami praleidžia keletą valandų prie stalo. 


Tradicijų ir papročių įtaką vartotojo elgsenai galima pastebėti maisto produktų 
pirkime. Sakykime, advento (prieš Kalėdas) ar gavėnios (prieš Velykas) laikotarpiais 
dauguma tikinčiųjų pagal religines normas atsisako mėsos produktų įprasto var- 
tojimo (toleruotinas susilaikymas) ir mieliau renkasi žuvies produktus, kas be abejo 
įtakoja šių produktų paklausos, nors ir nežymius, pokyčius. 


KAS YRA SOCIALINĖ KLASĖ? 


+ Socialinė klasė yra panašaus prestižo, jėgos, turto žmonių grupė, kurią vienija 
poreikiai, nuomonės ir vertybės. 


+ Socialinė klasė - identifikuojama visuomenės individų grupė, kurios elgsena 
ir gyvenimo stilius skiriasi nuo kitų visuomenės klasių individų. 


+ Socialinė klasė - socialinis rangas, suteiktas didelei grupei žmonių. 


+ Stratifikacija - gyventojų klasifikavimo sistema, paremta ekonominėmis ir so- 
cialinėmis charakteristikomis. 


Visos, išskyrus mažiausias ir primityviausias visuomenes, turi stratifikaciją, arba 
ekonominės ir socialinės nelygybės formalias sistemas. Socialinė tapatybė susi- 
formuoja tuomet, kai kultūra nustato bendravimo ribas tarp skirtingą socialinį 
statusą turinčių žmonių. Sociologai teigiamai vertina pagarbos, kurią aukštesnės 
socialinės klasės nariams rodo žemesnį statusą turintys individai, egzistavimą. 
Priklausymas socialinei klasei užtikrina individų ateities galimybes. Dar daugiau, 

socialinė klasė kartu su užimama padėtimi joje laikomi svarbiais faktoriais, kurie 
įtakoja vartotojo nuomonę, vertybes ir elgesį. 


Socialinė klasė ir pajamos. Daugelis žmonių tapatina socialinę klasę ir paja- 
mas. Pajamos - tai pinigų kiekis, kurį individas arba šeima gali išleisti. Bet pajamų 
dydis gali neatspindėti daugelio klasių skirtumus žyminčių faktorių, tokių kaip 
profesija, gyvenimo būdas, vertybės ir požiūris. Taip atsitinka todėl, kad daugelis 
profesijų, kurios nelaikomos prestižinėmis, gali duoti daug didesnes pajamas, 
negu tos, kurios daug labiau vertinamos. Vis daugiau kompanijų mažina etatus 
ir priima laikinus darbuotojus, kvalifikuoti darbuotojai yra perkeliami į žemesnes 
pareigas, dirba ne visą darbo dieną arba yra priversti dirbti už mažesnį atlygini- 
mą. 


SOCIALINĖS KLASĖS ĮTAKA VARTOTOJO ELGSENAI 


Marketingo specialistai labai domisi turto pasiskirstymu rinkoje, nes jis leidžia atskirti 
žmonių grupes, kurios turi didžiausią pirkimo galią. Marketingo literatūra aiškiai api- 
brėžia, kad pajamos - resursų kiekis, kurį individas ar namų ūkis uždirba - turi di- 
džiausią įtaką vartotojo pirkimams. Kai kurios kompanijos, tokios kaip Rolex ar Lexus, 
lenktyniauja dėl aukštesnio, turtingesnio visuomenės sluoksnio. Kitos kompanijos 
sėkmingai orientuojasi į ne tokius turtingus vidutinės klasės vartotojus. 


Socioekonominis statusas ir gyvenimo būdas yra neatskiriami. Priklausymas sociali- 
nei klasei ir statusas joje įtakoja žmonių įsitikinimus, vertybes ir elgesį. Žmonių gyve- 
nimo būdas ir polinkiai, taip pat kaip ir vartojimo modeliai, gali būti apžvelgti kaip jų 
socializacija konkrečioje klasėje. Priklausomai nuo to, kuriai klasei žmonės priklauso, 
jie perima vertybes ir elgesį mokydamiesi bei stebėdami savo klasės narius. 


Savybės, skiriančios skirtingas socialines klases, turi įtakos ir vartotojų elgsenai. Psi- 
chologinių skirtumų tarp socialinių klasių suvokimas, kaip ir gyvenimo būdo skir- 
tumų pastebėjimas, gali žymiai padėti marketingo specialistams kurti efektyvias, į 
konkrečias socioekonomines grupes nukreiptas strategijas. 


Nors yra produktų, kurie tinka visoms klasėms, tokie kaip valymo priemonės ar 
popieriaus gaminiai, egzistuoja daug dalykų, kurie išreiškia socialinę klasę. Tarp to- 
kių daiktų galima paminėti baldus, drabužius. Vienas iš socialinės klasės kriterijų 
yra pajamos, kuriomis galima gana gerai apibūdinti produktų, kuriuos įsigyja tam 
tikros klasės narys, tipą, kokybę, kiekį. Pavyzdžiui, aukštesniosios klasės naudojamų 
paslaugų kiekis yra labai neproporcingas jos dydžiui. Kitame pavyzdyje, susijusia- 
me su produktais, tyrimai parodė, kad ryšys tarp pajamų ir teikiamos pirmenybės 
parduotuvės prekiniam ženklui yra tiesiogiai proporcingas. Kitaip tariant, mažas 

ir dideles pajamas turintys asmenys labiau linkę rinktis prekės su parduotuvės 
prekiniu ženklu, nei esantys tarp jų. Vidutiniajai klasei priklausantys vartotojai yra 
labiausiai linkę eksperimentuoti su prekiniais ženklais. 


Kiti socialinės klasės kriterijai, tokie kaip išsilavinimas ar profesija taip pat vei- 
kia pirkėjus, turint omenyje, ką jie mąsto vertindami ir pasirinkdami produktus 
bei kaip jie vertina prekės socialinį priimtinumą. Pavyzdžiui, drabužiai visuomet 
buvo laikomi socialinės klasės simboliu. Manoma, jog skirtingų klasių nariai turi 
skirtingą skonį ir elegancijos suvokimą. Žemesnis viduriniosios klasės sluoksnis 
mėgsta tokius drabužius, kurie suteikia išorinio atpažinimo galimybes. Tokiu 
būdu didžiausias dėmesys skiriamas tokioms prekėms, kaip marškinėliai ir kepu- 
raitės, ant kurių parašyti žymių asmenų ar sportininkų vardai, mėgstamos orga- 
nizacijos ar garsių kompanijų firminiai ženklai. Vartotojai, priklausantys aukštes- 
niajai klasei, teikia pirmenybę drabužiams, pasižymintiems subtilesne išvaizda ir 
be jokių užrašų. 


Socialinės klasės taip pat turi įtakos ir mažmeninės prekybos parduotuvėms. 
Būtų keista, jei bet kuri parduotuvė galėtų patenkinti visų socialinių klasių na- 
rių poreikius. Tyrimai parodė, jog socialinis atstumas (skirtumas tarp individo 
socialinės pozicijos ir parduotuvės suvokiamo įvaizdžio) gali būti laikomas 
skirtingų socialinių klasių pirkimo prioritetus paaiškinančiu kriterijumi. Todėl 
prekyboje yra įprasta apibrėžti parduotuvės pirkėjų socialinę klasę, kad būtų 
galima sukurti efektingą interjerą, suformuluoti tinkamas parduotuvės strate- 
gijas ir užtikrinti tinkamos, į konkrečią socialinę klasę nukreiptos parduotuvės 
reklamos galimybę. 


Santaupų, investicijų, išlaidų ir kredito kortelių naudojimo modeliai taip pat su- 
siję su socialine klase. Vartotojai, turintys aukštesnį statusą, yra orientuoti į ateitį 
ir turi finansinį įžvalgumą. Jie yra linkę investuoti į draudimą, akcijas ar į nekil- 
nojamąjį turtą. Žemesnės klasės vartotojai nori patenkinti dabartinius poreikius. 
Kreditinių kortelių naudojimas taip pat priklauso nuo socialinės klasės. Aukštesnį 
statusą turintys vartotojai kredito korteles naudoja kaip tinkamą grynųjų pinigų 
pakaitalą, o žemesnio statuso vartotojai supranta kredito korteles kaip būtiną 
neatidėliotinų reikalų, kurių kitu atveju jie negalėtų sau leisti, patenkinimo prie- 
monę. 


Socialinės klasės taip pat įtakoja ir laisvalaikio praleidimo būdus. Aukštesnio sta- 
tuso asmenys renkasi teatrą, operą, koncertus. Tenisas yra viduriniosios, kartais 
ir aukštesniosios klasių laisvalaikio praleidimo būdas. Žemesniųjų klasių nariai 
leidžia laiką žiūrėdami televizorių, žaisdami pulą ir biliardą, žvejodami, vaikščio- 
dami po barus. 

Manoma, kad socialinė klasė lemia ir masinių informacijos priemonių įtaką varto- 
tojams. Kuo aukštesnei socialinei klasei asmuo priklauso, tuo didesnę informaciją 
Jis gauna. Viduriniajai ir aukštesniajai klasėms priklausantys vartotojai prieš pirkda- 
mi ir pirkimo metu linkę ieškoti kuo daugiau informacijos. O žemesniajai klasei pri- 
klausantiems vartotojams prieinami tik riboti informacijos šaltiniai, todėl jie dau- 
giausia remiasi artimųjų, draugų, pardavėjų ir parduotuvėje esančiuose stenduose 
pateikiama informacija. 


Socialinių klasių gyvenimo būdo skirtumai gali padėti reklamos specialistams pa- 
sirinkti efektyvią reklamą, kaip ir tinkamą masinės informacijos priemonę. Reklami- 
nėse žinutėse kreipimasis į klasės troškimus gali būti arba subtilus, arba rėksmin- 
gas. Tokios reklamos dažnai vaizduoja juodai baltas stambaus plano nuotraukas 
su vidutinio statuso jaunais žmonėmis, dėvinčiais džinsus, arba aukštesnei klasei 
priklausančias poras provokuojančiomis pozomis. Pagrindinė šių reklamų mintis 
yra atkreipti pirkėjų dėmesį, jog siūloma prekė ar paslauga pritaikyta jo skoniui ir 
socialiniam statusui. Renkantis masinės informavimo priemonės tipą reikia paste- 
bėti, jog aukštesnį statusą turintys vartotojai didesnį dėmesį skiria spaudiniams. 


Daugelis darbininkų klasės narių keliasi anksti ryte ir turi eiti į sunkios fizinės veik- 
los reikalaujantį darbą, todėl miegoti jie eina taip pat anksti. Daugelis viduriniajai 
klasei priklausančių darbuotojų keliasi vėlai ryte, atlieka intelektualinės užduotis ir 
eina miegoti vėlai vakare, prieš tai norėdami prasiblaškyti. Todėl pagrindinis tele- 
vizijos programų laikas skirtas darbininkų klasei, o vėlaus vakaro programa skirta 
didelei viduriniosios klasės atstovų auditorijai. 


SOCIALINĖS KLASĖS ĮVERTINIMAS 


Nustatydami socialinį asmens statusą, naudojame daug įvairių kriterijų. Tarp tokių 
kriterijų gali būti protėviai, profesija ar pajamos, išsilavinimas, autoritetas, elgesys, 
kalba, draugijos, kurioms asmuo priklauso, taktiškumas. Tiesą sakant, gairės, ku- 
riomis remdamiesi bandome priskirti žmogų konkrečiai socialinei klasei, atspindi 
mūsų visuomenės normas, vertybes ir idealus. 


Kalbant formaliau, socialiniai mokslininkai taiko tris socialinių klasių tyrinėjimo 
metodikas. Viena iš jų teigia, jog kiekvienas individas pats apibrėžia savo sociali- 
nį statusą. Pasak antrojo, individo socialinę poziciją nustato aplinkiniai. Remiantis 
paskutiniąja metodika, konkrečios socialinės klasės, kuriai priklauso individas, nu- 
statymui naudojami nešališki įvertinimo kriterijai. Šie metodai vadinami atitinka- 
mai subjektyviu (subjective), reputaciniu (repputational) ir objektyviu (objective) 
įvertinimu. 

Vartotojų Trečioji Vartotojas socialinėje ir 
elgsena dalis kultūrinėje aplinkoje 


Subjektyvūs vertinimo kriterijai. Socialinės klasės subjektyvūs vertinimo kri- 
terijai (subjektyvus vertinimas — galimybė individui priskirti save konkrečiai so- 
Cialinei klasei) kruopščiai tiria individų klasinį sąmoningumą bei priklausomybės 
konkrečiai klasei jausmą. Naudodamiesi šiuo metodu, tyrėjai suteikia galimybę pa- 
tiems dalyviams priskirti save kokiai nors klasei, remiantis jų pačių socialinių klasių 
struktūros suvokimu. Nors šis metodas yra paprastas ir patogus, tačiau jį naudo- 
jant negalima išvengti klaidingo žmonių suskirstymo į socialines klases. Kai kurie 
respondentai gali pervertinti savo socialinį statusą ar neįvertinti jo, todėl klasių 
narių skaičius bus netikslus. 


Reputaciniai vertinimo kriterijai. Vietoje subjektyvaus savo paties socialinio sta- 
tuso įvertinimo, socialinės klasės reputacinio vertinimo (reputacinis vertinimas 
- individo priskyrimas socialinei klasei, remiantis kitų individų nuomone) atveju, 
individo statusą nustato kartu su tuo individu gyvenantys ir jį pažįstantys žmonės. 
Naudodamiesi šiuo metodu, tyrėjai prašo apklausos dalyvių (bendradarbių, vado- 
vų, kaimynų) preliminariai įvertinti kitus asmenis. Profesionalūs tyrėjai atsakingi už 
bendruomenės narių apibūdinimų apibendrinimą ir pagal juos priskiria individą 
atitinkamai socialinei klasei. Warner naudojo būtent šį metodą, siekdamas įver- 
tinti Jungtinėse Amerikos Valstijose esančias socialines klases (Hanna ir Wozniak, 
2001). 


Nors daugelis socialinių mokslininkų laiko reputacinių vertinimo kriterijų metodą 
vienu iš tiksliausių ir patikrintų metodų, tinkančių socialinių klasių struktūros tyri- 
mui, ši metodika nėra tokia populiari tarp marketingo specialistų ir vartotojų elge- 
sio tyrinėtojų, kurie labiau domisi specifiniais socialinės klasės bruožais, turinčiais 
įtakos vartojimo modeliams. 


Objetyvūs vertinimo kriterijai. Priešingai nei subjektyvūs ir reputaciniai socia- 
linės klasės matmenys (measurement), pagrįsti atitinkamai savo paties ar kitų 
įvertinimu, tyrimai, naudojantys objektyvius vertinimo kriterijus (objektyvus 
vertinimas - metodas, kuris priklausymą socialinei klasei nustato naudodamasis 
socioekonominiais ir demografiniais kriterijais) individo socialiniam statusui nusta- 
tyti, remiasi būdingais demografiniais ir socioekonominiais kriterijais. Naudojant 
objektyvius vertinimo kriterijus, įtraukiami specifiniai kintamieji, tokie kaip pajamų 
dydis ir šaltinis, rezidencijos tipas ir vieta, profesija, išsilavinimas ir nuosavybė. Šie 
kintamieji kartu su kitais faktoriais gali būti naudojami atskirai ar kartu, siekiant 
įvertinti individo socialinį statusą. 


Kai kurie socialinės klasės tyrimai remiasi tik vienu socioekonominiu parametru. 
Tuomet sakoma, jog tyrimai remiasi vieno kintamojo indeksu (vieno kintamojo 
indekso socialinės klasės objektyvūs matai, kurie naudoja tik vieną socioekonomi- 

nį veiksnį). Tarp visų vieno kintamojo indeksų, naudotų socialinei klasei įvertinti, 
labiausiai priimtinas yra profesijos veiksnys. Profesija didele dalimi atspindi išsi- 
lavinimo lygį, apibrėžia pajamas ir įtakoja žmonių, su kuriais bendraujama, ratą, 
taip pat ir produktų pasirinkimą. Kiti veiksniai, kurie gali būti naudojami pavie- 
niui, yra individo išsilavinimas ir pajamų dydis bei šaltinis. Išsilavinimas įtakoja 
individo įsitikinimus, veiklą, nuomonę. Pajamos lemia galimybę įsigyti gaminius 
ir paslaugas. 


Kiti sociologai socialinės klasės indeksu naudoja nuosavybę. Chapin (1995) pasiū- 
lyta Socialinio Statuso Skalė šeimos socialinę klasę nustato pagal turimus svetai- 
nės baldus ir papildomus reikmenis bei bendrą kambario būklę. Kito tyrimo metu 
Kron (1983) padarė išvadą, jog žemesniosios klasės šeimos televizorių linkusios 
statyti svetainėje, o viduriniajai ir aukštesniajai klasėms priklausančios šeimos tele- 
vizorius stato miegamuosiuose arba šeimos kambariuose. Kaimynystė ir reziden- 
cijos piniginė vertė retai naudojamos kaip vieninteliai faktoriai vertinant socialinį 
statusą, tačiau jie gali padėti konkretizuoti socialinę klasę, kuri buvo nustatyta nau- 
dojantis vienu kintamuoju (profesija arba pajamomis). 


Kadangi socialinė klasė priklauso nuo daugelio matmenų ir įvairių žmonių gyveni- 
mo būdo faktorių sintezės, vartotojų tyrėjai linkę sujungti keletą socioekonominių 
veiksnių ir suteikti jiems atitinkamus svorius, taip apibrėždami bendrą socialinės 
klasės indeksą. Tokie kriterijai vadinami sudėtinių kintamųjų indeksu (sudėti- 
nių kintamųjų indeksas - objektyvūs matai, kurie apima keletą socioekonominių 
veiksnių). Jie geriau nei vieno kintamojo indeksai atspindi socialinės klasės sudė- 
tingumą. Tais atvejais, kai naudojami sudėtinių kintamųjų indeksai, bendras in- 
divido rezultatas apskaičiuojamas kaip svorio vidurkis. Vertinimo kriterijai, tokie 
kaip pajamų šaltinis, profesijos statusas, išsilavinimas, rezidencija ir gyvenamoji 
vieta, yra surūšiuojami pagal prestižiškumo laipsnį. Pavyzdžiui, vertinant pajamų 
šaltinį 7 balų skale, paveldėtas turtas bus įvertintas 1 balu, o socialinė pašalpa bus 
įvertinta 7 balais. Kiti kriterijai taip pat gali būti įvertinti daugiabale sistema, kaip 
parodyta 3 lentelėje. 


Kiekvienam socioekonominiam faktoriui tyrėjai nustato atitinkamą svorį. Pavyz- 
džiui, pajamų šaltinio faktoriui suteikiamas didesnis svoris nei gyvenamosios vie- 
tos faktoriui. Iš kiekvieno socioekonominio kriterijaus įvertinimo ir iš jam nustatyto 
svorio gaunamas bendras individo rezultatas. Šis sudėtinis rezultatas naudojamas 
individo socialinei klasei nustatyti. Nors socialinės klasės narius ir jų panašumus 
gali įtakoti išsilavinimo lygis, profesija ir finansinė gerovė, tačiau socialinė klasė 
nėra šių veiksnių derinys. Greičiau šių ir kitų veiksnių pasekmių lydinys. Šis lydinys tam- 
pa unikalia visuma su savo charakteriu, kuri nėra panaši į kurį nors sudedamąjį veiksnį. 

3 lentelė. 
Kriterijų vertinimas daugiabale sistema 





| Pajamų šaltinis 





















: Paveldėtas turtas 

; Uždirbtas turtas 

: Pelnas 

: Atlyginimas 

i Darbo užmokestis 

: Privati parama (draugai, giminės) 
: Socialinė pašalpa 


i Išsilavinimas 











| Profesionalas (daktaro ar magistro laipsnis) 
: Ketverių metų koledžo diplomas 

; Associate's laipsnis arba kolegijos - verslo mokyklos (bet be ketverių metų laipsnio) 
; Vidurinės mokyklos (High shool) absolventas 

: Nebaigęs vidurinės mokyklos (High shool) 
i Pradinės mokyklos diplomas 

. Mažesnis nei pradinės mokyklos diplomas 











Vyriausias profesionalas, didelės įmonės savininkas arba vadovas 

: Profesionalas, vidutinio dydžio įmonės savininkas arba vadovas 

: Pusiau profesionalas, mažos / vidutinės įmonės savininkas arba vadovas 
; Prekeiviai, mažų įmonių savininkai 

: Kvalifikuoti darbininkai 

: Pusiau kvalifikuoti darbininkai 

: Nekvalifikuoti darbininkai 


SOCIALINĖS GALIOS TIPAI 


Vartotojai priklauso ar dievina kokias nors socialines grupes ir jų pirkimo sprendi- 
mus dažnai įtakoja troškimas būti panašiems į kitus. Individai turi tiek įtakos gru- 
pėje, kiek jie turi socialinės galios. French ir Raven (1959) išskyrė penkis socialinės 
galios tipus: atlygio, prievartos, teisėtos (įstatyminės), referento (rekomendacinės) 
ir eksperto (specialisto) galios. 

Atlygio galia. Atlygio galia paremta grupės sugebėjimu paskirstyti atlygius. Atly- 
gio,siūlymas“ įtakoja arba keičia elgesį. Kuo didesnį atlygį grupė gali pasiūlyti, tuo 
ji galingesnė siekiant paklusnumo grupės normoms. 

Atlygio formų yra įvairių. Jis gali būti apčiuopiamas (dovanos, piniginės kompen- 
sacijos, premijos už tam tikrus laimėjimus) ir neapčiuopiamas, tokie kaip pagy- 














Vienuoliktoji tema 


Kultūros ir socialinės klasės įtaka vartotojo elgsenai 





























rimas ar pripažinimas. Pardavėjai taiko daug skirtingų atsilyginimo vartotojams 
būdų. Tikriausiai svarbiausias iš jų - patenkinti vartotojo norus siūlomu gaminiu 
ar paslauga. Kitos atlygio formos - kainos keitimas, kuponai, premijos, nuolaidos, 
konkursai. Tokie atlygiai įtakoja sprendimą renkantis tam tikrą prekinį ženklą ar tam 
tikrą mažmenininką. 


Prievartos galia. Prievartos galia - grupės galia bausti narius, kad būtų laikomasi 
grupės normų ir lūkesčių. 


Armijos naujokai greitai išmoksta paklusti viršininkų įsakymams, kad išvengtų 
sankcijų. Kuo didesnės gresiančios bausmės, tuo didesnis paklusnumo laipsnis. 


Apskritai, pardavėjai neturi prievartos galios. Jie negali peikti ar bausti vartotojų dėl 
rekomenduotinų veiksmų neatlikimo. Tačiau pardavėjai taiko modifikuotą prievar- 
tos galios tipą - baimės ar kaltės jausmą. Kampanijos prieš narkotikus piktnau- 
džiauja perspėjimais apie žmogaus proto ir kūno ardymą, naikinimą. Kampanijos 
prieš rūkymą dažnai pabrėžia vėžį ir širdies ar plaučių ligas. Firmos, parduodančios 
namų apsaugos sistemas, aprašo vagysčių, įsibrovėlių aukų istorijas. 


Teisėta (įstatyminė) galia. Kai kuriose grupėse yra tam tikros normos, vertybės, 
vaidmenys, lūkesčiai, taip pat spaudimas laikytis grupės priimtų principų. Siekia- 
ma, kad kiekvieno grupės nario požiūris ir elgesys atitiktų šiuos standartus. Ilgai- 
niui grupės nariai įgyja pojūtį, kad jie turi, privalo ar privalėtų imtis tam tikrų veiks- 
mų ar galvoti tik taip ir ne kitaip. Šie prisiderinimo jausmai gali atsirasti dėl vieno 
asmens, religijos, patriotizmo ar kitų grupių. Individai, laikui bėgant, priima šiuos 
elgesio standartus kaip savus. 


Įtaka, atsiradusi per įgytas normas ir vertybes, vadinama teisėta galia. Individai 
grupėje jaučia pareigą galvoti ar elgtis pagal grupės lūkesčius. Gydytojai ir teisi- 
ninkai laikosi profesinės etikos kodekso, pagal kurį jie atsakingi už savo paciento 
ar kliento konfidencialumą. 


Pardavėjai kartais taiko teisėtą galią remdami tam tikrus produktus ar tam tikras 
idėjas. Kampanijos, paremtos patriotizmu ar teisingumu bei tradicijomis, taiko 
teisėtą galią. Pavyzdžiui, skelbimai, akcentuojantys principą „pirk prekę lietuvišką, 
iliustruoja pažiūras, pagal kurias piliečius patriotus turėtų užvaldyti troškimas pa- 
dėti Lietuvos pramonei ir darbo jėgai. Tokie vartotojai labiau nori Lietuvoje paga- 
mintų produktų, o ne importuotų. 


Referento (rekomendacinė) galia. Referento galios grupės paremtos individo 
noru susitapatinti su grupe ir dalytis vienybės jausmu su jos nariais. Pavyzdžiui, 
studijos, susijusios su tėvų įtaka jų vaikų pasirinktam universitetui parodo, kad tėvų 
padrąsinimas turi žymią įtaką vaikų pasirinkimui. 

Niekas negali paneigti profesionalių sporto komandų įtakos fanams, muzikos gru- 
pių - muzikos mylėtojams. Kuo didesnė referento trauka, tuo didesnis solidariza- 
vimasis (taigi ir referento įtaka galingesnė). Pardavėjai taiko referento galią remti 
produktus ir paslaugas. Gerai žinomos ir mėgstamos asmenybės, tokios kaip kino 
ir televizijos žvaigždės, sportininkai, valstybės asmenys padeda remti jų prekinius 
ženklus, gerinti įvaizdį, kelti susidomėjimą jų pranešimais. 


Eksperto (specialisto) galia. Eksperto galia kyla iš įtakojančių agentų specifinių ži- 
nių ir įgūdžių, kurių individams trūksta, turėjimo. Eksperto turimų žinių ar specifinės 
srities talento pakanka paveikti kitiems asmenims. Advokatų ar medicinos gydytojų 
patarimai - ekspertinės galios pavyzdžiai. Naminių gyvūnėlių pašaro pardavėjai iš- 
leidžia daug pinigų, kad įtikintų veterinarus rekomenduoti jų produktus gyvūnėlių 
savininkams. Reklamuotojai dažnai remiasi ekspertais inžinieriais, gydytojais, moksli- 
Ninkais ar tyrinėtojais pristatyti objektyviam produkto ar paslaugos įvertinimui. 


Pardavėjų naudojami socialinės galios tipai. Marketingo strategijos taip pat 
gali naudoti vieną ar kelis skirtingus socialinės galios principus. Dažniausiai tai- 
komos atlygio, referento bei eksperto galios. Naudojant psichologines sankcijas 
(prievartos galia), mažinamas patrauklumas, galima sukelti prieštaringą reakciją. 
Be to, jų efektas visada trumpalaikis, nes sankcijos neduos pažiūrų ar elgesio pasi- 
keitimo. Teisėtą galią pardavėjai taip pat naudoja saikingai. Jos poveikis apsiriboja 
atvejais, kai produkto vartojimas gali būti aiškiai susijęs su socialiai nurodytu elge- 
siu, kai asmuo privalo arba turi susilaikyti nuo kai kurių veiksmų atlikimo. 


STATUSAS IR VARTOJIMO ELGSENA 


Statusas rodo asmens užimamą poziciją grupėje, t.y. statusas yra asmens rangas 
ar prestižas grupėje. Statusas realizuojamas keliais skirtingais būdais; jis gali būti 
įgytas arba paskirtas. Įgytas statusas rodo individo pastangas, laimėjimus ar indėlį 
grupei. Pavyzdžiui, individams, kurie turi verslo magistro laipsnį ir kelerius metus 
patirties šioje srityje, didelės korporacijos garantuoja didesnius atlyginimus. Tokiu 
atveju individai valdo įgytą statusą. Paskirtas statusas gali būti šių veiksnių rezulta- 
tas: socialinė klasė, turtas, amžius, lytis, tautybė. Pavyzdžiui, asmens, gimusio tur- 
tingoje aristokratų šeimoje, paskirtasis statusas - būti elitinės klasės dalimi. 


Didesnis statusas numato didesnę jėgą ir įtaką grupėje. Be to, laukiamas elgesys 
kinta priklausomai nuo individo statuso grupėje. Aukštesnį statusą turintiems as- 
menims leidžiama daugiau negu kitiems nariams. Pavyzdžiui, kompanijos prezi- 
dentas gali vėluoti į susitikimą su darbuotojais, o darbuotojai, pavėlavę į tokį susi- 
tikimą, rizikuoja savo padėtimi, darbo vieta ir pan. 

Pastebimas vartojimas (conspicuous consumption) - „ekstravagantiškos pra- 
bangos“ įsigijimas ir pastebimas demonstravimas. 


Apgaulingas simbolis (fraudulent symbol) - kažkada buvęs unikalus produktas, 
kuris dabar tapo įprastas ir prarado savo išskirtinę prasmę. 


„Slapti turtai“ (stealth wealth) — atvejis, kai asmuo vengia išsiskirti perkamais 
daiktais. 


Parodijų demonstravimas, parodinis simbolizmas (parody display) - atvejis, 
kai vartotojas siekia statuso apgalvotai tyčiodamasis iš tendencijų, pasirinkdamas 
produktus ir elgseną, kurie nėra esama mada ar stilius. 


Vartotojai dažnai įsigyja gaminius, paslaugas ir prekinius ženklus atsižvelgdami į 
jų statusą grupėje. Taip daroma todėl, kad prestižiniai produktai, paslaugos ir pre- 
kiniai ženklai siejami su kažkokiu pageidautinu įvaizdžiu. Masyvūs, elegantiškai 
įrengti namai, miškinga žemė, prabangūs automobiliai, kaip ir samdomi namų 
darbuotojai (liokajai, kambarinės, virėjai, daržininkai, vairuotojai) - statuso pavyz- 
džiai. Terminas „pastebimas vartojimas“ buvo pritaikytas „ekstravagantiškos pra- 
bangos“ įgijimui ir pastebimam demonstravimui. 


Statusą išsiaiškinti svarbu didelėms bendruomenėms, kuriose asmens reputacija 
yra labai svarbi. Dažnai individai pasikliauja tokiais akivaizdžiais ženklais, kaip ma- 
terialinė nuosavybė, kad nustatytų nepažįstamų žmonių statusą. Simboliai, skirti 
perteikti statusui, turi būti išskirtiniai, ypatingi. Kaip bebūtų, kai kurios prekės taip 
plačiai paplinta tarp skirtingų statusų žmonių, kad praranda savo išskirtinumą. 
Šiuo atveju, jos tampa apgaulingu simboliu. Taigi nauji simboliai yra reikalingi at- 
skirti elitui nuo masių. 


Kai kuriose grupėse simbolika daro „atvirkštinę“ įtaką vartotojų autoritetui bei ge- 
rovei. Dideli, prabangūs automobiliai ir puošni apranga gali būti statuso simbo- 
liai gerinant statusą mieste, o paprastesni automobiliai ir džinsai gali būti norma 
tarp labiau pasiturinčių priemiesčio gyventojų, kurie nejaučia poreikio puikuotis 
savo turtais. Puikavimasis turimais daiktais vyrauja tarp naujųjų turtuolių. Terminas 
„Slapti turtai“ kartais taikomas žmonėms, kurie nenori ir kuriems nereikia pasiro- 
dyti, pasipuikuoti. Tokie individai yra labiau linkę įsigyti kokybiškus daiktus, neišsi- 
skiriančius kaina, „žavesiu“ ar „blizgesiu“. 


Kai kurie žmonės yra visai priešingi „pastebimo vartojimo“ tipui. Jie sąmoningai 
vengia plačiai vartojamų, madingų statuso simbolių. Jie siekia statuso ignoruoda- 
mi jį. Tokia paradoksali elgsena vadinama „parodijų demonstravimu“. Tai paaiškina, 
kodėl kai kurie individai vengia dizainerių sukurtų rūbų ir dėvi nudriskusius džin- 
sus bei nudėvėtus sportbačius. 

PROBLEMOS, SUSIJUSIOS SU SOCIALINIŲ KLASIŲ STRUKTŪRA 


Aptarę socialinių klasių įvertinimo procedūras, pereikime prie keleto su mūsų nag- 
rinėjama tema susijusių problemų, tarp kurių galima paminėti besikeičiantį mote- 
rų statusą, socialinės klasės priešinimą pajamoms, statuso kristalizaciją, per didelių 
ir per mažų privilegijų suteikimą bei socialinio mobilumo problemą. 


Besikeičiantis moterų statusas. Šeimos modelis, kurioje vyras yra šeimos mai- 
tintojas, o žmona - namuose liekanti šeimininkė, prižiūrinti vaikus, išnyko dėl kelių 
priežasčių. Vienišos moterys iki santuokos ar vaiko gimimo dirba arba mokosi. Šiuo 
metu žymiai daugiau nei bet kada šeimas turinčių moterų dirba. Mažiausiai trys iš 
keturių mokyklinio amžiaus vaikus auginančių motinų dirba. Dėl didelės išsilavini- 
mo reikšmės, aukštojo mokslo diplomą gauna tiek pat moterų ir vyrų. Moterims 
gavus gerą išsilavinimą ir geresnius darbus, jų statusas ir pajamos išaugo. 


Nepaisant socialinio moterų statuso pokyčių mūsų visuomenėje, šeimos sociali- 
nio statuso vertinimas moterims tradiciškai statusą priskiria pagal sutuoktinio ar 
tėvo profesiją. Jei socialinės klasės vertinimo kriterijai skirti kuo tiksliau pavaizduoti 
klasinei struktūrai, tuomet į šiuos vertinimo kriterijus turi būti įtraukti abiejų - vyro 
ir žmonos - įverčiai. Moterų išsilavinimo lygio ir profesijos įtraukimas į socialinės 
klasės įvertinimo kriterijus žymiai pakeis daugelį tradicinių apibendrinimų dėl kla- 
sių skirtumų tokiose srityse, kaip vartojimas ir gyvenimo stilius. 


Socialinės klasės priešinimas pajamoms. Nors žmonėms nėra neįprasta ne- 
rūpestingai sulyginti pinigus ir socialinę klasę, tačiau mokslininkai vis dar svarsto 
ryšio tarp pajamų ir kitų socialinės klasės aspektų, prigimtį. Jau konstatuotas fak- 
tas, jog kai kurios žemaja socialinei klasei priklausančios šeimos turi labai dideles 
pajamas, o kai kurios aukštesniajai socialinei klasei priklausančios šeimos lieka ne- 
privilegijuotos. Coleman (1983) padarė išvadą, jog „pajamos ir socialinė klasė nėra 
labai susijusios. 


Nemažai autorių nagrinėjo problemą, kas geriau apibūdina vartojimo modelius 
- socialinė klasė ar pajamos. Abi sąvokos turi savų privalumų ir jos nėra viena kitos 
pakaitalas. Pasak Stone (1979), pirkimo sprendimas yra mažiau įtakojamas pajamų 
faktoriaus nei socialinės klasės, vartotojų grupės ar kultūros įtakos. Stone pastebė- 
jo, jog reikia atskirti galėjimą (ability) pirkti nuo polinkio (proneness) pirkti. 


Tuo pačiu metu Schaninger (1985) teigė, jog socialinė klasė geriau nei pajamos 
atspindi vartotojų pirkimus, kurie reikalauja mažų ar vidutinių išlaidų, turi simboli- 
nę vertę, atspindi gyvenimo būdą ar namų šeimininkės vaidmenį (įvairūs maisto 
produktai, vietinės gamybos ir importiniai vynai, kosmetika ir makiažo reikmenys). 
Socialinė klasė geriau nei pajamos atspindi labiau matomų, simbolinių ir branges- 

nių prekių, tokių kaip svetainės baldai, įsigijimo tendencijas. Kita vertus, pajamos 
geriau nei socialinė klasė apibūdina tuos atvejus, kai reikalingos didelės išlaidos, 
ir parodo mokumo galimybes. Pavyzdžiais gali būti virtuvės ar skalbyklos naudo- 
jimas, kurios nėra laikomos su klase susijusiais dalykais. Socialinės klasės sujun- 
gimas reikalingas tuomet, kai reikia numatyti vidutines ar dideles išlaidas, gerai 
pastebimų produktų pirkimą, tokių kaip namai, automobiliai, elektros prekės ar 
drabužiai, kurie naudojami kaip socialinės klasės ir statuso joje simboliai. 


Statuso kristalizacija ir neatitikimas. Jei mes norime įvertinti individo pri- 
klausomybę konkrečiai klasei, šio asmens vienos klasės rezultatas nebūtinai turi 
prieštarauti jo / jos kitos klasės rezultatams. Kai asmens socialinei klasei nustatyti 
naudojami keli objektyvūs kriterijai, tyrinėtojai dažnai susiduria su tam tikro laips- 
nio neatitikimu tarp jų naudotų indikatorių. Įsivaizduokite situaciją: sunkvežimio 
vairuotojas, turintis vidurinės mokyklos išsilavinimą ir gyvenantis kukliame name 
prastame rajone, gauna dideles pajamas. Šis individas iliustruoja žemo statuso 
kristalizacijos atvejį, žinomą kaip statuso neatitikimas. 


Taigi statuso kristalizacija (statuso kristalizacija - skirtingų individo socialinio 
statuso indikatorių sutapimas) atitinka skirtingų individo socialinio statuso indika- 
torių (pajamų, profesijos, išsilavinimo, rezidencijos) sutapimo laipsnį. 


Per didelių ir per mažų privilegijų priskyrimas. Populiarios sąvokos, jog visi 
konkrečios socialinės klasės nariai gauna panašias pajamas ar kad individų ar 
namų ūkių klasinė priklausomybė yra jų pajamų pasekmė, yra rimtos klaidos. Tiesą 
sakant, kiekvienoje klasėje egzistuoja gana žymūs uždarbio dydžio skirtumai. Be 
to, kad galima suskirstyti individus ir šeimas pagal jų socialinį statusą, mes galime 
dar smulkiau suskirstyti kiekvienos klasės narius į: (1) tuos, kurių uždarbis apytiksliai 
atitinka vidutinį klasės atlyginimą; (2) tuos, kurie uždirba daugiau nei yra vidutinis 
klasės uždarbis; (3) tuos, kurie uždirba žymiai mažiau nei yra vidutinis klasės uždar- 
bis. Marketingo specialistai pripažįsta, jog įsigijimas, pinigų išleidimas ir vartojimo 
modeliai priklauso nuo vartotojo pajamų. 


Vidutiniai individai ir šeimos yra tie, kurie patenka į savo socialinės klasės vidutinių 
pajamų zoną. Tokie namų ūkiai gali sau leisti pasirinkti gyvenamąją vietą, namo 
tipą, automobilius, drabužius ir maistą bei kitas prekes ir paslaugas, kurios būdin- 
gos jų klasės nariams. 


Tie, kurių pajamos viršija jų klasės vidurkį, vadinami per daug privilegijuotais 
(per daug privilegijuotais vadinami namų ūkiai, kurių pajamos viršija jų socialinės 
klasės pajamų vidurkį). Šiuose namų ūkiuose dalis uždarbio, patenkinus būtinas 
reikmes, lieka kaip pajamos, naudojamos savo nuožiūra. Kitais žodžiais tariant, jie 

turi papildomų pinigų, už kuriuos gali nusipirkti ne pirmo būtinumo daiktų. Pavyz- 
džiui, JAV pasirodžius spalvotiems televizoriams, gamintojai buvo nustebinti, nes 
šis produktas buvo populiarus ne tik tarp aukštesniųjų, bet tarp visų klasių narių. 
Novatoriais tapo per daug privilegijuotieji - tie, kurie gavo didesnes nei jiems įpra- 
sta pajamas - kiekvienoje socialinėje klasėje. Panašus modelis gali būti pritaikytas 
kitoms produktų kategorijoms, tokioms kaip brangūs automobiliai, brangi buities 
technika, poilsio įranga. Tokių prekių rinka nėra ribojama vien tik aukštesne sociali- 
ne klase, o greičiau išplečiama visiems per daug privilegijuotiems kiekvienoje kla- 
sėje. Kaip ten bebūtų, kadangi šie namų ūkiai toliau pasižymi tokiomis pačiomis 
vertybėmis ir simboliais kaip ir kiti tos klasės nariai, brangesnių daiktų turėjimas 
nelemia jų perėjimo į aukštesnę socialinę klasę. 


Per mažai privilegijuoti (per mažai privilegijuotais vadinami namų ūkiai, kurių 
pajamos yra mažesnės nei jų socialinės klasės pajamų vidurkis) yra tie individai ar 
šeimos, kurių pajamos yra žemiau jų socialinės klasės pajamų vidurkio. Kadangi šių 
namų ūkių pajamos yra žemesnės nei vidutiniškai kitų tos pačios klasės ūkių, šie 
mažiau turtingi namų ūkiai turi taupyti, kad galėtų įsigyti gaminius ir paslaugas, 
kuriuos kiti klasės nariai laiko įprastais ir būdingais. 


Socialinis judėjimas (mobilumas). Individai nėra priversti visą gyvenimą priklau- 
syti vienai socialinei klasei. Jie turi galimybę pakilti nuo pačios apačios iki viršūnės 
ir pramonėje, ir vyriausybėje. Kadangi individai vaikystėje buvo įtakojami taip pat, 
kaip ir dabar, studijuojantys socialinės klasės įtaką vartotojo elgsenai turėtų at- 
kreipti dėmesį į abu - vaikystės ir dabartinį - socioekonominius statusus. 


Dinamiška atvirų klasių sistemos prigimtis paprastai apibūdinama socialiniu judėjimu 
aukštyn. Viso to stokojantys - yra viduriniosios klasės skiriamasis ženklas, todėl dauge- 
lis šios grupės narių perka produktus, kurie simbolizuoja ir gundo aukštesnės klasės 
statusu. Kartais puikavimasis ir priskyrimas savęs prie geresnių yra vartotojų priemonė, 
su kuria jie atsiskiria nuo savo klasės narių ir pakelia savo įvaizdį. Dėl to prabangių pro- 
duktų reklamos dažnai kuriamos seksualios, provokuojančios ir elegantiškos. 


Nelaimei, atvira klasių sistema taip pat reiškia, kad individas ar šeima gali lygiai taip 
pat nusileisti socialiniais laiptais žemyn. Daugeliui sunku pralenkti ar netgi pasiekti 
tėvų lygį lyginant darbo galimybes, nekilnojamą nuosavybę, pajamas ar santaupas. 
Daugeliui šių jaunų žmonių gresia iškritimas iš viduriniosios klasės. O atleisti darbi- 
ninkai priversti prašyti socialinės paramos ar papildyti bedarbių ir benamių gretas. 

